vvideoisrah 


Arkham Asylum 


vedez o stereoskopiji 
in testis 


Si top? Si upaš? Pritegni pozornost! Sodeluj v 
natečaju glasbenih talentov TOP UP, ki ponuja veliko 
muzike in veliko denarja! Predstavi svojo glasbeno 
vizijo, mi pa ti jo bomo pomagali uresničiti z denarno 
nagrado, ki si jo boš prislužil z glasovanjem svojih 
fanov, prijateljev in s posebnimi izzivi. Prijavijo se 
lahko glasbene skupine, solisti instrumentalisti 

8 vokalisti, DJ-ji ali glasbeni producenti v starosti 
do 30 let. Več o pravilih sodelovanja izveš na spletni 
strani www.top-up.si. 


GLASUJ IN ZMAGAJ! Psi 
Enega od izžrebanih glasovalcev bomo nagradili TRO Nova KBM 


z 10 % zaslužka zmagovalnega izvajalca! Tisoč zgodb, ena banka. 


IZOBRAŽEVANJE 
ZA PRIHODNOST 
AUDIO 8 MULTIMEDIJA 

SAE Institute, Cesta dveh cesarjev 403, 1000 Ljubljana, saeljubljana()sae.edu 


številka 194 
september 2009 
http://www. joker.si 


Joker 


RAČUNALNIŠKI ZABAVNIK povprečna naklada: 14 K 


meh za smeh. 


Alpress d.o.o., Dunajska 5, Ljubljana 


Samo Žargi, telefon: 01 / 473 82 80 


Dunajska 5, 1000 Ljubljana, jokerajoker.si 
telefon: 01 / 473 82 83 


NAGLAVNI IN GOVORNI UREDNIK 


David Tomšič 


DEZIJN"" IN GRAFIČNI PRELOM 


David Tomšič 


REDIGENT PO CESTI GRE 
Sergej Hvala 
REDITELJ NATLAČENKE!" 
Matjaž Strancar 
LUSTRATORKI 
Primož Bertoncelj, Tanja Semion 
JOKER CREAM TEAM'" 


Aggressor, Case, 
LordFebo, Luni, 
Navi, Sneti, 
Ouatiro, Yohan 


Bojan Pretnar, telefon: 01 / 473 82 86 
bojan. pretnarčadelo-revije.si 
telefon: 01 /473 81 23, 473 81 24 


Naročniki imajo imajo sprva 15 % popusta pri plačevanju na šest mesecev in 

20 % pri plačevanju na eno leto. Lestvica nadaljnjih popustov je navedena na 

naši spletni strani. Naročnina se po izteku plačanega obdobja samodejno po- 
daljša, če naročnik naročnine ne prekliče. 


Tiskarna Schwarz 
Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. 

Tako kot DDV je tudi DVD sestavni, neodtujljiv del revije! 


Če to prebereš, imaš dobre okularje. To pa zato, ker si ga redno maneš. Ali ješ korenje. Ali oboje. 


Zgodila sta se Gamescom in BlizzCon, zato je 
igrarskih vesti tokrat izčrpno najdosteje. Res, 


mive reči. Šc! 


ne rabiš tega brat sploh. Listaj in čitaj raje zani- 


IROVJE, KONZOLECO O 


Batman: Arkham Asylum 32  Wartare Fighters XII (konz.) 

Fairy Tales: Three Heroes 36 Mali opisi za PC - Trials HD (konz.) H 

Time Gentlemen, Please 37 Shadow Complex (konz.) 70 Star Ocean (konz.) 74 

Wolfenstein 38 Anno: Create a New Mali opisi za konzole 16 

Bookworm Adventures 2 42 World (konz.) 71. Drkamožni opiski 80 

East India Company 51  Madden 10 (konz.) 12 

Memento Mori 52 The King of 

PREOSTALNIK — a. —E 

Bot sti o senik. Kazali 

Straža na Renu Osebni raport z nemške razstave igric Gamescom. 10 


Kataklizma na obzorju B/izzard je tako samdržen, da ima kar lastno prireditev. Poročamo! 22 
Alfa rezultat /gričarski rekordi so področje, ki ga samostojno pokriva celo Guinnessova knjiga. 24 


Hecanje oči, varanje možganov Dobro se nas da nategniti, celo z občutkom globine. 56 
Geforce 3D vision Testis očalnikov utripalnikov za 3D bolščanje igranje. 60 
Nehalem za množice /nte! je izdal novo serijo procesorjev in Joker jo predstavlja. 62 
Dahavka Shujšala je in postala manj sijoča. Je nova Sonyjeva konzola tudi podhranjena? 64 
Peta plata Še malo in Guitar Hero si bo lastil celo kak resen glasbenik. 66 
Xboxove alternativice //a Xbox Livu ne tržijo samo manjših, tudi neodvisne špile. 68 
Sin krvi, cinizma /ntervju z novoupnim pisateljem fantastike, ki mu igre niso tuje. 84 
(POGOSTO STALNE RUBRIČICE < 
Uvodnjak 5 Štorija 
Uma Turban 30 Kražka di 
Slikosuk 82 Jokerplov 89 
Črkožer 84 || Crtič deluks 90 

Kdor me pozna, ve, da se nimam za posebej direkt v bolnišnico. (Moje šibko stanje so iz- 
modrega človeka. Zato bralstvo na tem skopo koristili, da so mi odtujili omiljeni par japonk, 
odmerjenem mestu nerad posiljujem z globo- ampak okej, ker so mi v nekem smislu rešili 
kimi razmišljanji, pač pa običajno raje po- življenje, naj jim bo. Itak so bile že fajn 
strežem s kako hudomušno zgodbico iz vsa- usmrajene.) Diagnoza: kolika kot posledica, 
kodnevnega bivanja. Tako sem že nekaj časa auuuuu!!1, žolčnih kamenčkov. In še preden 
zbiral pogum za popis posebej rjavkasto-na- mi je po noči, ki sem jo preživel na krilih jakih 
gnusne fekalne dogodivščine, ki se mi je ne- analgetikov, prijazni zdravnik obrazložil, od 
dolgo tega pripetila med nič hudega slutečo kod mi kristalčki in kaj me še čaka, mi je bilo 
vožnjo proti domu. A potem me je vmes dole- vse jasno. Geni imajo svojo moč, a bodi še ta- 
telo nekaj nepričakovanega. Avgustovskega ko mlad, čil in možat — grehi iz preteklosti, ki 
jutra sem se namreč prebudil z nepopisnimi jim botruje nezdrava prehrana, stresno 
bolečinami v želodcu. Ko je po dveh urah ma- (službeno in drugačno) čepenje pred monitor- 
vričnega bruhanja obilne večerje — velik sen- jem in zapostavljanje rekreacije, te slejkoprej 
divč s pršutom, francoska solata in v čast dohitijo. Zame je bil to velik buditeljski klic, 
stradajočim v Afriki še čokoladna sladica, ju- onim, ki ste tako kot jazst nagnjeni k pretirano 
hej! — postalo jasno, da se mi črevje po svoji uživantskemu oziroma lenemu življenjskemu 
volji ne bo odmotalo, sem se med hudimi slogu, pa polagam na dušo, da od danes na- 
mukami in preklinjanjem vsega živega ter prej poskrbite za to, da se sirene ne bodo 
mrtvega le uspel primajati do dežurne ambu- oglasile. Bodite modri vsaj vi. O fekalijah pa 
lante, od koder so me vrli reševalci prepeljali kdaj drugič. case 


OGLAŠEVALCI mami 


Avtera Colby 7. Nova KBM 2  Sisplet 

Bolha u Delo revije 45 Philips 35  Videotop s 
Big Bang 15, 79 Kolosej 91 Planet Tuš 69 Vzajemna 21 
Cenex 44  Mantis 55  Sae 3 

Continental film 81 Mobitel 85 Simobil 63, 92 


Na naslovnici je - Joker, vendarle! Tale ni naš, je en drug. Če ti je Joker ime, si privzeto prismuknjen. 

na od pisanih tematik pričujočega Jokerja 
je 3D. A ne tisti grafični, ki je pomenil pri- 
kazovalno revolucionarnost pred petnajsti- 
mi leti, dandanes pa je tako samoumeven 
kot miška. Tokrat to udomačeno in sila 
priljubljeno znakovno zvezo omenjamo v smislu 3D- 
gledanja, torej zaresne globine. Oziroma vsaj take, 
za katero naša pamet misli, da je zaresna. Možgane 
je sila enostavno zafrkavati, zato imamo toliko takih 
in drugačnih optičnih prevar. Spirale se dozdevno 
premikajo in črte se daljšajo, enake daljice in barve 
se zdijo drugačne, vzorci dajejo presenetljive podobe, 
vidimo neobstoječe pike, vroč pesek se spremeni v 
vodno površino in sočna Brazilka je v resnici Jodo. 
Primerno veliko je prav tako trikov, ki dajejo občutek 
prostorskosti. Ker zvečine temeljijo na človeški dvo- 
učnosti, ki v izvidniški oddelek pošilja rahlo zamak- 
njena prizora, jim poznamo pod skupnim imenom 
stereoskopija. Glede na preprostost tega fenomena 
je nenavadno, da so jo izumili šele v začetku devet- 
najstega stoletja. Bi človek pričakoval, da bi se z nji- 
mi igrali že najmanj renesančni slikarji. No, resnici 
na ljubo je tako imenovano dispariteto, neenakost 
gledanega, če zremo samo z enim očesom, študiral 
že Leonardo. Vendar dlje od otroških spoznanj ni pri- 
šel. Tudi zato, ker - kdo ve, če gre veleumu res pri- 
pisati tako traparijo - je bojda eksperimentiral z ok- 
roglimi stebri, ki pa nimajo horizontalne disparitete. 
Bodi tako ali drugače, 3D iluzije delujejo, dasiravno v 
večini primerov v škodo drugih elementov, kot so 
barvitost, jasnost in dobro počutje. A globinski otiplji- 
vosti ne moremo oporekati, zato so poskusi vedno 
privlačni, najsi gre za stereograme, ki jih je treba zna- 
ti bolščati, ali za filme, ki na ta rovaš že skoraj stoletje 
medijo novosti željne množice. Čeprav metoda polari- 
zacijskih leč, ki predstavlja mnogo boljšo izkušnjo od 
barvne spranosti rdeče-modrih anaglifov (o dotičnih 
tehnikah čitajte v vedežu), ni nova, resnično prodira 
šele zadnje čase. Seveda, kini niso v zavidljivem po- 
ložaju. Na eni strani jih tepe zastonjska dostopnost 
vsebin, na drugi domači zvočni in prikazovalni siste- 
mi. Zato so za privlek ljudi z ulic primorani ponuditi 
nekaj frišnega. Kar je bilo pred desetletjem domena 
tematskih parkov in ameriških dvoran imax, ima da- 
nes več kot tisoč kinocentrov po celi Evropi. Kinema- 
tografija koraka seveda z roko v roki s holivudskim 
programom in zelo verjetno smo na pragu 3Dja kot 
privzete ponudbe. Kar so zlagoma tlakovali globinski 
spektakli Beowulf, Coraline in Final Destination 4, bo 
pozlatil proslavljeni Avatar, ki se širokousti, da bo nov 
mejnik v filmski industriji. Četrturni 3D-napovednik, 
ki smo ga imeli priložnost videti, je nas vsekakor pre- 
pričal. (Vi se morate zaenkrat zadovoljiti le s 'plosko- 
vno' prikolico na tokratni natlačenki.) 
Nvidia poskuša slično revolucionarizirati PC -igranje. 
Njihova utripajoča očala 3D vision, ki jih prav tako te- 
stiramo v tem Jokerju, resda izpolnjujejo svoje po- 
slanstvo dobre 3Djskosti. Vendar jim sam uspeha ne 
prerokujem. Poleg cenovne postavke, nezdružljivosti, 
slabega vpliva na dobrobit glave in dejstva, da so 
naočniki enaki tistim, ki smo jih opisali pred desetimi 
leti, sem mnenja, da taki 'pripomočki' kljub svoji kul- 
skosti zvečine niso praktični. Na mizi ni prostora za 
vse igratorje in onegaje. Čim pa grejo le-ti enkrat v 
predal, se redko vrnejo v aktivno službo. Prav nič me 
ne bi čudilo, ako bi bil čez leto dni ta izdelek pozab- 
ljen. Na smetišču zgodovine se je znašlo že mnogo 
naprednih naprav, ki naj bi pomenile preobrat v bodi- 
si nadzorovanju, bodisi prikazovanju. Ali obojem. 
Spomnimo se čelad za navidezno resničnost, ki so se 
sredi devetdesetih let prejšnjega stoletja pojavile kot 
ultimativni in samozadostni kosi igričarske opreme, 
nakar jih ni šljivil nihče, ne razvijalci, ne uporabniki. 

UVODNJAK 


Morebiti bo 3D res prišel v dnevne sobe že z obstoječo 
generacijo konzol. Vendar mislim, da ta korak kljub 
vsemu ne bo enako vsakdanji, kot so postale barve, 
prostorski zvok in HDTV, oziroma da ne bo v celoti na- 
domestil 'predhodne' tehnologije. 


Itak: tehnologija namenu še ni bila kos, poleg tega se 
nikomur ni dalo s čebrom na glavi motoviliti po sobi 
kot Stevie Wonder. Ampak verjamem, da so bili sno- 
valci v svojih nakanah povsem iskreni. 

Vseeno pa drži, da bo tridimenzionalno gledanje sča- 
soma ipak postalo tudi gospodinjska zabava. Ne sko- 
zi računalnik, marveč v navezi televizorja in konzole. 
3D TVji so sicer še delikatesna roba, a program se 
širi. In to ne samo z modeli, ki zahtevajo posebne na- 
očnice, marveč že lep čas obstajajo zasloni, ki globin- 
sko sliko kažejo brez dodatnega medija. Morda je te- 
mu težko verjeti na besedo, vendar ima nek starejši 
tovrsten model v svojih pisarnah celo slovenski Phi- 
lips. Že res, da je slika slabo razločljiva in nebarvita 
ter vidni kot ozek. A obenem je presenetljivo, pravza- 
prav strašljivo trirazsežna. Zaenkrat je vsebina za do- 
mače kakovostno 3D prikazovanje redka, bolj de- 
monstracijska. Toda skupaj z železnino se bo pojavil 
tudi program zanjo, torej ustrezni filmi in videoigre. 
Predvsem slednje naj bi bile pospeševalnik tehnologi- 
je in najbolj optimistični upajo, da se bo razmah pričel 
že prihodnje leto, ko bo imel vsak od pomembnih iz- 
delovalcev zaslonov v ponudbi kak tak model. V 
skrajno naivnem razmišljanju bi bilo torej 2010 pre- 
lomno leto v dojemanju špilov. Prišel naj bi 3D in za 
nameček še upravljalni tehnologiji natal (prostoročni 
nadzor) ter Sonyjev motion control (zmogljivejše za- 
znavalo gibanja od wiimota). 

Morebiti bo 3D res prišel v dnevne sobe že z obstoječo 
generacijo konzol. Vendar mislim, da ta korak kljub 
vsemu ne bo enako vsakdanji, kot so postale barve, 
prostorski zvok in HDTV, oziroma da ne bo v celoti 
nadomestil 'predhodne' tehnologije. Je namreč ne 
sme, kajti potem se nam zna gledalcem zgoditi kaj 
nepredvidljivega, saj možgani niso pripravljeni na to. 
Stvar je v informacijah in v zapomnljivosti. Iz psiholo- 
gije poznamo retencijsko lestvico. (Retencija je ohra- 
njanje spominov v smislu obstojnosti fotografskega 
papirja.) Najprvo zbledi slišano, nato tisto, kar smo 
prečitali, bolj se nam vtisne videnje stoječih slik, še 
bolj gibajočih in najbolj, ako smo sredi dogajanja. No- 
bena posebna znanost. A psihologi so nadalje po- 


gruntali, da drugače skladiščimo podatke, ki so pre- 
brani ali naučeni, od osebnih izkušenj, pri katerih ima 
veljavo ravno globinska komponenta. Do tega so 
prišli s poskusom s 3D-besedilom, katerega ne zgolj 
pomnjenje, marveč takisto razumevanje je bilo pri 
vseh testnih posameznikih znatno nižje od klasičnega 
teksta. Možgani so bili premoteni in so potrebovali 
dosti več naprezanja za luščenje pomena besed in 
stavkov iz vizualnega izkustva. Kdo bi pri tem pomi- 
slil, da je toliko bolje, da bo vse 3D, ker bomo potem 
tako videnje dosti bolj memorizirali. Do neke mere že 
mogoče. Toda naše kapacitete niso neomejene in na 
skladiščenje nimamo vpliva, saj poteka samodejno in 
podzavestno. Si želimo, da nam kaki neugodni prizori 
3D-grozljivk ne dajo spati do kraja življenja? Zakaj bi 
morala naša centralna procesna enota prebavljati in 
si nevede zapisovati gromozanski tok podatkov pri 
gledanju denimo poročil, ko je važnih le tistih nekaj 
povedanih stavkov? Zaznava globine nam je po- 
membna in naravna ter dokazano pripomore k trdo- 
živosti in silnosti videnega, a če bi sleherni dan bolš- 
čali v 3D-filme in igre, bi zaradi zgoščenosti novosti 
znali dobiti presežek izkušenj, ki bi rezultiral v kdo ve 
čem. Navsezadnje je zrtje v hribe, obzorje in druge 
daljne točke dober pokazatelj, da si moramo včasih 
odpočiti od vseh trirazsežnih dražljajev resničnosti, 
kajti center za dojemanje ima daljavo za 2D. 

Da določeni filmi in igre - posredno ali neposredno - 
kvarno vplivajo na slabiče, je gotovo res. Pred tem si 
je odveč zatiskati oči. Kaj bi torej pomenila preslikava 
vseh teh zgodb in svetov v občutno bolj izkustveni 
3D, kamoli v navidezno resničnost? Vsekakor nič do- 
brega in nov sestop kakovosti naše že tako izrojene 
družbe. Zato menim, da je treba s 3Djem delati pre- 
vidno. Toda konec koncev svarim tudi pred spletnim 
igranjem domišljijskih vlog, pa ga nihče ne omejuje. 
Potemtakem je verjetno, da bo čez nekaj let dnevno- 
sobno igranje pomenilo noro mahanje po luftu s son- 
čnimi špegli na nosu. Zabava za vso družino, skratka. 


David Tomšič 


OZNANILA 


Han Solo solo v igri 

Nenavadno je, da med sedemstoenaipetdesetimi 
igrami z licenco Vojne zvezd ni ene same klasične 
pustolovščine. Nič ne kaže, da bomo vendarle dobili 
kak tak licenčen špil, je pa v izdelavi ljubiteljska za- 
stonjčnjica Han Solo Adventures. Za kako resen pro- 
jekt gre, je nehvaležno špekulirati. Videli smo že 
vrsto krožkarskih razvojev, ki so zaradi preambicioz- 
nosti ali manka motivacije umrli na poti, pa tudi 
enoavtorske zaključene pustolovščine, med katerimi 
velja omeniti obe kranjski od Klemna Žagarja. No, 
Hanove dogodivščine imajo s stvaritvami slednjega 
avtorja dve skupni točki. Prav tako je izdelovalec en 
sam, konkretno neki Stacy Davidson, in takenako je 
platforma znameniti Adventure Game Studio. Zato 
pikslast lucasartovski videz ni naključje. Čeprav stran 
Hansoloadventures.com navaja od oka petino preho- 
jene poti, so konkretnosti o štoriji, ugankah in dolžini 
neznane. Vemo pa, da bo dogajanje bežno temeljilo 
na istoimenskih fanovskih bukvah izpred tridesetih 
let, ki opisujejo Hanov in Čubakin kontrabant, preden 
sta stopila v službo uporništva. To pomeni, da bomo 
odkrili najmanj razlog Jabinih zamer. Upamo, da za- 
deva ne bo šla po stopinjah nekoč obetavnega, a ni- 
koli videnega Indiane Jonesa in vodnjaka mladosti, 
ter nebroja sličnih navdušenskih operacij. Mimogre- 
de, a veste, da so bili poleg Harrisona Forda kandida- 
ti za Solovo vlogo še Nick Nolte, Kurt Russell in Chri- 
stophen Walken? In da jo je dobil šele, ko se ji je od- 
povedal Burt Reynolds? 


Hladna, draga kava 

Po tistem, ko je založnik Take-Two zavoljo afere z 
modom Hot Coffee v GTA: San Andreas najprej fasal 
tožbo s strani združenh potrošnikov (spomnimo: 
mod je razkril mini igro s hardcore fukom, ki so jo 
razvijalci pustili v špilu), je leta 2006 prišla še ena iz 
smeri delničarjev. Ta ni bila omejena na vročo kavo, 
temveč je merila še na dvomljive založnikove rošade 
z delnicami. Začetkom meseca je tako prišlo do po- 
ravnave, ki bo Take-Two oskubila za dobrih dvajset 
milijonov dolarjev. Petnajst jih bodo pokrile zavaro- 
valnice, pet jih bo plačal sam. Podjetje ob tem še 
vedno opazuje ameriška zvezna tržna komisija, saj 
naj bi pri San Andreasu uporabljalo zavajajoče ogla- 
ševanje. Če se kršitev ponovi, bodo plačali še gro- 
mozanskih 11.000 dolarjev. 


Okami prihaja na DS 

Drkamož, raduj se! Obeta se namreč Okamiden, pre- 
nosno nadaljevanje dizajnerskega bisera Okami za 
PS2 in wii (naša prelestna ocena: 92), ene boljših in 


izvirnejših iger zad- 
ti: 


njih let. Volčja bo- 

ginja Amaterasu je 
očitno šla v pokoj, 
nadomestila pa jo 
bo bolj luštna verzi- 

ja, Čibiterasu. Čibi? ME —E 

Tako je, kajti Lupus 


deus bo tokrat simpatičen mladiček. Dogajanje bo 
postavljeno nekaj mesecev za prvi špil, kjer bo kuži 
primoran povrniti življenje svetu. Tako glede zgodbe 
kot podrobnosti so razvijalci zaenkrat še precej skriv- 
nostni. Bo pa šlo zopet za akcijsko avanturo, kjer boš 
raziskoval z ugankami in pošastmi naphano širno 
deželo, odeto v stilistično edinstveno podobo v slogu 
azijskega slikanja na rižev papir. Novost bodo tako 
imenovani partnerski liki, s katerimi bo puhasta kepi- 
ca sodelovala in s skupnimi močmi reševala miselne 
zagonetke. Seveda ne bo umanjkalo malanje, za kar 
je dotikabilni zaslon DSa itak kot nalašč. V deželi 
vzhajajočega sonca naj bi bil Okamiden na voljo leta 
2010, srčno pa upamo tudi na izid v naših logih. Več 
informacij bomo deležni na Tokyo Game Showu, kjer 
naj bi Capcom imel igralen demo. 


Marvel odslej pod Disneyem 

Njujorški Marvel se ne more kosati s 50 milijard do- 
larjev vredno družbo Disney. A vseeno se firma ni 
dala poceni, saj so Mikimiškarji za prevzem plačali 
kar 4 milijarde dolarjev v obliki svojih delnic. Tudi za- 
to, ker ne gre le za Marvel Co- 

mics, marveč za vso krošnjo 

po imenu Marvel Entertain- 

ment s kupom vej, od stripov 

prek igrač do filmov. Kakšni 

so bili vzgibi za nakup in kon- 

kretni načrti, ni znano. Blago- 

vne znamke Marvel gotovo ne 

bodo ukinili in svetov tudi naj- 

brž ne bodo oskrunili tako, da 

bodo med Može X sprejeli Jako Racmana. Licenčne 
pogodbe, ki so v teku, bodisi za superjunaške filme, 
bodisi za igre (Activision, Sega, THA), Disney ne ka- 
ni razveljaviti. Vsekakor pa bodo glede na njihovo 
mogočno hišno produkcijo vse nadaljne prigode Spi- 
der-Mana, Hulka, Wolverina in Iron Mana gotovo 


In nedvomno se lahko nadejamo iger v stilu Super 
Goofy vs. Captain America. 


Avatar - mejepremikajoči film? 

Ker smo pred kratkim prisostvovali petnajstminutne- 
mu predogledu 3D ZF-spektakla Avatarja, so na me- 
stu besede o tem novem umotvoru Jamesa Camero- 
na (Terminator, Aliens, Abyss, Titanic). Visokoleteče 
obljube o še ne videni bombastičnosti so ob gledanju 
navadne prikolice sicer rahlo razočarale. Toda izkuš- 
nja v Xpandu je bila drugačna. Kljub dejstvu, da je ra- 
čunalniška animacija, ki tvori dobro polovico filma, 
mestoma še vedno preveč risankasta, lahko brez sla- 
be vesti rečemo, da bo šlo za eno najbolj spektaku- 
larnih vizualnih doživetij. Približujemo se stopnji, kjer 
bo meja med skupki kode in zaresnimi igralci vsaj 
zvečine zabrisana. Najbolj pozitivno pa je presenetila 
ravno opevana trirazsežnost. Občutek prostorskosti 
je osupljiv in ga v igranem filmu še ni bilo zaslediti v 
tako napredni obliki, pa čeprav se tako izdatno za- 
naša na CGI. 

Zasnova za Avatar sega v drugo polovico prejšnjega 
desetletja, saj je Cameron prvo idejo dobil kmalu po 
končanju Titanica. Človeštvo se v prihodnosti prične 
ozirati po tujih planetih, saj je Zemlja izčrpana. Tako 
naletijo na Pandoro, z rudo bogat džungelski svet, ki 
pa ima ljudem neprijazno ozračje. Rešitev leži v do- 
morodni rasi Na'vi, ki sliči na modre viline in nima 
tovrstnih težav. Zato jih začnemo veselo klonirati, saj 
tehnologija omogoča selitev uma v telo plavega van- 
zemaljca. Tako se soldat Jake, ki je sicer na invalids- 
kem vozičku, zažre v modro trimetrsko telo in odskak- 
lja na izvidniški zadatak v gosto podrast. Tam se kaj- 
pak spoprijatelji z domorodci, zlasti z določeno seksi 


plavušo. Ne, pri- 

merjave s Poca- 

hontas niso iz tr- 

te izvite. V glavni 

vlogi bomo videli 

dokajšnjega no- 

vinca Sama Wor- 

thingtona, ki je 

bil v Terminator: 

Salvation, poleg pa bo tudi nekaj starih znancev ZFja, 
kot so Sigourney Weaver, Michelle Rodriguez in Zoe 
Saldafia. Spektakel obeta, zraven pa seveda prihaja 
špil, ki bo za lastnike najnovejših priprave takisto v 
tride. 240 milijonov zelencev vredni izdelek pri nas 
štarta 17. decembra. 


Scene It poslej za vse konzole 

Film(ofil)ski kviz Scene It, ki je doslej v dveh izdajah 
ekskluzivno pritikal le xboxu 360, bo po novem stor- 
jen še za playstation 3 in wii. Izdelek s tisoči vprašanj 
bo naslovljen Bright Lights, Big Screen in bo še bolj 
buzzovski oziroma bolj oseben kot predhodnikov, 
kar pomeni več avatarjev ter voditelja. Distributer bo 
Warner, toda v sporočilu za javnost glede PS3 ne 
omenjajo ne pridodanih pritiskal, ne združljivosti z 
Buzzovimi. Če slednjega ne bo, so pa res lezbijke! 


Prihajajo trgovinske igre za DSi 

DSi še ni zares razširil kril, saj ga je Nintendo doslej 
pital le z brezzveznostmi na spletnem servisu DSi- 
Ware. Je pa zdaj končno padla konkretna obljuba, da 
bodo jeseni na dan prilezle prve 'prave', škatelne igre 
za preklopnega novinca. Ker bodo izkoriščale DSije- 
ve posebnosti, kot sta dvojni kamerici, s starejšima 
verzijama DSa ne bodo združljive. Na to bodo opo- 
zarjale tudi z drugačno preobleko: tičale bodo v po- 
vsem belih škatlah, takisto bo bela plastika kartic. 
Ledino bo na japonskih policah oral studio Alpha 
Unit, ki bo za DSi izdal špil Monster Finder. V njem 
bomo s kamero lovili pošasti in jih nato ščuvali eno 
nad drugo. Sliši se bolj apn in upamo, da se bo ob 
bližajoči praznični sezoni zbudil kak težkokategorni 
založnik, saj je res že čas, da postane nakup konzoli- 
ce bolj osmišljen. 


Zbirka God of War za PS3 

Medtem ko se Sneti vsak dan potrese z apnom v na- 
petem pričakovanju bojda marčevskega izida God of 
War 3, je ljubitelje najbolj koleričnega Špartanca pre- 
senetila zanimiva Sonyjeva napoved. Koncem leta 
kanijo namreč skupaj izdati God of War 1 in 2 na 
enem blu-rayu za PS3. Obe igri naj bi tekli v 1280 x 
720 oziroma 720p s 60 sličicami na sekundo na vseh 
playstationih 3, ne le onih, ki so nazaj združljivi s 
PS2. Vstavljena bo še podpora trofejam. Ne omenja- 
jo nadgrajenih tekstur ali učinkov, niti evropskega 
izida, saj je GoW Collection zaenkrat napovedan le za 
Ameriko in cenjen na 40 dolarjev. No ja, glede na to, 
da igre za PS3 niso regijsko zaščitene, ga bomo naj- 
večji fani pač uvozili. In treba bo pohiteti, saj se j 
zbirka takoj zavihtela na vrh najbolj pričakovanih iger 
letošnjega božičnega hlastanja. 


V prodaji kartice za Playstation Store 

Starocelinsko vejo SCE je končno srečala pamet in 
od 18. septembra dalje bo moč kupiti kartice s koda- 
mi, ki jih bomo unovčili v evropskem Playstation 
Storu. Na voljo bodo v vrednostih po 50 in 20 evrov, 
z njimi pa bomo Slovenci v britanskem in nemškem 
PSS končno lahko kupovali manjše igre ter dodatke 
za PAL-špile. Težava? Uradno teh kartic v Sloveniji 
ne bo, zato jih bo treba dobiti na netu ali v butiku 
Mantis. Pa britanski račun je treba imeti na PS8. 

obiskovalce - nakup 
z orle spat 
ni potreben! 


Vsi artikli so na | ca Brezplačna dostava 


zalogi in izdelki, | j Je 30€ ter možnost 


naročeni do 16:00 plačila po povzetju 
so poslani še isti dan! ali s karticami! 


GAME P5255 na 3333 

GAME P5257 na 3333 


UGODNO PC 


UGODNO pS3 


Grand Theft Auto IV 27,00€ PC Grand Theft Auto Trilogy 37,004 Bioshock 27,00€ 
East India Company 37,00€ PC Call Of Duty World at War 35,00€ Grand Theft Auto IV 45,00€ 

dah 9 ii pos GAME P5256 na 3333 
ArmaA II 36,00€ PSP Tekken Dark Resurr 16,00€ UFC Undisputed 54,00€ 


Tiger Woods PGA Tour 10 5500 


Red Faction Guerilla 37,00€ PSP GoW: Chalns of Olympus 16,00€ 


"Pogoji uporabe Mobazar: Uporabniki predplačniške telefonije, preverite stanje na vašem računu. Omogočite prejemanje wap povezav in GPRS/UMTS prenos podatkov. Poslan SMS je zaračunan po ceniku operaterja (Mobitel, Simobil, 
Debitel), cena povratnega sms-a je 2,49 EIR (Mobitel, Debitel) in 2,50 EUR (Simobil). Z uporabo se strinjate s splošnimi pogoji na www.smscity net/mobazar. Mobazar je naročniška storitev in uporabnikom prinaša največ 5 sporočil na mesec z 
wap povezavo do galerije, iz katere si lahko naložijo neomejeno število mobilnih vsebin. Cena sporočila je 2,49 EUR (Mobitel, Debitel) in 2,50 EVA (Simobil), V vse cene je vštet DDV. Od pogodbe, ki je shranjena na sedežu podjetja, je možno 
odstopiti kadarkoli, Odjava: GAME STOP na 3333, Reklamacije: 02 46 14 595, reklarnacijesmscity net. Ponudnik: ThreeAnts Kobanšo. d.n.o, Zg. Bistrica 22, 2310 Slov. Bistrica 


OZNANILA 


BaOjeva gigantska plazma 
Častitljivo dansko podjetje Bang 8% Olufsen je v 
svetu domače elektronike to, kar je Ferrari v avto- 
mobilizmu. Manufaktura brezkompromisno vrhun- 
skih naprav, o katerih večina smrtnikov le sanja. 
Neposredno v to kategorijo se uvršča tudi zadnji 
član Ba Ojeve družine visokoločljivostnih plazem 
beovision 4, 103-inčni model z domiselnim ime- 
nom beovision 4-103. Kiklop nosi prestižno krono 
največje plazme na svetu, kar skupaj s plemenito 
dvočrkovno značko 
pomeni ceno okrog 
120.000 evrov. Če 
jih odšteješ, Danci 
navržejo še motori- 
zirano stojalo, ki ne- 
kajstokilsko plazme- 
tino dviguje, spušča 
in nagiba v skladu z 
ukazi z daljinca, tehnologijo za samodejno prilaga- 
janje prikaza in sistem obkrožajočih zvočnikov beo- 
sound 5. Ta posamično košta skromnih 6000 ev- 
rov. Mimogrede, če na oblikovanje in prestiž ne da- 
te veliko, si lahko enak panel privoščite v Panasoni- 
covi izvedbi, kjer košta natanko pol manj. 


Alienware v Sloveniji! 
Nemogoče! Ne moreš verja- 
met! Čudež! Po letih in letih 
oddaljenega slinjenja so se na 
naših tleh naposled znašli iz- 
delki najbolj prestižne raču- 
nalniške manufakture, Alien- 
wara. Podjetje, ki je zaslove- 
lo z vrhunskim dizajnom 
ohišij, rabo najbolj nabritih sestavnih delov in last- 
nimi inženirskimi rešitvami, je pred časom kupil 
Dell, kar je privedlo do neprimerno širše dobavlji- 
vosti. Vesoljce je k nam pripeljal razpečevalec D1 in 
so na voljo v njihovi spletni štacuni FMC (www. 
fmestore.si). Postopek nakupa je drugačen, kot 
smo ga vajeni iz klasičnih trgovin, saj je vsako ra- 
čunalo individualizirano in uvoženo po naročilu. 
Kupec si najprej sestavi želeno konfiguracijo, nato 
izbere barvo, dodatke in podrobnosti, kot je gravi- 
ranje imena, nakar po tridesetih dneh dobi sijočega 
alienčka. Na voljo je ves Alienwarov prodajni prog- 
ram, cene pa so kakopak zasoljene. Prenosna zver 
M17X z aluminijastim ohišjem in dvema grafama 

recimo košta 2349 evrov. Kje ste, magnati? 


Dotikovna stena 

Vegaški Hard Rock Cafe je obiskovalcem ponudil 
prav posebno atrakcijo. Tokrat ne gre za maneken- 
sko postrežbo ali redno gostovanje slavnih, mar- 
več za največji dotikovnih zaslon na obli. Slabih pet 
in pol metrov široki ter 1,2 metra visoki prikazoval- 
nik 'poganjajo' trije visokoločljivostni projektorji, 
posebna tipala pa dovoljujejo hkratno rabo šestim 
osebam. Navdušujoči projekt je izpeljalo v teh vo- 
dah znano podjetje Obscura Digital in je namenjen 
džuboksovski rabi, pregledu fotk, prikazu zbirk da- 
ril in sličnemu. Gatotres! 


Pri Logiju so pridni 

Logitech med poletjem ni namakal riti, temveč je 
ustvarjal železninske bonbončke. Pred vrati je tako 
nova inačica uspešnih mrežnih glasbenih predvajalni- 
kov sgueezebox in kot narekuje moda, ji je ime 
sgueezebox touch. Spremembe so v prvi vrsti kozme- 
tične, saj so napravico obdarili s 4,3-palčnim zaslo- 
nom, občutljivim na dotik. Predvajanje je tako moč 
nadzorovati s tapkanjem po monitorčku ali s klasič- 
nim daljincem. Ko prikazovalnika ne nadleguješ z 
mastnimi parklji, prikazuje albumske ovoje ali fotke iz 
bralnika pomnilniških kartic. Po našem mnenju nepri- 
merno pomembnejša novost je sukanje glasbe, vzor- 
čene pri 24 bitih oziroma 96 kHz. Take filetke sicer 
predvaja že sgueezebox duet, vendar jih strežniški 
program prej predela. Touch jih bo sukal neposredno, 
kar bo razveselilo zahtevnejše poslušalce. In kako je z 
dobavljivostjo? Novinec bo v štacune prišel decemb- 
ra, za 300 evrov. 


€ Touch je videti 

' kot izvirni sgueezebox z 
vdelanim zaslonom. Duet nam je oblikovno bolj 
všeč, je pa res, da ne suče glasbe v 24/96. 


Druga novost iz Logijevih hlevov so podganice s teh- 
nologijo darkfield. Brez panike, Švicarji se niso združili 
z Riddickovimi necromongerji, marveč gre za na- 
predno rabo dveh laserskih tipal. Prvo osvetljuje pod- 
lago in išče mikroskopske nepravilnosti, medtem ko 
se drugo fokusira nanje in 
tako vodi kazalec. Pristop 
navedoma omogoča delo- 
vanje na praktično vseh 
podlagah, vključno s stek- 
lom, marmorjem, lakira- 
nim lesom ... Dvolaserski 
naskok bosta spočetka vo- 
dila namizni performance 
mouse MX za 100 evrov in 
prenosniški anywhere mo- 
use MX za 80 njih. 


Brskalniške novosti 


Norvežani so pred dnevi splovili deseto različico svo- 
jega paradnega brskalnika. Ta je kot ponavadi do 
vrha naphan z novitetami. Bolj vizualni tipi se bodo 
razveselili zavihkov, ki so hkrati predogledi, medtem 
ko bodo uporabniki s počasnejšimi povezavami vese- 
li turbo načina. Gre za dostopanje do spletnih strani 
skozi Operine posredniške strežnike, ki podatke, pre- 
den jih pošljejo uporabniku, stisnejo in tako pospešijo 
nalaganje. Bolje obveščeni veste, da na tak način že 
leta deluje telefonska inačica Opere, kjer je količina 
prenesenih podatkov pomembna postavka na raču- 
nu. Lepo je videti, da za spremembo novosti prenese- 
jo iz mobilne v namizno inačico, čeprav je učinek na 
širokopasovnih povezavah manjši. 

Druga, morda celo bolj odmevna novost, je posod- 
obljen Internet Channel v Operi za wii. Po letih pro- 
šenj, groženj in podkupovanj so odgovorni pri Ninten- 
du končno dali Operašem zeleno luč za novo različico 
flasha. To naj bi nekoliko izboljšalo celozaslonsko 
predvajanje filmčkov na YouTubu, pa še kaka stran z 
igricami naj bi zdaj končno delovala. Poleg tega je ln- 


€ Tehnologija darktield zaenkrat ni 
namenjena igričarjem, temveč pr- 
venstveno potujočim poslovnežem. 


ternet Channel spet zastonj postal in vsi, ki smo 
plačali zanj mastnih 500 točk, si lahko na račun tega 
izberemo v virtualni konzoli eno lepo igrico za NES. 
Z izidom Opere 10 imamo tako dva brskalnika, ki 
brez napak opravita znameniti test Acid3. Neuradno 
se je slednji in Safariju zdaj pridružil še Google Chro- 
me, ki v zadnji različici prav tako dobi sto točk. (Ne 
pozabimo, Firefox ostaja na 'le' 93.) Morda je to eden 
od razlogov, da se je Sony odločil na ameriško serijo 
notesnikov vaio prednalagati ravno Chrome. Verjetno 
bo podobno storil tudi v Evropi. Posebej ker je tu Mic- 
rosoft omejen z odločbo Evropske komisije, ki ga za- 
vezuje, da mora ob namestitvi Internet Explorerja 7 
uporabniku ponuditi tudi druge brskalnike. Od okt- 
obra naprej se imamo tako nadejati, da se bodo tržni 
deleži različnih brskalnikov temeljito premešali. Ne 
zato, ker bi to naredili uporabniki, ampak ker bodo 
podjetja, ki prodajajo računalnike, zdaj prilagala tisti 
brskalnik, za katerega bodo sklenila pogodbo. Hura 
za raznolikost! 

Microsoft vsega tega ne gleda križem rok. Ne, niso 
objavili nove različice IE, ki bi pometla s konkurenco, 
marveč imajo dosti bolj zanimive načrte. Le hudo 
skrivnostni so o njih zaenkrat. Zaenkrat je na dan pri- 
curljalo samo delovno ime Bing 6 Ping, reč pa naj bi 
zajemala Bingovo nadmočno iskanje oziroma objavo 
njegovih rezultatov na Facebooku. Baje bodo naredili 
odprto beto, v katero pa se lahko prijavijo samo tisti, 
ki imajo Live Id. Kar smo itak vsi. 


Gejmerski balon 


John Nilsson ni uslužbenec Microsofta, Logitecha, |n- 
tela ali kakega drugega vplivnega računalniškega 
podjetja. Je le igričar, ki mu zrtje v venomer premajh- 
ne zaslone pošteno najeda. Tako se je pred časom 
odločil, da bo izdelal napravo, ki bo igralca postavila 
v središče dogajanja in vidni kot razši- 
rila na blizu 180 stopinj. Ta-da!, gospo- 
dje in obe dami, spoznajte jdome. Nils- 
sonova zamisel je izjemno preprosta, a 
po videnem sila učinkovita. Pred igral- 
ca postavi polkroglo iz tanke tkanine, 
nanjo iz zunanje strani usmeri projek- 
tor, v konzoli igre priredi vidni kot pri- 
kazovanja (FOV - Field Of Vision) in že 
se počutiš, kot bi zadnjo streljačino na- 
žigal sredi IMAXa. Zadevščina je zaen- 
krat v omejeni proizvodnji in namenje- 
na predvsem razvijalcem iger ter založ- 
nikom, vendar John upa, da bo prihodnje leto prešla 
v masovno prodajo. Tedaj naj bi koštala med 100 in 
200 evri, kar po našem mnenju ni pretiran izdatek. 
Drugo vprašanje je, kam jo postaviti, kajti v predsta- 
vitvenem filmčku na Jdome.com/the jdome.asp de- 
luje gromozansko. 


— 
s 


Z sžusašžjitm! 


€ Jdome za delovanje potrebuje projektor, tako da 
ni povsem brez strojnih predzahtev. Takisto je pod- 
prtih naslovov zaenkrat malo. 

BODI ROCK ZNEZDA NA SVOJ NAČIN z Arctic Monkeys, on 
The Killers, Kings of Leon, Muse, The Rolling Stones, The White Stripes 
in še 76 drugimi ikonami rock glasbe. 

Igraj s štirimi kitaromi ali s katerokoli kombinacijo Novi način Porty Play omogoča, da se lahko Novi Rockfest ti omogoča, da se pomeriš s štirimi 
inštrumentov - izbira je tvoja kodarkoli pridružiš igranju ali odideš igralci lokalno, ali z osmimi prek interneta 

STRAZA MA RENU 


Evropski igričarski 
dogodek leta je izve- 
del strateški premik 
iz Leipziga v Koln in 
Mare se rje pošljejo 
v izvidnico, da pre- 
Huudari novonastalo si- 
uacijo. V maskirno 
uniformo odet in z 
drevesno krošnjo na 

: € Novinarska otvoritev sejma 19. avgusta je na ptesenečenje.vseh posti£gla s točko slovitega 'rockelmanalgameriškegaka kaderja Dana Schlunda, 
ki je v stedo'množice"priletel z raketnim. nahrbtnikom. Okej, ni raketni Struhafidimrevyročo D: Os Naje ga je ActivistoliZa odylaševanje"rih 

b koncu lanskega leipziškega igričars- 

kega sejma, največje evropske priredi- 

tve v naši panogi, je bilo slišati nami- 

ge, da je nemalokateri med velmožmi, 

ki okoli hodijo v umetelnih krojih in s 
kovčki Samsonite, nezadovoljen. Na prvi pogled se 
tovrstni pomisleki zdijo čudni, saj je Leipziger Messe 
moderno razstavišče, ki ga Games Convention sploh 
ni uspel v celoti zapolniti. Niti tedaj, ko sta nanj sto- 
pila Sneti in Raveer skupaj, ehehe. Toda Koln je z 
dobrim milijonom prebivalcev trikrat večje mesto od 
Leipziga, ima širše prometno ožilje in bistveno več 
hotelov. Takisto ne leži v bivši vzhodni Nemčiji, am- 
pak na zahodu države, kjer je nemškim in evropskim 
razvitežem bolj dostopen. Predvsem pa ima tod 
okrog sedeže večina nemških podružnic igrarskih 
tvrdk. Vse to so tehtni razlogi, da se je Games Con- 
vention po treh letih preimenoval v Gamescom in se 
premaknil iz Leipziga v Koln. Tjakaj so letos širne 
množice romale od 19. do 23. avgusta. Oziroma od 
20., kajti prvi dan je bil po tradiciji hvalabogu rezer- 
viran za novinarje in poslovneže. 


Starosta na Renu 


Kaln torej čepi v centru zahodne Nemčije, blizu tro- 
meji z Nizozemsko in Belgijo. Je glavno mesto zvezne 
države Porenje - Westfalija in četrto največje v Žer- 
manlandiji, za Berlinom, Hamburgom in Minchnom. 
Hkrati je jako staro, saj so ga ustanovili Rimljani že le- 
ta 38 pred Kristusom. Odondod izvira tudi njegovo 
ime, iz prvotne latinske Colonie, ki je pomenila kolo- 
nijo, ne hrvaške dens skupine. Je pa do Kelmorajna, 
kot se glasi stari slovenski izraz zanj, z okoli enajstimi 
urami še dobro uro vožnje z avtom več kot do Lipske- 
ga. Luštno mesto vabi v nedrja z mnogoterimi zname- 
nitostmi, v prvi vrsti s slovito katedralo. To je ena naj- 
večjih gotskih cerkva na svetu, ki so jo s premori gra- 
dili več kot 600 let, in je bila med 1880. in 1884. naj- 
višja zgradba na svetu. Sapo ti vzame, četudi nisi 
mahnjen na ošpičene zgradbe, ki si prizadevajo žoka- 
ti oblake, in da jo ujameš v navadni objektiv, moraš 
na sprehod dve ulici stran. 

A moja naloga ni bilo turistično paberkovanje, tem- 
več sejem. Electronic Arts je uvodno novinarsko kon- 
ferenco pripravil že za torek, osemnajstega, samo da 
bi bil najprvejši. Prezentacija je minila v manj adrena- 
linskem duhu, saj niso imeli baš velikih najav. Začelo 
se je s Fifo 10 in dodatkom za EA Sports Active, do- 
mišljeno poimenovanim More Workouts, Battlefield: 
Bad Company 2 je prejel zakoličen datum - 5. marec, 
Need for Speed: Shift pa so postavili malce bolj rano, 
na 18. september. Biowarov Ray Muzyka je izdatno 
predstavil kar tri naslove, ki jih ima studio v ognju - 
Mass Effect 2, Dragon Age: Origins in Star Wars: The 
Old Republic. Strahovi, da bodo Elektrončkarji slovito 
razvojno skupino po prevzemu uničili, so bili torej 
neutemeljeni, čeprav je res, da je bil Mass Effect na- 
mesto po volji hardcore starcev naštiman bolj po 
okusu novodobnih špilavcev. V splošnem je bila kon- 
ferenca luštna, predvsem zato, ker je dejansko prev- 
ladovala neprežvečena vsebina, kar je za EA nena- 
vadno. Vseeno bi si za prvo prezentacijo želel kako 
novost, denimo spektakularen vpogled v Crysis 2 ali 
v kakšen sapojemajoč dodatek za Simse. 

Česar mrhovinarski poročevalci nismo dobili tam, j 
priskrbel Sony, ki je imel svojo prezentacijo na isti ve- 
čer, koj za EAjevo. Kakopak čisto na drugem koncu 
mesta. Vrhunec predstave in hkrati preddneva konfe- 
rence je bila najava pomlajenega, tanjšega playsta- 
tiona 3, o čemer se je šušljalo že nekaj deset dni prej, 
saj so na splet ušli podatki o Sonyjevih naročilih stroj- 
ne opreme. Za tretjino pomanjšana, sto evrov cenejša 

naprava glede na izvirnik je že deležna testisa v tem 
Jokerju, saj je bil izid 1. septembra. Obenem se je na 
299 EUR pocenil tudi 80 GB model, čeravno je v luči 
nove inačice težko najti razlog za njega nakup. Mo- 
goče namestitev Linuxa, ki je šla pri slimki po gobe. 
Na precejšnje presenečenje in navdušenje je tudi pri 
Sonyju glavnino šova krojila zanimiva nova vsebina. 
V prvi vrsti sodobna avantura Heavy Rain avtorjev 
Fahrenheita, v katero Sony polaga ogromno upov, 
saj so nam pokazali vsako gubo na obrazih štirih 
glavnih akterjev. Za otročad po duši ali srcu so pred- 
stavili EyePet, intrigantnega tamagočija v navezi s 
konzolno kamerico. Z njo lahko ščene/gremlina/kar- 
koliže navidezno čohamo in šeškamo, ko se sprehaj 
po ekranu. Požri se, Natal. Na veliko žalost pa so do- 
cela izpustili eksperimentalno mahalo po zraku, ki so 
ga predstavili na E3ju. Uzrli smo le dražilnik, ki je na- 
povedoval več o njem na tokijskem šovu čez nekaj 
tednov. 


Med sobicami in halami 


V sredo me je tako v nedrja naposled sprejelo famoz- 
no razstavišče Koln Messe, kjer se je odvilo jedro pri- 
reditve. Četrti največji tonamenski prostor na svetu 
ima 260.000 kvadratnih metrov površin, kar je dva- 
krat toliko kot v Leipzigu. Razlika je opazna takoj, ko 
odpreš priročnik z razstavljalci, saj opaziš, da je pos- 
lovno središče alias business center, rezervirano za 
ljudi z denarjem v žepu, štirikrat večji kot poprej. To 
je obenem prostor, kjer lahko tisti z novinarsko pre- 
pustnico upamo na podrobnejše prezentacije od onih 
za ruljo. Da manjše gneče, interneta in zastonj žretja 
ne omenjam. 

Spričo večjih hal so si glavni založniki lahko dali duš- 
ka. Površinsko so imeli ogromne prostore, ki so bili 
zvečine narejeni po istem kopitu, znanem s prejšnjih 
sejmov. V sredi je bil velik plac z lederzici za sestan- 
kovanje pomembnih mož ter šank z jedačo in pijačo, 
medtem ko so okolišnje sobice za novinarska preda- 
vanja tako majhne, da jim pomanjševalnica dela us- 
lugo. Po vsakem obisku teh prostorov si na eni strani 
usmrajen od zadaha neumitega novinarskega kolega 
in na drugi malo pomrznjen, ker si se z ritjo pritiskal 
na klimatsko napravo. Še ena obvezna nadležnost so 
tanke stene sobic, ki prepuščajo zvok kot ementaler 
zrak, da ti med predstavitvijo kakega družinskega na- 
slova v ušesa iz sosednje čumnate buta "VSE PO- 
KLAT!I!" Posebej sta bila taka EA in Activision, čeprav 
jim na list za komentarje vselej napišemo, naj za take 
sobane žrtvujejo nekaj prostora več. In se znebijo 
hodnika pred njimi, ki je vedno nabito poln žurnali- 
stov, čakajočih, da se vrata odpro. Priznam pa, da je 
fajn naokoli hoditi z vizitko EA VIP, tako da si dvojno 
pomemben. Pa tisti ozki hodnik je bil kriv, da se je 
Tim Schafer izdatno podrgnil vame vselej, ko je šel na 
odmor. Oblačil kakopak od tedaj ne perem več. 

A novinarski dan ni čas za zalezovanje pomembne- 
žev, marveč trenutek, ko lahko pregledaš predstavit- 
vene hale brez širšega ljudstva. To je zelo pomembno 
- v sredo sem na špilanje Diabla 3 na Blizzardovem 
štantu čakal okoli tri četrt ure, v četrtek, ko se je usul 
navaden folk, pa je bil čakalni čas najmanj dvanajst 
ur. No, pet pa res. Gigantski razstavni paviljoni so po- 
vsem drug špas kot novinarske kamrice, saj so na- 
menjeni le nečemu: da ruljo zbombardirajo z vizualni- 
mi in zvočnimi dražljaji tako, da se še lep čas ne po- 
bere. Najbolje do naslednjega Gamescoma. Če doživ- 
ljate ekstaze ob pobliskavanju v igrarskih trailerjih, bi 
vam tu prišlo vsakih pet minut, saj se z bliščem in 
truščem vselej potrudijo. Megaštanti ti na pročelju nu- 
dijo gigantske projekcije streljanja, sekanja, dirkanja 
in žogobrcanja ter vabijo v svojo sredico, kjer so 


računala in konzole za preizkus. Ker je smenj za razli- 
ko od slavnega E3ja narejen za rajo z ulice, je čuda 
šovov, ki jasno nemški mladini totalno dogajajo. Ro- 
ke kipijo v zrak, grla se napenjajo v vrišču, v nasprot- 
no smer pa od voditeljev letijo majice, avtogrami, pla- 


stični meči, ledvični kamni in podobna krama, ki ob |4 


koncu dneva razveseljuje čistilke. Spektakel je šel 
predvsem v smeri koncertov in talk showov, manj pa 
raznih megalomanskih predstav z ringi in bleščicami, 
kot na primer na E3ju (no, Tony Hawk je imel še ved- 
no svojo klasično vsakoletno točko na rampi). Nema- 
ra je ravno zaradi tega letos vse izpadlo toliko bolj 
osebno in manj kičasto. Še enkrat :ava: Nemcem, da 
se znajo tako vključiti. 


Brez zadržanosti 


Kdorkoli se je bal, da se bo Gamescom moral resno 
spopadati z začetno tremo ali posledicami gospodar- 
ske recesije, je strahoval neosnovano. Lani je lajp- 
ciški dogodek privabil dobrih 200.000 ljudi, letos pa 
jih je Gamescom obiskalo 245.000! Od tega je bilo 
17.000 ljudi v poslovnih suknjičih in 4000 se nas j 

drlo "Presse!" Karte so šle po petnajst evrov za odra- 
slo osebo na dan, kar za naše razmere morda ni ma- 
lo, toda če jih primerjate s tistimi za koncerte, ki pač 
ne trajajo osem ur skupaj, je slika vedrejša. Mirne 
duše lahko zatrdim tudi, da so večji založniki tako v 


halah kot business centru pripravili najbolj izpiljeno 


predstavo doslej. Ne le, da so štanti po kvadraturi po- 
dirali rekorde, razturali so s samim repertoarjem in 
uravnoteženostjo. Nobenih bliskajočih se prizorišč z 
nepovezano vsebino, pri katerih sploh ne veš, kaj og- 
lašujejo. Tu so bile igre na prvem mestu, a s predsta- 
vami in dogajanjem mojstrsko vtkane v spektakel. 
EA je s tremi platni nenehno gostil (pol)znane pop- 
rock bende, Activision je zavoljo DJ Hera pripeljal 
Davida Guetto, Intel pa na finale lige Electronic 
Sports boksarja Vladimirja Klička. Trušč je bil ravno 
pravšnji in neokusno pomanjkljivo oblečenih frač ma- 
lo. (Ma ti si peder! -LordFebo.) Zares, videti je bilo, da 
so razstavljalci pogruntali, da je smisel Gamescoma 
ljudi zabavati, ne pa jim vbijati v glavo blagovne 
znamke. Razstavišče je bilo odprto tja do osmih 
zvečer, za razliko od Leipziga, kjer so hostese skrivo- 
ma pakirale stvari že ob šestih. V četrtek in petek sta 
se prostor in ljudstvo zlila v simpatično celoto uživa- 
jočih in Gamescom ni bil nič kaj blizu obrazu plehko- 
sti in pornografskosti, ki ga je dostikrat kazal E3. 
Nekaj zaslug za uspeh ima tudi bera iger, ki je letos še 
posebno zajetna in raznolika. EA bi mogel na štantu 
dati prednost Fifi in Simsom, a so luči največ sijale na 
Brital Legend in Dragon Age: Origins, medtem ko je 
imel The Old Republic celo ločen prostor. Podobno je 
bilo s Sonyjem in Heavy Rainom, ki je ukradel pred- 
stavo God of War 3. Naslovi, kot so Rage, Brink, 
R.U.S.E in DJ Hero, kažejo, da naš lanski vtis, da se 
industrija vendarle ni čisto vdala apatičnemu ponav- 
ljanju ziheraških vzorcev, ni bil napačen. Še najbolj so 
glede tega razočarali nekateri japonski založniki, saj 
sta na primer Namco in Konami pozirala predvsem s 
Tekkenom 6 in PESom 2010. Strategija Sege in 
Sguara, da se oprimeta zahodnih naslovov, pa daje 
odlične rezultate, saj bomo od njih poleg nebroja sek- 
ljačin in Final Fantasyjev dobili Aliens vs. Predator ter 
Supreme Commander 2. 

Tudi vzhodnega in vzhodnjaškega šodra je bilo letos 
manj. Brezimne korejske nalinijščine si lahko preštel 
na prste ene roke, takisto strategije po kopitu Blitz- 
kriega. Med velikimi spletnimi frpji sta poleg WoWa 
kraljevala Aion, ki je v Koreji že nekaj časa zunaj, in. | 
novonajavljena razširitev za Age of Conan z naslovom 
Rise of the Godslayer. CPPjev štant na presenečenje 


vseh ni obiloval z Eve Online, kajti v dneh pred sej- 
mom so predstavili streljanko DUST 514, ki bo na 
svojstven način združena z omenjeno nalinijščino. 
Dogajala se bo namreč v istem svetu, pri čemer naj bi 
recimo špilavci Eva napadli nek planet, na njem sa- 
mem pa se bodo rešetali tisti v DUSTu. Hudo. 

V omenjenem manku nekaterih, predvsem manjših in 
lokalnih naslovov, je glavna razlika glede na lajpciške 
igrarske zbore. Drugače rečeno, določeni segmenti 
industrije so bili vidno nevidni. Manjših založnikov 
sploh ni bilo v halah, marveč so imeli miniaturne, pra- 
viloma zapahnjene prostore v poslovnem centru, ko 
je bilo prejšnja leta ponavadi ravno obratno. Razlog 
za to gre pripisati gospodarski krizi in previdnosti, saj 
se z manj denarci teže podajaš na sejme, ki niso po- 
ceni. Tesnoba je očigledno zagrabila tudi nekaj večjih 
imen, med njimi Valve in THO. Težko sem recimo 
čakal Darksiders (jezdeca Vojno imam doma na po- 
sterju nad posteljo, na namizju in še nad straniščno 
školjko), ki ga potem ni bilo. Je pa hecno, da je pros- 
tore namesto omenjenih zasedla množica lokalnih 
podjetjec, ki imajo z igričarjenjem zvezo le posredno, 
|. denimo ponudniki internetnih storitev. 


OK, s kančkom zadržanosti 


Znano je, da je recesija najmočneje prizadela profe- 
sionalno tekmovalno skupnost, in letos so bila tek- 
movališča napram lanskim res precej špartanska, 
brez bleščečih maket dirkalnih bolidov. Za nemški 
WCG žal reči nisem mogel preveriti na licu mesta, saj 
je dotični finale ostal v Leipzigu. Toda po prikazanem 
gospodarska kriza le ni močneje zarezala v sredico in- 
dustrije, ali pa nas hočejo v to prepričati. Blišč je bil, 
vsaj kar se tolstejših založnikov tiče, v Kolnu nez- 
manjšan, tudi pri futru za žurnaliste niso štedili. 
Težave si opazil le, če si dobro pogledal v zaodrje. Na 
primer: zunanji prostor, kjer so v Leipzigu prejšnja le- 
ta imeli celo peščeno plažo, je bil letos dokaj omejen, 
z eno bogo progo za štirikolesnike in polovico odra. 
Ko si piarovce manjših podjetij spraševal po vzroku 
za zmanjšanje prostorov, so ti znali vrniti edinole 

naučeni nasmeh s pobeljenim zobovjem, le sem in tja 
je kaka ruska tajnica zlovoljno pokimala. Zato je 
težko reči, ali jim res zmanjkuje denarja, ali pa v Ga- 
mescom niso verjeli. Ne pozabimo namreč, da so se 
tudi velika imena šele po koncu letošnjega sejma E3 
odločala, ali sploh nastopiti. Lokalce poleg tega bre- 
meni ločevanje na dva sejma, saj se spor med Leipzi- 
gom in Kčlnom še ni polegel. V Lipskem so od 31. ju- 
lija do 2. avgusta pripravili svojo prireditev, zvano Ga- 
mes Convention Online, ki pa se je bavila le z nalinijš- 
činami in mobilnimi igrami. Temu logično je bil maj- 
hen obisk: 42.000 gostov, kar je manj od načrtovane- 
ga. Je pa zelo očitno, da je Gamescom z naskokom 
zmagal, zato bomo boljšo sliko dobili prihodnje leto. 
Ko se nemara prikažejo tudi Logitech, Saitek, Roccat 
in podobni, o katerih ni bilo ne duha, ne sluha. Odsot- 
nost teh proizvajalcev strojne opreme je dodatno zare- 
zala v rano, ki se ji reče ignoranca hardverašev do 
igrarskih sejmov. Brez heca, Razer je bil edini s pros- 
torom v podjetniškem delu in halah, koder so kazali 
novega mišaka, razer nago, ki ima ob strani dvanajst 
knofov za igranje mmojev. Intel je sicer imel ogromen 
plac, ampak na njem se je odvijalo le finale lige ESL 
in nekaj navijaških tekmovanj. Na mizi so pozirali z 
veliko silicijevo rezino lynnfieldov, s katero nisi mogel 
početi ničesar praktičnega, ker ti je niso pustili upora- 
biti za krožnik. Kje so procesorji, najave in vodeni šo- 
vi, ki jih imajo založniki? In, kar je najpomembnejše, 
kje so ljudje, ki bi sploh znali povedati kaj pametne- 
ga? Tu nisem dobil niti press kitov, hudiča. Kdaj bodo 
AMD, Nvidia in nenazadnje Intel pogruntali, da iz rok 
izpuščajo ogromen bazen potencialnih kupcev, mi ni 
jasno. Sploh ko gledaš, kako se Microsoft, Sony in 
Nintendo prelamljajo v trudu, da bi svoje konzole po- 
stavili v ospredje, PC pa izpušča priložnosti. 

Treba je omeniti še eno očitnost: letos je E3 pobral 
smetano pomembnih najav in tehnoloških novosti. 
Tako project natal kot Sonyjev opletalni nadzornik si 
na Gamescomu iskal zaman. Oba dogodka sta bila 
sicer v čudnem položaju. E3 se je ponovno levil, 
medtem ko je nemški zbor dal culo na ramo. A očitno 
je naneslo tako, kot že tolikokrat poprej - da so kra- 

vatarji raje stavili na prvega od dogodkov. Tudi zato, 
ker je potekal v Združenih državah, ki je kao po- 
membnejši trg. Pričakovati se sme, da se bodo novo- 
sti tudi poslej pojavljale najprej na E3ju, medtem ko 
bo Gamescom s svojim poznopoletnim terminom po- 
kazal naslove tik pred izidom. 


Romanje? Brez dvoma! 


Gamescom je kljub nerodnostim zavoljo nekaterih 
manjkajočih imen pustil zelo prijeten vtis. Čeprav 
sem iz hotela odhajal ob osmih dopoldan in se vanj 
vračal ob devetih zvečer, vmes pa nenehno tekal sem 
in tja in večidel živel od lembasa, ee, peciva z Activi- 
sionovega šanka, ni bilo o utrujenosti ne duha ne slu- 
ha, ker je dogajanje vleklo vase. Ne moreš kaj, da se 
ti ne bi milo storilo ob dejstvu, da mimo tebe navdu- 
šeno šiba živelj vseh starosti in spolov, se dere v mik- 
rofone, drka džojstike in kampira pred dvorano za 

Avatarja. Heh, če ne bi bilo muzikaličnih iger, bi bil ,. 


zvočni spekter Gamescoma precej drugačen, saj so 
Kitarski heroji in Rockovski bendi obvladovali spejs. 
Potem pa, ko si želiš spočiti od trušča in se zavlečeš v 
press center, tam naletiš na Josepha Kucana, ki igra 
Kana v C8C, in rečeš kako besedo z njim. Zmaga pa 
kramljanje s Chrisom Taylorjem, kjer sem mu omenil, 
da sem 'ponesreči' uspel igrati skirmish v predalfa 


verziji Supreme Commanderja 2, čeprav naj se tega | 


ne bi smelo. Najprej me je gledal zmedeno. Potem me 
je gledal grdo. Potem sva šla na pir. In takrat ti ni žal 
za dneve žuljavih podplatov in praznega želodca. 
Naslednje leto še, ampak takrat v družbi. (To praviš 
samo zato, ker si želiš deliti posteljo z Raveerjem! - 
Sneti) Letos sem srečal štiri domače, med njimi Jure- 
ca, ki je šel gor po svoje, naslednje leto pa upam, da 
vas bo še več. Takrat bo Gamescom potekal od 19. 
do 22. avgusta, kar je ravno pravšnji termin, da tjakaj 
skočite naravnost z morja, da izničite tamkajšnji defi- 
cit tehnologije. Nastanitev v hotelih vas bo v središču 
Kolna koštala od 50 evrov na noč dalje, a gre za kraj, 
ki se ga splača videti. Saj ni tako daleč in igričarski 
velesmenj je le igričarski velesmenj! ! 

Need for Speed:''Shift 


Bayonetta 


Kakor hitro jo vidiš v gibanju, Bayonetta izda, da pri- 
haja spod rok avtorjev Devil May Cry. Platinum Ga- 
mes namreč združuje nekdanje Capcomove mož- 
ganske truste, kot sta Šindži Mikami in Hideki Kami- 
ja. Temu primerno se v tej tepežkarski akcijadi na ek- 
ranu vse bliska, sablje režejo, pištole pokajo, beštije 
pa spuščajo črevca. Toda Bayonetta žanr premakne 
naprej v območje smešno absurdnega. Ne samo, da 
čarovnica v oprijeti leder opravi strelja s pištolami iz 
čevljev, spotika zmaje in pretepa monstrume s svoji- 
mi lasmi. Je coprnica v pravem pomenu besede, za- 
to s specialkami kliče giljotine, železne device in oko- 
vane škornje, ki bolijo. Krvavo. Skoraj se ti milo sto- 
ri, ko demona najprej zrešetajo rakete iz dveh bazuk, 
nato faše brco v glavo od orjaškega škornja, ki ga je 
za ves ekran, na koncu pa ga požre demon, ki smo ga 
mimogrede pričarali. 
Dogajanje na ekranu je baročno bogato in producen- 
ta Jusukeja Hašimota sem vprašal, ali jih je kaj strah, 
da bo za špilavce tega preveč. Mirno je odvrnil, da so 
napravili špil za manijake, ki se s tovrstnimi akcija- 
dami ne srečujejo prvič. Po igranju lahko to samo po- 
trdim, saj je pletenje specialk zares razvejano. No, koj 
zatem je Hašimoto razkril poseben modus za začetni- 
ke, ki bo zelo popustljiv in bo omogočal igranje z 
manj gumbi, saj bo Bayonetta tedaj sama izbirala 
pravilne tarče in specialke. Zanimiv pristop k težnji, 
da naslov napravijo privlačen tudi manj fanatičnim. ln 
vsekakor boljši, kot da bi poženščili vso igro. Ko smo 
že pri tem: štorija bo polna klasičnih momentov iz 
vzhodnjaških iger, kot so animejsko čustveni in ko- 
mični vložki. Bayonetta bo namreč morala pogrunta- 
ti, kaj se je zgodilo, da je izgubila spomin, kar pome- 
ni izdatno kopanje po mračni preteklosti. Taki, ki vih- 
ti orjaško sekiro. Eden od najbolj simpatičnih špilov 
na sejmu (pa ne mislim samo Bayonettine riti). 
Sega za xbox 360 in PS3, januarja 


Aliens vs. Predator 


Segino ponovitev paničnega kričanja marincev sredi 
vesolja, kjer jih nihče ne sliši, dela Rebellion, ki je po- 
čel tudi izvirnik, medtem ko so dvojko udejanjili pri 
Monolithu. Kljub temu, da so imeli v preteklih letih 
precej spodrsljajev, daje videno upanje, da so v AvP 
kot svoj omiljeni projekt vložili več, saj naslov nad- 
grajuje serijo v vseh pogledih. Spričo modernega gra- 
fičnega srčka, ki zna aliene osvetliti v še posebej na- 
gravžni luči, bo igro spet tvegano igrati v zatemnjeni 
sobi, migajočih senc pa se bomo bržda bali še nekaj 
tednov zatem. Kampanje bodo zopet tri: po ena za 
marinca, predatorja in aliena. Avtorji se jih trudijo na- 
rediti čim bolj samosvoje. Marinčeva štorija bo skrip- 
tana in preživetvene narave, medtem ko bo alienska 
eno samo tuhtanje, kako gruče prestrašenih soldatov 
razdeliti, da jih bomo lahko pokončali vsakega pose- 
bej. Zato bo znatno vlogo igrala umetna pamet, ki bo 
marince držala skupaj, v paniki pa jih razgnala v vse 
smeri, če nam jih bo uspelo dovolj demoralizirati z uni- 
čevanjem virov svetlobe in pobijanjem soborcev. Igra- 
nje z alienom zato še zdaleč ne bo samo skakanje in 
krempljanje. Še posebej utegne biti dinamika zanimi- 
va v večigralstvu, za katerega obljubljajo veliko mo- 
dusov, v katerih se bodo lahko pomerile vse tri strani 
naenkrat. Sega za PC, xbox 360 in PS3, februarja 


Rage 
Dolgo dolgo so ld Software mencali s prikazom Raga 


od znotraj. Toda z razlogom. Igra izgleda vidno bolje 
kot pred leti, ko so jo obelodanili, tedaj zlasti kot re- 


klamo za svoj izrisovalnik ld Tech 5. 

Kaj Rage natanko je? Na hitro bi ga mogel postaviti 
nekam med Fallout 3 in Borderlands. Postapokalip- 
tična okolica z mutanti, pustinjami in ruševinami? Klju- 
kica. Razvejana uporaba predmetovja? Kljukica. 
Frpjsko napredovanje lika? Aaaam, ne, to pa ne več. 
Kot pravijo avtorji, je Rage še vedno v prvi vrsti akci- 
jada, ne igranje domišljijskih vlog. Na štorijalno ogro- 
dje bo tako s kvesti še vedno nalimana stara dobra 
strelska akcija, kakršne smo od Idja vajeni, plus ak- 
cijsko dirkanje. Z avteki se bomo v stilu Mad Maxa 
podili tako po pustinji kot po arenah, koder bomo 
tekmovali na življenje in smert z ostalimi hitrega za- 
služka željnimi. Obilen sistem nadgrajevanja vozil bo 
zadovoljil tiste, ki s(m)o nekoč poganjali Death Race 
in podobne naslove. Predmete bomo mogli uporablja- 
ti tudi prvoosebno, saj bo naš lik izvežban strojni in- 
ženir, ki bo znal po pridobitvi načrtov izdelati vse mo- 
goče, od robotskih stražarjev do avtomata za kavo. ld 
skušajo svet Raga napraviti prepričljiv in življenjski, 
zato imajo njega prebivalci mnogo vrstic govora, 
kljub temu pa odločitev v stilu Falloutovih ne pri- 
čakujte. Namesto tega pride glasno rešetanje valov 
mutantov z megablasterji, s pogledom na prelestno 
podobo kanjonov v ozadju. Electronic Arts za PC, 
xbox 360 in PS3, ob padcu meteorita 


Brutal Legend 


Brutalno legendo je treba igrati natančno štiri in pol 
sekunde, da ti postane jasno, da gre za delo Tima 
Schaferja. Na prvi pogled žmohta ni kaj prida: gre pač 
za tepežkarsko akcijado, in to dokaj preprosto, saj 
glavni junak Eddie Riggs po pritisku na en knof uda- 
ri s sekiro, z drugim pa zakuri sovraga s kitarskim ri- 
fom. A važno je tisto, kar je okoli te enostavne for- 
mule napleteno. Tisti hip, ko Riggs odpre usta in za- 
slišiš Jacka Blacka modrovati o severnjaški mitologi- 
ji, si namreč na poti, da dobiš v trebuh krč od smeha. 
Riggs, zanesenjaški, a že malo zdolgočaseni roadie, 
se namreč lepega dne zbudi na žrtvenem oltarju v 
fantazijskem svetu heavy metala. Od tam naprej igra 
ne jemlje resno ne politične, ne kakršnekoli druge ko- 
rektnosti. Mlatenje z vsemi mogočimi bogovi in mito- 
loškimi zvermi, odkriti seksualni namigi levo in de- 
sno, upravljanje z vojskami fanatičnih privržencev, ki 
nasprotnika premlatijo s slemanjem ... Briital Legend 
bo tako kot Psychonauts kolaž odpuljenih igrarskih in 
pripovednih prijemov. Ena od domislic je recimo 
proženje urokov z guitarherovskim zadevanjem zapo- 
redij not. Lep primer prisotne raznolikosti je več- 
igralstvo, ki je - realnočasovna strategija. Riggs bo tu 
eden od herojev (strani bodo tri, poleg ljudi demoni in 
nemrtvi), ki bo vojsko priklical z glavno surovino, me- 
talskimi privrženci. Legenda se tako v eno- kot večig- 
ralstvu igra tekoče, a jasno je, da bolj kot na pedant- 
no vnašanje ukazov stavi na to, da nas bo vrgla s sto- 
la s hecnimi domislicami. S prikazanim na Gamesco- 
mu ji je to gotovo uspelo. Electronic Arts za xbox 
360 in PS3, 16. oktobra 


Need for Speed: Shift 


Težko je ostati ravnodušen ob prikolicah za novi NFS, 
ki so ga vkup devali (tudi) simulacijski ljudje iz sku- 
pine Blimey, kajti EAjevi montažerji obvladajo svoj 
posel. Ampak tisti, ki upajo na orenk simulacijo, lah- 
ko zelo verjetno letijo ječat v kot, saj je bila Prestava 
ob preizkusu na smenju jako arkadna. Ne čisto tako 
kot par prejšnjih Need for Speedov, kajti avti so bili 
vseeno malo težji in pogled iz čudovito animirane ka- 
bine vzdušnejši. Toda mehanika vožnje je bila bore 
malo realistična, sicer pa mnogo pove že dejstvo, da 

lahko uporabljaš nitro. Ustrezna primerjava bi bil še 
lahkotnejši Project Gotham in če se v kakem meniju, 
ki jih nismo smeli žokati, ne skrivajo nastavitve za 
realizem, bo Shift sedel predvsem tistim, ki ga radi 


EA za PC, xbox 360, PS3 in PSP, 18. septembra 


Silent Hill: 
Shattered Memories 


Tihi grič je bil svoje čase v vrhu preživetvenih gro- 
zljivščin, toda zadnja leta je serija zapadla v pov- 
prečje. Upanje za vrnitev na pota stare slave daje 
Shattered Memories, neke vrste rimejk prvega Silent 
Hilla. Kar nekaj sprememb kani prinesti. Najbolj vne- 
bovpijoče je dejstvo, da ne bo bojevanja, saj se bo 
treba pošastkom v celoti ogibati. Tu bo moderna ka- 
mera, postavljena za ramena liku, ki bo po sumljivem 
zasneženem mestecu iskal izgubljeno hčer. Pri tem si 
bo izdatno pomagal z ročno svetilko, ki je po 
dražilnikih sodeč vsaj tako močna kot povprečen sve- 
tilnik. Nadzorna shema bo podobna tisti iz Metroid 
Prime: Hunters, se pravi hoja z gobico ter obračanje z 
merjenjem wiiljinca, kar v kombinaciji z rabo svetilke 
izgleda zelo igralno. Naslednja zanimivost, ki so jo 
ponosno razkazovali na sejmu, je vpliv igralčevih 
odločitev na potek igranja, s čimer z roko v roki hodi 
več koncev. Pokazali so namreč isti del špila, kot na 
E3ju, le da je bil tokrat malce drugačen, kar naj bi bi- 
la posledica odločitev in psihoanalize. Psihoanalize? 
Ja, vsake toliko naj bi te Silent Hill mentalno ocenil z 
raznimi vprašanji in Rorschachovimi testi. Poleg tega 
bo spremljal tvoj način igranja in mu prilagajal 
strašenje. Če se boš ob dojenčkovem hihitanju hitro 
obrnil in zbežal, bo na sporedu več podobnih nepri- 
jetnosti. Isto velja za pošasti, ki naj bi ustrezale špi- 
lavčevim fobijam. Obetavno. 

Konami za wii, PS2 in PSP, koncem leta 


Dark Void 


Temni vojvoda! Ne, saj ne. Ampak tip iz Bionic Com- 
manda se lahko skrije, kajti špago iz roke tu zamenja 
raketni nahrbtnik. Razvijalci so se v tej futuristični tre- 
tjeosebnici nakanili združiti običajno strelsko akcijo v 
slogu Hala, zračno bojevanje in platformsko dogaja- 
nje. To pomeni nekaj skakalnega prehajanja med 
ploščadmi, zlasti vzpenjanja po skalovju, in normal- 
nega talnega pokanja robotejastih nasprotnikov ... 
nakar junak prikuri jetpack in švigne v luft, koder 
oponaša junake iz risank ter zapleni kako ladjo zlob- 
njakov. Se pravi, Halo sreča Bionic Commanda / Ma- 
ria in skupaj gredo na pivo z Rogue Sgaudronom. Ne- 
navadno, ampak ravno to bo glavni adut špila, ki se 
igra prav solidno in obetavno. 

Capcom za PC, PS3 in xbox 360, januarja 


C8C4: Tiberium Twilight 


Serija Command 6 Conguer zaključuje pripoved o ti- 
beriju in studio EA Los Angeles ne skriva, da se je na- 
kanil napraviti najboljši del. O štoriji niso povedali 
ničesar novega, zato ni potrebe, da me navdušenci 
zalezujete. So pa pokazali lep kos igralnega dela. Naj- 
pomembnejša razlika glede na predhodnike je v tem, 
da baz praktično ni več, oziroma so vse gradbene 
zmogljivosti skoncentrirane v enem velerobotu. Ko ga 
vkopljemo na določeni poziciji, iz nedrij pošilja vse 
enote. Po bojišču bomo razen tega postavljali le ob- 
rambne stolpiče in peščico sorodnih obrambnih stavb. 
Zanimiva je odločitev, da v kampanji praktično ne bo 
mogoče izgubiti, saj bomo lahko ob uničenju baze iz 

orbitalnih ladij na bojišče priklicali novo. Vsaka od 
vpletenih frakcij bo imela v repertoarju tri različne to- 
vrstne robote za tri različne stile igranja: napadalne- 
ga, obrambnega in prikritega. Kot povedo imena, bo 
agresiven igralec imel na voljo več tankcev, obramb- 
ni pa se bo mogel zabarikadirati za zidovi bunkerjev 
(ja, 'turtling', nehajte vihati nosove no). Toda igranje 
še vedno nosi neizbrisen CGCjevski pečat, z navali 
tankcev vseh vrst in videzom, ki dokaj spominja na 
trojko, zato se bodo veterani v tem oziru počutili kot 
doma. O Scrinih njihov producent ni hotel povedati 
ama ničesar, tudi ko sem mu poočital, naj mi da kaj 
v zameno za majice, katerih je zmanjkalo. Pih! Elec- 
tronic Arts za PC, naslednje leto 


Dante's Inferno 


Priznam, do Dantejevega Pekla sem imel najprej ne- 
kaj predsodkov, saj je bilo hitro jasno, da je od slovi- 
te knjige Danteja Alighierija ostalo praktično samo 
naslov in nekaj imen. Avtorji, Visceral Games, so si 
knjižno vsebino namreč razložili zelo po svoje, saj tu 
Dante ni pohajkujoč kronist, marveč mamojebec mit- 
skih proporcev, ki s svojo koso demone obglavi prej, 
preden rečeš 'presneti peklenšček'. Toda karkoli si 
že misliš o tem, te igra s svojim videzom in gibanjem 
sezuje. Zdaj mi je čisto vseeno, kakšen šmorn so av- 
torji napravili iz literarnega vira, kajti rezultat je čaro- 
ben. Pekla bržda še nihče nikoli ni uspel napraviti v 
tako presunljivi obliki in raje ne bom izgubljal besed, 
ker bi jih potreboval nebroj. Na spletu poguglajte ime 
"Wayne Barlowe', kajti ta risar je izdatno pomagal pri 
razvoju okolja. 
Dante's Inferno poleg tega odkrito žuga God of Waru, 
ko gre za krutost in surovost, saj heroj peklenščkom 
brez kančka milosti seklja ude in izdira oči, jezike ozi- 
roma katerikoli del telesa pač uspe zagrabiti. Natika 
jih na kole, nanje podira amfiteatre, jih meče v lavo in 
jih razčrevesi tako, da se drobovje razleze po vsem 
igralnem polju. Borilni sistem je sicer precej klasičen, 
velja pa omeniti sposobnost Dantejeve kose, da v sti- 
lu Bionic Commanda izproži rezilo in se pritrdi na po- 
vršine. No, nihanje je zaenkrat okorno in avtorji niti ne 
vedo, ali ga bodo v končni verziji ohranili. Bolje zanje, 
da se ne držijo nazaj, kajti ta taktika zaenkrat uspeva. 
Vsaj na meni. 

Electronic Arts za xbox 360 in PS3, februarja 


Dragon Age: Origins 
Zdaj je uradno: pri Biowaru niso pravi nerdi, ker jim je 
ob Dungeons 6 Dragons postalo dolgčas! Dragon Age 
tako ne uporablja več proslavljenjega špilavnega sis- 
tema in okolja, ki smo ga videli v Baldurju, čeprav naj 
bi bil njegova dušni naslednik. V studiu so razvili svoj- 
stvenega, surovejšega, ki ga na krut način prikaže 
nov 3D grafični srček, ne štedeč z rdečo tekočino. Na 
Gamescomu se v številke in mehanizme niso spušča- 
li, raje so se osredotočili na razvejan sistem odločitev 
in na boj. Kot namreč poudarjajo, je lahko videz še ta- 
ko krvav, a najbolj krute so posledice naših dejanj. V 
Dragon Age bo tako lahko naš glavni lik, okoli kate- 
rega se bo sukala zgodba in v katerega rokah bo po 
stari navadi usoda univerzuma ter sploh vsega, kar 
nam je drago, pripoved peljal v mnogo smeri. Odlo- 
čitve bodo lahko imele kojšnje posledice, tudi take, 
da se proti nam obrnejo vsi naši soborci in jih bomo 
morali na mestu pobiti, ali bolj daljnosežne, na primer 
prihod neke vojske na zadnjo bitko z zlom. Breme od- 
ločitev bo na nas padlo že na začetku, z izborom glav- 
nega lika, kajti vilini so na primer tu rasistično obrav- 
navani kot nižja rasa. V takem okolju kakopak hitro 
spregovori bridko rezilo. Boj bo kot v Baldurju in Ne- 

verwinter Nights realnočasoven, z možnostjo aktivne- 
ga premora, pogled pa bo moč preklapljati med izza- 
ramnim tretjeosebnim ter izometričnim. Zanimivost 
bo prepletanje urokov, ko bomo denimo z magom 
beštijo najprej zamrznili, nakar bo ognjena krogla 
zavdala podvojeno. V gruči bomo imeli do štiri like 
treh osnovnih poklicev (bojevnika, maga in ašašina), 
kar bo ponudilo obilo kombinacij in bo po videnem 
več kot dovolj, da bo ekran vedno poln groma 6 le- 
tečih udov. Electronic Arts za PC in xbox 360, 6. 
novembra, kasneje za PS3 


Final Fantasy XIII 


Za razliko od dvanajstice so se avtorji pri najnovej- 
šem vnosu v legendarni seriji Final Fantasy odločili, 
da bodo boji zopet potekali na ločenem zaslonu. In 
res največ presenečenj tokrat prinašajo ravno bitke. 
Vrača se potezni sistem ATB (Active Time Battle), ki 
temelji na čakanju do zapolnitve vrstice, da pride na 
vrsto nek junak ali monstrum. Nekoliko presenetljivo 
je, da bomo nadzorovali samo en lik, po zgledu novej- 
ših vzhodnjaških frpjev, kot sta Tales of Vesperia in 
Star Ocean 4. Ni še jasno, če bomo lahko med člani 
odprave preklapljali, bomo pa ostalim določali vzor- 
ce, po katerih se bodo ravnali. Skupek vzorcev in njih 
spreminjanja, tako imenovani sistem paradigm shift, 
so dodali dokaj pozno in upamo, da bo omogočal 
večjo mero prilagodljivosti, kot je za tovrstne zadevš- 
čine v navadi. Kar se bojevanja tiče, je omembe vre- 
den še verižni sistem specialk, kjer bomo lahko zno- 
traj poteze nagrmadili kup (posebnih) napadov, ki jih 
bo junakinja Lightning nato v zaporedju izvedla. Kon- 
čane je že 90 % igre, prikolice so vedno bolj vroče, za- 
to smo kreko na trnih. Japonci bodo špila sicer de- 
ležni prej, že koncem tega leta, mi pa bomo morali še 
malo počakati. 

Sguare Enix za PS3 in xbox 360, spomladi 


Star Wars: 
The Old Republic 


Electronic Arts ne ovinkarijo in pravijo, da je The Old 
Republic največji projekt, kar so se jih kdajkoli lotili. 
Ne le, da gre za nalinijščino, ki že po svoji naravi lo- 
kajo sredstva kot Slovenci vino: ne, tale igra kani bi- 
ti prvi mmorpg z zgodbo. Pardon, pripovedjo, ki bo 
spremljala naš lik in bo odvisna od naših odločitev. 
Dogajanje se bo dejansko vejilo, kar pomeni, da z 
enim samim likom velikega dela sveta sploh ne bo- 
mo mogli videti. Na predstavitvi smo imeli gledalci na 
izbiro, ali v vlogi sitha ugonobiti odpadniškega admi- 
rala ali ga pustiti pri življenju. Kakopak je bil ob gla- 
vo (zato smo ob izhodu dobili značke z napisom ' 
KILLED the captain') in z njegovo ladjo smo se podali 
v lov za uporniki. Ako bi se ga bili usmilili, bi bila na- 
slednja naloga čisto drugačna. Ob tem se naše 
odločitve beležijo z ločevanjem na svetle in temne. 

Boj po videzu dokaj spominja na Tabulo Raso, a ven- 
darle ne gre za trirazsežno namerjanje, marveč za kla- 
sično mmorpgjsko označevanje tarč. Po drugi plati je 
Old Republic od Tabule pobral sistem zaklona, kjer se 
moremo skriti pred izstrelki nasprotnikov. Zaenkrat 
so od poklicev razkrili soldata, sitha, pustolovca in 
lovca na glave, ki se razlikujejo predvsem po tem, ali 
falote pokajo od daleč ali jih premlatijo. Bojevalne co- 
prnije in napredovanje lika bodo kljub futurističnemu 
svetu igralcem frpjk zelo domači, kajti izkaže se, da je 
Old Republic precej WoWast. Razen seveda omenje- 
ne vejitve štorije. In govora, saj bo šlo za prvo nali- 


cij, s čimer kanijo avtorji pričarati filmsko vzdušje. 
Brez heca, besedila je menda za štirideset vojnoz- 
vezdnih romanov, samo na govoru pa v studiu dela 
več petdeset ljudi. To je, um, veliko. 

Electronic Arts za PC, 2010 


Diablo 3 


Blizzard je novitete za najbolj pričakovano frpjsko 
klalko skrbno očuval za svoj lastni Blizzcon, ki smo 
ga popisali na sosednjih straneh, na Gamescomu pa 
je Diabla 3 ponujal v otip. Srečneži smo lahko po mu- 
kotrpnem stanju v vrsti dvajset minut gnjavili stvoro- 
vje na ekranu z enim od treh že predstavljenih likov: 
barbarianom, wizardom in witch doctorjem. Tako 
kratka preizkušnja ne more dati trdnih sklepov, sploh 
ker run, s katerimi bomo krepili uroke, ni bilo. A moč 
je reči, da je Diablo 3 ohranil značilni občutek iz eni- 
ce in dvojke. Trening karpalnega sindroma je še ved- 
no tu, takisto značilno padanje plena na tla in dokaj 
odprta karta. Dogajanje je nemara za odtenek hitrej- 
še, saj pobite beštije puščajo zdravje in bes - 'rage', 
ki je surovina za specialke. To pomeni, da nam hitro 
pobijanje omogoči še več hitrega pobijanja. Sem si 
pa želel v roke dobiti monka, kajti trije zgoraj omenje- 
ni poklici vsaj na Gamescomu niso kazali posebne 
potrebe po spretnostnem igranju. To za tiste, ki jim je 
bilo ob klikfešti iz Diabla 2 dolgčas, ne pomeni nič 
dobrega. Aetivision Blizzard za PC, morda že nas- 
lednje leto 


Avatar 


Pred sejmom bi mogel z nekaj cinizma reči, da vemo 
več o filmu Avatar kot o igri. Pa o filmu nismo vedeli 
ničesar. V Kalnu se je slika spremenila, kajti Avatar- 
ja the Igro smo mogli dodobra preizkusiti tako z ljud- 
mi kot neljudmi. 
Zgodba se tudi v špilu suče okoli nasilne človeške ko- 
lonizacije tujskega planeta Pandora in lahko si bomo 
nadeli tako mehanske oklepe človeških eksoskeletov 
kot tetovaže uporniških domorodnih Na'vijev. Razen 
v verziji za wii, ki bo videla zgolj ljudii. V človeških mi- 
sijah ima naslov podoben občutek in videz kot Lost 
Planet 1 ter 2, saj gre za tretjeosebno streljanko z iz- 
datno uporabo hodečih robotov in z dosti tamanjenja 
velikih zveri v pragozdu. Velja omemba, da ne bomo 
omejeni na premočrtno klanje, saj nas bo spremljala 
obilica raziskovalnih kvestov. Koliko bodo ti v resnici 
vejili štorijo, nam niso povedali, bo pa možno v neka- 
terih nalogah izbirati med več pristopi. Na'viji po dru- 
gi plati ne bodo premogli pinjau orožij in se bodo za- 
našali na trimetrsko višino, bridka rezilca ter šamani- 
stične čirečare. Igra se bo z njimi zato iz streljanke 
prelevila v sekljalko, kjer bomo iz zased spreminjali 
kolonizatorje v hrano za lokalno divjad in s potresi 
metali velike robote v prepade. Grafika ne cilja na 
realizem kot Crysis in je napol risankaste sorte, toda 
pragozd v gibanju ni nič manj navdušujoč. Zna biti, 
da bomo imeli dobro igro po filmu, kar ni nemogoče, 
kot ta mesec dokazuje Batman. 

Ubisoft za vse, 24. novembra 


R.U.S.E. 


Ta inovativna strategija je bila še ena od iger, ki na 
sejmu niso doživele namenske predstavitve, si jo pa 
zato lahko podrobno igralno prežokal. U.K.A.N.A. ta- 
koj pokaže, da ne bo naklonjena hitremu klikotanju, 
saj je dogajanje počasno in prestavljanje tankcev ce- 
lo nekam nerodno. A ni pene, saj se globina skriva v 
tem, kam in kdaj gruče kotalečih se konzerv pošlješ. 
Napačna odločitev te hitro lahko stane glave, če se 

sovrag pojavi iz nepredvidene smeri, ali pa ob napa- 
du pogruntaš, da je sovražna skupina sestavljena ra- 
vno iz enot, ki tvojim najbolj zavdajo. V izogib takim 
trenutkom bo treba uporabljati 'ukane', posebne pri- 
jeme, s katerimi bomo skrili svoje enote, pošnofali, 
kje so sovražne, ali nadnje poslali lažne tanke. Vsako 
bojišče bo dovolilo uporabo določenega števila ukan, 
mi pa se bomo morali odločiti, ali bomo s svojimi ne- 
posredno negirali nasprotnikove ali pa ga skušali pre- 
senetiti na čisto drug način. V gibanju je prehod med 
strateškim in približanim pogledom zares tekoč in 
navduši skoraj tako kot trenutek, ko nasprotnika pri- 

neseš okoli. Naslov, ki ga velja čakati. 
Ubisoft za PC, xbox 360 in PS3, bržda šele 
začetkom 2010 


LostWinds: Winter of 
the Melodias 


Prvi LostWinds, ki je otvoril Nintendov digitalni servis 
WiiWare, je bil lepo presenečenje. Se je pa videlo, da 
so to miselno platformščina naredili malce na hitro, in 
res, zdaj so Frontier Developments z Davidom Brabe- 
nom (Elite) na čelu obelodanili, da so vse skupaj sto- 
rili v 15 tednih. Je torej zaskrbljujoče, da podobno hi- 
ter razvoj doživlja nadaljevanje? Morda, res pa je, da 
imajo pogonski motor narejen in se lahko osredo- 
točijo na igranje. V njem bomo skoraj neposredno po 
koncu enice prevzeli vlogo malčka Tokuja, ki mu ne- 
znanokam izginejo mati, nakar okolico še pošteno za- 
mete. A ker Toku poseduje čarobne moči, bo mogel 
v ključnih trenutkih preklopiti med zimsko in poletno 
pokrajino. Čarobnih moči bo seveda še več, avtorji pa 
kanijo dostaviti tako skakalno kot miselno bolj kom- 
pleksno igro občutno večje dolžine. Temu navzlic bo 
še vedno naprodaj v WiiWaru za bakšiš. 

Nintendo za wii, bojda še letos 


FIFA 10 


Glavna finta vseh verzij Fife 10 za sobne sisteme, pa 
tudi PSP, je 360-stopinjsko gibanje igralcev, kar po- 
meni odpis starega osemsmernega sistema in občut- 
no več subtilnosti pri premikanju nogometašev. Le 
rahlo analogno spremeniti kot premikanja proti žogi 
oziroma na ta način predriblati nasprotnika namesto 
biti omejen na digitalno diagonalo je pošten prelom s 
tradicijo in čeprav se na fuzbal ne spoznam kaj dosti, 
se je FIFA 10 na X360 in PS3 igrala čudovito. Verzija 
za PC bo takisto dobila polnokrožno vandranje, bo pa 
zaradi EAjevih skrbi okrog nevrhunskega hardvera 
večine igralcev odeta v taisti grafično-fizikalni pogon 
kot 09, kar zopet pomeni opazno zaostajanje za naj- 
močnejšo inačico. Ostale spremembe so manjše ozi- 
roma manj opazne, kot so bolj realistični pospeški 
fuzbalerjev, močnejši streli z razdalje in nadgrajen di- 
rektorski modus. EA za vse, 2. oktobra 


Modern Warfare 2 


O naslednjem delu Call of Dutyja bržda veste prak- 
tično vse, nečesa pa vseeno ne, ker so to razkrili ra- 
vno na Gamescomu. Gre za samosvoj igralni način, ki 
so ga nazvali special ops in ga imajo za enako po- 
membnega kot kampanjo in večigralstvo. Gre za zbir- 
ko (ob izidu dobrega ducata) kratkih nalog, ki jih bo 
moč igrati solo ali v dvoje po mreži ali liniji. Vsaka bo 
imela svoj cilj, na primer pobeg iz zastražene vojaške 
baze ali sabotaža radarja na Antarktiki. Rezultat, 
predvsem čas in število pobitih nasprotnikov, pa tudi 
hitrost zaporednega pobijanja in podobno, bo igra na- 
to prelila v točke. Tu vajeti prevzame naša perfekcio- 

nistična narava, ki hoče zadeve napraviti bolje, zato 
sedi pred monitorjem cele dneve in telesu ne dovoli 
niti na stranišče. Skratka, reč, ki jo akcijske ploščade 
poznajo že nekaj časa. Zvito, Infinity Ward, zvito. Aja, 
pa dvojno vihtenje orožij bo v igri. 

Activision za PC, PS3 in xbox 360, 10. novembra 


Alpha Protocol 


Na prvi pogled bi mogli Alpha Protocol hitro zamešati 
s streljankami tipa Splinter Cell. Glavnega junaka, 
agenta Michaela Thortona, namreč zremo od zadaj, 
nepridiprave pihamo z dušenimi pokalicami in upora- 
bljamo čuda sodobne tehnologije, da pridemo tja, ka- 
mor drugim ne uspe. In to neopaženo. Toda Alpha 
Protocol ni streljanka, temveč čistokrven frp. Zame- 
njajte gobline z rusko mafijo in ga imate. Kljub 3D- 
podobi ni čisto na mestu niti primerjava s Falloutom 
3, saj imamo v AP na primer na voljo prave uroke, ki 
se merijo s fantazijskimi, samo da na primer namesto 
ognjene krogle 'čaramo' eksplozivne naboje. Naslov 
zato izpade kot zanimiva kombinacija resnobne štori- 
je, ki se odkrito spogleduje z Metal Gear Solidom, in 
lahkotnega igranja, kjer Thorton z zamahom roke te- 
roristom spušča paralizo in se teleportira skozi ener- 
getske prepreke. Zaradi vohunske tematike je razvoj 
lika bogat, saj poleg klasičnih bojnih sposobnosti kre- 
pimo vsemogoče tehnološke in zmikavtske veščine. 
Namečkoma med nalogami zbiramo obveščevalne 
podatke o sovražnikih in potencialnih tekmecih. 
Predvsem pa bomo lahko pripoved z izbiro zave- 
zništev peljali v veliko možnih smeri in videli več ra- 
zličnih koncev. Naslov, ki ga dela nihče drug kot Ob- 
sidian, bi prav lahko postal speča uspešnica. 

Sega za PC, xbox 360 in PS3, 27. oktobra 


DJ Hero 


Activision je pogruntal dvoje: nenehna ponavljanja 
Kitarskih Herojev ljudi že utrujajo in niso vsi ljudje na 
tej obli metalci in rokerji. Nekateri smo za Atomik 
Harmonik, ane. Ergo, malce prirejena forma, pa ima- 
mo DJ Hero. Ta gre po poti kitarskega zgleda, saj na 
ekranu po treh progah dolšibajo razni elementi, s ka- 
terimi se spoprimemo z novim onegajem, imitacijo 
plastične mešalne mize. Na njej so trije gumbi, ki jih 
pritiskamo natanko tako kot kitarske. Sledijo odseki, 
kjer je treba ploščo zavrteti, pa taki, kjer premikamo 
pretikalo (crossfader). Izziv torej leži v koordinaciji 
vseh gibov na vseh treh progah, saj elementi na ekra- 
nu niso tako predvidljivi kot v kitarski izvedbi. Kar se 
igranja tiče, zaenkrat leti zamera na crossfader, ki je 
nekam mehek, zato med špilanjem hitro pozabiš, na 
kateri poziciji je. Komadi so obvezno miksi dveh, kjer 
pa je izbira meni osebno zelo hecna, saj prave break- 
beat in rap komade miksajo z nekimi pop pesmimi. 
Ne vem, mogoče nisem več dovolj fly, yo. Aetivision 
za PS3, xbox 360, wii in PS2, 27. oktobra 


Operation Flash- 
point: Dragon Rising 


Pred tremi meseci je z izidom Arma 2 češka Bohemia 
že položila karte na mizo, medtem ko so Codema- 
sters rivalski Operation Flashpoint 2 zamaknili proti 
koncu leta. Je pa bil na sejmu tokrat igralen in vtis je 
pozitiven. Strahovi, da bo založnik igro porinil v smer 
Battlefielda ali jo kako drugače 'poneumil', so se iz- 
kazali za neutemeljene. V polno bojno opravo odeti 
soldatje ne podirajo rekordov v teku na sto metrov in 
ko so zadihani, se jim roke tresejo kot narkomanom 
v abstinenčni krizi. Brez umirjanja in natančnega na- 

merjanja ne zadeneš ničesar, dočim se zna sovrag hi- 
tro potuhniti, ko začno leteti krogle. Navdušilo je zla- 
sti obnašanje soborcev, saj so se ti zelo lepo premi- 
kali v formaciji, a jo tudi zapustili, če so bili v to pri- 
siljeni. Nasprotna umetna pamet potrebuje malo do- 
delave, saj so Kitajci po napadu na njihovo vasico 
najprej poskušali s samomorilskim protinapadom, ko 
to ni obrodilo sadov, pa sem dobil na glavo mino- 
metne mine in je bilo treba bežati. No, že če bo OFP2 
manj hroščat od Arma 2, bom čisto vesel. 

Codemasters za PC, xbox 360 in PS3, 6. oktobra 


League of Legends 


Ko gre za posnemanje slovite modifikacije Defense of 
the Ancients, je Demigod tekmece pošteno prehitel. 
A marsikateri veteran zanj ne mara in raje čaka na 
League of Legends. Na njem dela nekaj igralcem mo- 
da že znanih ljudi, ki so bili poprej del skupnosti Do- 
tA. Temu primerno Lol (lol!) zelo hitro spomni na 
vzornika, saj je videz zelo podoben, tako kot bojni si- 
stem in občutek med igranjem. Še vedno si v lase 
skačeta skupinici herojev, ki jim med nogami dro- 
bencljajo creepi. Čeprav THGja ni bilo na sejmu, je 
naslov na svoj štant pripeljala francoska GOA, ki 
upravlja z evropsko verzijo nalinijskega Warhammer- 
ja in bo gostila Ligine strežnike. LoL se v akciji do- 
kaže kot polnopravni naslednik DotA, saj sta timsko 
delo in nabiranje predmetov za junake še vedno 
ključnega pomena. Kako globok je špil, pa bomo vi- 
deli oktobra, ko bo moč požokati vse heroje. 

THA za PC, 6. oktobra 


Bioshock 2 


Najbolj vesel bi bil, če bi lahko rekel, da so v Kelmo- 
rajn privlekli skorajda končan Bioshock 2 in da je bil 
zakon. Toda žalosten sem jazst in žalostni ste vi, kaj- 
ti to se zgodilo ni. Namesto tega so vrteli nek precej 
brezzvezen trailer, iz katerega se je izvedelo bolj ma- 
lo, in se nasploh obnašali, kot da tole ni eden tistih 
špilov, zaradi katerih so giki najbolj mokri na zadnji 
strani kolen. Tako še vedno ne vemo česa dosti več 
od tega, da bomo deset let po enici igrali kot nad- 
močen big daddy, ki bo s svojim svedrom vrtal v 
young daugh ... khm, ki bo drugim kradel sestrice in 
jih jemal s sabo, se sprehajal po oceanskem dnu, v 
eni roki vihtel orožje in v drugi plazmide ter bil vzdu- 
šen kot napad morskega psa. Brcoritno, šur, ampak 
če nas vprašate, bodo približno finalno obliko pripe- 
ljali na naslednji E3. 

Take-Two za PC, xbox 360 in PS3, naslednje leto 


Mafia 2 


Igralne verzije ni bilo, zato smo se morali zadovoljiti z 
novim filmčkom in predstavitvijo za zaprtimi vrati. 
Kot vsaka prejšnja demonstracija je tudi ta le utrdila 
svetloglede obete in upravičenost visokih pričako- 
vanj. Hvala razvijalcev, da bo šlo za najbolj življenjsko 
in najbolj podrobno in najbolj vzdušno in najbolj vse- 
vrstno in najbolj globoko in najbolj kinematično po- 
mestnico, ni iz trte izvita. Čehi imajo resnično obču- 
tek za detajle, predvsem pa jim ni odveč garati ter 
igro naphati z materialom, iz katere bi EA naredil dva 
naslova. Tokrat so pokazali nekaj proste vožnje po 25 
kvadratnih kilometrih prostranega povojnega ame- 
riškega mesta Empire Bay, ki vsebuje značilnosti ta- 
ko Svetega Frančiška kot Velikega jabolka. Raznoli- 
kost urbanih elementov, izložb, pročelij in prometa je 
presenetljiva, pri čemer bo to pot več motivacije za 
prosto raziskovanje mesta in lokalov. Policaji se bodo 
sedaj obnašali bolj logično in nas ne bodo lovili v smrt 

za vsako malenkost, dočim bodo ob civilnih pokolih 
neizprosni. lgra namreč za razliko od Godfatherja ne 
bo odobravala psihopatskega vedenja. Organom pre- 
gona se bomo lahko izmuznili z zamenjavo oblačil ali 
avtomobila. Nadalje so predstavili sistem stranskih, 
neobveznih misij, ki ne bodo neki generični kvesti, 
dosegljivi skozi ikone, marveč bodo brezšivno vdete v 
glavno štorijo in jo bodo dopolnjevale. Producent je 
dal dobro primerjavo: opravljanje njih bo kot 
razširjena izdaja filma, kar pomeni dodatne koščke 
pripovedi in ozadja že tako dobrih likov. Zgodba bo 
karseda botrovska, kar pričata podatka, da je scena- 
rij dolg kar 700 strani (povprečen film jih ima komaj 
100), vmesnih animacij pa bo za več kot dve uri. Go- 
vorila bo o italijanskem priseljencu Vitu, ki bo z dna 
ulice na donov prestol lezel skozi dva ducata 'mafij- 
skih' nalog. Tako na nogah kot na kolesih, predvsem 
pa z bogato orožarno. 

Take-Two za PC, PS3 in xbox 360, spomladi 2010 


Pro Evo 2010 


Starega šampiona nismo odpisali, ampak dejstvo je, 
da ga zdaj že par let zapored FIFA dobro tolče, kar se 
tiče zvestobe pravemu fuzbalu. Nemara naj bi se Pro 
Evolution Soccer 2010 ravno zato vrnil v simulacijsko 
formo. Tako kot FIFA bo imel 360-stopinjsko usmer- 
janje (hm, industrijska špijonaža?), pri čemer si bodo 
verzije za PC, PS3 in xbox 360 enake tako po tem kot 
po grafiki. Seveda napovedujejo izboljšave na vseh 
področjih, od animacij prek vratarjev do nalinijstva 
(bolje zanje, saj je bil PES2009 v tem pogledu res po- 
lovičarski) in menedžerstva. Ampak če smo se česa 
naučili v vseh teh letih opazovanja, kako razvijalni tim 
premika drsnike in dobljeno izda kot novo igro, je to 
jemanje Konamijevih obljub z veliko žlico soli. Res, 
res, res upamo, da bo Pro Evo 2010 vsaj poštena 
konkurenca Fifi. Stari šampion si to zasluži. 

Konami za vse, 23. oktobra 


Supreme Commander 2 


O SupComu 2 na Gamescomu uradno ni bilo videti 
česa novega glede na E3, toda po sili razmer sem 
uspel dobiti vpogled v del igre, kamor načeloma ne bi 
smel priti. Ker sva s Chrisom Taylorjem kamerada, 
preveč gobčen ne bom, omenil pa bom glavno razli- 
ko glede na predhodnika. Tehnologija ni nič več raz- 
deljena na stopnje tovarn, marveč jo odklepamo v 
razvejanem drevesu nadgradenj. Da, tudi nove enote. 
Začnemo torej z osnovnim spiskom tankcev, nakar se 
po uspehih v boju odločimo, ali surovine usmeriti v 
nadgradnjo tanka s protiletalskim kanonom ali nema- 
ra odklep jurišnega robota. Ni treba poudarjati, da je 
potek bitk zaradi tega drugačen kot prej in Chris me 
je previdno vprašal, kakšno imamo kaj Slovenci 
mnenje o tem. Mirno sem odvrnil: "Go for it." Tudi za- 
to, ker ima igra še vedno tisti pravi surovi patos mno- 
žičnih navalov robotov in zaves topniškega ognja. 
Sguare Enix za PC in xbox 360, 2010 


Ostali naslovi 


Kljub obilni beri iger Gamescom ni edini sejem na tej 
obli in založniki ne pripravljajo novih demonstracij za 
vsako priložnost. Pri Mass Effect 2, nadaljevanju Ar- 
my of Two in Uncharted 2 smo dobili vsebino z E3ja. 
Assassin's Creed 2 je dobil lušten nov dražilnik in ni- 
česar drugega. Najbolj pa boli borna zastopanost ev- 
ropskih frpjašev. Gothica 4 sploh ni bilo na spregled, 
dočim si mogel Risen igrati celih deset minut - toliko, 
da sem vrgel uč na inventar. Čakajoči za mano so na- 
mreč že brusili sekire. 

4 A si 


Zdravja ne prepuščaj 
naključju - skleni paket 


Vzajemna Mladi. 
Se splača! 


Če skleneš paket Vzajemna Mladi, prejmeš: 


- dopolnilno zdravstveno zavarovanje 


Vzajemna Zdravje, 


- darilni bon v vrednosti 20 EUR, 


- majico Vzajemne in 


- ugodnosti za zavarovance Vzajemne. 


Paket Vzajemna Mladi lahko sklenei do 31. 12. 2009. Več o darilih in zavarovanju v vseh 
poslovalnicah Vzajemne, na www.vzajemna-mladi.si ali na brezplačni telefonski številki 


080 20 60 


si VZAJEMNA 


Jaz zate, ti zame. 


NS mladi-) 


dopolnilno zdravstveno 
zavarovanje 


zavarovana? 


najnižja 
premija 


((C£ 6802650) 


www.vzajemna-mladi.si 


NE POZABITE 
NA ZDRAVSTVENO 


VARNOST! 


Zdravstvena zavarovalnica 
Vzajemna želi obvestiti vse 
tiste, ki bodo izgubili status 
študenta ali dijaka, dopol- 
nili 26 let, se prijavili na zavo- 
du za zaposlovanje ali se prvič- 
zaposlili, da bodo tako postali 
zavezanci za plačevanje dopla- 
čil k zdravstvenim storitvam. 
Obvezno zdravstveno  zava- 
rovanje jim namreč po izteku 
statusa stroškov zdravstvenih 
storitev ne bo več krilo v ce- 
loti, zato jim priporočamo, da 
si uredijo dopolnilno zdra- 
vstveno zavarovanje. 


Mladim, ki jim poteče status 
študenta, svetujemo pravo- 
časno sklenitev dopolnilne- 
ga zdravstvenega zavarovanja. 
Če zavarovanja ne sklenejo v 


» Zdravje je 
neprecenljiva 
vrednota nas vseh, 
zato ga varujmo in 
skrbimo zanj. « 


enem mesecu od vključitve v 
sistem obveznega zdravstve- 
nega zavarovanja, bo, skla- 
dno z zakonom, zanje veljala 
trimesečna čakalna doba. To 
pomeni, da bo zavarovanec tri 
mesece od sklenitve dopolnil- 
nega zavarovanja ob obisku 


zdravnika še vedno sam kril 
delež stroškov zdravstvenih 
storitev, ki bi sicer bili pokriti 
z dopolnilnim zdravstvenim 
zavarovanjem. Čakalne dobe 
ni, če oseba sklene zavarova- 
nje v roku enega meseca od 
dne, ko postane zavezanec za 
plačevanje doplačil k zdrav- 
stvenim storitvam, običajno je 
to po prekinjenem ali zaključe- 
nem šolanju oziroma s pričet- 
kom redne zaposlitve. Zakon 
predvideva tudi poviševanje 
premije za tri odstotke za vsa- 
ko nezavarovano leto. V Vza- 
jemni zato še toliko bolj pripo- 
ročamo pravočasno sklenitev 
dopolnilnega zdravstvenega 
zavarovanja 


V Vzajemni smo 
za mlade pripravili 
poseben paket 
Vzajemna Mladi. 


Paket Vzajemna Mladi lahko 
sklenete do 31. 12. 2009 v 
vseh naših poslovalnicah, 
preko klicnega centra na 
brezplačni telefonski številki 
080 20 60, poiščite obrazce 
na info točkah Vzajemne in 
jih pošljite po pošti, pri skleni- 
tvi zavarovanja preko www. 
vzajemna-mladi.si pa nudi- 
mo najvišji zakonsko dovoljeni 
3-odstotni popust. 


Zakaj je dobro imeti dopolnilno 
zdravstveno zavarovanje 
Vzajemna Zdravje? 


Mateja je padla na smučanju. Zaradi spiralnega zloma desne goleni je 
potrebovala oskrbo v bolnišnici. Ob odpustu iz bolnišnice so ji posodili bergle 
in jo napotili v zdravilišče na zdravljenje. V času zdravljenja se je z izvidi 
zglasila na pregledu pri osebnem zdravniku, ki ji je predpisal protibolečinska 
zdravila za en mesec. Po enem mesecu zdravljenja je imela kontrolni pregled 
pri osebnem zdravniku, Z zavarovanjem Vzajemna Zdravje se je izognila 
doplačilu zdravstvenih storitev v višini 2.085,88 EUR." 


" Vpogled v podrobnejše izračune je na voljo na www vzajemna-mladi.si 


akor imajo pri Blizzardu 
prislovično lastnost, da raz- 
vojni cikel njihovih iger traja dlje 
kot slovenski sodni procesi, vse- 
eno proizvedejo dovolj vsebine, da 
imajo na svojem vsakoletnem sejmu Blizzcon 
precej pokazati. Letos je prireditev po naključju 
potekala ravno med kolnskim sejmom, torej 21. 
in 22. avgusta. V kalifornijskem Anaheimu se je 
zbralo slabih 20.000 ljudi, ki so prirediteljem zopet 
dali vedeti, da naj se vraga premaknejo na večje pri- 
zorišče, sicer bodo. cosplayerji z našpičenimi okle; 
koga po nesreči zaštihali. Zgoraj podpisani je glavno 
predstavitev spre 
ki so jo v ta namen pripravili na Gamescomu. 


Deathwin je razhuder 


Vsebino omenjene RA. cije, se pravi nape 
slednjega dodatka za World of Warcraft, smo sluti 
dlje časa, saj je v dnevih pred Blizzconom n 
kel na prosto. A postavke so bile tako nezna 
warcraftovske razširitve, da jih je večina vzela kot po- 
tegavščino. Če se ozremo po resnični predstavitvi, ni 
težko ugotoviti, zakaj. World of Warcraft: Cataclysm, 
kot se bo imenoval tretji dodatek za to digitalno 
uničevalo družinskih in službenih razmerij, namreč 
stopnjo dvigne le do 85., za razliko od Burning Crusa- 
da in Lich Kinga, ki sta mejo pomaknila za deset le- 


O Čez dan so čisto navadne študentke, pismonoše in družinski očetje, čez noč 
pa pravljična bitja. Le ona škratinja na sredini je fejk, ker nima brade. 


velov vsak. Ob slehernem nivoju bomo še vedno do- 
bili novo piko za talente, toda drevesa z njimi se ne 
bodo podaljševala. Najmočnejši liki bodo namesto te- 
ga napredovali po drugih poteh, v prvi vrsti po 'poti ti- 
tanov'. Path of Titans bo vzporedna veja krepitve he- 
roja, ki bo uporabljala novo sekundarno spretnost: ar- 
heologijo. V njej izvežbani bodo mogli po Azerothu 
odkrivati starodavne artefakte, iz katerih bodo prido- 
bili novo vrsto glyphov (ločenih od tistih za inscrip- 
tion) ter z njimi krepili različne statistike, pri čemer iz- 


jal z zasebne Blizzardove žu A 


bitja, 
kršne jih imajo ne- 


kt 


teri... ampak samo 
level 83 elitne zveri. ZE 
N 'Addressor jih raida. 


bira ne bo vezana na prvotni poklic. Če bo piščal iz 
Potočke Zijalke legendarni artefakt, še ne vemo. 
Druga, nemara še malo zanimivejša ideja, ki jo bo 
WoW pobral od tekmecev, je levelanje gilde. Cehi bo- 
do z uspehi svojih članov napredovali po lestvici sto- 
penj do dvajsete in odpirali talente, ki bodo krepili ves 
ceh. Bonusi bodo segali od preprostejših, ki bodo na- 
menili več uplenjenega zlata, do precej udarnih, kot je 
hkratna oživitev celotnega raida po ponesrečenem 
poskusu na šefetih. 


A zakaj sploh Kataklizma? Pred Blizzco- 
nom se je predvidevalo, da je ime vezano 
na Maelstrom, veliki orkan sredi Azerotha. 

Toda nevarnost v resnici grozi od povsem 
drugod. V času, ko si Horda in Aliansa še da- 
jeta opravka z lich kingom, globoko pod zemljo 
drnjoha in si rane liže še ena legendarna zver war- 
craftovega izročila: zmaj Deathwing (veterani se ga 
spominjate iz razširitve za dvojko Beyond the Dark 
Portal). Z nastopom tretjega dodatka mu bo čakanja 
in štrikanja puloverjev dovolj in bo pogledal na pla- 
no, kaj se da tam zakuriti. Ker je korpulentne in nasil- 
ne sorte, bo ob tem povzročil potres, ki bo dodobra 
predrugačil podobo starega Azerotha. Nekatere od 
con bodo člsto spremenjene in tisti, ki s(m)o 
uživali ob nočnem pohajkovanju po savanskih 
sih, oto pče samo še do Catacly- 
ajti po njem b o preklal na dvoje tok lave. 
lutno opuščeni Desolace bo zacvetel, konec bo 
legendarnih bitk med Tarren Millom in Southsho- 
er slednjega zasede Horda. 
s spremenjeno podobo pokrajin pride docela 
zbirka kvestov, pri kateri Nevihtniki izdatno po- 


, birajo iz dosedanjih izkušenj. Manj bo mukotrpnih na- 


biralniških in mnogo več zgodbovnih, s čimer hočejo 
ljudi spodbuditi k igranju drugih poklicev. Ciniki bi 
dejali, da se to dogaja ravno pet let prepozno. 

Poleg spremenjenih starih con bodo tu nekatere nove, 
plus zvrhana mera temnic. Prihajata dolgo pričakova- 


m 
x — 


0 Po dokaz, da imajo Blizzardove igre eno najbolj fanatičnih navdušenskih 
skupnosti, vam ni treba na Blizzcon. Ozrite se samo po prispevkih na spletu. 


na Uldum in Grim Batol, medtem ko bosta otočje Lost 
Isles južno od Maelstroma in kraljevina Gilneas domo- 
vanji dveh novih ras: goblinov (Horda) in volkodlaš- 
kih worgenov (Aliansa). Slednji bodo imeli fletno last- 
nost, da bodo mogli v človeški podobi pognati krem- 
peljce in dlake, čeprav gre zaenkrat le za kozmetičen 
prijem. Žal ni planirano, da bi Kataklizma videla kak 
nov hero class, kot je bil death knight v Lich Kingu, so 
se pa pridušali, da tovrstnimi poklici ne mislijo odne- 
hati. Torej tretji dodatek še ne bo poslednji. 

0 Prvič so podrobneje predstavili enoigralske misije Starcrafta 2. Dogajanje 
bo zopet močno zgodbovno gnano in ne kani zaostajati za enico. 


Pot tisočerih pesti 


Takoj za tretjim dodatkom za WoW sta največ zani- 
manja požela prikaz novega Battle.neta in razkritje 
četrtega poklica v Diablu 3. To bo menih (monk), ki 
ne bo vihtel umetelnih serkiric, ampak bo v slogu Da- 
vida Carradina dva me- 
seca brez vode meditiral 
sredi puščave, tri dni stal 
na eni nogi, vmes koga 
trdo pobožal po nosu in 
zraven izgledal kul. Na- 
mesto na oklep se bo za- 
našal na gibčnost in hi- 
tra zaporedja uničujočih 
udarcev. Zanimiv je nje- 
gov pristop k mlatenju, 
saj bo imel vsak udarec 
tri faze (ob vsakem na- 
daljnjem kliku z miško), 
ki jih bo moč kombinira- 
ti. Preostali trije poklici 
česa tako globokega za- 
enkrat še ne premorejo 
(beri okvir). Mike Mor- 
haime se je ob tem na- 
muznil, da bodo peto, 
zadnjo klaso bržda raz- 
krili naslednje leto. Ni smešno. 

Pred konferenco je na račun prenove Battle.neta lete- 
la nemalo pikrih, saj Blizzard ravno to zamudo nava- 
jajo kot razlog za jezljivo prestavitev Starcrafta 2 v 
začetek naslednjega leta. In za odločitev o izključitvi 
igranja po lokalni mreži iz SC2. Producent Rob Pardo 


O Številčno razmerje med Hordo in Alianso je še 
vedno pomaknjeno v smer človečkov. Občutek 
imam, da po Kataklizmi ne bo drugače. 

je jel miriti ljudi, da to ni noben 'big deal', saj ima 
večina ljudi dandanes internetno povezavo (celotno 
večigralstvo bo teklo Battle.net), medtem ko bodo za 
izjeme skušali najti kako rešitev. Ob tej izjavi bi ga 
prisotni gotovo začeli obstreljevati s chain lightningi, 
ampak na Pardovo srečo tam ni bilo nobenega prave- 
ga šamana, zgolj kostumi. 


0 Nevihtniki so čisto mahnjeni na velike skulpture in po Illidanu ter orkovskem 
jezdecu je na vrsti Kerrigan. Na srečo ne maha okoli z ošpičenimi tentakli. 


V čem je torej hec prihajajočega Battle.neta? V prvi 
vrsti bo združil vse Blizzardove prihajajoče igre in 
World of Warcraft pod isto uporabniško ime. Name- 
sto da bi vpisovali geslo po zagonu WoWa, bo tu login 
v Battle.net, od koder bo omogočen direkten dostop 
do igre. Procedura bo s tem postala slična Steamovi, 
kjer igre zaganjamo iz Parinega vmesnika. Prednosti 
bodo poleg enega združenega sistema zaščite ("kreh" 
pred piratiziranjem "kreh") tudi spisek znancev, vk- 
ljučen v igre, ki vas bodo poznali pod enim univerzal- 
nim imenom, zvanim 'real ID'. Tako se boste lahko 
sredi dvoboja v SC2 s kolegi menili za večerni raid ali 
za klekljanje. Povsem prenovljen bo nadalje sistem 
lestvic tekmovalcev in avtomatskega iskanja na- 
sprotnikov. Igralci bodo glede na dosežke postavljeni 
v lige različnih težavnosti s svojimi lestvicami naj- 
boljših, ki bodo ločene od ostalih. In nenazadnje bo- 
do tu dosežki oziroma achievementi, kot se za sodo- 
ben digitalni kokain spodobi. 

Novi Battle.net dospe s Starcraftom 2 v prvih mese- 
cih leta 2010, že sedaj pa so Nevihtniki občinstvo po- 
dražili z eno od storitev, ki pride šele kasneje. Gre za 
prodajo kart za SC2, napravljenih s priloženimi orodji, 


€ Monk bo mogel z mislimi odbijati sovražne izstrelke in skeletorjem na fotki 
že šklepetajo kosti. Na Blizzconu ga je že bilo moč igrati, na Gamescomu ne. 


ki bo moderjem dejansko omogočila zaslužek za delo. 
Kdo natanko in kako bo na splet poslane karte delil 
na zastonjske in plačljive, še ni jasno. Aja, pa Kerriga- 
novi bo glas po novem posodila Tricia Helfer, cylon- 
ska številka šest iz Galactice. Mrrr. 


Pošast na odru 


Preostanek prireditve je bil pristno geekovski, torej z 
množico bitjec, odetih v kartonaste kostume, in z 
LAN-žuri. Ljudje so si na odru delali sramoto z imita- 
cijami plesa iz WoWa ali se udeležili barvanja minia- 
turnih vesoljskih marincev. Da je nastalo veliko hello 
kitty soldatov, verjetno ni presenečenje. Zaključek je 
bil to leto precej spektakularen, saj je na oder prišel 
nihče drug kot Ozzy Osbourne, oblečen v zombija. 
Hm, pravzaprav ni bil oblečen. Za spremembo ni je- 
del netopirjev, je pa zažigal s svojimi legendarnimi 
komadi. Ob tem, kot sam pravi, "ni imel blage, kaj 
naj pričakuje od tega jebenega nastopa, ker ga je bilo 
pofukano strah, da ga občinstvo ne bo jebalo pet pos- 
to." Oziroma nekaj takega, ker za razumevanje Ozzy- 
ja še vedno potrebuješ forenzični tim z mašinerijo za 
pedantno analizo govora. 


6 Čeprav je Ozzy spominjal na nemrtvega šefa ka- 
ke temnice, ga na srečo ni nihče zaklal. Mi vemo, 
da je bil za to zaslužen uspešen urok heawy metala. 


l | (23. 


Največja vesoljska postaja v igrah je Citadel Station v Mass Effectu — 
dolga je 44/7 kilometrov in ima maso 26,4 milijard ton. Ben Eberie, ki je 
star devet let in 167 dni, je najmlajša oseba, ki je s petimi zvezdicami 
preigrala Through the Fire 8% Flames v Guitar Heru 3 na težavnosti ex- 
pert. Najbolje prodajana igra leta 2007 je bila s sedmimi milijoni izvodov 
Call of Duty 4. Najdaljši LAN-party je trajal 36 ur in so ga na prireditvi 
Nvision 2008 končali 203 igralci. Največ opisov iger na svetu sem verjet- 
no naklamfal Sneti. Okej, rekord ni potrjen, morda pa nekoč bo. 


ekateri živijo za zmage, drugim je fino, 
če so uspešni, praktično nihče pa ni rad 
zguba. To je moč v grobem razložiti z 
biologijo, saj tista beštija, ki je najmoč- 
nejša, dobi največ žrtja in priložnosti za 
parjenje. Tako razširi svoje gene, njeni potomci pa 
so bolje prilagojeni za preživetje kot zarod šlev. Sla- 
boritnež tega kova pogosto vodi trop in mu rečemo 
alfa samec ali alfa samica, saj je alfa prva črka grš- 
ke abecede. V človeški družbi mednje sodijo viden 
politik, spoštovana menedžerka, najhujši gangster, 
kraljica popa, rekorderski športnik. 
V elektronski zabavi ni nič drugače. Igre so od nekdaj 
usmerjene v premagovanje ovir - dosti njih v števil- 
čen, s točkami merljiv rezultat. To zlasti paše fantkom 
in moškim, ki smo tekmovalni že po naravi. Reptilski 

del naših možganov hoče dobro jesti, nadvladati tek- 
mece in podreti kar največ samic. A ne bi bilo življenje 
fino, če bi počeli samo to? Ta prvinska nrav nas dosti- 
krat žene, da se trudimo prednjačiti vsaj na enem pod- 
ročju, in če je to Counter-Strike, hja, je pač Counter- 
Strike. Čeprav to ne zagotavlja kričeče rulje pred rde- 
čo preprogo in voljne maternice Jessice Biel. Obenem 
pa z odličnostjo v tem ali onem špilu dokazujemo sa- 
mi sebi, da nekaj zmoremo, naj gre za doseganje 80. 
izkušenjske stopnje v World of Warcraftu ali najboljši 
čas v Gran Turismu. Nekdo si zamisli, da bo v enem 
mesecu izgubil deset kil, drugi ima za cilj končanje 
študija in tretji si izbere dokončanje Ikaruge z enim 
življenjem. Uporabljajoč zgolj volan ter levo stopalo. 

Je to družbeno koristno in splošno razsvetljevalno? 
Najbrž ne. Je zabavno, garaško in svojevrstnega po- 


nosa vredno? To pa. Namesto telesne moči, vzdržlji- 
vosti, nadzora bolečine, kontrole adrenalina in podob- 
nega se kot igralec odlikuješ po prepoznavanju vzor- 
cev, bliskovitih refleksih, koordinaciji očesa in roke, 
orientaciji v prostoru. Vztrajnost, motivacija in želja 
po odličnosti morajo biti enake kot pri športu ali 
učenju, kar najbolje vedo profesionalni špilavci. Kaj 
šele tisti, ki hočejo doseči rekord. Določeni starši, ne- 
seznanjenci in dvomljivci se sicer posmehujejo člo- 
večkom, ki visijo pred barvitimi ekrani in po njih dr- 
kajo hecne slikice. Do neke mere imajo seveda prav, 
saj to početje na pogled ni ravno višek spektakla in 
samorazvoja. A dejstvo je, da ti ni lahko, če želiš biti 
najboljši v katerikoli dejavnosti, ki je vsaj malo razvi- 
ta ter splošno znana. Računalniške in video igre pa so 
take že nekaj časa. 

ZGODOVINSKI 
IGROREKORDI 


Ni naključje, da si Guinnessova knjiga 
rekordov in znano pivo delita ime. Prav 
direktor te varilnice ječmenove čežane 
je namreč leta 1951 prišel na idejo, da 
bi raznorazne rekorde zapisal v knjigo. 
Podlaga za to je bil spor s puškarskimi 
znanci okrog tega, katera ptica, ki jo 
lovijo, je najhitrejša v Evropi, kar je za 
herojske strelce ubogih pernatih krea- 
tur pač važen podatek. Navezal je stik z 
londonsko agencijo, ki je beležila dej- 
stva z vseh vetrov, in avgusta 1954 iz- 
dal prvo Guinnessovo knjigo rekordov. 
Naklada je bila tisoč iz- 
vodov, že dve leti kas- 
neje pa so v Ameriki 
prodali 70.000 kosov. 
Od tedaj je knjiga, ki je 
sama po sebi rekorder- 
ka po številu iz knjižnic 
ukradenih izvodov, prerasla v inštituci- 
jo in samoumeven kraj za vsakovrstne 
podvige, dočim matično podjetje poleg 
letno izdane bukve fura še TV-šov, 
spletno stran in muzeje. Beleži sicer 
tudi normalne rezultate, je pa bistvo 
njenega čara v nenavadnih in smešnih 
rekordih z vseh mogočih področij, od 
človeka prek narave do umetnosti, 
znanosti, tehnologije ter športa. Guin- 
nessova knjiga rekordov 2010 (podna- 
slovljena Knjiga desetletja) v sloven- 
ščini izide 16. septembra za 30 evrov. 


-Prvo grafično kartico, 
imenovano MDA oziro- 
ma monochrome di- 
splay adapter, je leta 
1981 vseboval prvi IBM PC, model 
5150. Imela je 4 KB pomnilnika in je 
bila sposobna prikazati samo enobar- 
ven tekst v 80 stolpcih in 25 linijah. 


-Prvoosebno streljačino 

je marca lani najdlje ig- 

ralo iz samih punc ses- 

tavljeno moštvo Frag 
Dolls. To jim je uspelo v Rainbow Six: 
Vegas 2 na xboxu 360, nažigale pa so 
ga 24 ur in 4 minute. Kdo pravi, da 
ženske ne znajo igrati?! 


-Prva igra, ki je navdih- 

nila balet, je bila Dragon 

Ouest. Tokijec Koiči Su- 

gijama, drugače sklada- 
telj glasbe za to japonsko frpjsko seri- 
jo, ga je na oder postavil leta 1996. Pr- 
vo orkestralno glasbeno spremljavo v 
igrah pa beleži platformščina Heart of 
Darkness iz leta 1998. 


-Najhitrejša zabeležena 
hitrost avta v dirkačini 
je 682 km/h v Need for 
Speed Carbon. Upora- 
bljena šajtrga: ford GT. Najhitrejši lik v 

igrah pa naj bi bil Sonic, za katerega 
Sega trdi, da je brez pomoči naprav 
sposoben brzeti hitreje od zvoka. 


upe -Največ politične kon- 
z — troverznosti so morda 
: res povzročili Grand 


Theft Auto, Carmaged- 
don, Mortal Kombat in Night Trap. To- 
da britanski parlament je že leta 1981 
glasoval o prepovedi Space Invaders, 
ker naj bi v otrocih budili deviantnost. 
Za cenzuro je glasovalo 94 poslancev, 
proti 114. Drugače je bila prva sporna 
igra dirkačina Death Race (1976), ki je 
temeljila na filmu Death Race 2000 in 
je želela, da v omejenem času zgaziš 
čim več malih gremlinov. O njej so že 
tedaj jamrali celo na televiziji. 


-Tetris je prva igra, za 

katero so dokazali, da 

izboljšuje delovanje in 

učinkovitost možganov. 
To je storila študija, ki so jo izvedli leta 
1981 na Kalifornijski univerzi. Porini jo 
matki pod nos, ko bo težila, da preveč 
časa preživiš na Tetrisfriends.com. Za 
WoW pa taka študija ne obstaja. 


u -Tetris je tudi največ- 
krat prirejena igra. Kon- 
verzije so naredili za 

mani več kot 55 sistemov. Iz- 
vedenka za mega drive obstaja v manj 
kot desetih izvodih in vsak je vreden 
kakih 5000 evrov. 


-Za prvo 'teroristično' 

igro velja Special Force 

iz leta 2003. 'Izdala' jo 

je libanonska organiza- 
cija Hezbolah, igralčev cilj pa je pobijati 
pripadnike izraelske vojske. V Libanonu 
in Siriji so je prvi teden prodali v nakladi 
8000 izvodov. Nadaljevanje Special For- 
ce 2 iz leta 2006 je postavljeno v liba- 
nonsko vojno. Aggressor z glinasto kre- 
ditno kartico že naroča special edition, 
ki vsebuje odrezano judovsko glavo. 


-Uradno največ prisos- 
tvujočih na igrarskem 
4 tekmovanju je bilo leta 
2005 deležno finale 
profesionalne korejske špilavske lige 
Sky. V areni v mestu Busan v Južni Ko- 
reji se je zbralo 120.000 ljudi. Drugače 
južnokorejski kanal OnGamerNet TV v 
špici (od šestih popoldne do desetih 
zvečer) redno spremlja od 3 do 4 mili- 
jone ljudi. Pri nas pa ukinejo Resnično 
resničnost. A ha ha haa. 


MLEKA [! 


-Prva tekstovna pusto- 
lovščina je bil Colossal 
Cave Adventure (1975, 
PDP-10), prva teksto- 
vna pustolovščina z grafiko Mystery 
House (1980, apple II), prva pokaži-in- 
klikni avantura Enchanted Scepters 
(1984, mac). Največkrat prevedena 


pustolovščina je Discworld, ki so ga 
prestavili v enajst jezikov, dočim je naj- 
bolje prodajana pustolovščina Myst s 
6 milijoni izvodov. 


-Prvi superjunak, ki se 

je pojavil v igri, je bil 

Superman v istoimen- 

skem špilu za atari 
2600 iz leta 1979. Največ licenciranih 
stripovskih likov ima Marvel Ultimate 
Alliance, kar 140, prva superjunaška 
spletščina pa je bil City of Heroes 
(2004), ki ima hkrati največ razširitev 
med MMORPGJ;i - trinajsterico njih. 
Prvi superheroj, ki so si ga izmislili na- 
lašč za špil, je Redhawk v istoimens- 
kem špilu za ZX spectrum, 1986. Sem 
ga igral. Ni bil dober. 


-Številčno najvišji re- 
zultat v igrah je februar- 
ja lani postavil Ame- 
ričan Rodrigo Lopez v 
Giga Wingu 2 za dreamcast. Naštepal 
je 13.617.120.714.066.509.130 točk. 


rekord, pa je neki neznanec dosegel v 
Space Wars, prvi vektorski arkadni 
igri. Brutalna cifra znaša 19 točk. 


-Prva dirkačina je bila 

Atarijeva Gran Trak 10 

(1974), ki je hkrati prvi 

imela volan. Prva igra, 
ki je uporabljala tresenje oziroma force 
feedback, je bil takisto Atarijev vozniški 
avtomat Hard Drivin (1989). Prva dir- 
kačina, ki je ponudila pogled izza avta, 
je bil Sega Road Race (1976), v zvrsti 
je imela prva nasprotnike na progi Pole 
Position (1984), cesta pa se je prvič 
cepila v TX-1 (1983). Najbolje prodaja- 
na dirkaška serija je Mario Kart — 15,4 
milijona na wiiju, 10 milijonov na DSu, 
9 milijonov na N64, 8 milijonov na 
SNESU in 7 milijonov na kocki. 


-Najbolj uspešen igralni 

avtomat vseh časov je 

Pac-Man. Med 1981. in 

1987. so jih po vsem 
svetu namestili 293.822. 


-Prva igra, ki so jo na 

televiziji uporabili za up- 

rizoritev zgodovinske 

bitke, je bila nadgrajena 
različica Rome: Total War. V oddaji Ti- 
me Commanders sta jo med letoma 
2003 in 2005 zapregli angleški postaji 
BBC2 in The History Channel. 


-Prvi film z igranjem 
kot osrednjo tematiko 
je bil Tron (1982), prvi 
film po konkretni igri pa 
Super Mario Bros. (1993). Prva peceje- 
va igra, ki je filem postala, je bil Wing 
Commander (1999), dočim je največ 
med igrofilmi zaslužil Tomb Raider — 
190 milijonov evrov. Najdražji film, ki 


ga je navdihnila igra, je Final Fantasy: 
The Spirits Within, ki je stal 95 milijo- 
nov evrov. V blagajno je prinesel za en 
dingov iztrebek. 


-Street Fighter 2 je prva 

pretepaška igra, ki je 

vključevala kombinaci- 

je, Mortal Kombat pa 
prva borilna igra, ki je vsebovala skrivni 
lik — Reptila. 


-Najredkejša igra za ZX 
spectrum je Frank the 
Flea, 1986, ki so jo iz- 
delali le v 28 izvodih. 
15-letni avtor Richard Welsh jo je pro- 
dajal po dva funta s poštnino in kaseto. 


-Najdaljšo garancijo med 

konzolami ima xbox 360 

L zaradi pogostega slav- 

na nega RROD - ring of 

death (rdeči krogec, ki zasveti izza 

gumba za vklop, ko naprava crkne). 

Microsoft jo je s sprva enega podaljšal 
na tri leta. 


-Najhitreje dolpobiran 
demo je Bioshockov, ki 
so na Xbox Live dali 12. 
avgusta 2007. Milijonti 
človeček si ga je pretočil samo devet 
dni kasneje. Med dnevom izida in juni- 
jem 2008 so prodali 2,2 milijona izvo- 


dov igre. 

——iie! 

[Es ma NES, 1983. Prvi tre- 
soči plošček in prvi ploš- 

ček z analogno gobico si je lastil nin- 

tendo 64, 1996, prvi joypad z dvema 

analognima gobicama pa leta 1997 


playstation 1. 
de iz leta 1981, prva 3D 


et platformščina pa je In- 


fogramov Alpha Waves iz leta 1990. 


-Prvi joypad je imel Nin- 
tendov famicom oziro- 


-Prva igra, ki jo je nare- 
dila ženska, je Centipe- 


-Najbolj prelagana igra 

je Duke Nukem Forever, 

ki so ga prvič napove- 

dali 28. aprila 1997, in 
sicer za sredino 1998. Še danes ga ni- 
mamo. Drugi najbolj prelagani projekt 
je Prey, sledi mu frpjka Stonekeep. 


-Prvi igrarski klan, ki je 
svoje pripadnike pripel 
nase z zakonsko obve- 
zujočo pogodbo, je 1. 
februarja 2003 postal švedski counter- 
strikovski klub SK Gaming. To je bil 
hkrati prva ekipa na Zahodu, ki je za 
prestop igralca dobila denar. 18. maja 
2004 je neznano vsoto pobral, ko je 
streljak Ola 'elemeNt Moum prekinil 
pogodbo in šel k rivalskemu klanu 
Team NOA. 


renkASrT 


Kongov kralj 


Totalno predanost igrarskemu rekordu simbolizira boj 
dveh Američanov, ki bi dala ledvico, mater in zadnjo 
škripotavo koščico v zapestju, da bi bila najboljša. To 
sta Billy Mitchell in Steve Wiebe. Billy je letnik 1965, 
kar je za ta hobi metuzalemsko, Steve pa 1969, kar 
zadostuje, da ima v clinteastwoodovsko zgubani koži 
še trohico vlage. Poligon za njuno rivalstvo je Donkey 
Kong, Nintendova ploščadna arkada iz leta 1981, ki v 
izvirniku teče na avtomatu in v kateri je pod imenom 
Jumpman prvič nastopil Mario. Smisel je v tem, da v 
vlogi brkatega vodovodarja prideš s spodnje strani za- 
slona do zgornje, kjer te čaka princeska, medtem ko 
te z metanjem sodov ovira orjaška opica in so ti napo- 
ti še druge neprilike. Marsikdo si bo mislil, to je res 
krneki. No, ni. Špil namreč sodi med tiste klasične 
spretnostnice, ki zahtevajo zvrhano mero tako reflek- 
sov kot treninga. Valjda, ni moderna, ni 3D, toda me- 
hanika je skalpelsko precizna, ovire pa razporejene 
tako, da imaš med njimi približno 0,7 sekunde časa za 
oddih. Zaradi tega je Donkey Kong obveljal eden tistih 
naslovov, v katerem se lahko človek dejansko pomeri 
na profi nivoju. Če te potegne, Bog ti pomagaj. 


Na zgornji sliki je levo Walter Day, nori ustanovitelj Twin 
Galaxies in nesojeni zvezdnik banja, desno pa Steve Wiebe, 
tekmec Billyja Mitchella v Donkey Kongu. Mitchell je spodaj v 
družbi devetih palčic iz Šanghaja in šugar dedija prav od tam. 


Billyja in Steva je potegnil tako, da se je spremenil v 
poligon za domala osebne obračune. Vsaj tako trdi 
dokumentarec The King of Kong: A Fistful of Guar- 
ters, z letnim zaslužkom 540.000 EUR najbolj uspe- 
šen doku o videoigrah, ki beleži njuno rivalstvo. Na 
več mestih v filmu iz leta 2007 je videti, kot da sta 
možaka smrtna sovražnika. To je toliko laže verjeti, 
ko ju pogledaš. Domišljavi, glasni Billy je tak, kot bi 
ga za potrebe oddaje As ti tut not padu zaplodila bun- 
desligaš ter redneck. Pridkani, tihi, obsesivni Wiebe 
pa je njegovo čisto nasprotje. Naravna sovražnika, to- 
rej, kar film potencira do neba - a pri tem izpade ne- 
naraven. Po drugih, nemara še bolj zanesljivih virih 
sta namreč Mitchell in Wiebe dokaj prijateljska in da- 
leč od tega, da bi jima bilo srečevanje mrzko. Glede 
na to, kako bedno je zaradi druženja po zakotnih dvo- 

ranicah in ameriških vaseh mestoma vse skupaj vide- 
ti, je res težko verjeti, da se gresta Hitlerja in Stalina. 

A ko pride do golega igranja Donkey Konga, sta kot 
Kekec in Bedanc, Darth Vader in Luke Skywalker, 
Gordon Freeman in G-Man, Arthas in lllidan. Billy je 
rekord 874.300 točk v Donkey Kongu prvič postavil 
že leta 1982 in nato polnih enaindvajset let užival v 
statusu nepremagljivca. Toda za vsako zel se najde 
fajfa, ali kako že gre pregovor, in 2003. se je našel 
nekdo, ki ga je zgural s prestola. To je bil Steve Wie- 
be, odpuščeni letalski inženir in človek, ki je bil vedno 
dober pri vsem, česar se je lotil, a nikdar najboljši. 
Zagrenjen se je po tistem, ko je naposled pristal pri 
službi vaškega učitelja in vzgoji otrok (nnnneeeeee!), 
odločil, da bo postal rekorder v Donkey Kongu. Naj- 
boljši in pika! V garaži je treniral kot zmešan, sčaso- 
ma presegel milijon točk in VHS-posnetek podviga 
poslal dolgoletnim uradnim beležnikom rekordov, or- 
ganizaciji Twin Galaxies. Ti so jo požegnali in zabe- 
ležili novo skrajno točkovno mejo. 

Toda Billy Mitchell se ni dal kar tako preseči in je 
sprožil spor na več ravneh, od validnosti posnetka do 
hardvera, na katerem je Wiebe igral, saj naj bi ga spe- 
denal Mitchellov stari sovražnik. Kolobocije, vredne 
mehiške žajfnice, so kulminirale v tem, 
da je Wiebe marca leta 2007 za potrebe 
dokumentarca The King of Kong pred 
kamero dosegel 1.049.100 pik. Mitchell, 
ki je na svojem prvaštvu zgradil dobička- 
nosno stransko kariero, ga je znova pre- 
segel julija na letošnjem smenju E3, ko- 
der je dosegel le malce, toda dovolj bolj- 
ših 1.050.200 točk. Preobrat, ki v soap 
operah mora biti? Wiebu je vmes v eni od 
partij zmanjkalo štroma. Na srečo ni raz- 
bil ne avtomata, ne nasprotnika. 


Izidi in merilniki 
Najbolj normalna oblika igrarskega re- 
korda je torej točkovni, tako kot v Don- 
key Kongu. Špil izmeri tvojo odličnost ali 
sesljavost na podlagi številnih parame- 
trov in to predstavi kot cifro, po kateri vi- 
diš, kako se primerjaš z drugimi. Takih 
iger je na tisoče, od starih avtomatnih do 
najnovejših, ki furajo vsesvetovne spletne 
lestvice in ti tako dajo nemudoma vedeti, 
da ne boš nikdar dosegel hitroprstnosti 
uradni točkovni rezultat v avtomatni ver- 
ziji Space Invaders je recimo 55.160. 
Drugi tipski rekord pa je časovni, kar na- 
vadno pomeni premag steze v dirkačini 
ali določenega nivoja v akcijadi v čim 
krajšem času. Iz tega je nastala rekorder- 
ska podvrsta, ki ji rečemo speedrun ali hi- 
trotek. Tu je poanta v tem, da stopnjo ali kar vso igro 
prečiš kar najhitreje. Najboljši speedrun za celoten 
Half-Life 1 na PCju trenutno znaša točno 31 minut, za 
Half-Life 2 pa 1 uro 36 minut 57 sekund. 


rocket jump, najboljša prodaja, prvenstvo pri plasira- 
nju nečesa na trg, to, da prvi končaš neko igro na naj- 
višji težavnosti s stoodstotnim ratingom, ali najbolj 
debilen način, kako te raztrgajo morske rakovice. 

Problem nastane, ko je treba izid zabeležiti, urediti in 
overiti. Da sem v WiiFitu samooklicano zadal največ 
karatejskih udarcev med stanjem na trepalnicah, po- 
meni nekaj samo meni in mojemu zlatemu prinašalcu. 
Kakor to, da trdim, kakšen brezzveznik je Billy Mitc- 
hell, ker valjda sem jaz v Donkey Kongu naredil osem 


Godbi Welcome to the Jungle iz GH3 je maja 
2008 prisostvovalo 9600 ljudi, letos poleti pa je 
440 fanov čast Brutal Heru nabijalo navidezne ki- 
tare (air guitar) na Ace of Spades od Motarheadov. 
Priljubljeno je tudi rekordiranje v šemah likov od 
iger. Maja letos se jih je v Londonu zbralo 376. 

INDUSTRIJSKI 
IGROREKORDI 


Nekateri za številke ne marajo, drugi 
pa komaj čakajo, da se od kod priplazi 
kaka decimalka in pove, da je ta in ta 
naslov za 3,8 % bolje prodajan kot nek 
drug. Taki naj zdaj prisluhnejo, saj pri- 
haja hudournik podatkovja. 


-Po Guinnessu najbolje prodajana igra 
doslej je Super Mario Bros. 1 za NES — 
40,23 milijona izvodov. Finta? Šteli so 
tudi tiste, ki so bili priloženi konzolam. 
Wikipedia pa pravi, da ga presega Wii 
Sports (takisto priložen konzoli) s 
47,62 milijoni kosov. Brez bundlov je 
prvi Wii Play z 22,98 milijona kosov, a 
spet zato, ker spremlja dodaten wiimo- 
te. Prvi pravi samostojni najbolje pro- 
dajani naslov bi bil tako verjetno Nin- 
tendogs za DS s 22,72 milijona izvo- 
dov, za PC pa prvi The Sims s 16 mili- 
joni. World of Warcraft ima 11,5 mili- 
jona naročnikov. 


- Mario se je pojavil tudi v največ nas- 
lovih, kar 116, kar ne vključuje rimej- 
kov in ponovnih izdaj. Upoštevajoč te 
jih je nad 200. 


-Najvišjo nagrado na profesionalnem 
tekmovanju v špilih je pokasiral Joh- 
nathan 'fataltty' Wendel, ki si je leta 
2005 na turnirju v Painkillerju račun 
namastil s 150.000 dolarji (dobrih sto 
tisoč evri). 


-Najbolje prodajana strateška serija je 
Command 8 Conguer z nad 25 milijoni 
kopij. Joe Kucan, ki v njej igra Kana, pa 
je igralec, ki najdlje upodablja lik iz igre 
- več kot 14 let. 


-Industriji iger se je prodaja v primerja- 
vi z letom poprej najbolj povečala 2007., 
in sicer kar za 43 % glede na 2006 — z 
8,6 milijarde na 12,4 milijarde evrov. 


-Prva igra, ki ji je britansko cenzorsko 
telo BBFC odreklo starostno oznako 
zaradi pretiranega nasilja, je bil Man- 
hunt 2 (2007). Prva in edina športna 
igra, ki so jo cenzurirali, pa je bil BMX 
XXX zaradi nagote beemiksark. Špil 
smrdi, čeprav kolesom spucaš sedeže. 


-Najboljša igra vseh časov po podatkih 
portala Gamerankings.com, ki zbira 
ocene z vseh vetrov, je Zelda: Ocarina 
of Time za nintendo 64 s povprečno 
oceno 97,69. Sledijo Grand Theft Auto 
4 za PS3 (97,31), Super Mario Galaxy 
za wii (97,28), Super Mario World za 
SNES (96,70), GTA4 za X360 (96,37), 
Metroid Prime za kocko (96,26), Soul 
Calibur za dreamcast (96,26), The 
Orange Box za X360 (96,22), The Oran- 
ge Box za PC (96,02) in Super Metroid 
za SNES (96,00). 


-Od nastanka Microsofta se je med do- 
larske milijonarje vpisalo 12.000 nje- 
nih uslužbencev. 


-Wayne Gretzky je bil leta 1998 prvi 
hokejist, ki je igri posodil svoje ime — 
za Bethesdin Wayne Gretzky Hockey. 


-Grand Theft Auto 4 je 29. aprila 2008, 
ko so ga začeli tržiti, po vsem svetu 
ustvaril za 215 milijonov evrov prome- 
ta. V ZDA so ga prodali 3,6 milijona iz- 
vodov, v Veliki Britaniji še 600.000. Za- 
radi tega velja za najbolje prodajano 
igro v prvih 24 urah. GTA4 je tudi naj- 
dražja igra, saj je stal 70 milijonov 


evrov. Pred njim sta imela rekord Too 
Human — 55 milijonov evrov in Shen- 
mue — 49 milijonov evrov. Najhitreje 
med igrami pa je prihodek v višini mili- 
jarde dolarjev oziroma 694 milijonov 
evrov presegel Guitar Hero, in sicer v 
26 mesecih po splovitvi. 


-V WiiFitu lahko v 15 minutah pokuriš 
125 kalorij, če se ga res lotiš. Toda prvi 
telovadni pripomoček za konzole ni bi- 
la Fitova deska, marveč onegaj za PS2 
iz leta 2006 po imenu gamercize. 


di 


-Najdaljša dirkaška serija je Need for 
Speed, ki ima 17 iger (sem sodi tudi 
NFS Rally, kakor je bilo ime Atarijeve- 
mu V-Rallyju v ZDA). Med streljankami 
s tematiko druge svetovne pa pred- 
njači Medal of Honor z 12 kosi. Blazno 
nenavadno, da sta obe franšizi Electro- 
nic Artovi. Mimogrede, ime serije NFS 
naj bi izviralo iz filma Top Gun, kjer 
Tom Cruise reče "1 feel the need ... the 
need for speed!", preden sede v F-15. 
Z največ edinstvenimi sekveli med ak- 
cijskimi avanturami se pak ponaša se- 
rija Castlevania — 23 jih je nabrala. 


-Prihodek EAjevega oddelka EA Mobi- 
le, ki izdaja mobidične špilčke, je v pr- 
vem fiskalnem četrtletju 2008 znašal 
30 milijonov evrov. 


-Največ denarja med pisci je s špili ust- 
varil avtor vojaških srhljivk Tom Clan- 
cy. Skupna količina prodanih iger, ki 
nosijo njegovo ime, znaša 55 milijonov 
kosov. Najbolje prodajan med njimi je 
Splinter Cell za prvi xbox — 2,93 milijo- 
na. Rainbow Six pa je z 20 milijoni ko- 
sov najbolje prodajana serija moštve- 
nih streljank. 


-Najbolje prodajan glasbeni singl iz ig- 
re je pesem Hikari iz Kingdom Hearts, 
ki jo izvaja japonska pop zvezdnica 
Utada Hikaru. Doslej so prodali več kot 
pol milijona izvodov, od tega 270.000 
v prvem tednu. Utada je pri rižojedcih 
bolj popularna kot Madonna. 


-Največ komadov v soundtracku ima 
Grand Theft Auto: San Andreas, 156. 
Ta igra drži tudi rekord za največ go- 
vorcev v igrah — 339. GTA je hkrati se- 
rija z največ gostujočimi zvezdniki. 
Mednje sodijo Samuel L. Jackson, Ray 
Liotta in Dennis Hopper. 


-Sistem z najvišjim deležem pretepačin 
je SNKjev neo geo. Ima okrog 150 iger 
in več kot 40 odstotkov je takih, v kate- 
rih si nastopajoči preštevajo rebra. 


-Eidos je v letu 1995, preden je izdal 
Tomb Raider, pridelal 1,8 milijona ev- 
rov izgube, v letu zatem pa naredil 10 
milijonov evrov dobička. Joški se pro- 
dajajo, nimaš kaj. 


-Jokerjeva najvišja ocena je 104 za kul- 
tni Endorfun (Joker 32). Sledijo mu ne- 
ke bedne igrice z apn oceno 95: Doom 1 
za PC (Joker 7), Street Fighter 2 Turbo 
za SNES (J7), Sam 8 Max Hit the Road 
CD za PC (J14) in Donkey Kong Coun- 
try za SNES (J17). 94 so prejeli diske- 
tni Sam 8% Max za PC, System Shock za 
PC, Theme Park za PC, The Settlers za 
amigo, Mortal Kombat 2 za mega drive, 
Bioforge za PC, System Shock CD za 
PC, Duke Mukem 3D za PC, Grand Prix 
2 za PG, Tekken 2 za PS1, Ouake 2 za 
PC, X-COM: Apocalypse za PC, Soul 
Blade za PS1, Super Mario 64 za N64, 
Half-Life za PC, Unreal za PC, Banjo- 
Kazooie za N64, Final Fantasy VII za 
PS1, Zelda: Ocarina of Time za N64, 
TOGA 2 za PC, Soul Calibur za dream- 
cast, Half-Life 2 za PC in, seveda, le- 
gendarni Turbo Regrat Deluxe za PC. 
Tri najnižje so Bloodwings (1), Bikini 
Karate Babes (1,1) in Larry: Box Office 
Bust (2). 


-Največ avtomobilov ima Gran Turis- 
mo 4, in sicer 721. 

OGLEDI IN BRANJE 


Guinness World Records: Gamer's Edition — 
trdo vezana knjiga formata A4 na 216 straneh 
priobčuje zvrhan kup rekordov, prvaštev in zani- 
mivih podatkov v slikoviti ter jedrnati obliki. Dr- 
ži, da nekateri temeljijo na pavšalnih ocenah, re- 
cimo najbolj smešne smrti v igri (Lemmings) in 
najbolj realistična fizika v ugankarskem špilu 
(Boom Blox), da so drugi sami sebi namen, de- 
nimo prva igra, ki skupaj uporablja tehnologiji 
Euphoria in DDM (Force Unleashed), tretji pa so 
nezanimivi, v slogu tega, kateri je prvi GTA za 
DS (Chinatown Wars). Vseeno pa je zrnja do- 
volj, da prekrije pleve in naredi branje zanimivo. 
Zadaj so našteti še aktualni točkovni in časovni 
rekordi, zabeleženi v sodelovanju s Twin Gala- 
xies. Prav Guinness World Records: Gamer's 
Edition je bila koristno in verodostojno vodilo za 
nastanek pričujočega članka. Amazon.co.uk ti 
Edicijo 2009, ki je izšla sredi februarja, pošlje za 
22 evrov z všteto dostavnino. 


The King of Kong: A Fistful of Ouarters — fleten 
dokumentarec o tem, kako sta dva človeka preč- 
kala kontitent in zapravila bogastvo v kovancih, 
da bi čim hitreje otela princeso iz rok namrdnje- 
nega opičjaka. Tako ga verjetno sovražita zato, 
ker so nam opice dale HIV. Kul ogled tudi za ti- 
stega, ki bi rad v gibljivi sliki videl, kakšne so bi- 
le igre njega dni. Je pa vprašljiva verodostojnost 
žolčno rivalskega odnosa med protagonistoma. 
Amazon.co.uk ga ima na devedeju s poštnino 
vred za 10 evrov. 


Chasing Ghosts: Beyond the Arcade — manj 
znan doku od King of Konga, ki se z njim v nekaj 
postavkah prekriva, zlasti kar se tiče ustanovite- 
lja Twin Galaxies. Kljub temu pa je še bolj vre- 
den ogleda kot Kong, saj skozi prizmo ljudi in 
njihovih usod opazuje širšo sliko zlate dobe 
igralnih avtomatov ter njihovega zatona. Na do- 
mačem ploščku ga niso izdali, zato je treba za- 
preči komunistične spretnosti in na spletu iz- 
brskati divx. Prikolica je na Chasingghoststhe- 
movie.com in na TiTubi. 


Gamers.guinnessworldrecords.com — stran ig- 
rarske izdaje Guinnessove knjige rekordov. Ob- 
javljen je kupek tekstov, videov in vsakovrstnih 
zanimivosti v povezavi z najboljšimi rezultati v 
igrah, a le delček tistega iz tiskane edicije. 


GAMERS5 
EDITION 7 


Ki 


ka s 


Twingalaxies.com — pagina uradnih beležnikov 
špilavskih rekordov, z vsemi navodili o tem, kaj 
potrebuješ, da spoznaš, kako slab si v resnici. 


Speedrun.info — miljavžent speedrunov iz razno- 
raznih naslovov. 


Adventure-speedruns.com — hitroteki skozi 
avanture. 


ASvideos.com — posnetki prirejenih hitrotekov, 
kjer vidiš, kako bi igral, če bi bil robot. 

milijonov pik že leta 1914, čeprav mi je tačas sedem 
cip v izmenah vztrajno grizljalo nipelne. Če se mojega 
rekorda ne da preveriti z zaupanja vrednim pos- 
netkom oziroma igranjem v živo, ki mu prisostvuje 
komisija, ga beležniške izpostave ne bodo niti povo- 
hale, saj je goljufov malo morje. Pri hitrotekih recimo 
toliko, da je nastal pojem tool-assisted speedrun ozi- 
roma TAS, Tak rekord zacveti prav z nedovoljenimi 
prijemi, kot so stalno shranjevanje in nalaganje polo- 
žaja v igrah, ki tega sicer ne omogočajo (najraje stari 
konzolni špili, poganjani v emulatorju), upočasnjeno 
dogajanje, hekanje izvorne kode in podobno, nakar je 
posnetek še dodatno režiran. TASi so na sramotilnem 
odru pristali tedaj, ko se je pojavil video japonskega 
igralca iz leta 2003, ki je kazal, kako je model dal sko- 
zi ves Super Mario Bros. 3 v enajstih minutah brez ene 
same napake. Glede na to, da tega ne zmore niti Ra- 
veer, ki se je najedel kefirja, so mnogi takoj posumili, 
da gre za nateg. Res je bil, orodjarski hitroteki pa so 
vseeno postali subkultura, ki gravitira okrog spletne 
strani Tasvideos.com. Bagatelca: TAS-speedrunovski 
rekord za Doom 2 znaša 14 minut in 41 sekund in ga 
je leta 2004 postavil Ukrajinec Andrej Budko. 


Dvojna galaksija 
Verodostojnost spletnih lestvic sicer 
zagotavljajo same igre in skrbniki in- 
ternetnih servisov, ki so na konzolah, 
kot sta xbox 360 in PS3, vodotesni. Je 
pa res, da se uradni svetovni rekordi be- 
ležijo drugod. Za neoporečnost ekstremnih 
točkovnih in časovnih rezultatov danes 
zvečine skrbi omenjena ameriška orga- 
nizacija Twin Galaxies. Ta letno izda- 
ja knjigo Twin Galaxies' Official 
Video Game 6 Pinball Book of 
World Records in fura spletno 
stran Twingalaxies.com, kjer 
je moč najti rezultate, lestvi- 
ce, ljudi, merila ter požegna- 
ne emulatorje. Glavni način nji- 
hovega ugotavljanja pristnosti re- 
kordov so posnetki na kasetah in DVDjih 
ter v računalniških datotekah, skozi katere 
se sodniki s svojim ljubiteljskim delom včasih komaj- 
da prebijejo. Povezana je tudi z ljudmi iz Guinnessove 
knjige rekordov, kjer imajo Twin Galaxies za najbolj 
verodostojen vir igrarskih rekordov zaradi doberman- 
ske resnosti njenih voditeljev, na čelu z akviziterjem 
Walterjem Dayem, ki je TG ustanovil davnega leta 
1981. Tedaj je v štirih mesecih svojeročno in svoje- 
nožno obiskal več kot sto igralnic ter pazljivo zabeležil 
rekorde na tamkajšnjih avtomatih. Njegova zagna- 
nost je vodila do raznih norosti, kot sta pro- 
glasitev mesta Otumnwe v lowi, kjer živi, za 
'svetovno igričarsko prestolnico' in izdajanje 
kanarčkasto rumenih majic z napisom "No 
one can stop me playing video games." Par 
takih bi kar imel v garderobi. 

Ja, Walter Day je patron hudega kalibra, ta- 
ko kot Billy Mitchell in vsa banda, ki se zbira 
okrog njega. A ne glede na njegovo divjo 
bradatost, slabo igranje kitare in visokoleteče 
izjave je Twin Galaxies merodajna in dolgo- 
letna inštitucija. Še pred letom 1986 je doži- 
vela več kot sto pojavitev na televiziji in ne- 
broj člankov, med drugim v reviji Time ... 
2001. je organizirala svetovno konzolaško 


"vlece?" 


je Joust igral 67 ur in pol, pri čemer se je obdržal bud- 
nega tako, da si je v obraz pihal freon, plin, ki ga naj- 
demo v hladilnikih) ... predlani pa je skupaj z izdaja- 
telji Guinnessove knjige rekordov izdala bukvo Guin- 
ness World Records: Gamer's Edition, ki sodi na mizo 
vsakega špilavca, ki želi biti razgledan. Glej okvir. 


Hitreje, više, močneje! 
Igrarskih rekordov se tare in na praktično vsakega je 
lahko njegov lastnik ponosen, saj je zahteval nemalo 
truda. Razen če prasec ni goljufal, na rovaš česar ga 
čakajo diablovski plameni. Obenem pa so tovrstni re- 
zultati v navdih drugim, ki se celo dvajset ali več let 
po izidu špila trudijo preseči doslej najboljšo postavko 
in tako v nečem postati alfa človek. Jasno, saj 
občutek prvaštva nadkrili redkokaj. 

Cifer in časov je seveda na tisoče, ampak nekaj jih 
priobčujem za splošno informacijo. Zaprezi eno od 
naštetih iger in poskusi doseči vsaj približno tak izid. 
Ja, vem, ju suk. Aj suk tu. 


Točke 
Asteroids - 41.336.440, 1982. 
Bejeweled 2 - 148.350, 2008. 
Centipede - 15.207.353, 1982. 
Defender - 79.976.975, 1984. 
Donkey Kong - 1.050.200, 2007. 
Double Dragon - 151.210, 1999. 
Galaga - 15.999.990, 1989. 
Gunstar Heroes - 5.325.564, 2008. 
Ikaruga - 5.134.730, 2009. 
Mega Man - 5.111.100, 2008. 
Operation Wolf - 212.350, 1987. 
Pac-Man - 3.333.360, 1999. 
Point Blank - 200.869, 2006. 
Rez HD - 1.788.770, 2008. 
SF2 HF - 474.100, 2005 
Tempest 2000 - 5.116.818, 2004. 
Uridium - 49.270, 2008. 


Hitroteki 

Discworld - 1 ura 52 minut 3 sekun- 
de, 2007. 
Ghost Recon -15 minut 17 sekund, 2008. 
Leisure Suit Larry 6 - 24 minut 2 sekundi, 2007. 
Metal Gear Solid - 1 ura 55 minut 31 sekund, 2000. 
Myst - 3 minute 18 sekund, 2007. 
Resident Evil 2 - 1 ura 27 minut 29 sekund, 2008. 
Splinter Cell - 1 ura 21 minut 45 sekund, 2006. 
Splinter Cell: Chaos Theory - 1 ura 16 minut 34 se- 
kund, 2006. 
Super Mario 64 - 1 ura 43 minut 25 sekund, 2007. 
Super Mario World - 11 minut, 2008. 


tekmovanje v klasičnih igrah z nagradnim 
skladom 10.000 dolarjev ... njeno maslo je 
prireditev Twin Galaxies Iron Man Contest, 
katerega cilj je igrati čim dlje (Jason Volandt 


O igrarska knjiga rekordov vsebuje mnoge zanimivosti. Rec- 
imo največji navidezni pogreb. Tega so leta 2005 v WoW 
priredili fenici, ki je špil igrala tri dni in umrla od izčrpa- 
nosti. V virtualni katedrali se je zbralo nad sto avatarjev. 

ODBITI 
IGROREKORDI 


Vse ni samo v najhitrejšem premaga- 
nju razdalje ali največ točkah. Določeni 
rekordi so precej bolj nori. Izven iger 
med take sodijo najhitrejše skubljenje 
purana (minuta in 30 sekund), najbolj 
nenavadno žrtje (Francoz Michel Lotito 
je sesekljal letalo na drobne koščke in 
ga vsega pojedel v dveh letih) in naj- 
daljši nohti (gospa Lee Redmond iz 
ZDA ima vse nohte na rokah skupno 
dolge 8,85 metra in si jih je nazadnje 
postrigla leta 1979). V desetih minutah 
je en človek pogoltnil največ 21 ham- 
burgerjev, medtem ko je z nepredela- 
nim traktorjem najdlje potoval Rus Va- 
silij Hazkevič (21.199 kilometrov), pes 
pa je najviše skočil 172,2 centimetra. 
In ker vem, da vas zanima, čeprav to 
niso Guinnessovi rekordi, ker so njiho- 
vi beležniki preveč puritanski: najdaljša 
moška ejakulacija znaša 6 metrov in 
ženska 3 metre, največ zabeleženih moš- 
kih orgazmov v eni uri je bilo 16, naj- 
več porivačev si je ženska v 24 urah 
privoščila, ko jo je pokavsalo 620 tr- 
donj, največja orgija je bila na Japons- 
kem z 250 sodelujočimi in največ tičev 
naj bi odsekali premagancem v bitki 
med Egipčani in Libijci leta 1300 pred 
našim štetjem. Bojda 13.000. To so 
imeli lušten piknik s hrenovkami po- 


svoje hecnosti ... 


-Najglasnejši in najdražji prikazovalno- 
poslušalni sistem si lasti Jeremy Kip- 
nis iz ZDA. Vreden je več kot 4 milijone 
evrov. Zvočni sistem ni 5.1 ali 7.1, 
temveč 8.8 in lahko sproducira 132 
decibelov glasnosti, dočim projektor 
kaže sliko v ločljivosti 4096 x 2160. 


-Najbolj neverjetne prepovedi iger so 
naslednje. Brazilija je januarja lani de- 
vet let po izidu prepovedala EverOuest, 
ker naj bi igra 'zaradi možnosti izbire 
zlobne strani pri igranju napadala de- 
mokratično družbo' ... Savdska Arabi- 
ja je marca 2001 izdala oster ban Po- 
kemona za GBA, ker naj bi ta špil 'prev- 
zela nadzor nad mislimi otrok' ... leta 
1942 so v New Yorku, Chicagu in Los 
Angelesu izobčili fliperje (župan Veli- 
kega jabolka je na tiskovki dejansko 
razbijal marjance) ... Avstralci so se 
spravili nad ploščado Marc Ecko's Get- 
ting Up, ker v njej rišeš grafite, kar je 
grozno kvarno ... Kitajska pa je elimini- 

rala možnost nakupa Football Mana- 
gerja 2005, ker so v njem Tajvan, Ma- 
cao in Tibet predstavljene kot samo- 
stojne države. Vsak, ki bi špil prodajal, 
bi fasal kazen 3000 evrov in prepoved 
opravljanja trgovinske dejavnosti. 


-Lastnik največ delujočih špilavskih sis- 
temov je 33-letni Richard Lecce, ZDA, 
ki jih ima 483, od tega 39 različnih ga- 
me boyev. Lecce prav tako poseduje 
eno najbolj kompletnih zbirk iger, saj 
ima čisto vse špile za dvanajst plat- 
form, med njimi NES, master system 
in atari 5200, ter originalni Computer 
Space, prvi igralni avtomat sploh, vre- 
den več kot 7000 evrov. 


-Največji joypad na svetu meri 2,43 x 
1,01 x 0,22 metra in tehta 68 kilogra- 
mov. Ustvarilo ga je moštvo ljudi in je 
posnetek NESovega ploščka. 


-Najdražjo doma narejeno kabino za le- 
talske simulacije si že osem let sestav- 
lja avstralski tovornjakarski magnat 
Matthew Sheil. V posnetek kokpita 
boeinga 747-400 je vložil 175.000 ev- 
rov, med drugim v hidravliko in dva- 
najst računalnikov za nadzor sistemov. 


-Prva pripadnika katerekoli kraljeve 
družine, ki sta se udeležila profesional- 
nega ligaškega tekmovanja v igrah, sta 
bila Kalid in Abdulaziz Altani. Oba sta 
člana familije, ki vlada Katarju, nasto- 
pila pa sta leta 2008 na turnirju v 
World of Warcraft lige Major League 
Gaming. 


-Prvi sistem za dostavo pice v igri je 
februarja 2005 udejanjila internetna 
frpjka EverOuest 2. Ko si vpisal /pizza, 
te je špil poslal na spletno strani Pizza 


Huta. EO2 je s tem postal prva masov- 
nica, v kateri si lahko naročil robo iz 
resničnega življenja. 


-Prvo uradno navidezno ambasado je 
odprla Švedska, in sicer 30. maja 2007 
v Second Lifu. Trak je prerezal njihov 
minister za zunanje zadeve Carl Bildt. 
Namen ambasade je seznaniti obisko- 
valce s Švedsko. 


-Najbolj napreden simulator bojnega 
polja je Combined Arms Tactical Trai- 
ner, ki ga ima ameriška vojska. Ustvari 
lahko 10.000 kvadratnih kilometrov 
ozemlja in v bojnem scenariju hkrati 
zaposli 850 oseb. Največje ozemlje v 
streljačini naj bi imel Armed Assault za 
PC, kjer otok Sahrani meri 400 kvadra- 
tnih kilometrov. Letalska simulacija Ri- 
se of Flight ga ima denimo 125.000 
km2, vendar ni navedena v Knjigi re- 
kordov. Največ ozemlja v konzolni igri 
pa je v Fuelu — 14.400 km". 


-Space Invaders je neprekinjeno najd- 
lje igral 12-letni Eric Furrer iz Kanade, 
in sicer 38 ur in 30 minut leta 1980. 
Rekord v enopoteznem nažiganju GTA4 
ima Jim Patton, ZDA, ki ga je aprila 
2008 zapregel za 28 ur in 1 minuto, 
maratonsko stalno bobnarsko sekcijo 
v Rock Bandu pa je julija lani uprizoril 
Kadančan Sean Feica, ki je plastična 
udarjala mučil 26 ur in 40 minut ter za- 
godel vseh 243 tedaj dostopnih pesmi. 
Pred njim je klečala ena mokra gikica. 


-Največjo zbirko z igrami povezane ro- 
be ima Američan Brett Martin, ki si la- 
sti 476 kosov memorabilije, zlasti figu- 
ric. Največ pokemonskega smetja pa 
ima Američanka Belle Starenchak, ki je 
v desetih letih zbrala 5456 različnih 
pokemonskih predmetov. 


-Najdaljšo zaporno kazen zaradi igra- 
nja iger je septembra 2002 dal skozi 
Faiz Chopdat iz Velike Britanije. Za štiri 
mesece so ga zaprli, ker je na letalu 
igral Tetris na mobilniku. Vmes so ga 
dvakrat opozorili, naj neha. Ni nehal. 


-Največji boj z baloni, napolnjenimi z 
vodo, je uprizorilo podjetje Microsoft. 
Ob lansiranju xboxa 360 se je 23. mar- 
ca 2006 na avstralski plaži Coogee zb- 
ralo 2849 ljudi, ki so se razpostavili v 
obliko konzolinega logotipa in se nato 
stepli z 51.500 baloni, polnimi solnice 
(solza Sonyjevih šefov PRESS). 


-V poskusu, da bi zmanjšali otroško 
debelost, je v ameriški zvezni državi 
Zahodna Virginija avtomate Dance 
Dance Revolution namestilo rekordnih 
765 šol. Uspeh? Zanemarljiv. 


z na Z 


-Richard Garriott, avtor Ultime, je prvi 
avtor iger, ki je poletel v vesolje. To je 
storil 12. oktobra lani in za to plačal 30 
milijonov dolarjev. Hkrati je Richie boy 
prvi sin astronavta Nase v vsemirju. 
Njegov oče je Owen K. Garriott, ki je le- 
ta 1973 prebil dva meseca na Skylabu, 
prvi ameriški vesoljski postaji. 


-Secret of Monkey Island je prva in 
morebiti edina avantura, ki jo je moč 
končati brez igranja. Pritisniti moraš le 
CTRL-W. V rimejku ne deluje. Monkey 
Island je tudi prva pustolovščina, ki je 
postala gledališčna igra — med 21. in 
29. majem 2005 jo je na srednji šoli 
Hammond v ameriškem Marylandu na 
oder postavil učenec Chris Heady. Lu- 
casi so mu to dovolili. Tudi slednje je 
ob pregovorni zajebanosti njegovih 
pravnikov svojevrsten rekord. 


MINI VEDEŽ 


lovenski jezik je, v nasprotju s splošnim 
prepričanjem, izjemno bogat. A njega 
bogastvo gre zaman iskati v akademskih 
krogih. Za to je treba ven, med navadne 
neuke ljudi, kar so vedeli že naši prvi 
črkoslovci. Temu navkljub bo prvi del akademski, da 
nam bo jasno, o čem govorimo, nakar se bomo pos- 
vetili živi besedi! 
Za začetek obnovimo, kaj so to tropi in figure. Z njimi 
očitno ne mislim na skupine živali, še manj na področ- 
ja okoli ekvatorja. Tudi kipci mi ne padejo na pamet. 
Ali pač? Gre za osnovna pojma iz literarne teorije, ki 
opisujeta posebne slogovne učinke v besedilu - torej 
tisto, s čimer Joker obiluje. Najbolj znana tropa sta 
metafora in metonimija. Pri prvi gre za prenos ali pri- 
merjavo, pri drugi za zamenjavo. Ko torej pisarimo o 
šoferjih za grafično, smo napravili metonimijo, konk- 
retno preimenovanje. To, da gre za neposredni prevod 
iz angleščine, ni pomembno. Seveda pa tovrstno izra- 
zoslovje ni rezervirano za izobražene. Ko se kak per- 
verznež na mnenjalniku dere, da hoče joške, je prav 
tako uporabil metonimijo, ko je zamenjal abstraktni 
objekt (sliko seskov) s konkretnim. Čeprav si bržkone 
želi tudi slednjih. Dobil jih bo, ko pekel pomrzne. 
No, in smo pri metaforah, ki bodo srž tega besedila. 
Metafore so takisto več vrst. Tiste bolj uglajene so 
personifikacije. Prej omenjeni sprevrženec verjetno ni 
hotel slike, na kateri so samo zizike, ampak bi imel 
celo teto. Tako je joške na hitro poosebil. Ne glejte 
postrani, to nam ženske itak očitajo ves čas. Zdaj jim 
boste lahko vsaj zabrusili nazaj, da gre samo za meta- 
foro in ne za razosebljenje nijhovega bistva. Bržkone 
bodo njihova čustva ostalo neprizadeta. Bolj plebej- 
ske metafore so one, ki primerjajo nekaj ali nekoga z 
nečem drugim. Te so pravomoške in so jih radi upo- 
rabljali zlasti detektivi v filmih in romanih noir. Saj ve- 
ste, fraze tipa "Prikorakala je v mojo pisarno kot sto- 
noga brez 98 nog." Dedci so prav tekmovali, kdo si 
bo izmislil bolj odpuljeno primerjavo, iz tega pa se je 
rodil rimarski sleng - spakedranščina, ki si zasluži 
lasten mini vedež in bi pričujoče vrstice ter zvedavo 
bralstvo le zmedla. Današnje bistvo je namreč razlaga 
pogostih slovenskih primerjav. Da pa izpadem jako 
pameten, sem mimogrede obnovil še vaše znanje lite- 
rarne teorije, ker vem, da rabite za seminarsko. 


Dere se kot jesihar 

Jesih pomeni kis (iz nemškega Essig). Verjetno ve- 
ste, da je kis v resnici vino, ki se je pokvarilo s po- 
močjo prijaznih ocetnokislinskih bakterij. No, ker Slo- 
venci raje pijemo vino, smo jesih kupovali od potu- 
jočih prodajalcev, ponavadi iz Čičarije. Ti so svoj pri- 
hod v vas razglašali zelo na glas - današnja ustrezni- 
ca bi bili prodajalci zmrznjene hrane s svojimi raz- 
glašenimi hupami. Ni torej dovolj, da si glasen, kajti 
potem bi lahko rekli, da se kdo dere kot vaški klicar. 
Zraven moraš obvezno iti še na živce. 


Guattro se tokrat posveti tropom in figuram, ki jih 
uporabljajo vsi, a si pomenov dostikrat ne znajo tol- 
mačiti. Eni so res zabiti kot kandelabri, vam rečem. 


Pijan kot mavra 

Tale je ultra zanimiva in pravzaprav razlog za tole pi- 
sanje. Malokdo ve, da je mavra lep slovenski izraz za 
črno kravo. Od tod tudi podobna primerjava, da je 
nekdo pijan kot krava. Ampak krav ponavadi ne vidi- 
mo pijanih, mar ne? Nak, mavra izvira iz mavrice. 
Ljudsko verovanje namreč pravi, da se mavrica na 
vsakem koncu napaja iz ene reke. Hudo žejna stvar, 
bi rekel. In če toliko popiješ, si lahko pijan. 


Hladen kot špricer 

No ja, ta skorajda ne potrebuje razlage. Oštirji imajo 
mineralno vodo in vino v hladilniku, špricer pa je pri- 
ljubljena osvežilna pijača delavske nacije, ki ne more 
ves čas tolči piva. Štos je v tem, da jo je v splošno ra- 
bo pri nas vpeljal Balaševič s svojim komadom o 
kvartopircu Boži (izmislil si je gotovo ni sam, raje po- 
bral iz lokalnega govora) in je kaj hitro postala ozna- 
ka za hladnokrvnega človeka. 


Bruhati kot vidra 

Zanimivo, da je v reklo prišla ravno ta čedna živalca. 
Saj ne, da bi ne bruhala izjemno pogosto. Tako se na- 
mreč znebi ribjih lusk in koščic, ki jih malo teže pre- 
bavi, ribe pa so praktično njena edina hrana. A skoraj 
enako pogosto bruhata mačka (zaradi dlak) in pes. 
Slednji je celo tak prašič, da izbruhano takoj požre 
nazaj. Ja, to je povsem normalno, zato ne zganjajte 
panike. 


Bil je kot bubreg u loju 

Res je, tale ni slovenska, a je pod Alpami vseeno po- 
narodela. Pomeni človeka, ki mu nič ne manjka, je 
udobno podložen in se mu bukvalno ne more zgoditi 
nič hudega - prav tako, kot je ledvička pri zdravem 
človeku lepo zavarovana s konkretno plastjo maščo- 
be. Še več: če slednje ni, je nekaj hudo narobe. Izraz 
seveda izvira iz Srbije, kjer so slavni po prašičereji in 
kolinah, torej so dobrih bubregov gotovo videli precej. 


Beseda ni konj 

Konj pa je lahko tudi beseda, ha ha. Zakaj ravno 
konj? ln v čem je štos? Nekdaj so konjski mešetarji 
veljali kot zelo zajebani modeli. Vsak posel, ki si ga 
sklenil z njimi, je bil dokončen. Če so te nasrali, nisi 
mogel zahtevati denarja ali konja nazaj. Z besedami 
je drugače. Vedno se lahko opravičiš, če si kaj hude- 
ga storil, in dano obljubo lahko prelomiš. Besede so 
abstraktne, konji pač ne. 


Reven kot cerkvena miš 

Tudi tale je boleče očitna. Ljudje v cerkvah nimamo 
nobene slastne hrane. Ampak potem tudi miši ne bi 
smelo biti, mar ne? E, napaka. V cerkvah so imeli ve- 
like zaloge sveč. Ker je bil vosek nekdaj draga dobri- 
na, so za med tednom uporabljali sveče, narejene iz 
govejega loja. Loj ni ljudem ravno najljubša hrana, 
miške pa ga imajo kar rade. Zato so cerkve imele 
svojo mišjo populacijo. In če moraš živeti od loja, si 
gotovo reven. 


Čas kislih kumaric 

Tale mede veliko ljudi, pa je odgovor boleče očiten. 
Zakaj se poleti, ko mediji radi objavljajo dokaj beda- 
ste, iz riti potegnjene novice, reče, da je čas kislih ku- 
maric? Zato, ker se istočasno vlagajo kumarice! In 
ker je treba med dopustom skrbeti za ozimnico, se ta- 
krat ne dogaja nič drugega. Se pa dajo kumarice po- 
rabiti še za kaj drugega, ne le za vlaganje! 


Moker kot cucek 

Ja, tudi spolno življenje naših kompanjonov zaide v 
jezik. Že res, da dež psov dostikrat ne moti in so celi 
mokri. A izraza prihajata iz drugih logov. Pes in psica 
se namreč po intenzivnem aktu sprimeta in ne more- 
ta narazen tudi do pol ure. Besni lastniki so kaj hitro 
ugotovili, da lahko neželenega ljubimca polijejo z vo- 
do, nakar se bo čas združitve znatno skrajšal. Žrtev 
polivanja jo bo nato nadvse poklapano in prestrašeno 
podurhala stran. 


Pije kot žolna 

Moram priznati, da me je tale izraz vedno begal, saj 
žolne v resnici ne pijejo kaj dosti. Malce me je pomiri- 
la razlaga, da so to oni guncajoči se ptički ki jih naj- 
deš v gostilnah, nakar je prišla prava razjasnitev. Spet 
gre za okrajšavo, v izvirniku je bil namreč 'žolnir'. 
Kvapajeto? Žolnirji so bili vojaki avstrijskega cesar- 
stva, tako poimenovani zaradi svojih rumenih (žoltih) 
uniform. Vojaki pa pri pijači nikoli niso imeli mere. 


Od svinjske pizde šrauf 

Ne morem si kaj, da ne bi končal prašičje, saj je bil 
tokratni sestavek težak kot svinja. Verjetno si pred- 
stavljate, da fraza opisuje penis. Ampak odkod šrauf? 
Simpl. Merjaščev penis v erekciji dobi značilno sve- 
drasto obliko in se dobesedno zašraufa svinji v cer- 
viks. Nato začne svoj polurni in pollitrski orgazem. 
Ste mu kaj fovš? 

esident Evil 5 za PC je (končno) tik pred 
izidom. A čeprav podpira Nvidijine naoč- 
nike geforce 3D vision, katerih test pri- 
občujemo v tem Jokerju, to ni razlog, da 
se lotevam pisanja o njem. Niti ni povod 
kako zvito skrivanje opisa, saj sem tega spisal že 
marca, ob izidu igre za xbox 360 in PS3. Vsebina na 
računalnikih ne bo dosti drugačna, izvzemši napih- 
njeni način mercenaries in 3D-efekte za redke iz- 
brance z ustrezno opremo. Capcom pa zadnje čase 
svoje predelave s konzol izvaja nadvse profesional- 
no, z zloščenim Street Fighterjem 4 na čelu, tako da 
ni skrbi, da bi reč štekala ali bila grda. Igra je pač ta- 
ka, kot je, in sumim, da tipičnemu pecejašu ne bo 
všeč. A RE5 se predčasno lotevam zato, ker so se 
nanj spravili na nepričakovani fronti rasizma. Hote- 
nega ali ne. 
Resident Evil 5 je postavljen v sodobno Afriko, taisto, 
koder se dogaja Far Cry 2. Govorimo o rdeče obarva- 
nih mestih, polnih revnih kolib ter netlakovanih poti, 
sežgani savani, žgočem soncu in veliko, veliko jeznih 
črncih, ki jih je zmutiral za serijo RE klasični virus. Ker 
je protagonist igre, soldat Chris Redfield, belec, je 
prvožogna reakcija ta, da je špil rasističen, ker bledo- 
poltež kolje temnokožce. Vendar je to primerna razla- 
ga kvečjemu za tiste občutljivčke, ki doživijo koleričen 
napad takoj, ko kdo Afričanu ali 'afriškemu Ame- 
ričanu' reče zamorec. (To je lepa stara slovenska be- 
seda za nekoga, ki prihaja izza morja, in ker so bili to 
njega dni črni ali rjavi ljudje, se je obdržala zanje. Saj 
poznate pesem Lepa Vida?) Hja, s tega stališča je ra- 
sističen vsak izdelek, kjer nekdo obračunava z bitji, ki 
niso enake rasne pripadnosti kot on. A bolj intelek- 
tualni kritiki, kot je igrarski žurnalist N'gai Croal 
(ncroal.tumbir.com), so našli druge razpoke. Zlasti to, 
da je finta v zgodovinsko-kulturnem kontekstu. Beli 

vojak namreč pride v vročo deželo, ki bolj sovražna že 
ne bi mogla biti. V revnih slumih se iz temnih kotičkov 
proti njemu grčeče vlečejo pošastna bitja nočne kože 
in rdečih oči, ki jih je docela zapustil razum in funkcio- 
nirajo le še kot krvoločni izrodki, polni sfiltrirane 
mržnje in lakote po mesu. Človeškem mesu. Kasneje, 
globlje v afriški divjini, te naskočijo še domorodci z 
maskami in ščiti. Vsi ti zamorci so grozljivi, nevarni in 
nepopustljivi. Treba jih je pobiti, in pobiješ jih cele tro- 
pe. Rasizem! Glavni avtor Resident Evila 5, Jun Take- 
uči, se je pred obtožbami branil z izjavami tipa "Z igro 
nismo hoteli sporočati ničesar rasističnega". A kritiki 
Croalovega kova so ga s težkim topništvom pravič- 
nosti in municijo politične korektnosti stolkli v rdečo, 
potresavajočo maso. Sploh ko je priznal, da so bili s 
sodelavci v Afriki le tri tedne in tisti čas zvečine sne- 
mali ter delali fotografije, da bi bil špil avtentičen, do- 
morodce s sulicami pa da so navdihnili filmi o Indiana 
Jonesu. 

Razumem argumente N'Gaija Croala, zlasti glede na 
to, da je temne polti. Menim pa, da je v svoji vročekrv- 
nosti prezrl nekaj bistvenega. In sicer to, da so bitja v 
RE5 avtomatizirani zombaklji, ki jih je virus oropal 
poslednje trohice razumne misli. Iz marsikakega na- 
sprotnika poženejo srhljive lovke, ko mu s streli raz- 
česneš betico, kar lepo nakazuje, da to ni več človek. 
In če to ni več človek, za kar je odgovoren mali bio- 
loški vsiljivec, ne on sam s svojimi dejanji, je argu- 
ment o rasi prazen in porazen. Chris Redfield ne reše- 
ta črncev, ampak pošasti. Da imajo te pošasti zuna- 
njost Afričana, ni stvar sporočila igre, marveč logična 
posledica umestitve na črno celino in klavske narave 
izdelka. Dobro, vsebino si lahko razlagaš z rasi- 
stičnega zornega kota. Vendar iskanje družbeno-filo- 
zofske komponente v špilu, ki je namenjen predvsem 
tesnobno-zabavni strelski izkušnji in se zgleduje po 
tradiciji B-filmov, po mojem ni- 
ma kaj dosti smisla. Kot bi se 
feministično jezil nad novim 
Wolfensteinom, ker vsebuje v 
leder odete kuzle z biči - fanta- 
zijski kontekst je tu tako močan 
in metaforika tako brez ambicij, 
da igre res ne morem jemati re- 
sno, tako kot ne RE5. (Naloga 
za seminarsko: primerjaj oboje s 
serijo Halo in njenimi politično- 
verskimi konotacijami). Druga 
stvar je kak Call of Duty: World 
at War, ki se gre kvazi realizem 
in zgodovinskost, vseeno pa so 
Japonci v njem le brezumni ka- 
mikaze, morda še grozljivejši od 
virusnih lutk v RE5. 

Sploh bi bil po tej logiki največje 
obsodbe v petem Prikritem zlu 
vreden belec Redfield, ki ne poč- 
ne drugega, kot da tekočetra- 
kovno kolje črnce. Lahko bi zbe- 
žal, lahko bi jih uspaval, zaprl v 
kako zgradbo, se jim ognil. Am- 
pak ne, on jih sesuva kot živino, 
ker mu igra ne da druge izbire. 
Če je RE5 do koga zares rasi- 
stičen, je rasističen do belcev, ki 
v 99,999 % primerov nimamo 
nobene želje po tem, da bi šli 
klat Afričane. Hm, pretiravam? 
Seveda. Tako kot N'Gai Croal in 
drugi gorečneži, ki mlatijo z gor- 
jačo rasizma. 

O Ko zgodbi pravim 'stripovska', cikam na pogosto plitkost v grafičnih zvežči- 
čih. Filma Batman Begins in The Dark Knight izročilu dajeta nove razsežnosti. 


ojem interaktivnega filma so malopridni za- 
ložniki in leni ustvarjalci skozi leta tako skazili, 
da igralec ob njega omembi takoj skoči v naj- 
bližji prepad. Sprva je 'interactive movie' po- 
menil to, da so plošček nafilali z ogromno količino vi- 
dea, skozi katerega si se preklikaval. Ko se je gmajna 
tega nasitila, je prišlo razumevanje: smisel filmskosti 
ni v full-motion videu, ampak v tem, da se POČUTIŠ 
kot v kinematografskem izdelku. Video je tako zame- 
njala normalna trirazsežna grafika brez Tie Carrere. 
A nato je grdo, trdo betico dvignil drug problem. V go- 
nji za filmskostjo so avtorji začeli zapostavljati igralno 
plat. In jo še zmerom. Zadnja taka izdelka sta Heaven- 
ly Sword (J170, 63) in Assassin's Creed (J178, 74). 
Oba sta izvedbeno zglancana in vzdušna, a po špilav- 
ski plati skopa. Prvi od tebe hoče stalno drkanje ene- 
ga gumba, kar botruje vseskoznemu razpadanju na- 
sprotnikov na kosce, medtem ko drugi ni veliko boljši, 
saj se začne že tako nerazgibano raziskovalno-akcij- 
sko početje v njem kmalu nadležno ponavljati. 
Vesel sem torej, da se Batman: Arkham Asylum pre- 
težno ogne tej pasti. Ne gre sicer za špil, čigar mnoge 
plasti bi bile tako napredne, da bi jih lahko opeval po- 
samič. Skrivanje je prostodušno, tepežkanje malce 


knofodrkarsko, detektivstvo na ravni policijske posta- 
je Spodnji Duplek, ploščadarstvo osnovno, linearnost 
domala popolna in zgodba stripovska. A elementov je 
mnogo in večina jih doseže vsaj solidnost, povezani 
pa so mojstrsko ter dajo krepak rezultat. Redkokdo je 
to pričakoval od studia Rocksteady, ki je prej udejanjil 
le spodobni Urban Chaos (J156, 73). Še manj pa od 
obtolčene, v rito zlorabljene Batmanove licence. 


Delanje škrbin 


Si torej Netopirmož, ki se na otoku Arkham zaplete v 
Jokerjeve štrene. Šaljivec se pravičniku pusti ujeti in 
odpeljati v umobolnico 4 zapor samo zato, da tam v 
navezi z drugimi stripovskimi razbojniki (Killer Croc, 
Poison Ivy ... - glej okvir) in stotinami zapornikov 
stori veliko pizdarijo. Na dobrodelnežu je kakopak, 
da barabam prekriža načrte. Vendar tega ne bo storil 
s hojo naprej, mlatenjem in vožnjo batmobila. Ali 
Batgirl. Vozil sploh ni, tako kot ne niplastih sodelav- 
cev v slogu Robina. Samo poblaznelo režeči se Joker 
in njegova vojska gnid, ki jo je treba ustaviti, pa Gor- 
donova hči Barbara (Oracle) na radijski zvezi. 

Res je, da brez štetja reber ne bo šlo. Batman, ki ga 


ZA 


O Batman je nabit in kvadratnočeljusten ter se giblje nič manj kot perfektno. 
Tako tedaj, ko hodi in teče, kot takrat, ko tepe in z višav drsi proti tlom. 


zvečine gledamo od zadaj in od strani, kot sta uvelja- 
vila Gears of War in Resident Evil 4 (se pa kamera v 
tesnejših prostorih in situacijah tudi oddalji), na dosti 
mestih naleti na tolpe kriminalcev. Daleč od tega, da 
bi junak tedaj zapregel podoben arzenal potez kot pro- 
tagonist Ninja Gaidena. Levi miškin gumb sproži uda- 
rec z roko ali nogo, desni pomeni met bataranga ali 
prestrezanje sovražnika, ki je tik pred tem, da te poči 
na gobec, srednji kanalje za nekaj trenutkov omamlja, 
preslednica pa sproža gibčna skakanja naokoli. Upo- 
rabljaš lahko tudi desne gumbe na joypadu, če igraš z 
njim ali na PS3 oziroma xboxu 360. 

Sistem je enostaven in hitro dojemljiv, vendar ni tra- 
past. Knofodrštvo je sicer izraženo, saj brez besnega 
žokanja miške ali ploščka ne gre. A finta je v tem, da 
je treba vedeti, kdaj sprožiti vihar iz pesti 6 podplatov. 
Če udarjaš tjavdan, te drugi nasprotniki zalotijo od za- 
daj, ko obračunavaš z enim od njih, ti z daljave vržejo 
v glavo zaboj ali te prerešetajo. Smrt nikdar ni prav 
oddaljena, saj Batman ni heroj z nadnaravnimi moč- 
mi. Še bolj mu zavdajo tipčki z noži, ki znajo blokirati 
vsak njegov naskok, če jih ne omami, in modeli s pa- 
ralizatorskimi palicami, ki jih je treba preskočiti. Naj- 
več težav ima pak z velikani, ki so požrli preveč skriv- 


O Vnovično igranje na hard je zmerno vzburljivo. Ker ni ikon, kdaj te bodo 
usekali, je mlatenje težje, in rafali med skrivanjem so bolj smrtonosni. 


O alede na to, kako uporaben je rentgenski pogled, skorajda več časa prebi- 
ješ v njem kot v normalnem. Točke za hakljanje vrvi igra označi sama v obeh. 

O Sanjske sekvence s titanskim Scarecrowom temeljijo na tem, da šibaš na de- 
sno, se skrivaš pred njegovim pogledom in ga na koncu obsvetiš z reflektorjem. 


nostnega virusa in jezno napadajo s tekom v ravni črti, 
mahanjem ter obmetavanjem. Ko navalijo, jim mora 
Batman vreči v glavo batarang, da se oslepljeni ne- 
kam zaletijo, nakar jih lahko tepe ali zajaha, da sklofu- 
tajo okoliške zapornike. 

Borba je tekoča, zelo zabavna in niti ne plitka. Takisto 
ni prav lahka, če igraš na hard, kjer sovražniki bližins- 
kega napada ne javijo z utripanjem ikone nad glavo. 
To najbolje uvidiš v ločenih spopadih, ki jih poganjaš 
neodvisno od štorije, v njih pa sovrage mlatiš za 
točke. Za dober rezultat, ki je posledica nabranih 
množilnikov in tega, da te nihče ne poškoduje, se je 
treba prešvicati. Pohvaliti gre spektakel, saj Batman 
udarja pravomoško, lomi kosti in zvija vratove, da je 
veselje. Ni pa fajt posebej globok in trpi za mankom 
raznolikosti sovražnikov. Arestanti s pestmi, palicami, 
noži in strojnicami, brezglavi norci, razjarjeni kiklopi, 
mutirane rastline - to je vse, kar srečaš v vseh osmih 
urah, kolikor traja razumno vohljaški skozihod na nor- 
mal. Saj je fino, toda prijemi se začno dodobra pona- 
vljati in primerjati tole z resnimi predstavnicami boril- 
nega žanra ni umestno. Tudi šefi so slabotni - delajo 
veliko trušča, a jih je malo, so prežvečeni in metode za 
njihov poraz so enolončniške. Je pa res, da ni na spre- 
gled niti ene sekvence OTE. 


Kje je?! Najdite ga!! 

Vendar mlatenje ni ne osnova, ne edini namen igre. Je 
le eden od sestavnih delov, nič manj in bolj pomem- 
ben od ostalih, saj je Batman: Arkham Asylum hibrid 
v pravem pomenu besede, v katerem posamezne vrs- 
te igranja vodoravno prepletajo. Nasprotnike tako si- 
cer dosti tepeš, a skoraj enako pogosto jih moraš od- 
straniti skrivalniško, nalik Splinter Cellu. Te sekvence 
se odvijejo v velikih sobanah, kamor uletijo oborožen- 
ci s puškami ter mašinkami. Z njimi ni heca - nekaj 
nosti. Zato običajno izbijanje čekanov ne pride v poš- 
tev. Treba je tiholaziti, kar pa ne pomeni le šunjanja 
po temnih kotičkih in tiščanja ob vogale. Netopir ima 
na razpolago kavelj, s katerim se zavihti na višje og- 
raje ali na gotske kipce, ki so priročno nameščeni pod 
stropom. Od tam opazuje situacijo, pri čemer mu po- 
maga batvision - pogled, ki okolico obarva v modro- 
vijolične odtenke in pokaže okostnjaške obrise so- 
vražnikov tudi skozi stene. Ko je kak možak zadosti 
osamljen, zajadraš z višav in izbranca samodejno zbi- 
ješ po tleh, nakar ga lahko za stalno onesposobiš. A 
tedaj bodo njegovi pajdaši slišali, da je nekaj narobe, 
in stekli proti žrtvi, zato je na mestu umik. 

Ni pa to edini način, kako se znebiti stražarjev. Šišmiš 

se lahko skrije pod rešetke, nakar skoči ven in kanaljo 
prihefta okrog ušeš... po tleh ali zidovih nabrizga ek- 
splozivno peno, ki jo sproži v primernem trenutku ... 
hodeče zbija po tleh z batarangom ... nič hudega slu- 
tečega človečka prime od zadaj in ga uspava ... skoči 
direktno predenj in ga premlati ... ali stori tisto, kar si 
je Samo Ribič od nekdaj želel - z glavo navzdol obvisi 
s kipa, nakar prime nesrečnika pod sabo, ga onespo- 
sobi in ga pusti viseti kot salamo. Posebej zabavno je 
z visoke pozicije opazovati naraščajočo paniko med 
jetniki, ki so sprva samozavestni, nakar postajajo vse 
bolj živčni, kolikor več jih odstraniš. 

Škoda, da znajo biti skrivalnice tako primitivne. Če te 
sovragi med zbijanjem nekoga po tleh opazijo in jim 
pobegneš pod strop, čez par momentov ne bodo več 
vedeli, kje naj te iščejo. In nemalo je situacij, ko vsi 
nepremično gledajo proti kakim vratom samo zato, da 
se jim lahko priplaziš izza hrbta in jih enega za drugim 
pošlješ v deželo sanj, ne da bi tovariši trznili. Čeprav 
se varnostniki ne gibljejo po naprej določenih poteh in 
se med razburjenjem obračajo na vse strani, so preti- 
rano lutkasti in zahtevnejšemu minirajo vzdušje. 


V sportbili torbici 


Da prideš do obeh teh bojevalnih delov, storiš marsi- 
kaj nefajterskega. Batman namreč ne drvi naprej kot 
furija, ampak si za vsako lokacijo vzame čas. Dasirav- 
no je napredovanje skoraj povsem linearno in te igra 
včasih že kar neprijetno vodi za roko, saj hoče, da jo 
konča celo največji igrarski analfabet, Netopir vseeno 
stalno opreza za mesti, kamor bo lahko zahakljal ka- 
velj in se tja potegnil. Brska po več stavbah, razpore- 
jenih okrog širnega osrednjega vrta, in se v nekatere 
po večkrat vrača, le da so kasneje spremenjene. Na 
nekaj mestih CSljevsko skenira dokaze, nakar sledi 
molekulam v zraku ali prstnim odtisom na okolju. Z 
razstrelivom sesuva napokane zidove, z meti bataran- 
ga pretika stikala, da ventilacija iz zraka izsesa stru- 
pen dim, in odstranjuje rešetke s prezračevalnih jaš- 
kov. Naokoli je razmetanih veliko skrivnosti: med na- 
vadne sodijo govorni intervjuji z zaporniki in listine, ki 
popisujejo zgodovino likov, med napredne pa kipci, ki 
jih je razporedil Riddler in odklepajo ločene borilne ter 
tiholazniške izzive. Ene kipce najdeš mimogrede, za 
druge si je treba razbiti glavo. Hja, Bats ni le borec, 
ampak tudi detektiv. Če ne kar predvsem. 

V skladu z napredovanjem junak dobiva vse širši arze- 
nal pripravic. Batarangu in izbrizgovalu eksplozivne 
mase se pridružijo batkrempelj, s katerim podira od- 
daljene zidove in izdira rešetke, onegaj, s katerim he- 
ka energetska vrata, in vrv, po kateri se horizontalno 


O Zidovi, ki jih razsuje eksploziv, svinježe nemudoma onesvestijo. Bolj krea- 
tivni se lahko z njim lepo poigravajo. Gre pa hitreje, če jih zmlatiš kot vole. 


prepelje čez prepade. Prav tako v zameno za izkušnje, 
ki jih dobiva za vsakršne uspehe, nadgrajuje sposob- 
nosti. S tem dobi nove bojevalne tehnike, kot so met 
in daljše kombinacije, si nadgradi oklep in poveča do- 
met hekerskega gizma. Večigralstva ni, a na sporedu 
je dosti zgodbovnih sekvenc - nekatere v obliki pred- 
pripravljenih animacij, druge kot prizori v grafičnem 
srčku Unreal Engine 3.0. Ta ki svojo nalogo opravi 
dobro, izvzemši voščenost nekaterih obrazov in gumi- 
jasti Batmanov plašč. 

Ko se pripoved odvije, sicer rečeš, hm, a to je bilo to, 
razvajen od štorijalno dosti močnejših novih filmov o 
Temnem vitezu. Toda dokler traja, zaplet vleče in 
vmes daje misliti o tem, da so levičarske ideje o reha- 
bilitaciji vseh, celo tako nepopravljivih zlobnežev, kot 


VERZIJE 


Batman: Arkham Asylum izide za računalnike 
18. tega meseca, za xbox 360 in playstation 3 pa 
je bil na voljo 28. avgusta. Najmanj posebnosti 
od vseh treh ima inačica za xbox, saj imata dru- 
gi dve vsaka svojega aduta. Na peceju je to pod- 
pora Nvidijini tehnologiji za fizikalne učinke 
Physx, ki deluje samo na njenih karticah. ATljev- 
ci se lahko zanje obrišejo pod nosom, a se poto- 
lažijo z dejstvom, da gre le za očesne sladkorčke 
v slogu plapolajočih zastav, dima in frfotajočih 
listov papirja, ki v ničemer ne vplivajo na igra- 
nje. Z njim ali brez njih je PCjeva verzija igra 
identično konzolni in ima enako vsebino. 

Večje pozornosti so vredni borilni izzivi v verziji 
za PS3, v katerih nastopiš kot Joker. Šaljivčevo 
kožo prevzameš v fajterskih challengih, ne v 
zgodbi. Enako kot Batmanove je treba te izzive 
odkleniti v štoriji. Poleg tega niso na ploščku, 
ampak jih potegneš iz Sonyjeve spletne trgovi- 
ne. To je brezplačno, vendar moraš imeti na PS3 
britanski račun, saj te s slovenskim ne spustijo 
vanjo. Joker se bori malo drugače kot Batman, 
saj je manj zdržljiv, a hitrejši, in ima potezo, s 
katero omami širši krog napadalcev. To so pozi- 
tivci v slogu stražarjev in policistov. Kar v redu, 
je pa res, da med tepežem ne kaže kakih do- 
mišljijskih posebnosti, kot je napad z utekočinje- 
nim Yohanovim vonjem, akhm, finte z električ- 
nim buzzerjem, skritim v dlani. Izvedenka za 
PS3 ima zaradi Jokerja sicer prednost (izvedbe- 
no sta z ono za X360 praktično enaki), ne gre pa 
za kaj bistvenega. 


€ Medtem ko žrtve daviš, jih zafrkava še Joker. Ta vseskozi trosi vice: "Česa 
se najbolj bojiš, Batman? Da ne boš rešil Gothama — ali mene v tangicah?" 


so tile v Arkhamu, velik bulšit. Zlasti pa sekajo izvrst- 
no animirani in še bolje oglasničeni liki. Med njimi 
prednjači Joker, ki je manj psihotičen in bolj šaljiv od 
interpretacije Heatha Ledgerja. Vrhunsko mu glas po- 
sodi Mark Hamill, Luke iz Vojne zvezd, dočim goro- 
stasnega Batmana ozvoči Kevin Conroy, grčavec iz 
animirane serije. A navzlic tej zvezdniški udeležbi je 
igra veliko bolj striparska kot hollywoodska. 


Jaz SEM Batman! 


Kot rečeno, vsak od teh elementov sam zase ne bi bil 
himne vreden, toda skupaj dajo izkušnjo, kot se šika. 
Zlasti ker so se Rocksteady res potrudili, da so sesta- 
vine pazljivo semarili v omakci iz čiste ljubezni do sno- 
vi. Kdor Batmana ne šmirgla, po Arkham Asylumu ne 
bo spremenil mnenja, saj lik ne napreduje, niti ne sto- 
ri česa takega, kar bi štrlelo iz opisa običajnih del in 


nalog. Fanu sedemdesetletnega klasičnega izročila pa 
se bo hotelo od vsega lepega zmešati. Videz je ubijal- 
sko dober, zlasti kar se tiče do zadnjih podrobnosti 
oblikovanih lokacij, iz katerih kar šprica gotsko, te- 
mačno batmanstvo. Sega celo do takih podrobnosti, 
kot je stripovski filter, ko greš na zaslon za nadgradnjo 
ali ko igro pavziraš. Glasba je nadvse primerna in sub- 
tilno odmerjena, da gradi atmosfero, dogodki pa per- 
fektno tempirani. Akcija se izmenjuje z raziskovalnimi 
pasažami, kjer skeniraš okolico in razmišljaš, kako 
naprej ... tu so rahlo grozljivi sanjski prizori, kjer Sca- 
recrow Batmana prisili v soočenje s preteklostjo in se 
udejanji kot ogromna nakaza, kar odlično razgiba do- 
gajanje ... pa nenehno rivalstvo med Batmanom ter 
Jokerjem, ki je istočasno prefrigan in blazen. 

Vse to vodi do pristnega občutka, da v tem špilu SI 
Batman. To se neljubitelju lika ne sliši impresivno in 
je res, da posamezni elementi niso ne napredni, ne 


O Tile orjaki so po vrsti narejeni na isto vižo — navalijo, zamahujejo, mečejo 
in spet navalijo. So tudi šefovska šablona. Več raznolikosti ne bi škodilo. 


inovativni. Vendar so brezšivno zliti v solidno, razgiba- 
no, netrapasto igro, ki je obenem odličen interaktivni 
film. Če upoštevamo, koliko zlorab je bil deležen ta 
pojem, sploh pa, koliko licenčnega gnoja so pogol- 
tnili junaki iz stripov, je Rocksteadyjev dosežek epski. 


TANANANANA BATMAAAAAAN! In njegov črni 
gospodar . (Ki v resnici dela za Jokerja.) 


simpatično igranje v dobro ses- 

tavljena hibridnost v fantastično 

vzdušje v filmska izvedba v enos- 
tavnost vsake od plati x neimpresivno šefovje 
držanje za roko 

ZLOBNJAKI 


Joker 

Njegov videz je šaljiv in dobre vi- 
ce poka model. Toda globoko v 
sebi je Joker narcisoiden morilski 
manijak, ki je povrhu izdatno in- 
teligenten. Njegova preteklost ni 
potrjena, špekulira se, da so ga 
kot otroka zlorabili in da mu je 
spodletelo v vlogi družinskega 
človeka. Je odličen v pretepanju, 
rad uporablja nenavadne priprave 
in strupe ter nenehno kuje načrte, 
kako bo podjarmil Gotham in za- 
trl svojega največjega sovražnika, 
Batmana. 


Harley Ouinn 

Psihiatrinja Harleen Ouinzel j 
najprej zdravila Jokerja, nakar se 
je zatreskala vanj in postala z 
njim obsedena. Kar je Jokerju se- 
veda všeč, saj jih ji lahko da pet 
okrog ušes in bo še vedno visela 
na njem kot selotejpek. Pomagala 
mu je pobegniti, se napravila v 
zmešane cote in si nadela ume- 
tniško ime Harley Ouinn — Harle- 
kin. Je dobra gimnastičarka in 
čisto nič ne ceni človeškega živ- 


ljenja, čeprav je le še ena od Jo- 
kerjevih žrtev. 


Scarecrow 

Jonathana Crana so kot otroka 
zatirali, zato je prisegel, da bo 
premagal svoje strahove s študi- 
jem psihologije in biokemije. Ko 
so ga brenili s faksa, ker je ekspe- 
rimentiral na ljudeh, se je skril za 
grozljivo vrečasto masko in iz- 
našel plin, ki na dan prikliče naj- 
globlje strahove. Pihanje dotič- 
nega v ljudi mu je glavna zabava, 
sploh če to pomeni, da ga lahko 
preizkusi na Vitezu teme. 


Killer Croc 

Njegovo pravo ime je Waylon Jo- 
nes. Rodil se je z redko mutacijo, 
ki človeka spreminja v spačka. 
Njegova koža je trda in luskina- 
sta, orjaška postava rokoborsko 
mišičasta, zobje šilasti. Poleg te- 
ga so ga mlatili pijanski starši, 
družba pa se ga je bala in ga so- 
vražila. Nič čudnega, da je začel 
ljudomrzni Waylon nase gledati 
kot na divjo zver, konkretno kro- 
kodila, in je nekaj časa nastopal v 
cirkusu kot človek-plazilec. 


Bane 

Bane je odrastel v grozljivih razmerah zapora 
Santa Prisca, kjer je moral odslužiti kazen za 
svojega mrtvega očeta. Njegov edini prijatelj je 
bil plišast medvedek. Ko so ga uporabili v ek- 
sperimentu z neznanim steroidom, je bil de- 
ležen ogromne fizične moči. Problem? Snov 
si mora vnesti slehernih 12 ur skozi šop 

cevi, speljanih v možgane. 


Poison lwy 

Botanistko Pamelo Isley je 
spodletel znanstveni eks- 
periment spremenil v zdru- 
žek človeka in rastline. 
Zdaj skozi njene žile teče 
klorofil, njen dotik je st 
rupen, s svojo prisotnost 
jo spodbuja bohotenje 
rastlin, z oddajanjem fe- 
romonov pa zapeljuje i 
ljudi. Ker Batmanu ob 

njej ne štangira, je jezna 

in se loteva ekoterori- 


stičnih podvigov, ' 
čeprav jo Sišmiš 

vedno znova obre - 

že. Njen namen je 

očistiti svet človeške 
vrste in ga narediti 
varnega za ljube rožice. 

AUREA 


by 


PHILIPS 


Zapeljani s svetlobo. 


a akcijsko-pustolovska 
frpjka ima zanimivo zgo- 
dovino. V ruščino je izšla 
že lani novembra lani in 
na moskovski konvenciji igro- 
razvijalcev so ji podelili nagra- 
do za najboljši špil leta brez za- 
ložnika. No, zdaj smo dobili še 
različico, prevedeno v anglešči- 
no, ki je na voljo le na spletu v 
digitalni obliki za polovično ce- 
no. S kreditno kartico v rokah 
poglejte na Gamersgate.com. 
Fairy Tales: Three Heroes je na 
prvi pogled le še ena neambi- 
ciozna igra izpod Urala. Vendar 
se izkaže, da nudi dokaj sveže 
igranje fantazijskih vlog, v kate- 
rem se lepo prepletajo razvoj li- 
kov, tepež in reševanje nalog, ki presegajo golo ku- 
rirjenje ter prelivanje krvi. Dogajanje je postavljeno v 
domišljijsko srednjeveško Rusijo. Tam prevzamemo 
nadzor nad tremi korpulentnimi mužiki s širokimi 
srci, jeklenimi jajci in neutrudnimi gobci. Aleša je pa- 
meten za vse tri, a je najšibkejši, zato je specializiran 
za boj na daleč, se pravi z lokom in puščico. Dobrinja 
je tup kot marela, zato pa nadvse gibčen in lahko 


CO Razbojniki med jurišanjem hecno kolnejo v kleni, nam še kar razum- 


ljivi praslovanščini tipa "Jehoc te štuko vu rit." 


CO Demo s prvimi tremi stopnjami najdete na prejšnji natlačenki. Ob- 
ljubljajo tudi različico za xbox 360, toda datum izida še ni znan. 


Three Heroes 


€ Lokalna favna je zelo revna. Standardni medvedje, volkovi in divje 
svinje. Kje za vraga so pobesneli rosomahi in stekle veverice? 


svoj dvoročni kol uporablja kot palico za skok v 
višino. Zlovoljni gorostasi Ilja pa počasi, toda zane- 
sljivo raztura z raznovrstnimi sekali in ščitom. Vodi- 
mo samo enega, druga dva pa nam sledita, nakar je 
moč lik zamenjati. Le včasih se druščina loči, da lah- 
ko končamo kako nalogo, ki to zahteva. Inventar je 
omejen na osnovne dobrine za zdravljenje, večanje 
hitrosti, vzdržnosti in podobno. Orožje je moč pobrati 
s tal in ga zamenjati za aktual- 
nega, vendar moramo tedaj na 
licu mesta odvreči starega. De- 
narja in trgovanja ni, čaranja 
tudi ne, tako kot manjka kar- 
tonček s podrobnimi statistični- 
mi lastnostmi junakov. Čeprav 
so liki trije, manjka večigralst- 
vo. Skratka, gre za lahkotno, 
poenostavljeno sekljaško igra- 
po docela znanih vzorcih. 
Popreproščeno klasična je tudi 
zgodba. Nemočno slovansko 
rajo ogrožajo tujci, pošasti, do- 
mači lopovi in divje zveri, juna- 
ki pa so tu, da stvari uredijo. 
Odveč ali pretežko jim ni nobe- 
no delo, najsi gre za uničevanje 
rokomavhovskih taborišč ali za 
naganjanje pobeglih svinj v og- 
rado. Vse je herojsko opravilo 
in prinaša izkušenjske točke, ki 
jih v diablovskem razvojnem 
drevesu porabimo za bonusne 
sposobnosti: sledilno puščico, 
šokanten udarec, juriš z nasko- 
kom ... 

Stopnje so raznolike, vsaka ima 
slab ducat podnalog. V nekate- 
rih tekmujemo s časom, dru- 
god pretežno čistimo ozemlje, 
pri tretjih je poudarek na iska- 
nju čarobnih predmetov in zas- 
liševanju lokalcev. Na koncu 
vsake uzremo statistiko opra- 
vljenega, pobranega in pobite- 
ga. Dnevnik in potovalni zem- 


ljevid sta priročno združena, težava je le, da je za 
vsak vpogled treba ustaviti igro. Ker kompasa ni in je 
dezorientacija pogosta, se to dogaja (pre)pogosto. 
Boji potekajo po sistemu izberi sovražnika in klikota- 
je mlati po njem. S tabulatorko ga vzamemo na mu- 
ho, nakar lahko krožimo okrog njega in ga napada- 
mo, dokler ne crkne. Naprednejše poteze, kot sta 
blok in izstrelitev treh puščic, so na voljo le potom 
bonusnih sposobnosti. Mlatenje je fino in lepo teče, 
žal pa so hrusti velikokrat v napoto sami sebi. Če se 
pretep dogaja na omejenem prostoru, se preveč zati- 
kajo drug v drugega. Tudi raznolikosti nasprotnikov 
je premalo, čeprav jim pomanjkanja osnovne inteli- 
gence (poškodovani pobegnejo, strelci držijo razda- 
ljo ...) ne gre očitati, medtem ko težavnost sčasoma 
narašča le na račun ponorele številčnosti, ki zna 
spomniti na Serious Sama. Šefov recimo ni. Umira- 
nja je zato veliko, igra pa se v trenutku konča tudi ob 
vsaki spodleteli ključni nalogi, zato je pogosto shra- 
njevanje pozicij na mestu. 

Ocena bi bila na tem mestu recimo sedemdeset, jo 
pa malo zvišata izviren, srčkano risankast videz, ki je 
nekje na pol poti med animeji in češkimi risankami, 
ter super glasbena podlaga (rock balalajka), ki po- 
skrbita za samosvoje vzdušje. Tudi humornega po- 
govarjanja je veliko, iskrivih dialogov in pikrih ko- 
mentarjev ne manjka. Glasovi s simpatičnimi ruskimi 
naglasi so fantastični, navkljub občasno nerodnim 
prevodom, kjer se govorjeni in podnaslovljeni del ne 
ujemata. 


€ Dobrinja ljubi boje mano-a-mano, dočim Ilja naj- 
bolj uživa sredi gužve. Posledično so njegove bo- 
nusne sposobnosti pretežno namenjene ustrahova- 
nju in onesposabljanju množic. 


Fairy Tales: Three Heroes je lep dokaz, da lahko ne- 
znani amaterji naredijo igro, ki zmore konkurirati do- 
sti bolj pompozno najavljenim špilom z desetkrat 
višjimi budžeti. Čeprav kakih posebnih ambicij nima, 
se igra lepo in nudi več deset ur lahkotne frpjske za- 
bave. Morda bi se lahko od teh Rusov kake malenko- 
sti naučil celo Blizzard? 


Nekoč so za devetimi gorami živeli trije hero- 
ji. Nobenemu ni bilo ime Yohan. 


13 


Cats Who Play 


poštene naloge v videz v humor- 
nost v brez ambicij x enolični nas- 
protniki x boj zna biti neroden x 

Time Gentlemen, Please! 


|ombie Cow Studios je angleška 
! garažna grupica, ki je v zadnjem 
MW o letu udarila z odlično komedijant- 
IMI sko pustolovščino Ben There, Dan 
That! (J188, brez ocene, id opisa na st- 
ranki 5614). Time Gentlemen, Please! je 
neposredno nadaljevanje uspešne bruc- 
ke in jo za tri funte, kar je nekaj čez tri 
evre, dobite na Zombie-cow.com. Na 
voljo je tudi na Steamu, kjer jo za štiri 
evre tržijo v kompletu s sicer še vedno 
brezplačnim BTDT, ki je tudi na tome- 
sečni natlačenki. Igranje slednjega je za 
ogrevanje priporočljivo, saj se dvojkina 
štorija psihotropnosti niti malo ne izne- 
veri. Sostanovalca Ben in Dan se zaradi 
kataklizmične prihodnosti spravita poto- 
vat v času, da bi preprečila nekaj usod- 
nih dogodkov. Eden takih je recimo izum 
obešalnika, pomemben pa je takisto čas 
okrog druge svetovne vojne, kar vegasta prijatelja 
popelje nevarno blizu Hitlerja in njegove črede dresi- 
ranih dinozavrov. No, več o zgodbi raje odkrijte sami, 
saj je tako žlahtno usekana, da bi jo bil greh kvariti. 
Med prizorišči vodijo raztrganine v času in prostoru. 
Ben in Dan tako zagazita v prazgodovinsko blato, na- 
skočita spolno prebujeno prihodnost, prisostvujeta 
transformaciji Big Bena v stolp groze in se na več 
načinov znajdeta v tekstovni pustolovščini. Špil je ob 
tem osvobojen cenzurnih spon, zato si da duška z iz- 
brano nesramnostjo in nebrzdanimi šalami. Za(je)- 
bavanje večkrat preseže mejo krutosti, toda za nela- 
godje ni časa, ker se preveč krohočeš. Humor po 
southparkovsko strga iz najgloblje kanalizacije in te- 
lesnih odprtin, vključujoč goro crknjenih mačk, za- 
mašen sekret s krvavo drisko in nešteto porednih 
enovrstičnic. 

Uganke so briljantne in česa tako bistroumnega, kar 
bi enako spretno lovilo ravnotežje med popolno ne- 
smiselnostjo in dodelanostjo brez logičnih lukenj, že 
lep čas nismo videli. Zares se pozna, da sta špil na- 
črtovala uma predanih in izkušenih igralcev, ki na- 
tanko vesta, kakšne misli se porajajo konzumatorju 
avantur. Tako je servirana duhovita razlaga prak- 
tično za vsako kombinacijo predmetov, recimo svež- 


C Nacistični liki tolčejo germanizirano angleščino, ki je še 
posebej smešna pri Hitlerjevih zaporniških monologih. 

O V vesolju izkoristiš britanskega raziskovalca. Del otoške kul- 
ture je tudi naslov igre, saj s frazo krčmarji podijo goste spat. 


nja uporabljenih kondomov in rolke. In čeprav so na- 
loge zbezljane kot pijani telički, se iz čveka in okolice 
ves čas usiplje ogromno kvalitetnih namigov. Če si 
pozoren, jih tvoji možgani vpijajo kot goba. Tako se v 
večini primerov elegantno zavihtiš skozi najbolj nore 
hece, ne da bi se ob zatikih zares jezil. Drži, prgišče 
manj posrečenih zagat obstaja, recimo način spoti- 


O Meni se pokaže, če miš zapelješ k zgornjemu ro- 
bu. V prihodnje se obeta posodobitev sistema, ko se 
bosta Ben in Dan vrnila v epizodni seriji. 


kanja stražarja, neumnost z nafto in še 
kaj. Škoda, da ni predvidenih več reši- 
tev, saj bi jih nabor predmetov omo- 
gočal. Prav tako je malo sodelovalnih 
ugank, kjer vodilnemu Benu priskoči na 
pomoč maxovski kolega Dan. 

Je pa zato zvezdniški element časovna 
komora, ki zna stvari starati ali pomlaje- 
vati. Ko vanjo vtakneš kost, jo moreš 
spremeniti v mesnat del telesa, in po- 
lomljeno žago transformirati v novo, 
ostro. K čudodelni omari se vračaš spet 
in spet, tudi večkrat z istimi predmeti. V 
navezi z ostalimi časovnimi igrarijami to 
precej spomni na Day of the Tentacle. 
Tudi sicer je avantura polna drobnih po- 
"A. klonov in štosov na račun Monkey Islan- 
da, Indyja, knjig Dana Browna, Vojne 
zvezd in še česa. A čeprav črpa iz mno- 


gih virov, tako samoniklo bogate, z lastnim stilom 
naphane čudovitosti ne pomnim. 

In kakor smo se od garažnih igričk s pikslasto podo- 
bo naučili pričakovati kratko izkušnjo, to tu ne drži. 
TGP se namreč udobno zlekne čez devet ur. Ob tem 
se nekoliko razvleče le na koncu, vse ostalo pa je 
čist, nepotvorjen užitek. Občasno neudobje izvira iz 
staromodnega vmesnika, saj je igra narejena v Ad- 
venture Game Studiu. Če jo poganjaš v oknu, morajo 
biti mišji gibi med kazanjem in klikanjem drobni, 
sploh med pregledovanjem inventarja. Desni miškin 
gumb preklaplja med gledanjem, govorjenjem, rabo, 
Danom in izbranim predmetom. Bolj praktične so 
bližnjice s tipkovnice, sploh pri odpiranju teleportir- 
nega zemljevida. Grafika je sicer uokvirjena v ločlji- 
vosti 800 x 600, a je glede na BTDT vidno napredo- 
vala, saj ima zanimive dodatne učinke v slogu meg- 
lene svetlobe. Polepšali so tudi obliko teksta, kar je 
zaradi količine dobrodošlo. Kakor zabavne čvekarije 
že so, se dolgih sosledij oblačkov nekoliko naveličaš. 
Kljub manku govora pa zvočna plat ni dolgočasna, 
saj jo polni prijetna glasba, ojačana s spodobnimi 
učinki. 


€ Poka kaže, kje sedanjost preide v preteklost. 
Dejanja v enem času vplivajo na potek v drugem, 
zato je treba misliti večdimenzionalno in temeljito 
drezati like. A pri pogovornem toku in pojavljanju 
novih tem bi bilo lahko več elegance. 


Da sta za vse to zaslužna le dva človeka z nekaj po- 
močniki, je res težko verjeti. Time Gentlemen, Plea- 
se! je vsekakor igra, ki bi jo brez sramu lahko proda- 
jali po polni ceni. Take razgibanosti pri ugankah, nab- 
rite duhovitosti in pisanosti nismo videli že leta. Ne 
gre je zamuditi, saj pokaže, kakšne avanture si ljubi- 
telji želimo. S tem še toliko bolj izstopa iz mlake sive- 
ga povprečja, v kateri se kuhlja večina ostalih pred- 
stavnic zvrsti. 


/ Navi si z eno roko briše solze smeha, z drugo pa 
natika repni konec miši na plešočo hula deklico. 
skoraj zastonj v polna dolžina v 


8 g) razuzdano smešna v brez cepljenja 


poti in ugank z več rešitvami x preveč teksta x 
nepopolno izkoriščen pribočnik x 


najboljša avantura zadnjih let v 

Zombie Cow Studios 

okler si mlad, se ti zdi, da je sedanjik blazno 

drugačen od nekočnjika. Sedaj imamo inter- 

net in aj-fon, njega dni so si lastili zgolj cajten- 

ge in aj-var. Toda ko si na hrbet naložiš nekaj 
križev, ugotoviš, da se preteklost nadvse ponavlja. 
Tako ti da renderirani uvod v Wolfenstein vedeti, da 
si se znašel v jako podobnem zosu kot leta 1992, ko 
je Idjeva skorajda istoimenska 3D streljačina to zvrst 
katapultirala v višave popularnosti. Sredi druge sve- 
tovne vojne je na pohodu nacistično Zlo, ki mu bo z 
neustrašnostmi in tonami vročega svinca prekrižal 
račune herojski, jeklenočeljustni, ostrogledi, mišičas- 
ti, pravomoški ameriški soldat poljskega rodu Wi- 
ljam 'BJ' Blazkowicz. (Bagatelca: tip je dedek Com- 


manderja Keena. Res.) Tako je bilo tedaj, tako se je 
zgodilo v Return to Castle Wolfenstein (2001) in tako 
je zdaj. Seveda so vključeni okultno-fantazijski ele- 
menti, saj si skušajo klobasožerci prevlado nad sve- 
tom zagotoviti z izkoriščanjem sil iz onostranstva. Vsa 
štorija je taka, kot bi ušla iz cenenega staromodnega 
šnjega stoletja. Če bi imeli tedaj računalnike in kon- 
zole, bi tovrsten šmorn igrali, tako so ga pač brali. 
Vsebina je enaka - neobvezna, lahkotna eskapistična 
zabava za popoldneve, ko se nimaš kam dati in pot- 
rebuješ špric strelskega adrenalina v žilo. 


Zi žermans šisen 


Tega tretji Wolfie dostavi v izobilju, za kar se ima v 
največji meri zahvaliti svoji fantazijskosti. To ni Call 
of Duty in Medal of Honor, ki se gresta kvazi realizem, 
ampak prostodušna arkadna nažigačina, v kateri se 
navadna berlinska soldateska meša z zobatimi mu- 
tanti, nevidnimi vojaki z wolverinsko spremenjenimi 
kostmi, kužno nabreklimi trimetrskimi gorjani, tele- 
portirajočimi se coprniki in pošastnimi zobatci iz dru- 
gih dimenzij. V kateri imaš v roki tako MP-42, bazuko 
in bruhalnik ognja kot izmišljeno teslino puško, ki na- 
sprotnike cvre s štromom, ter izvedenko BFGja iz 
Dooma. V kateri se po eni strani zanašaš na svoje 


sposobnosti, po drugi pa na čudežni kristal. Ta ima 
štiri moči, ki jih odkleneš dokaj hitro in jih nato po 
mili volji uporabljaš skozi ves špil. Prva je odstrtje 'za- 
vese', ki loči naš svet od alternativnega, kar obarva 
sovražnike oziroma zanimive točke in včasih na 
označenih mestih pokaže luknjo v zidu, da lahko greš 
naprej ... druga je ščit, ki odbija krogle in okoljske 
neprilike (elektrika, ogenj) ... tretja ojačanje izstrel- 
kov, s čimer prebijaš sovražne ščite in celo prereše- 
taš kak oklepnik ... in četrta upočasnitev časa. Moči 
lahko izkoriščaš posamič ali kombinirano, recimo 
vklop bremzanja ure in protekcije. Seveda pa s tem 


hitreje porabljaš omejeno okultno energijo, ki se sa- 
modejno obnavlja zelo počasi. Na brzaka si jo povr- 
neš iz naokoli razmetanih posod in nahajališč, ki jih 
prepoznaš po migetajočem zraku. 

Skratka, orožja - nadnaravni kristal - veliko mrtvih 
Švabov -> žur. Špil te pošlje v izmišljeno nemško mes- 
tece Isenstadt, kjer delujejo domači in ruski uporniki. 
To pomeni spodobno zalogo misij za obe strani, v ka- 
terih na linearen način (okej, včasih je pot naprej rah- 
lo razvejana, a res le rahlo) tekaš naprej in besno lu- 
knjaš nepridiprave. Poudarek na besno. Če si se v iz- 
virniku in Return to Castle Wolfenstein pretežno boje- 
val le z enim do štirimi nasprotniki iznenada, jih tu 
pogosto fašeš na grbo deset. S tem ne pravim, da je 


novi Volkec tak kot Serious Sam. Ni malo situacij, kjer 
se je pametno skriti v kot in sovražnike moriti z daljin- 
skimi streli, kar ni težava niti s strojnicami, saj je moč 
slednje komot uporabljati kot snajperice. Drugače 
imaš velike težave, saj te prerešetajo, požrejo, prese- 
kajo ali ukinejo s kroglami ghostbusterske energije, 
preden se ti utegne življenjska moč samodejno obno- 
viti. Paketov prve pomoči namreč ni. A vse se dogaja 
hitro in samo čepeti v zaklonu ni pametno, saj ni ne 
cover sistema po zgledu Gears of War, ne kukanja le- 
vo in desno. In ko tako situacijo razrešiš, te čaka dva- 
krat toliko norenja po hodnikih, sobanah ter odprtih 


zi PN 


Bina YT 


prostorih, občasno pretikajoč stikala za odpiranje vrat, 
v glavnem pa pobijajoč (ne)umne Nemce in njihove 
mutantske pomagače. 

Švabi krepnejo hitro, kot se za arkadno streljanko 
spodobi, in umetna pamet je ravno pravšnja. Niso ta- 
ko neumni, da bi jih čisto vse pokosil iz prve, saj se 
znajo malo skrivati in premeščati, a niti tako pametni, 
da bi se z njimi šel kake posebne skrivalnice, ki bi po- 
kvarile tempo. Bodisi uletiš, počistiš, odšibaš dalje, 
tako kot v prvem Wolfensteinu, bodisi za nekaj časa 
občepiš v zaklonu, ko je zdravo naprvo odstraniti 
ključne sovražnike (zlasti okultne znanstvenike, ki se- 
be in prijateljčke zakrivajo z zoprnimi ščiti). To dvoje 
izmenjuj in imaš približno sliko, kako se igra novi Wol- 
fie. Je pa nekaj godlje odvisne od tega, katera orožja 
imaš na zalogi, kako rad nucaš čarodejni kristal in ka- 
ko si krepela nadgradil. To storiš v Isenstadtu v zame- 
no za prejeti in najdeni cekin, nadgraditev pa ume po- 
samezne palice smerti dodobra spremeniti. MP-43 re- 
cimo dobi manjši odsun, več krogel in absolutno mo- 
rilski ostrostrelski daljnogled. Če si šel v nadgradnjo 
energijskih orožij, se boš moral pizdežem nemara bolj 
približati. To je obenem vsaj delna garancija, da bo 
igranje v drugo zanimivo, če boš nadgrajeval druga 
orožja in se odločil za ultimativno zahtevnost. 


Špas haben 


Vsekakor je poudarek na stalni napetosti, h kateri 
največ pripomore pisan nabor sovražnikov. Pretirano 
raznolikih pristopov (rabe natanko določenih orožij, 
zapletenih vzorcev gibanja in streljanja) sicer ne zah- 
tevajo, saj domala vsi klecnejo pod zadostno količino 
dobrega starega ratatataja iz poljubne cevi. Tudi zato 
se dogajanja drži nezgrešljiv pridih klasike. So pa 
krvoločni in si lastijo kup napadalnih vzorcev, ki zna- 
jo presenetiti - recimo bordelske nacistične kuzle, ki 

obvladajo oživljanje dveh vrst oko- 
stnjaško-energijskih trupel, leteč- 
neži z raketnimi nahrbtniki, ki te 
zbombardirajo, da je joj, in oklep- 
ljeni soldati, ki jim je treba najprej 
uničiti tri občutljiva mesta na rame- 
nih in hrbtu. Temu se pridruži niz 
tulečih šefov, ki hočejo predvsem 
to, da jim s spretnim manevrira- 
njem v prostoru in izkoriščanjem 
navadno očitne šibke točke narediš 
vsaj osem tisoč novih ritnih lukenj. 
Res pa je, da ni Hitlerja, niti robohit- 
lerja, čeprav nekaj podobnega ipak 
ugledaš. 

Pri šefih posebej ne zašvicaš, tako 
kot je igra na splošno nekam lahka, 
zato izkušenim nažigačem svetu- 
jem, da takoj izberejo najvišjo te- 
žavnost. Tudi za roko te stalno vodi 
in ti celo po osmih urah od nekako 
desetih, kolikor traja ob razumni 
meri vohljanja po okolici, ob polom- 
ljenem generatorju prijazno svetuje, 
da se mimo njega prebij z rabo 
ščita. Kot da tega nisi na enak na- 
čin storil že petkrat. In še kaka po- 
manjkljivost bi se našla. Predvsem 
veliko konkretnega kopiranja prije- 
mov in situacij iz drugih špilov (ob- 
vezna srhljivkasta stopnja je čisto 
FEAROovska, fantazijski ščiti so di- 
rektno iz Hala, medtem ko je Call of 
Duty očiten stalen navdih) ter na 
splošno manko izvirnosti, saj se bo 
izkušencu velikokrat zazdelo, da je 
nekaj jako podobnega že igral. O 

ja — Deathsheada smo 
po onostranskem. 


— NALINIJSKI VOLCJE 


Multiplayersko komponento novega Wolfensteina so razvili drugi 
avtorji kot puščavniško, torej Endrant Studios. To pa ni edini ele- 
ment, ki ga je grupa povzela po Return to Castle Wolfenstein. Njeni | 
člani imajo sicer po lastnih zagotovilih nemalo izkušenj, a naj me 
koklja brene, če sem to iz njihovega umotvora zaznal. Ločena kom- 
ponenta igre deluje skozi Activisionove strežnike in omogoča hkrat- 


| no spletno ali LAM-pobijancijo do dvanajstih osebkov. Za prijavo v 


internetni sistem potrebuješ kodo. Sodelovalnega opravljanja kam- 
panje (co-op) ali posameznih misij ni. Kart je osem, modusi pa trije: 


| klasični moštveni deathmatch, stopwatch in objective. Oba slednja | 


sta usmerjena v izpolnjevanje ciljev na zavezniški ali nemški strani, 
razlika pa je v tem, da v stopwatchu šteje hitrost. Stopiš lahko v 
kožo treh poklicev — vojaka, zdravnika in inženirja, z uspešnim udej- 
stvovanjem pa odklepaš nadgradnje. Škoda, da ni posamičnega 
deathmatcha, lova na zastavo in zavzemanja nadzornih točk iz 


| RTCW. 


Kosti so torej zvečine na mestu — problem je v tem, da je meso na 
njih bolj dahavsko. Trzajno hitro večigralstvo, kjer pod streli so- 
vražnikov umreš v delčku sekunde, namreč preveč oponaša ono iz | 
Return to Castle Wolfenstein, ki je kljub vsemu staro osem let. 
Občutek je zelo podoben in nekul je, da si avtorji niso mogli izmisli- 
ti nečesa, kar nista vmes presegla Enemy Territory in Call of Duty. 
Če že ne po vsebini, ki je itak okrnjena (RTCW je imel več poklicev, 
orožij in sposobnosti), vsaj po obliki. Poleg tega ne vem, zakaj bi si 
z dohtarjem omišljal snajperico, ko te čez pol karte poči vsak klepec 
z ostrostrelko, medtem ko sama prizorišča niso baš presežek. Seve- 
da ne gre brez sesuvanj strežnikov in raznih hroščev, ki dajejo vede- 
ti, da lošč ni na nivoju. 

Ne rečem, da se multija v Vulfiju ne da igrati. Če se dobi pravih par 
ljudi in če se server ne usuje, je kar v redu. Toda naokoli se valja do- 
sti boljših primerkov ganjanja partizanov in Nemcev, da o moder- 

nejših časih ne govorim. Zaradi tega večigralstva Podalpje gotovo 


AR ne bo množično migriralo s Call of Duty. 

glej, sedel bom za mitraljez in klatil uletavajoče Nem- 
ce! O glej, postaviti moram dinamit na radijski stolp! 
O glej, Wolfenstein! Potem so tu včasih mukotrpno 
iskanje prehoda naprej, kar daleč bolj ustavlja tempo 
kot opcijsko šnofanje za zakladi; manko poklonov fil- 
mom ali igram s to tematiko, s čimer je bil RTCW 
subtilno prežet; nezmožnost vožnje vozil; za naprstnik 
preveč iznenadnih smrti; kak hrošč, ki povzroči sesu- 
tje ali čudno obnašanje nasprotnikov (zaplate v času 
pisanja ni bilo, izdali so le popravek za multiplayer); 
in sprotno neshranjevanje zbranih skrivnosti. Med 
slednje sodijo zlato ter kosi informacij in obojih je cel 
kup. A če te med nadaljevalnima točkama (slednje 
so postavljene s posluhom, snemanja pozicije kjerko- 
li pa ni) ubijejo, gre vse najdeno po zlu, argh. In o što- 
riji bi superlative mogel pisati samo, če bi bil star 


Kakšno kasiraš tudi od drugod, igro pa lahko končaš, 
ne da bi videl vse. Vmes se pogovarjaš s številnimi li- 
ki in izveš marsikaj o štorijalnem ozadju, čeprav se 
mi zdi škoda, da je šlo toliko truda v nekaj tako tri- 
vialnega. Kakorkoli, Isenstadt je dobra, spodobno 
udejanjena, za zvrst precej originalna zamisel, ki jo 
gre pozdraviti z Sieg Avtor! 

Tako kot izvedbeni spektakel. Špil uporablja nadgra- 
jeno verzijo Idjevega pogona Tech 4, ki goni Doom 3 
in Ouake 4, skupina Raven, ki je projektu načelovala 
in z Idjevci stalno visi na pivu, pa ga očitno obvlada. 
Poleg tega imajo Krokarji nemalo posluha za veleraz- 
tur, saj je vanj Wolfenstein dobesedno zaljubljen. Pol 
Švabov v igri stoji ob eskplozivnih sodih, da ja čim 
večkrat vidiš, kako naciji kriče gorijo, vžgejo se za- 
stave in knjige, razsutje posod z okultno energijo bo- 


dvanajst let ali bi menil, da Indiana Jones obstaja. 

Vendar ne morem reči, da igranje ne dogaja. Akcija 
je udarna, stalna in tekoča, sovražniki mnogovrstni 
ter številčni, presenečenj je dosti, razgibanost bojev 
velika zaradi številnih orožij, nadgradenj in kristala, 
težavnost spodobno narašča ter ritem boja zanimivo 
niha iz opletajočega nažiganja v krotovičenje v zaklo- 
nu in nazaj. Sploh kul element, ki še poveča Ne 
tost mesta Isenstandt. To gelu kot zajetno sučišče 
(hub), iz katerega vodijo poti do posameznih nalog in 
ki ga kar nekaj časa raziskuješ. Lasti si dobršno ko- 
ičino prehodov, mostičkov in stavb, ki jih je moč 
pretakniti in v njih najti dobrote in sprožilnike za do- 
godke. Bolj kot napreduješ skozi špil, bolj nastlan je z 
Nemci in uporniki, ki se (resda precej skriptano) bo- 
jujejo, kar pripomore k vzdušju. V naselbini najdeš 
predstavnike dveh osrednjih partizanskih struj (ena 
je, oh, povezana s prostozidarji), ki ti dajeta vsak svo- 
je misije, nakar jih opravljaš, kadar se ti zazdi. 


truje temu, da njihova okolica zalebdi v zraku, z ne- 
močnimi vojaki vred, ki jih nato postreljaš kot ribe v 
sodu. Les razpada na trske, kar delno pripomore tudi 
k igranju, saj se je nezdravo skrivati za neokovanimi 
škatlami, svetleči nadnaravni sovražniki puščajo za 
sabo modre obrise, okolico bičajo curki iz onostran- 
skih krepel, kristal lušči stran plašč realnosti in pod 
njim razkriva rahlo poltergeistovsko alternativno di- 
menzijo, granate pa počijo tako, da se zdrznejo med- 
vedi na Krimu. Po zgledu World at War ti jih Švabi ze- 
lo radi mečejo v skrivališče, nakar šibaš stran ali jih 
vržeš nazaj, za kar imaš običajno nekaj sekund časa, 
saj jih prej ne 'cookajo' (držijo v roki nekaj časa, da 
se skrajša čas pred eksplozijo pri tarči). Takisto nav- 
duši razgibana okolica, ki sega od razbite bolnišnice 
prek gotske utrdbe do orjaškega cepelina, kjer spo- 
znaš, da je med ustvarjalci dosti fanov Star Wars. Pri 
potikanju po nekaterih hodnikih te prav žvajzne spo- 
min na Jedi Knighta in v določenih bojih na filme Voj- 
ne zvezd. Najbolj pa sekajo reakcije Nemcev, ki tuli- 


jo tradicionalni "MEIN LEBEN!", se grabijo za krva- 
veče frise in goltance, iz katerih bogato šprica kri, 
kriče strmoglavljajo z ograj v najboljši tradiciji poceni 
akcijad ter, jojmene, raztreseno izgubljajo noge in ro- 
ke. Vse to na manj boleč, bolj risankav način kot v 
Call of Duty: World at War, saj je ves izdelek fantazij- 
ski, nerealističen in nemogoč. 


Fajnen cajten furen 


O splošni daljnosežnosti ali revolucionarnosti izdelka 
sicer ne morem govoriti. Začetek bi lahko bil bolj pri- 
vlačen, saj se prava akcija začne šele pozneje, prav 
tako je tu kilavo večigralstvo, o čigar podpovprečnosti 
čitaj v okvirju na prejšnji stran. Glede na to, kakšen 
raztur je delal Return to CW, je to veliko negativno 


presenečenje. Toda nekaj popoldnevov ob Wolfenstei- 
nu fletno mine in z njim navsezadnje dobiš natanko ti- 
sto, kar smo vseskozi vedeli, da bomo. Zabavno, ad- 
renalinsko, klasično streljanko, ki stavi na spektakel, 
toda igralno ni podhranjena, in ki izročilo toliko začini 
z novotarijami, da je ni moč označiti za docela prežve- 
čeno. Nič več, a tudi nič manj. Da se zgodovina ne po- 
navlja, pa bodo morale dokazati druge igre. 


RE lo lane malo šmajserce in malo snajberoči ] 

| nichtlinear! v spektakular, atmos- | 
feriš!! v dume švaben šmajsen zer 
gut jaa jaaa!!! v MEIN LEBEN!!! 

ne prav izvirna x raziskovanje se zna vleči x švoh 
brez (robo)Hitlerja 


S Multiplayer se da igrati, a kakega posebnega. vtisa ne stori. Razen če sem 
šteješ frustracije. Tudi vozil ni v njem. ča peš Poj 

» Ločljivost 480 pik (854 x 480) 

e Svetilnost 1200 ANSI lumnov 

» Velikost slike 30" - 300" 

» Združljiv s HD 

e Življenjska doba žamice v 
varčevalnem načinu: 3000 ur 

» Vgrajen DVD/DivX predvajalnik 

e Garancija 3 leta za glavno enoto in 
žamico 


e Ločljivost 1080 pik (1920 x 1080) 

» Razmerje kontrasta 18000:1 

e Svetilnost 1800 lumnov 

» Velikost slike 30" do 300" 

» Polna podpora za HD (Full HD) 

e Življenjska doba žarnice 4000 ur 

» Garancija 3 leta za glavno enoto in 
žamico 


Za več informacij si oglejte www.epson.si 


e | očljivost 1080 pik (1920 x 1080) 
« Razmerje kontrasta" 18000:1 
e Svetilnost 1800 lumnov 


e Velikost slike: 
0,87 m do 9,03 m (širokokotni) 
1,88 m do 19,15 m (tele) 
e Polna podpora za HD (Full HD) 
» Življenjska doba žarnice 4000 ur 
e Garancija 3 leta za glavno enoto in 
žarnico 


e Ločljivost 1080 pik (1920 x 1080) 

e Razmerje kontrasta 75000:1 

e Svetilnost 1600 lumnov 

e Velikost slike: 
0,87 m do 9,03 m (širokokotni) 
1,88 m do 19,15 m (tele) 

» Polna podpora za HD (Full KD) 

e Življenjska doba žamice 4000 ur 

» Garancija 3 leta za glavno enoto in 

žarnico 


EPSON 


EXCEED YOUR VISION 


Distribucija: Avtera d.o.o., Litijska cesta 259, 1261 Ljubljana-Dobrunje, www.avtera.si. 


Bookworm Adventures Volume 2 


dkar je naš direktor enkrat prija- 
vil, da naj bo Jokerjevo geslo 
"Poučen in zabaven!", sem na to 
kombinacijo besed alergičen bolj 
kot na uno blontno vremenarco na Popu, 
ki govori tako podebiljeno, kot da smo 
vsi v vrtcu. Ampak drugače težko ozna- 
čim PopCapovo serijico Bookworm Ad- 
ventures, v kateri piflarski črv sovražnike 
tepe edino, če si sposoben črkovati an- 
gleške besede. Čim daljše, tem boljše. 
To scrabblovsko bistvo je ogrnjeno v 
plašč lahkotne potezne frpjke v pogledu 
od strani, kar pomeni, da imaš na voljo 
za premislek neskončno časa ... da črv 
Čitko, ee, Lex za poražene tolovaje dobi- 
va izkušnje ... da v zameno zanje samo- 
dejno napreduje v sposobnostih ... da si 
nadeva robo v slogu ojačevalnika obroč- 
kov 7 ... in da žlampa napitke. Iz oboje- 
ga skupaj nastane še ena popcapovska 
srkalka časa in mlahavka mišic, saj zna 
igra tako potegniti, da pred zaslonom 
prečepiš ure in ure. Pozno v noč se rde- 
čih oči oklepaš slovarja ali Googla in 
preverjaš, ali besede precipitous, minia- 
turizes, antidisestablishmentarianism in 
pneumonultramicroscopicsilicovulcano- 
coniosis veljajo, sicer te bo kentaver ow- 
nal kot malega brezvretenčarja. Odgo- 
vor: so validne, toda slednjih dveh v Bo- 
okwormu ne boš sestavil, saj je omejitev 
šestnajst črk zaradi polja 4 x 4. 
Dvojka vzame ta recept in se z njim od- 
plazi natanko tako daleč, kot jabolko pa- 
de od drevesa. Drugače rečeno, konkret- 
nega napredka v primerjavi z Bookworm 
Adventures Deluxe (J185, 83) ni dosti. 
Kar se zunanjega ovoja tiče, so avtorji 
Deluxu podarili nov kvest, ki Lexa v rahlo 
parodični zgodbici popelje po Angležem 
in Američanom znanih pravljicah, na Kitajsko ter v ve- 
solje, par novih mini iger in bolje animirane mon- 
strumčiče. Teh je, kot bi jih naklel, in so prijetno do- 
mi, ponorelimi hišami iz sladkarij, Ali Babo, vsemir- 
skimi plovili, mumijami ter merjasci. Na igralni fronti 


V eni od mini iger s tvorjenjem besed se s Črkoslavom trudiš 
prehiteti lisico. Nekaj robe dobiš v vsakem primeru. 


Sistem je tak kot v BA Deluxe in drugih črkovalščinah. Z 
miško klikaš po spodnjih ploščicah s črkami, nakar se te preseli- 
jo gor in znabiti sestavijo besedo. Klik na Attack sproži napad. 


Glede žgečkljivih besed je igra polovičarska. Od česa vsak- 
danje ekspletivnega se ogradi, koitus in nekrofilija sta pa kul. 


črva zdaj spremlja kompanjon, ki mu samodejno daje 
določene bonuse - Mati gos recimo vsake štiri izmene 
pričara napitek za obnovo energije. Ker prostori za ro- 
bo, ki prispeva razne bonuse (manjša občutljivost na 
strup, nagrada za tvorjenje pridevnikov) in jo lahko 
Lex vzame s sabo, ostajajo trije, to pomeni, da ima 
lahko zdaj s sabo en koris- 
ten predmet manj. 

Se to pozna? Spočetka ne, 
nato pa. Bistvo sprememb 
namreč tiči v samih bojih. 
Ti potekajo na identičen na- 
čin kot prej, se pravi s kli- 
kanjem po ploščicah s čr- 
kami, nakar sestavljena be- 
seda sovraga udari za neko 
količino poškodb in na ploš- 
čo naključno priletijo nove. 
A zdaj so capini močnejši, 
tako kot so silovitejše poš- 
kodbe, ki jih prizadejaš ti, 
kar pomeni več žmohta na 
ekranu. Posledično je igra je 
težja od BA Deluxe, če se 
zanašaš na kratke besede, 
in lažja, ako si spellastični 


monstrum in redno prirejaš anglistične zabave, na ka- 
terih pravico do oploditve najbolj privlačne sošolke 
dobi tisti, ki na plano vrže najdaljšega. Pojem, seve- 
da. Ker je takih Slovencev malo, sprejmimo, da je 
igra za podalpskega poliglota v splošnem zahtevnejša 
od enice. Kanalje so spočetka dokaj nedolžne, kasne- 
je pa fejst sunejo in se je treba nanje pripraviti bolje 
kot v Deluxu. Čeprav se črke obdajo z več dragulji, ki 
v kombinacijah prispevajo dodatno škodo in učinke 
(gorenje, zastrupitev, zaledenitev, krvavitev ...), začno 
tudi nasprotniki bolj utrujati, najbolj z zaklepanjem in 
mešanjem polj. Mati gos je s svojim copranjem zdra- 
vilnega refoška denimo na prvi pogled potuha, a če 
ne črkuješ dobro, boš dobro le crkoval. Po dolgem 
osrednjem kvestu, ki se mirno potegne v petnajst ur, 
pa čakajo dosežki v slogu zaporednega tvorjenja be- 
sed na isto črko. 

Res škoda, da je špil ziheraška izpeljanka enice. Ni iz- 
bire krovne težavnosti, ki je za mojstre nekaj časa 
pretirano rutinska, občasneže pa znajo pošastki kas- 
neje presenetiti; zopet manjka vsakršno večigralstvo, 
kar je dobršen minus; ločljivost je taista predpotopna 
800 x 600; v slovarju so znova luknje; in kvest je spet 
linearen ter vnovič razvlečen, saj kljub dobršni ko- 
ličini sposobnejših grdavžev dosti njih odpraviš za- 
spano. Razen, seveda, če v angleščini nisi spodobno 
podkovan - v tem primeru ti bolj priporočam pred- 
hodnico. Tudi cena dvajsetih evrov na Steamu ni niz- 
ka za tistega, ki je obrnil BA Deluxe in ne čuti velike 
potrebe po še eni zajemalki zlaganja črk, saj česa di- 
vje novega ne bo dobil. Je pa sama kombinacija tvor- 
jenja besed in lahkotnega frpja še vedno sveža, igra 
pa simpatična, hecna ter, grrr, poučna 6 zabavna. V 
okolju e-zabave, kjer je norma refleksno pobijanje na- 
cistov in zombakljev, je Bookworm Adventures 2 
navzlic vsej reciklaži nekaj posebnega. 


Črkoradostni anarhoindiviualistično upo- 
rablja starocerkvenoslovanščino. Brezhaskno. 


kratkočasi in vz- 
burja možgane v težja in bolj udar- 
na od enice ... v ... toda napredka 
je kljub temu malo x napake ostajajo 


izvirna zasnova 


PopCap natlačenka 193 


Za MEracturedikaicytalesa 


gim miza 
hI 


Zgodba je tanka kot Ezopova basen in se dela lahkotnega 
norca iz Američanom znanih povesti, kot je tista o Materi gosi. 

| godovina nas uči, da so se Evropejcem od 
WWW pamtiveka cedile sline po čezmorskih ekso- 
MW. o tičnih dobrinah. Začimbe, čaj, kofetek ... Do- 
IMA stop do njih je bil dolgo časa odvisen od volje 
domorodcev, divjakov na poti in pomanjkljivih tran- 
sportnih sredstev, kar se je odražalo v ekskluzivnosti 
tovrstnega blaga. Toda koncem renesanse se situaci- 
ja spremeni. Tehnologija, napredek, pa to. Kolonial- 
ne sile začno tedaj ustanavljati posebne trgovske 
združbe, ki sistematično švercajo raznotere izdelke ši- 
rom globusa. Še posebej donosne so tiste, ki se osre- 
dotočijo na Indijo. Evo ideje za tole igro. 
East India Company je realnočasovna trgovska stra- 
tegija z vložki bojevanja na morju. Nekako tako kot 
Pirates, le da je večji poudarek na ekonomiji in manjši 
na bojevanju ter ostalem. Dogajanje je postavljeno 
med leti 1600 in 1750. Matično družbo si lahko omi- 
slimo v eni od osmih zgodovinskih držav, ki so v tis- 
tem času barantale po arabskih, srednjevzhodnih ter 
afriških tleh. Poleg razvpite 


| HA .4.'—! 


Vseh dobrin je 32 in so zvito 
razdeljene na uvozne (por- 
celan, slonovina, svila ...), 
izvozne (premog, orožje, to- 
bak ...) ter splošne (bron, 
riž, tekstil ...). Trgovski mo- 
del je kruto resničen, kar 
pomeni, da zakon povpra- 
ševanja in ponudbe deluje 
zelo dobro. Potreben je le 
kanček nepazljivosti in na- 
šega, še pred pol leta dra- 
gocenega tovora zaradi za- 
sičenosti trga ne bo nihče 
več povohal. K sreči so pre- 
glednice gibanja cen pod- 
robne in jasne. Poleg tega 
lahko z gradnjo in širjenjem 
skladišč trenutno nezanimi- 


angleške  Vzhodnoindijske 
družbe lahko izbiramo med 
njeno portugalsko, francos- 
ko, nemško, dansko, šved- 
sko, špansko in nizozemsko 
različico. Diplomacija med 
njimi je omejena na občasne 
trgovske ponudbe, napove- 
dovanje vojn in sklepanje 
zavezništev, s čimer dobimo 
dovoljenje za oskrbovanje 
adij v konkurentovih prista- 
niščih. Narodnost na igranje 
sicer vpliva le toliko, da ima- 
jo nekatere izhodiščne luke 
ugodnejšo lego. lberski pol- 


Nema seta | elite itn O Minima Po iko 
ao rada teme; Napo oma asi tome: 


—i 


otok je po morski poti pač 
bliže Indiji kot Skandinavija. 
Na srečo se da poti enostav- 
no avtomatizirati, toda le med 
izhodiščno in izbrano tujo destinacijo. Teh je trideset 
in če se kakšne polasti sovražna konkurenca, posta- 
ne nedostopna. In obratno. 


e Preglednice gibanja cen bi bile koristnejše v obliki visečih oken. Tako 
pa je precej nadležno, da je treba za vsak vpogled ustaviti igro. 


vo robo zadržujemo do ponovnega (umetnega) dviga 

cene. Po drugi strani vzdrževanje in večanje flote ter 

postojank precej staneta. Pa še delničarji hočejo ime- 
ti svoj del dobička. 


H 


——  Strene ves čas mešajo tuje 
družbe in pirati, ki vsevprek 
napadajo naša pristanišča 
in ladje. Zato je smiselno 
vlagati v obrambna poslop- 
ja (obzidje, garnizije) in boj- 
no opremo ladjevja. Teh je 
enajst in se postopoma od- 
klepajo. Začnemo z majhni- 
mi brigi in nato prek galeo- 
nov morjem zavladamo s 
frigatami, oboroženimi z de- 
vetdesetimi kanoni. Škoda 
edino, da je flota omejena 
na pet plovil, med katerimi 
tempo določa najpočasnej- 


O Pohitritve v bojevalnem načinu ni sploh. Kar pomeni, da lahko sedem ur 
zasleduješ sovražno ladjo s hitrostjo enega vozla, nakar ti uide. Če to ni zo- 
ptno, res ne vem, kaj bi lahko bilo. 


šolovaj 2009 


ša barkača. 

Pomorsko bojevanje se od- 
vija klasično, po sistemu oz- 
nači 6 napadi, ter je oboga- 


ČO so že napovedali razširitveni paketek z dvema kampanjama, v katerih 
bo moč igrati gusarja izbrane nacije. Arrrrgh, bo zabrundal Sandokan. 


teno z nekaj taktičnimi ukazi. Zmaga tisti, ki ima bo- 
lje oborožene ladje in izkušenejšega kapitana z ust- 
reznimi lastnostmi (perki). Bitke je moč prepustiti 
kocki, vendar v tem primeru morje pogoltne morebi- 
ten plen. Butasto. Ta beseda pa pride na misel tudi 
pred pričetkom igranja, saj so poleg učnega scenarija 
na voljo le hitri boji osamljeno ali nalinijsko ter štiri 
kampanje. To so velika, ki obsega celoten časovni 
okvir, in tri manjše, ki ga razdelijo na petdesetletna 
obdobja. Akcije je konec, ko v danem času izpolnimo 
vse obvezne podnaloge, kar pomeni uvoz toliko in to- 
liko določene robe, izbris konkurence z zemljevida ali 
osvojitev vseh dvanajstih ključnih pristanišč v Indijs- 
kem oceanu. 

No, napak in čudnih rešitev je še več. Predvsem gre 
zamera tempu igranja, saj je celo pri pohitritvi občut- 
no prepočasen. Kljub temu pregled nad dogajanjem 
znatno pade, takoj ko poveljujemo več kot nekaj (av- 
tomatiziranim) flotam, zato je treba dogajanje redno 
ustavljati. Tekoče odvijanje motijo tudi nalaganja ob 
vsakem ogledu luke od znotraj. In vsekakor ne bi 
škodila kako pristanišče in dobrina več, tako kot več 
zgodovinskosti. Zemljevid se na vzhodu prehitro kon- 
ča. A Kitajci so pa megla ali kaj? Kje je kontrabant 
opija in sužnjev, zaboga? Pa nerviranje domorodcev? 
Nekam ozko je vse skupaj zastavljeno. 

Takih iger je bilo pred dvajsetimi leti malo morje, zad- 
nje čase pa jih krepko primanjkuje. Zato East Indio to- 
plo pozdravljamo. A vseeno smo od naslova, ki so ga 
založili legendarni strategi Paradox, pričakovali več. 
Drži, videz je sodoben in oko roseč, igra pa vleče. 
Vendar le na kratek rok. Dva vikenda, recimo, in bo 
nabirala prah na polici večine nesojenih pomorcev. 


(( Petljar Yohan prešlata vse vlačuge Orienta, 
para po brodolomu prenese sifilis morski deklici. 
videz v zadnje čase redek žanr v 


6 5h manko kampanj in scenarijev % po- 


| časen ritem x slaba pragladnost x 


neizprosen trgovski model v lep 


(Nitro: Games iš] Paradox 


IGROVJE 


zhodnoevropski studiji so obsedeni z drugo 
svetovno vojno in modernim terorizmom. Ozi- 
roma ameriškim odgovorom nanj, ki vključuje 
za bradate zlobnjake nezdravo količino marin- 
cev, tankov in granat. Kakšen pofl so ponavadi tovr- 
stni naslovi, iz tekstov v reviji že veste. Občasno pa 
avtorjem uspe vključiti kako posrečeno mehaniko, 
zaradi katere sem potem toliko bolj besen, ker so za- 
vozili vse drugo. Warfare je že eden takih. 

Čepimo na Bližnjem Vzhodu, natančneje v Savdski 
Arabiji, ki je sod smodnika (in milijarda sodov nafte). 
Pa reče bum in ameriška garnizija se znajde sredi bo- 
ja odpadniških frakcij. Warfare je čistokrvna real- 
nočasovna strategija brez gradnje baze. Na štartu to- 
rej dobimo omejeno število marincev in podpornih 
vozilc, za katere je bolje, da preživijo čim dlje, ker so 


€ Falote je iz stavb težko izbezati in če imamo na voljo težko 
oborožitev, toliko bolje. Pogrešam pa civiliste, ki bi užiganje 


na slepo napravili bolj tvegano. 


latinsko naslovno frazo, ki pomeni 'vedi, da boš 
umrl', so rimske generale med zmagoslavno pa- 
rado po Rimu opominjali na njihovo smrtnost, 
da jim ni slava stopila preveč v glavo. Kasneje je 
izraz pričel označevati likovna in kiparska dela, ki so 
sporočala človeško umrljivost. Ena od takih slik je v 
tejle zgodbi skrivnostno izginila iz sanktpetersburške- 
ga muzeja Ermitaž, kar je spravilo v zadrego šefa tam- 
kajšnje varnosti. Zajebani tip zato izsili pomoč svoje 
rojakinje pri Interpolu in francoskega umetnostnega 
zgodovinarja ter občasnega ponarejevalca. 


Ne le, da tabulator prikaže vsa vroča mesta, označi celo tista, 
ki niso le za pogled, marveč tudi za akcijo. Ogled predmeta v mal- 
hi pa tega nima, zato ga je treba pri pogledu od blizu vrteti in 
prečesati. Tako potem najdemo predalček z žeblji v škatli z orod- 
jem ali baterije v tranzistorju. 


Warfare 


okrepitve omejene. (Enote je smiselno čuvati tudi za- 
to, ker se med misijami prenašajo naprej in bolj iz- 
kušene zlobneže seveda koljejo bolje.) Imamo pa za- 
to nad njimi boljši nadzor kot ponavadi. Soldatje pre- 
morejo vrsto posebnih ukazov, kot sta zakrivanje ter 
metanje dimnih granat, in znajo se vreči v zaklon ali 
na tla. Predvsem je treba paziti na strelivo, ki je ome- 
jeno. Po kartah velja zato napredovati premišljeno, 
saj za vsakim vogalom čaka zaseda s turbanom na 
glavi. Akcija je zaradi tega na- 
peta, ker nam raketa hitro 
upepeli džip in vse v njem. Na 
srečo umetna pamet tu ne 
povzroča preglavic, saj solda- 
tje inteligentno izbirajo, komu 
in kdaj pošiljati krogle med 
oči. Vzdušju je v veliko pomoč 
tudi tehnična plat, saj je izris 
lušten, eksplozije nenavadno 
prepričljive in zvočni efekti 
odlični. 

Žal pa hitro trčimo na negati- 
vne plati, ki se začno kar vrsti- 
ti. Najbolj bizarna je premaj- 
hen zorni kot pogleda. Saj je 
fajn, da imajo protioklepne ra- 
kete realistično velik doseg, a 


Dotična lika vodimo izmenično. Medtem ko 
Max večino časa preživi v Rusiji, Larisa iz pisar- 
ne v Lyonu raziskuje sledi, ki jo vodijo v Lizbo- 
no, Edinburgh in naposled na Finsko. A igra ni 
nikakršna detektivka, niti ni prežeta z umetno- 
stno tematiko. Gre za medlo, umetno, da ne 
rečem kar brezvezno dogodivščino, ki po lah- 
kosti meji na interaktivno knjigo. Problemi se- 
veda so, pogosto celo na silo z lopato nameta- 
ni, in zadeva je še vedno klasična predstavnica 
zvrsti. Toda netežavnosti botrujejo malošte- 
vilne danotrenutne lokacije, pičla vsebina že- 
pov in možnost osvetlitve vseh vročih točk na 
zaslonu. Zato je napredek, četudi dolgovezen, 
gladek in poredko sem obtičal za več kot nekaj 
minut, pa še to v večini prime- 
rov na račun 3Dja. Trirazsežna 
prizorišča in enako trirazsežni, intera- 
ktivni pogled na inventar namreč čes- 
to skrije kak detajl. 

Vse prevečkrat so opravila najbolj os- 
novna možna in dozdevno le podalj- 
šujejo igranje. Primer. Nekoga mo- 
ramo poklicati. Najprvo moramo najti 
mobilnik, zatem polnilnik. A baba ju 
ne ume samodejno skombinirati z 
vtičnico, ker očitno ne ve, kje v nje- 
nem stanovanju je elektrika. Zato mo- 
ramo sami umakniti koš, vtakniti pol- 
nilnik in priključiti telefon. Nakar se iz- 
kaže, da je baterija zanič in je spet cel 
projekt dobiti novo. Sličnih situacij, ki 
v ničemer ne izzivajo intelekta, mar- 
več je treba samo po nepotrebnem 
veliko klikati in se sprehajati, je še ce- 
la vrsta. Vključno s tem, da moramo 


ko ti jih začno nasprotniki pošiljati s pozicij, ki so tri 
zaslone stran, ni več smešno. Nadalje špil, tako kot 
kopica sorodstva, trpi za kilavo produkcijo, zlasti kar 
se tiče govora. Ta gre včasih v pravo burlesko, saj je 
opazno, da je nekemu liku glas posodilo več ljudi, od 
katerih so vsi apn. Avtorji ob tem v Savdsko Arabijo 
samozavestno zadegajo kar talibe. Šur, Slovenci pa 
Islandijo osvajamo ponavadi. In naposled misije, ko 
pogruntamo osnovne trike, postanejo monotone. 
Warfare bi tako z nekaj dodatnega dela lahko izpadel 
veliko bolje, v sedanji obliki pa ga ne priporočam. 


Aggressor si ogleduje lepote arah- 
5 0 UE ME EMIL, sveta. Iz tanka. Za vsak slučaj. 
GE 


€ Morda se zaradi ocene to zdi nenavadno, a redkokatera real- 
nočasovka uspe boje v mestu ponazoriti tako dobro kot Wartfa- 
re. To pomeni, da si praktično pečen, če ne streljaš prvi. 


Grafika niti ni švoh, vendar mi ni pogodu to afnanje s 3D 
kamerami. Se mi je pa dopadlo, da se Ruskinja vsak dan 
preobleče. Na žalost se nikoli ne sleče. Prasica! 


štiri žeblje izpuliti vsakega posebej in jih nato na enak 
način zabiti nazaj. Avanture že tako niso višek 
uživantskega igranja, taki elementi pa izkušnjo delajo 
le še bolj duhamorno. 
Vendar ni to najdaljši minus, saj uganke, če izvzamem 
kopico odvečnih opravil, skupaj vzeto niso nižek. Ne- 
kaj jih je celo inteligentno izvedenih in prijetno lo- 
gičnih. Glavni očitek in razlog za dolgočasje je otvorit- 
veno obetavna, a v resnici neprivlačna, nedodelana in 
neučinkovita zgodba brez trohice vrednosti. Ta v na- 
vezi s počasnim tempom in ponavljajočo se glasbeno 
spremljavo naredi iz Memento Mori le še eno iz niza 
premnogih pustolovščin, ki se znajdejo na negativni 
strani Gaussove krivulje povprečnosti. 

LordFebo občuduje Navi, da preigra- 

b 2 in raznoliko opiše toliko avantur. 


Centauri / Got Game 


september 2009 


SUPER LASER RAGCER 


kotičkih interneta najdeš marsikaj, med drugim 
V-: novo arkadno futuristično neodvisno od 

zgoraj gledano dirkačino. Namesto ukrasnih pri- 
devnikov v njej furamo farbovito vektorska plovilca 
po farbovito vektorskih progah. Vmes pa razmišlja- 
mo, kako nenavadno in hkrati navadno je, ko se 
srečata Micro Machines ter Wipeout. Nenavadno zato, 
ker tovrstnih arkadic ni (več) kaj dosti. In navadno, 
ker je občutek tako znan. Pač tiščiš plin, zavijaš in 
uporabljaš orožja, ki jih dobivaš tako, da voziš čez 
ustrezne kvadratke na progi. Z nje moreš povsem zle- 
teti, lahko pa zaplužiš v okolišnjo energetsko polje, ki 
te upočasni. Isto storijo zadetki iz krepel, kot so laser- 
ji in plazme, ter eksplozije bomb, nakar preveč 
poškodb botruje crkotu. Vdelanih je ducat prog, od 
katerih je zanimiva kaka polovica, najbolj zaradi cepi- 


O Le kako lahko avtorji te sorte špil izdajo brez 
multiplayerja! Ce je kaka zvrst, ki je kot nalašč za 
druženje, so to lahkotne arkadne dirkačine. 


Če odvzamem neonsko podobo, ki jo spremlja dobra 
unc-unc glasba, je SLR (sumim, da gre za namerno 
mercedesovsko kratico) dokaj običajen. A to mu ne 
škodi najbolj, kajti za mlačnost so najbolj odgovorni 
štirje drugi razlogi. Prvič, vozni model je spodoben, 
toda premalo dodelan - hitrost dogajanja je presenet- 
ljivo nizka, šajtrgice so stabilne in njih usmerjanje je 
brez kake omembe vrednih subtilnosti, na primer 
težko nadzorljivega drifta. Drugič, umetno pamet 
kmalu pelješ scat celo na najvišji težavnosti. Tretjič, 
ni spletnih lestvic za časovne rekorde. In četrti, vlada 
precejšnja suša načinov. Vse, kar je na voljo, je par 
turnirjev z zaporedno vožnjo stez, kjer odklepaš mini- 
malno razlikujoča se vozilca, in hitra dirka v treh mo- 
dusih - običajnem furanju za zmago, eliminatorju 
(vsak krog zadnji izpade) in survivorju (brez obnovi- 
tve energije na veliki zaplati ob cilju). 

Drži, da je vdelan urejevalnik prog, katerega raba je 
enostavna, vendar je nekam nepraktičen, saj ne po- 
zna recimo povečave in pomanjšave prizorišča z 


€ Presečišča na stezah poskrbijo za nekaj nepred- 
vidljivosti, ko se vozilca srečajo. 


šolovaj 2009 e e 


miškinim kolescem. A to je uborno nadomestilo za 
količkaj pošteno kariero. Zlasti pa za odsotnost vsa- 
kršnega multiplayerja, tako na enem računalniku kot 
po spletu. To je v igri takega kova črna luknja, ne gle- 
de na nizko ceno v okrilju Newstargames.com. Avtor- 
je sem pobaral, ali mislijo to popraviti, in odgovorili 
so, da kanijo zastonj dodati internetno večigralnost. 
Kdaj? Tega pa še ne vedo. Smeti 

New Star Games e 7 EUR 


YOSUMIN 


o konzolastičnih Branilcih kristalov iz žanra to- 
B wer defenca je Yosumin drugi Sguare Enixov 

sprehod v netipične žanre. Tokrat so načeli trg 
priložnostnih iger, in to s čistokrvno, a hkrati samos- 
vojo miselnico. Za razliko od Bejeweleda tu ne premi- 
kaš ničesar, kajti poanta je tvorjenje štirikotnikov s fri- 
skastimi josuminčki enake barve na vogalih. Klikneš 
na enega od obražčkov in nato na drugega v diagona- 
li, s čimer ustvariš štirikotnik. S tem jih odstraniš s po- 
lja, ki jih potem naključno naselijo novi, dokler ne za- 


€ Razpredelnica na levi pove, koliko josuminov in 
katere je treba pobrati za napredovanje. 


dostiš pogojem za napredovanje ali ti ne zmanjka 
časa. Če barve to omogočajo, je moč pri zajemu tvori- 
ti majhne, srednje in velike skupine, ki so lahko pravo- 
kotne ali kvadratne. Majhna pobere do 10, srednja do 
28, velika pa do 80 smeškov. Če celotno polje, pose- 
jano z 81 prikupnimi geometrijskimi zmeneti, sprazniš 
v eni potezi, ti modeli zapojejo veselo azijatsko pesem 
in fašeš velik bonus. No, šesterica osnovnih friskov je 
prikupna le, dokler ne odprejo ust, saj cvilijo kot ja- 
ponske babe med telefonskim pogovorom. 

Zgodba se vleče skozi 180 različnih nivojev, kjer je 
cilj v vsaki pobrati določeno število josuminov in zbi- 
rati steklene delce, s katerimi sestavljaš mozaik. Za 
mrzlico skrbijo ura, merilnik bonusov in kup posebnih 
predmetov ter josuminčkov. Od slednjih za- 
deve olajšajo wingmin, ki lahko menja ka- 
terokoli ploščico na polju; goldmin, ki velja 
kot zabetoniran joker; in plusmin, ki okolico 
spremeni v lastno barvo. Komplicirati pa 
znajo bigmin, bossmin in badmin. Prvi ima 
velike kosti, slednja premešata polje. Nivoji 
so časovno omejeni in igre je konec, če se 
ura izteče, jo je pa moč brzdati s kombina- 
cijami. Bonusna črta se pak polni, če zapo- 
redoma pobiraš enako barvo. Ko pobereš 
štiri enakobarvne skupine, ta barva izgine. 
Če pred nivojem aktiviraš predmete, ti nu- 
dijo zaščito pred zlobkoti ali zvečajo verjet- 
nost, da se bodo pojavili posebneži. 
Mehanika je unikatna in dodelana, dočim 
sta podoba in muzika rahlo zastareli, saj je 
špil debitiral kot spletna igra v flashu, če- 
mur je novembra lani sledila predelava za 


KA 


z Suvvvvu 


€ Takole je videti popolno praznjenje polja. Poleg 
nove postavitve fašeš še obilico točk, resetiranje ča- 
sovnega števca in dve črtici za kombinacije. Fajn! 


DS. A za tovrsten špil to niti ni ovira. Resnejša težava 
je, da je preveč odvisnega od sreče, saj se tako na- 
vadna kot posebna zmeneta pojavljajo naključno. 
Včasih je zato isti nivo enostaven in drugič težak. Po- 
vrhu Yosumin postane enoličen, saj do tridesetega ni- 
voja odkleneš vse novosti, ki se nato reciklirajo do 
konca. Lokalno in spletno večigralstvo vsebuje zgolj 
inačica za xbox 360 (Yosumin Live, Xbox Live Arca- 
de, 10 EUR), medtem ko je PCjeva, ki jo tržijo na 
Steamu, brez njega. Ima pa zgodbo, ki jo je v xboxovi 
verziji treba dokupiti za evro. Tipično kravatarsko 
mešetarjenje za čim večji finančni izplen. No, izve- 
denka za xbox 360 z dokupljeno štorijo je vseeno naj- 
boljša od trojice PC - xbox - DS. 

Yosumin je v kočni fazi zanimivo drugačna miselnica, 
a ne tako izpiljena, da bi zamenjala Peggle in Bejewe- 
led. Škoda. Raveer 

Sguare Enix e 9 EUR 


HOTEL MOGUL 


gre s tajkuni, imperiji in moguli v naslovu so bile v 
| svojih pionirskih časih čislane in kratkočasne po- 

slovne simulacije. A žal so se izrodile v karikature 
samih sebe in zadnje čase srečujemo le še podpov- 
prečen šodr te baže. Zato tudi pri Hotel Mogulu pri- 
čakovanja niso bila velika. Posebej ker špil ne skriva, 
da je risankasta plitkožepna vzhodnoevropska pro- 
dukcija. Toda naposled se izkaže, da ima reč večji 
potencial, kot ga kaže na prvi pogled. 
Znajdemo se v vlogi prevarane in zapuščene žene ne- 
premičninskega magnata. Svinja zasluži lekcijo, zato 
bomo na noge postavili lasten gradbeno-turistični im- 
perij. Skozi poenostavljen sistem zidave in služenja 
kupujemo in prodajamo, gradimo in rušimo raznolike 
stavbe. Osrednji objekti, s katerimi dobivamo levji 


O spomenik pozitivno vpliva na donosnost bližnjih stavb. 
Dnevni prihodek se v soseski poveča za 40 odstotkov. 


delež keša, so hoteli. Začnemo s smrdljivimi priko- 
ličarskimi kempi in počasi napredujemo do orjaških 
petzvezdičnih stolpnic. Logično je, da slednje stanejo 
več, vendar je tudi molzenje gostov precej bolj dono- 
sno. Z drugimi zgradbami za dodaten pritok denarja 
skrbimo neposredno (gostilne, trgovine, razne turis- 
tične pasti) ali posredno (parki, spomeniki, servisne 
delavnice). Kakega podrobnega poslovnega sistema, 
kjer bi lahko določali cene sob in dodatnih storitev ali 
frekvenco pranja rjuh, ni. 

Hotel Mogul namreč igralnost gradi v drugi smeri - na 
časovni omejenosti. Tekmovanje z uro poskrbi za ve- 
liko dinamiko, da ne rečem arkadno mrzlico, in za 
škrtanje z zobmi, ko še zadnje sekunde loviš kvote, 
medtem ko je ubogo očesje prisiljeno spremljati 
osemnajst objektov hkrati. V kampanji s 35 stopnjami 
se tako trudimo izpolniti natanko določene kombini- 
rane naloge: grabež gnarja, sardinjenje gostov, klate- 
nje zvezdic, zapolnjevanje parcel s stavbami ... Teža- 
vnost napreduje zlagoma, zato je privajanje na vedno 
bolj brzinsko možgančkanje dokaj neboloče. Žal se 
skozi kampanjo prebijamo linearno in nivojev ni mož- 
no preskakovati, tako kot je to hkrati edini način igra- 
nja. Vsekakor pa Hotel Mogul za 20 dolarjev na Ala- 
war.com ni slaba tajkunščina, čeprav so dnevi glorije 
za to zvrst še vedno daleč. Yohan 

Alawar Games e 20 $ 


RETURN TO MYSTERIOUS 
ISLAND 2: MINA'S FATE 


Skrivnostni otok Julesa Verna, nikoli ni doseglo 

slave izvirnika, je pa vseeno precej vplivno. Če 
ne drugače, dandanes ljubitelji noro popularne serije 
Lost vsaj vedo, od kod slednja črpa večino idej. Ozi- 
roma bi morali. 


N euradno nadaljevanje 20.000 milj pod morjem, 


6 V špilu je kup neposrečenih mini iger, v katerih 
se greš ribiča, lončarja, žganjekuha, peka in še 
marsikaj. Ce si motorično izzvan ali zdolgočasen, 
lahko preklopiš v lažji način. 


Kakorkoli, prva igralska vrnitev na Lincolnov otok 
(J138, 55) je bila povprečen obrtniški izdelek, ki je fi- 
no idejo neposredne navezave na Vernov roman izpe- 
ljal na slab način, s kupom pomanjkljivosti. Toliko 
bolj me zato čudi, da smo skoraj pet let kasneje dobi- 
li drugi del, ki je v dobrem in slabem identičen prven- 
cu. Gre za prvoosebno avanturo v slogu Mysta z bolj 
ali manj statičnimi ozadji, po katerih se greš lov na 
piksle. Zgodba se začne nekaj trenutkov po koncu 
prvega dela. Jadralko Mino z Nemovega otoka reši 
helikopter, ki pa ga v naslednji sekundi že sestrelijo. 
Mina se s svojim zvestim pomagačem, opico po ime- 
nu Jep, reši iz potopljenih razbitin. In spet smo tam. 


Oko takoj užali podoba, zaklenjena na ubogo 
ločljivost 1024 x 768. Cilj je preživeti do prihoda na- 
slednje reševalske ekipe, kar zna biti ob nemirnem 
ognjeniku problematično. No, vsaj na videz, saj lahko 
špil pustiš teči čez noč, pa vulkan ne bo izbruhnil. 
Emancipiranka pa vseeno ne kani čakati križem rok 
na princa v belem zrakoplovu, zato se aktivno loti 
preživljanja. Tiste malo fabule je zanimive in obraz- 
loži, od kod kapitanu Nemu vsa osupljivo napredna 
tehnologija. 

Kot se za žanr spodobi, je bistvo v nabiranju in rabi 
predmetov ter mozganju ob občasnih miselnih orehih. 
Največji poudarek je na prvem, saj naokoli leži precej 
uporabne krame in hrane, potrebne za polnjenje ener- 
gije, ki jo potrebuješ za fizično zahtevnejše opravke. 
Zlasti zanimivo je kombiniranje reči iz inventarja. To 
je od prvega dela sicer podedovalo nerodno ročno 
razvrščanje pobranih predmetov, je pa spajanje lo- 
gično in nudi nekaj užitka. Na ta način sam sestaviš 
ribiško palico, sekstant in kup podobne šare, ki ti 
omogoči prodor globlje v otok. Tokrat lahko na do- 
ločenih delih igramo kot Jep, ki doseže težko dostop- 
ne kraje in se sporazumeva s primati na otoku. Ti so 
edina bitja, s katerimi komuniciraš, izvzemši glasovne 
posnetke, ki jih Mina najde globoko v otoških jamah 
in vsebujejo delček zapuščine znamenitega kapitana 
Nautilusa. A živce nenehno para nerodnost in čeprav 
ima nekaj preprek več rešitev, se dostikrat kremžiš ob 
nelogičnostih. Tako moreš na primer kuščarja uloviti 
le z določeno palico, čeprav imaš v inventarju pet 
drugih, enako primernih. 


CO Na sličicah vse skupaj še kar izgleda. Ko pa za- 
devo raztegneš čez ves zaslon, si zopet v letu 1998. 
Tu Jep nabira proteine za mišice. 


Ne vem, kdo bi se želel ob naštetem v drugo vrniti na 
Skrivnostni otok. Sploh zdaj, ko se lahko za par be- 
ličev odpraviš na dosti bolj popularno in pustolovsko 
odličnejšo Opičjavo. Ne rečem, odvrtek zgodbe o Ne- 
mu in brodolomcih Lincolnovega otoka je zanimiv in 
nekaj miselnih zagonetk v obliki mini iger zna fino 
spodbuditi male sive celice. Tudi cena je na Bigfish- 
games.com dokaj nizka. A vse kazita vsesplošna 
okornost in starikavost, mimo česar ne bodo mogli 
niti najbolj zagrizeni oboževalci Julesa Verna. Kolikor 
jih že je. Kavbojc 

Big Fish Games e7 $ 


TALES OF MONKEY ISLAND: 
THE SIEGE OF SPINNER GAY 


akonca Marley, em, Threepwood se v drugem 
d::: sicer spet snideta, a veselje je kratkotrajno. 
Rešiti je namreč treba kolobocijo okrog LeChuc- 
kovih koz, ki se kot vihar širijo po gusarski populaciji. 


Medtem ko Elaine posreduje med živčnimi razbojniki 
in ljudstvom androginih morskih deklic, ki naj bi po- 
znale informacije glede zdravila za izpuščaj, ima Guy- 
brush drugo delo. Za začetek mora izslediti tri zlate 
relikvije in ob tem trpeti vmešavanje neznosno prijaz- 
nega, v človeško obliko spremenjenega LeChucka. 
Obenem se otepa lovke na gusarske glave Morgan 
LeFlay. Mula je dokaj posrečen lik, spojen iz elemen- 
tov krvosledke in fanatične oboževalke. 


E če je Elaine prejšnji del preždela zvezana, je tok- 
rat veliko bliže akciji. Z žensko gospodovalnostjo ne 
štedi, žal pa ni moč prevzeti nadzora nad njo. 


A kakor so zasuki okrog nastopajočih zanimivi, je 
Obleganje opazno manj osredotočeno kot prejšnji 
del. Ker gre za nadaljevanje in ne neodvisno epizodo, 
ima Guybrush v žepih stare predmete iz enice, recimo 
čvekavo papigo. Kul je, da jih večkrat uporabi. Vse- 
eno pa je nekaj puzel umetno oteženih, recimo prere- 
kanje glede zakopavanja zaklada in popravljanje jam- 
bora. Čeprav si končno rešitev izgruntal že davno, si 
prisiljen preskakovati nepotrebna polena. Prav tako 
ne vidim razloga, da je v špilu znova kolovratenje 
skozi džungelski blodnjak. Je pa tokrat več rabe zem- 
ljevida in prevažanja med otoki, kar počneš bodisi z 
ladjo bodisi z lokalnim transportom v obliki splava. 
Čeprav se zdi lokacij sprva veliko, so otočki, sploh ti- 
sti s puščavnikovo kočo, nepopolno izkoriščeni. Po- 
leg tega se pod pretvezo neugodnih vetrov ni mogoče 
vrniti na otok Flotsam. Še vedno čakamo tudi na po- 
jav Murrayja in Stana, brez katerih pač ne sme miniti 
nobena opičja saga. 


0 LeChuck šarmira v novi, nenagniti podobi in se 
ne pusti zvabiti v besedni dvoboj. Vse kaže, da je 
dneve svoje strahovlade prerasel. Za zdaj. 


Drugi od petih delov torej deluje manj suvereno kot 
bombastična otvoritev. Tudi dolžina je občutno kraj- 
ša, saj komajda napolni štiri ure. Pozitivno je pak, da 
Telltalovci v sodelovanju z ameriškim Amazonom po 
novem nudijo nakup posameznih epizod. Ob tem 
načrtujejo sistem popustništva za tiste, ki bi po naku- 
pu ločenih delov posegli po kompletu celotne sezone, 
tako da bi jih ta še vedno stala 35 dolarjev. Steam te- 
ga (še?) nima, takisto ne britanski Amazon in Telita- 
lova štacuna. Navi 

Telltale Games e 9 $ 

0SMOS 


Spore je marsikoga najbolj navdušila uvodna 
stopnja, kjer se kot mala celica trudiš preživeti v 


pojej-ali-bodi-pojeden svetu. Neodvisnica Os- 
mos je izpeljanka tega koncepta, iz katerega so He- 
misphere Games zgradili ves špilčič za 7 evrov na 
Steamu. Igralno polje opazuješ od zgoraj in kontroliraš 
okroglo celico, ki želi z goltanjem ostalih rasti, dokler 
ne postane največja, s čimer odide na naslednji nivo. 
Vse delaš z miško, in sicer tako, da kurzor postaviš ob 
celico in pritisneš levi gumb. Tedaj celica skozi mem- 
brano iztisne nekaj tekočine, kar jo pospeši v nasprot- 
no smer. Od tod ime špilčka - iz besede osmosis ozi- 
roma osmoza, ki pomeni prehod tekočine skozi pol- 
prepustno opno in je bistven za življenje. 
Sliši se enostavno in tudi je, saj sistem dojameš v par 
sekundah, v nekaj minutah pa poštekaš, kako hitro 
se celica giblje. Finta je v tem, kakšne subtilnosti 
Osmos vsebuje in v kakšnih situacijah se znajdeš. 
Večja kot je namreč celica, bolj nerodna je in več te- 
kočine moraš iz nje iztisniti, da jo pospešiš. Več te- 
kočine kot iz nje iztisneš, manjša je, iztisnjene krogli- 
ce pa lahko požro konkurenti in tako sami zrastejo. 
Katero celico lahko požreš, naznanita njena velikost 
barva - bolj kot je rdeča, manj primerno je, da se je 
lotiš, in bolj kot je modra, boljša žrtev je. 


€ Videti je neizoblikovano, a v gibanju ima igra, ki 
teče tudi v visokih ločljivostih, izreden čar. Celice 
se notranje bleščijo, ozadje rahlo migeta ... 


Igranje je torej lovljenje ravnotežja med rastjo in gib- 
čnostjo na podlagi dinamičnega, prepričljivega fizi- 
kalnega modela. Dokler so naokoli razmetane le 
možgansko mrtve konkurenčne celice, ni težav, saj 
so uvodni nivoji lahkotni. Kmalu pa nastopi več vrst 
požeruških okroglinic, ki te mimogrede presežejo in 
naposled pomalicajo. Njihova umetna pamet je pre- 
senetljivo dobra, poleg česar je dosti kasnejših nivo- 
jev zastavljenih v skorajda ugankarski obliki z vedno 
enakim začetkom. Če na štartu sprejmeš napačno 
odločitev, boš podlegel in pika. Na srečo lahko vsak 
nivo instantno reštartaš, kar prihrani dosti slabe volje, 
saj boš nekatere ponavljal po večducatkrat. Igra tako 
hitro postane hardcore izziv, čeprav sprva daje vtis 
nedeljskosti in usmerjenosti v občasne stranke. Sploh 

s svojo sanjavo izvedbo, ob kateri pomisliš, u, to bi pa 
moja punca ali žena špilala. Po vesoljsko črnih ozad- 
jih lebdeče pospešujejo bliskotave celice različnih 
barv, kar spremlja fantastično vzdušna elektronska 
muzika. Enako, ampak spet drugače kot Spore, tako 
kot vsa igra. 


O Tisto na desni ni zvezda, marveč gromozanska ce- 
lica, saj se ne znajdeš iznenada v vesolju. Imajo pa ti 
nivoji vsemirski pridih, saj se premikaš po orhiti. 


Vsebine je sicer bolj malo. Špil tvori ducat kratkih 
sklopov parminutnih stopenj, katerih nekako polovi- 
co daš skozi precej zlahka in hitro, ostale pa pona- 
vljaš, dokler ti ne uspe po sreči ali zaradi res pazljive- 
ga načrtovanja. Na srečo sklopi niso nanizani premo- 
črtno, temveč jih lahko opravljaš ločeno, če se ti kod 
zatakne. Eden je usmerjen v ambientalno sprostitev, 
drugi v boje z zavedajočimi se bitji in tretji v borbo z 
gravitacijo velikih celic, podobnih planetom, kar do- 
prinese nekaj raznolikosti. Večigralstva ni, internetne- 
ga primerjanja rezultatov tudi ne. Kljub temu pa je iz- 
kušnja luštna in precej samosvoja. Če ti je dogajal 
uvod v Spore, le poglej vsaj demo, ki je takisto na 
Steamu. Sneti 

Hemisphere Games e 7 EUR 


FALLOUT 3: 
POINT LOOKOUT 


roken Steel, tretji dodatek za najboljšo frpjko 
E: lanskega leta, je pomenil lep zaokrožek Fallou- 

tove štorije in nas z dvigom na trideseto stopnjo 
spremenil v tetko s koso, ki za sabo pušča večje opu- 
stošenje od jedrskega holokavsta. A Bethesda se še 
ni upehala in meni, da radioaktivne planjave skrivajo 
še veliko nevidenega. Point Lookout se izogne skuš- 
njavi in ne vpelje ne zombijev, ne nacijev, marveč se 
pošali na račun stereotipnih ameriških redneckov, ki 
so pobegnili naravnost iz Odrešitve in Masakra z mo- 
torko. Point Lookout je močvirno področje izven Ca- 
pital Wastelanda, koder bombe niso pustošile, a je ra- 
dioaktivnost prodrla tudi tja in iz lokalne populacije 
napravila zabačeno drhal, ki hoče na nas po vsej sili 
preizkusiti ostrino svojih sekir. To, ali pa se parijo 

€ Tale možakar je postal nasilen, ko sem mu 
omenil, da ga bom pototkal in dal njegove slike na 
Facebook. Se sreča, da imam dvocevko tu jaz. 


med sabo. Vzdušje je izjemno, z meglenim, samotnim 
močvirjem in norimi kmetavzi z dvocevkami za vsa- 
kim drevesom. Nasprotniki so s svojo polomljeno 
amerikanščino tako simpatični, da jih pustiš živeti pol 
sekunde dlje. 

Kolovratenje po divjini ima osrednji namen, saj je 
skrivnostna pripoved polna zasukov in za utrganimi 
domačini se skriva več kot le nerazsodna izbira spol- 
nih partnerjev. Namig: na koncu se boste borili proti 
vloženim možganom. Ja. Point Lookout tako premore 
vse, kar je ponudil izvirnik, samo v recimo enopetins- 
ki dozi. Fino združenje raziskovanja, pogovarjanja, 
streljanja in predvsem hecnih dogajalnih trenutkov 
napravijo četrti dodatek za najbolje zaokroženega od 
vseh doslej. 

Minusi? Iskalci nove opreme bodo malo razočarani, 
saj divjaki pač ne postrežejo s kako napredno kramo. 
Polaščamo se pretežno dvocevk in nagnitih cunj, 
čeprav vzdušje odtehta to pomanjkljivost. Bolj je mo- 
teče dejstvo, da so sovragi pretirano močni. Ko shiran 
redneck preživi pet zadetkov s teslo, orožjem, ki okle- 
pljene soldate Enclava kuri v celih gručah, kljub vse- 
mu gledaš malo postrani. Z zdravjem ni težav, ker ga 
dosti leži okoli, vendar bi lahko ta del bolje uravno- 
težili. Ampak Point Lookout je na vsak način vreden 
svojih 800 pik oziroma slabih deset evrov predvojne- 
ga denarja. Aggressor 

Bethesda e 10 EUR 


KO] Eto, sedaj vemo, kam je povodni mož odvlekel 
Urško. Zal so v tejle jami samo še okostja, tako da 
je nesrečno dekle bržkone konec vzelo. 

Po nekaj letih zatišja seje računalniško-zabavniška industrija 


—» znova vneto lotila tridimenzionalnosti. 


preizkusi zadnje 


A —SD-naočnike, še prej pa razloži zgodovino varanja oči. 


te mislili, da je občutek 3Dja nova pog- 
runtavščina? Kaj pa še. Gospoda je že v 
predprejšnjem stoletju hodila bolščat 
globinske sličice, po drugi svetovni vojni 
pa penasto norela nad 3D-kinom. Bržko- 
ne se spomnite tudi pikčastih stereogramov magic 
eye in nenavadno zamaknjenih fotk, ki so pred kaki- 
mi dvajsetimi leti skakale iz marsikatere revije. 
Okoliščine hočejo, da smo na pragu nove norije ok- 
rog trideja. Varanje okularjev in možganov sicer niko- 
li ni izginilo z dnevnega reda, za kar so zaslužne ob- 
skurne garažne firmice z visokoletečimi obljubami. 
Vsake toliko beremo o revolucionarnih naočnikih ali 
zaslonu, nakar se iz pompa izcimi velik nič. A zdi se, 
da so zadeve tokrat vseeno drugačne, kajti ljubo tri- 
razsežnost je kot žarek iz Sauronovega očesa osvetli- 
la pozornost resničnih velikanov. Če berete sejemske 
raporte, vam ni ušlo, da o 3D vneto razglabljajo gi- 
ganti kalibra Sony, Intel, Disney, Microsoft, Nvidia, 
Sharp, Samsung in Warner. To ni naključje, saj vsi 
znaki kažejo na to, da bo za december najavljeni Ca- 
meronov film Avatar položil temelje za novo zlato do- 
bo tridimenzionalnosti. Le da sladki 3D tokrat ne bo 
omejen na kinematografe, marveč se bo razširil na 
računalnike, konzole in televizijo. Že švicate? 


Rojstvo iluzije 

Zanimivo je, da vsi komercialno uspešni sistemi za 
3D temeljijo na dobrih 170 let starih ugotovitvah 
Charlesa Wheatstona. Ta nadvse fini in nadvse an- 
gleški znanstvenik je razložil pojav, ki je že stoletja 
poprej begal velike ume, med njimi tudi gospoda da 
Vincija. Namreč to, da naši očesi nimata enakega po- 
gleda na svet. Ker sta razmaknjeni za nekaj centimet- 


rov, okolico vsako opazuje iz lastnega kota, kar bot- 
ruje horizontalni zamaknjenosti predmetov - s tujko 
dispariteti. No, to bržkone veste, saj ste kot otrok za- 
bili nemalo časa z izmeničnim prekrivanjem očes in 
čudenjem nad tem, da se slika 'premika'. Ali pa sem 
bil samo jaz čuden paglavec? 

Kako torej, da vodoravne zamaknjenosti ni opaziti 
med normalnim obojeučnim srepenjem? Krivec so 
naši možgani, ki sliki združijo v eno, trirazsežno. Rav- 
no to je srčika Wheatstonovih ugotovitev. Čeravno pri 
grajenju našega okna v svet sodelujejo tudi drugi po- 
javi in čutila, je razmaknjenost glavni razlog za ob- 
čutek globine. In še pomembneje, zlahka jo je moč 
poustvariti z mediji, ki so sicer dvodimenzionalni. 
Teorijo je dokazal kar sam Charles. Monokel in čaj je 
odložil za dovolj dolgo, da je ustvaril napravico z ime- 


CO Parcentimetrski razmak med zrklima ni edini, je 
pa daleč najpomembnejši razlog za globinsko do- 
jemanje sveta. 


nom stereoskop, skozi katero je gledal posebej pri- 
pravljene kartice s testnimi vzorci. Nanje je vzpored- 
no nanesel na videz identični sličici, ki pa sta bili ma- 
lenkost razmaknjeni glede na svoji središčni točki. 
Nato je s stereoskopom vsako oko prisilil v gledanje 
svoje podobe in pri tem opazoval globinski učinek. 
Čim večji kot je bil vodoravni razmik med narisanimi 
trikotniki in krogci, tem bliže so delovali. In obratno: 
predmeti z malenkostno dispariteto so se zdeli najbolj 
oddaljeni. 

Od teh začetnih korakov do prvega vala navdušenja 
nad tridejem ni minilo dolgo. Okoli ideje je čez noč 
vzcvetela pravcata industrija stereo sličic in različnih 
priprav za njih bolščanje. Na kartice so printali vse 
mogoče, od tihožitij in pokrajinskih fotk do porednih 
deklet, ki so nespodobno kazala bedra. Pravzaprav bi 


O s takimi stereoskopi se je ljudstvo zabavalo kon- 
cem predprejšnjega stoletja. Stereograme so tedaj 
risali, pozneje pa jih fotkali s posebnimi kamerami. 

lahko rekli, da je za viktorijanski bum tretje dimenzije 
v največji meri kriva prav erotika, ki jo je doba tako 
zatirala. Do selitve hotnic v tretjo dimenzijo so stereo- 
skopi ždeli predvsem na razstavah, v inštitutih in la- 
boratorijih, nato pa so se preselili v gostilne in pre- 
možnejše domove. Nič drugače ni danes, ko nove 
tehnologije med prvimi uporabljajo pornjakarji. Mi- 
mogrede, kartice s stereo sličicami so še vedno v ra- 
bi, in sicer pri očesnih zdravnikih, ki z njimi ugotavlja- 
jo nezmožnost globinskega zaznavanja, strabizem in 
slične bolezni. 


Gospodar pogleda s sličicami na kartonskih dis- 
kih je ena prepoznavnejših naprav za globinsko zrt- 
je. Naprodaj je še danes, a predvsem kot igrača. 


Vzpon anaglifov 


Takisto raznolike so bile naprave za gledanje stereo- 
gramov. Naspidirani izumitelji so udejanili čuda očal, 
naglavnih čebrov in sejemskih bolščalnikov, velikih 
kot hladilnik. Pri tem so izkoriščali napredek na po- 
dročju optike - planarne in Fresnelove leče, prizme, 
taka in drugačna stekelca ... Onegajem je bil skupen 
samo osnovni princip delovanja: leva sličica za levo 
oko in desna za desno, kar se ni spremenilo do danes. 
Eden bolj znanih in najdlje vztrajajočih načinov za do- 
sego vtisa globine je anaglifski (ne anaLgifski, ti šalji- 


Porno industriji tride ni nobena uganka. Med 
prvimi so izkoristili že izvirno stereoskopijo in vse 
tehnologije odtlej. Joški 3D so ipak joški 3D. 

vec), ki ga poznate po značilnih rdeče-modrih očalih. 
Leta 1853 ga je zgruntal nemec Wilhelm Rollman in 
temelji na diametralno nasprotnih si barvah. Vili je z 
zretjem skozi ustrezno obarvane filtre ugotovil, da 
lahko iz testnih sličic skoraj povsem izloči določeno 
barvno komponento. Kot naročeno za stereoskopijo! 
Brž je sestavil preproste filtrirne naočnike z rdečim in 
modrim filtrom (pozneje je modrega zaradi boljše bar- 
vne reprodukcije nadomestil cyan) ter se z barvno 
kodiranimi stereogrami pod pazduho odpravil h kole- 
gom znanstvenikom. No, obogatel ravno ni, takisto 
ne Francoza du Hauron in D'Almeida, ki sta koncem 
19. stoletja anaglifom dala ime ter se lotila tiskanja 
3D-podob in prvih javnih predvajanj. So pa na njun 
račun mnogo kasneje, v dvajsetih letih prejšnjega sto- 
letja, zaslužili ameriški filmarji. tak. Leta 1922 se je 
namreč pojavil prvi dolgometražni anaglifski 3D-film 


Tride Žrelo so posneli v hibridni tehniki, kar po- 
meni, da so bili trirazsežni samo določeni odseki. 
Tedaj se pojavilo opozorilo za natik očal. 


The Power of Love, ki je pridelal dovolj denarcev, da 
so mu sledili še mnogi. Zanimivost: film je imel ma- 
lenkostno drugačna konca, želenega pa si izbral z na- 
tikom samo modrega ali samo rdečega filtra. 
Anaglifovska tehnika je tem zgodnjim poskuskom us- 
trezala iz več razlogov, toda najbolj vsled cenenosti. 
Filtrirna očala pač sestojijo iz kosa kartona in dveh 
prosojnih ploščic obarvane plastike, kar jih naredi pri- 
merne za masovno štancanje ter talanje občinstvu. 
Nič ne de, če daljše zrtje povzroča napenjanje zrkel in 
s tem glavobole, če od barv ostanejo čudni sivkasti 
zmazki (za tedanje črno-bele filme to sicer ni predsta- 
vljalo ovire) in če opazovalci tožijo nad motečimi ob- 
risi predmetov - duhci, s tujko ghostingom. Anaglifski 
pristop še vedno velja za cenovno najbolj ugodnega, 
zato ga pridoma izkorišča cela vrsta medijev, od tele- 
vizije, stripov, revij in špilov do filmov. Devedeji in 
blu-rayi, ki se hvalijo s tride podobo, so narejeni sko- 
raj izključno v anaglifski tehniki! 


Navdušenje holivudarjev 


Za prvo zlato ero trirazsežnosti kljub temu velja neko 
drugo obdobje, in sicer petdeseta leta prejšnjega sto- 
letja. Združene države so po drugi svetovni vojni 
doživljale bujno gospodarsko rast, kar pa ni koristilo 
vsem panogam. Filmski studiji so ugotavljali, da se 
jim širjenje televizijskih sprejemnikov dodobra zažira 
v kinematografski posel, saj je rulja raje sedela doma 
in buljila kvize ter nanizanke. Potrebovali so nekaj 
svežega in vzburljivega. Recimo barvni tride! Znanost 
jim je šla na roko, kajti že pred vojno se je začela uve- 


Navdušeni obrazi retro-ljudakeljnov niso mar- 
ketinški trik. Spodobhno opremljen 3D-kino tako 
navdušenje izvablja tudi modernjakom. 


ljavljati tehnologija nasprotno polariziranih filtrov. Gre 
za posebna stekelca, ki prepuščajo samo ustrezno 
polarizirano svetlobo. Spoznali ste jih pri srednješols- 
ki fiziki - ja, govora je o tistih lečah, ki po zasuku za 
devetdeset stopinj postanejo neprosojne. Filmska in- 
dustrija je hlastavo pograbila priložnost in lepo število 
dvoran nadgradila z dvojnimi projektorji, ki so bljuva- 
li nasprotno polarizirane sličice. Z ustrezno nastavlje- 
nimi naočniki je vsako oko videlo svoj del filma in 
3D-fešta se je lahko pričela. 

Poglavitna prednost polarizacijskega pristopa je bar- 
vna neokrnjenost (prvi kvazi barvni film v 3D je bil si- 
cer anaglifovski pornič, kakopak), kar je bilo v nave- 
zi s stereo zvokom dovolj za privabitev množic. Ljud- 
stvo je vnovič začelo dreti v dvorane in studiji so se 
marljivo lotili dela. V kakih treh letih norije so proiz- 
vedli nad petdeset 3D-filmov, večinoma podpovpreč- 
nih akcijad, grozobilnih ZFov in smešnih 'grozljivk'. 
Dovolj bo, če povem, da sta izmed vseh teh 3D-nas- 
lovov iz petdesetih danes cenjena samo dva. Creatu- 
re from the Black Lagoon velja za klasiko stvorovskih 
hororjev, dočim je Hitehcockov Dial M for Murder ob- 
vezen del jedilnika vsakega filmofila. Še ena smešna 
lastnost tedanjega 3D-šodra je bilo to, da so kolute s 
filmom morali menjati sočasno, za kar niso imeli 
praktičnega sistema. Zato so vsi naslovi vsebovali 
pavze, ponavadi sredi najhujše akcije. 


"MOVENTURES INTO THE FUTURE 


Tipičen primer pofla, s katerim so v petdesetih 
filali 3D-kina. Ljudje so se ga hitro naveličali. 


Sčasoma se je občinstvo prijema prenajedlo in obisk 
je upadel. Razloga pa ne gre iskati le v 3D-učinkih na 
prvo žogo, osnovnošolskih scenarijih in filmih, posne- 
tih v treh tednih. Velik del odgovornosti namreč nosijo 
jebivetrski operaterji. Ker se lenuharskim Jim-Bobom 
ni ljubilo stalno ubadati z usklajenostjo obeh projek- 
torjev, je začel del slike pri mnogih predstavah zaosta- 
jati. Gledalci so tedaj na platno dobili čudno mineštro 
duhcev in polslik, ki je povzročala najmanj nelagodje, 
v skrajnih primerih pa slabost, glavobol in bruhanje. 


Igranje v novi dimenziji 
Globinskih iluzij ni ignorirala niti naša najljubša pano- 
ga. Nasprotno: igričarstvo je tride pograbilo z obema 
rokama in kakor hitro se je dalo. Čeprav ni dokazov 
za obstoj stereografske verzije izvirnega Ponga, sem 
prepričan, da ga je kdo udejanjil in v mamini kleti or- 
ganiziral migrenske seanse. V okrog tridesetih letih 
smo videli nebroj poskusov poustvarjanja globine, s 
praktično vsemi razpoložljivimi tehnologijami, tudi 
anaglifsko. Rdeče-modre špile so poganjali že na 
amigah in prisotni so še danes. Kar poguglajte za 
'anaglyph games' in presenečeni boste, koliko znanih 
naslovov je zmodanih za potrebe zretja skozi karton- 
ske naočnike. Sam sem preizkusil Trackmanio Uni- 
ted, Unreal Tournament 3 in Strong Badove dogo- 
divščine. Povem lahko samo, da ne pričakujte pre- 
več. Zretje skozi barvaste filtre docela poruši barvno 
usklajenost, povrhu pa je globinski učinek pičel in 
sam sebi namen. 


Anaglifovska tehnika je resnično neprimerna za 
igre, saj iz njih izsrka vso batvitost. No, kak Ouake 
še pride v poštev :). 


Nasploh se trideju v špilih doslej ni godilo preveč do- 
bro. Edina stična točka desetin pompoznih sistemov 
je to, da so po vrsti tragikomično pogrnili. Značilen 
primer je segacope, 3D-naočniki za master system. 
Izdajo špeglov, ki se jih po oblikovni plati ne bi sra- 
movala Stevie Wonder in Elton John, je Sega pospre- 
mila z obsežno medijsko kampanjo. Nakar so manj 
kot leto po izidu ukinili vso podporo. Vmes je zanje 
izšlo celih osem iger, med katerimi si omembo zasluži 
le Space Harrier 3D. Se je pa segascope uveljavil v 
podzemni moderski skupnosti. Zavoljo preprostega 
sporazumevalnega vmesnika ga je bilo moč z malce 
truda povezati s pecejem, kar je tehnično nadarjen 


a. 


Virtual boy in ostali 3D-mimosunki danes delu- 
jejo smešno, a tedanji mulci smo o njih sanjali. Po 
svoje so kul še danes. 

folk izkoriščal za razne nečednosti. Še en slaven mi- 
mosunek je Nintendov virtual boy, o katerem ste na 
kratko čitali pred dvema mesecema v Casovi mega- 
zgodovini konzol (id na stranki 5943). Zadevo so si 
zamislili kot prenosno trirazsežno drkalico, nekakšen 
futuristični gameboy, a se je uresničila v obliki ne- 
praktičnega bolščala, ki si ga postavil na mizo in vanj 
tiščal čeber, dokler se ti ni zmešalo od migrene. 
Navkljub mnogim polomijam pa ima igričarska ste- 
reoskopija v širši zgodovini trideja posebno mesto. 
Ravno v njenem objemu so se uveljavili 'shutter glas- 
ses', naočniki z utripajočimi LCD-stekelci, ki trenutno 
veljajo za najbolj praktično metodo podajanja globine. 
Zamisel, ki stoji za njimi, je resnično preprosta. Moni- 
tor ali televizor izmenično prikazuje slike za levo in de- 
sno zrklo, medtem ko očala s sinhroniziranim zatem- 
njevanjem poskrbijo za ustrezno ločevanje. Utripajoča 
očala so v mnogih pogledih korak pred konkurenčni- 
mi tehnologijami, med drugim zaradi podajanja pol- 
nega barvnega spektra in neobčutljivosti na nagibanje 
glave (slednje je dolgo mučilo polarizacijska očala). A 
brez hib niso. Ker je vsako stekelce polovico časa ne- 
prosojno, je učinek zatemnitve podoben nošenju son- 
čnih očal. Iz enakega razloga se prepolovi osveževal- 
na frekvenca zaslona. Iz televizijskih petdesetih her- 
cev tako dobimo 25 Hz, 60 Hz zasloni LCD postanejo 
30-herčni in tako naprej. Vsi pa dobro veste, kaj se 
zgodi, ko dlje časa bolščiš v zaslon s prenizkim osve- 
ževanjem: napenjanje oči hitro privede do glavobola. 


Revelatorje so prodajali v času riv TNT (pred- 
hodnik geforca). Imeli smo jih na testu in zaključili 
slično kot s 3D visionom: za sprobat, ne za imet. 


To in slaba špilovna podpora sta poglavitna razloga 
za propad vseh utripajočih modelov doslej in za 
tišino, ki je zadnjih par let vladala na področju 
računalniškega trideja. V dobi zaslonov LCD s fiksnim 
osveževanjem 60 Hz so utripajoči naočniki pač po- 
polnoma neprimerni. Situacija se na bolje spreminja 
šele sedaj, ko so na trg prišli prvi elcedeji z os- 
veževalno frekvenco 120 Hz. Več o tem prečitajte v 
testu 3D visiona. 

Ko je govora o računalniški trirazsežnosti, ne moremo 
mimo pojma navidezne resničnosti. Po zaslugi Kosca 
in podobnih filmov ga poznate vsi in priznati je treba, 
da je ideja nobel. Preselitev v računalniško simulirani 
svet z vsemi naravno danimi čutili je ultimativna obli- 
ka fantazije, zabave, užitka in pobega. Morda je celo 
dobro, da smo navadni smrtniki od tega doslej izkusi- 
li samo gromozanske, sila nerodne čelade z vdelanimi 
brljavimi LCDji. Eno od njih smo dolgo tega testirali v 
Jokerju in ugotavljali, da so zaslončki motni, nudijo 
prenizko ločljivost in ti v najpozneje sedemnajstih se- 
kundah silno utrudijo oči. H klavrnemu vtisu so pri- 
spevali tudi nezadostni senzorji za zaznavanje premi- 
kanja. Glavno poslanstvo naglavnih čebrov je uskla- 
jevanje prikaza s premiki glave, za kar pa v devetde- 
setih ni bilo zadostne procesorske moči. Slika je tako 
zaostajala za obračanjem bojlerja, kar ni več simula- 
cija navideznega sveta, temveč počutja po sedmih pi- 
rih. Po nekaj neuspelih čeladarskih projektih se je VR 
tako umaknil v zabaviščne centre, kjer so ga združili s 


Velikost in nerodnost potrebne opreme je le 
eden od razlogov, zakaj se navidezna resničnost 
nikoli ni prijela. A potrpimo ... 


pokalicami in premičnimi ploščadmi, naposled pa je 
odšepal nazaj v laboratorije. Te dni ga v namene urje- 
nja koristi vojska, uporablja se v medicini in do- 
ločenih industrijah, nakar se seznam počasi zaključi. 
A brez skrbi, ideja ni mrtva in znanstveniki pridno kle- 
pljejo nove načine preselitve v onkraj. Sony je deni- 
mo patentiral izum za neposredno spodbujanje čutnih 
centrov v možganih z električnimi dražljaji, s čemer je 
teoretično moč poustvariti katerokoli izkušnjo. 
Strašljivo in obetavno obenem. 


Danes 


Kot sem omenil v uvodu, se 3D pripravlja na nov po- 
hod. Izven iger mu gre pravzaprav že nekaj časa čisto 
solidno, posebej v kinih. Čeravno produkcija triraz- 
sežnih filmov ni tako naspidirana kot med zlato dobo, 
novi naslovi redno prihajajo na spored. Takisto raste 
število ustrezno opremljenih kinodvoran. V Podalpju 
se ponašamo z osmimi - Kolosej upravlja štiri, ki te- 
meljijo na Xpandovovi metodi krožne polarizacije 
(njena glavna prednost je neobčutljivost na nagibanje 
glave), medtem ko štirica Tuševih uporablja tehnolo- 
gijo dolby 3D z naprednimi barvnimi filtri. 


WARCRAFI 


2030 


... kajti v razvoju so mnogo manjši in udobnejši 
sistemi. Obsedeni nažigalci masovščin bodo tedaj 
potrebovali le še samodejno sralnico. 


Za hiter napredek v zadnjih letih ima največ zaslug ri- 
sanka The Polar Express, ki je leta 2004 v 3D-izdaji 
šla v promet neprimerno bolje kot dvorazsežna ra- 
zličica. Studiji so tedaj spet zavohali tridimenzionalne 
denarce in nas odtlej pospešeno filajo s tovrstnimi na- 
slovi. Ja, res je, da je večina med njimi risank (Chic- 
ken Little, Coraline, Bolt ...) in filmov za otroke (Jour- 
ney to the Center of the Earth, Hannah Montana 8 Mi- 
ley Cyrus). Toda Beowulf in pri nas prezrti Scar doka- 
zujeta, da imuno ni niti starejše občinstvo. Navsezad- 
nje, zakaj bi bilo? Hollywoodski studiji so za bližnjo 
prihodnost najavili več kot štirideset naslovov, ned- 
vomno pa jih bomo ugledali še več. Posebej zagreti 
so pri Disneyu, kjer so se zavezali, da bodo vse svoje 

Panasonic bo Cameronov film Avatar izkoristil za obsežno promocijo 3D-tevejev. 
Od te filmske ekstravagance si veliko obeta tudi preostanek zabavniške industrije. 


prihodnje risanke izdelali v tehniki disney digital 3D. 
Itak je tehnologija prikazovanja dozorela do te mere, 
da stranskih učinkov praktično ni več. Ne glede na to, 
ali je govora o Xpandovih, Dolbyjevih, IMAXovih ali 
kakšnih drugih dvoranah, smo prišli do točke, ko 
daljše zrtje ne povzroča nelagodja. Povrhu razvoj ne 
jenja in Xpandovci menda načrtujejo prehod na aktiv- 
na utripajoča očala z zelo visokimi stopnjami os- 
veževanja. 


POLARIZA- 
CIJSKA 
TEHNIKA 


Bem 


ANAGLIFNA 
TEHNIKA 


Nadgrajena anaglifna in polarizacijska tehnika sta temelja 
sodobnega tride kina. Prvo nuca dolhy 3D, ki je pri nas v Tuše- 


vih dvoranah, drugo pa Kolosejevi centri in Xpand. 


Največja sovražnica 3D-napredka je v bistvu tehno- 
loška razkropljenost. Ker vsaka znamka uporablja ne- 
koliko ali celo povsem drugačno tehnologijo, so stu- 
diji primorani pripraviti več inačic istega 3D-filma. To 
zahteva tako čas kot denar in jim gre pošteno v nos. 
Slična tegoba trideju preprečuje skok na televizijo. 
Zato so velike bvane pred časom sedle skupaj in v 
okvirih organizacije Society of Motion Picture and Te- 
levision Engineers pričele razprave o standardizaciji. 
Pri tem se glavaši niso ustavili pri kinu, marveč so av- 
gusta lani ustanovili podskupino 3D Home Display 
Formats Task Force, katere naloga je, uganili ste, 
standardizirati 3D-televizijo. Če 
jim bodo namere uspele - in ni 
pravega razloga, da jim ne bi -, 
bomo dobili način za doživljanje 
trideja na kateremkoli domačem 
zaslonu in skozi katerikoli prenos- 
ni medij. 


Jutri 


Čas za novi dvig glave trirazsež- 
nosti ne bi mogel biti primernejši, 
saj industrija zabavne elektronike 
mrzlično išče načine, kako čez ne- 
kaj let vnovič izvabljati goldinarje 
rulji, ki se pravkar masovno izkaš- 
ljuje za HD-zaslone. Vsi indici ka- 
žejo na to, da bo čez pet do deset 
let magična krilatica v domači za- 
bavi ravno 3D. Več elektronskih 

gigantov, med njimi Sharp, Sony, Samsung in NEC, 
pridno razvija 3D-televizorje, tu pa je še mnogo ga- 
ražnih firm z inovativnimi zamislimi. Pristopov je več, 
najbolj obetavni pa so avtostereogramski prikazoval- 
niki. Za dosego globinskega učinka ne narekujejo 
nošenja očal, saj s posebnimi filtri vse postorijo sami. 
Izjemno zanimiva je rešitev nemškega podjetja See- 
Real, ki avtostereogramski displej združi s kamero za 
spremljanje gledalčevih zenic, nakar samodejno pri- 
lagaja točkovno matriko. Zadevščina 
menda omogoča hude efekte, in to za 
več gledalcev hkrati. 

Kaj pa igre? Na računalniškem področju 
eno pot ponuja Nvidia, medtem ko je 
druga logična, saj prepad med visoko- 
ločljivostnimi 3D-teveji in računalniškimi 
monitorji ni globok. Priprave so v teku 
tudi na konzolah, kar dokazuje Sonyjeva 
najava s pred tedni zaključenega berlin- 
skega sejma IFA. Samuraji so za 2010 
napovedali tride teve, podpreti pa ga na- 
meravajo s stereoskopskim načinom za 
PS3, ki bo navedoma združljiv z vsemi 
igrami! Kaj bo šele prinesla prihodnja 
generacija konzol? Po mnenju Andrewa Oliverja, šefa 
studija Blitz Games, nič manj kot vseprisotno in sa- 
moumevno trirazsežnost. Bliskatorji so pravkar izdali 
Invincible Tiger: The Legend of Han Tao, prvo tride 
igro za PS3 in xbox 360. Fajterski špil, ki ga za dese- 
taka digitalno tržijo na Xbox Live Arcade in Playsta- 
tion Storu, je združljiv z obstoječimi stereoskopskimi 
televizorji, za manj srečne nudi delovanje v anaglifs- 
kem načinu, v končni fazi pa tudi dobro staro dvoraz- 
sežnost. Andrew je svoje podjetje trdno vtiril na pot 
trirazsežnosti in pridno nabira izkušnje. Te so krvavo 
potrebne, saj pravi, da je klepanje iger, katere tretjo 


Stereo slika je brez ustreznih očal videti kot zmazek. Največji izziv 
proizvajalcev televizij je zgruntati tehnologijo, ki bo ponujala globin- 
sko izkušnjo ne glede na število in sedežno razpostavitev gledalcev. 


Trirazsežnost iz Invincible Tigra ne dela odlične igre (opis v prihod- 
nji številki), vendar je potencial opazen. 


dimenzijo nucajo še za kaj drugega kot poceni BU!- 
fore, zahtevno in drago. Mimogrede, v prihodnji šte- 
vilki boste poleg opisa Nepremagljivega Tigra brali 
intervju z njim in človek ima za povedati marsikaj pa- 
metnega. 

Nenazadnje je tu še sveti gral trideja: volumetrični pri- 
kazovalniki in hologrami. Slednje poznate, saj so po- 
gosto omenjani. Njihov izumitelj, madžarski znan- 
stvenik Dennis Gabor, je zanje dobil Nobelovo nagra- 
do. Princip holografije je odkril po naključju, ko se je 
ukvarjal z izboljšavo elektronskih mikroskopov, za 
vsem skupaj pa tiči zapletena fizika svetlobne difrak- 
cije in interference. Enostavneje povedano je holo- 
gram za svetlobo nekakšen kodek za rekonstrukcijo 
posnetega materiala. Tako ni le 3D-fotka oziroma 
globinski posnetek iz ene perspektive, marveč ponuja 
vse možne vidne kote. Sliši se kot znanstvena fanta- 
stika, vendar je tehnologija v praktični rabi že desetle- 
tja. Statični hologrami so del vsakdanjika in jih kot 
dokaz istovetnosti najdete na marsikaterem izdelku, 
recimo procesorjih, Microsoftovih škatlah in baterijah 
za mobilnike. Nekaj drugega so pak gibljivi hologra- 
mi, za poustvaritev katerih je potrebna neverjetna ra- 
čunska moč in ki postavljajo zagate, s katerih reše- 
vanjem se industriji še ne ljubi ukvarjati. Na primer to, 
kako narediti film, ki ga lahko opazuješ iz katerega- 
koli kota. 


Fuji skuša s fotkičem real 3D W1 oživeti stereo 
fotografijo, ki je cvetela v petdesetih letih prejšnje- 
ga stoletja. Ni videti, da bi se 'novost' prijemala. 


A take težave bo treba rešiti prej ali slej, četudi v red- 
no rabo pridejo prostorninski zasloni. Gre za tehnolo- 
gijo, ki po učinku spominja na holograme in katerih 
najbolj prepoznavni predstavnik so komunikatorske 
podobice iz Vojne Zvezd. Tehnologija je fizičnim ose- 
bam nedosegljiva, v preizkusni in vojaški rabi pa ob- 
staja več takih sistemov. Nekateri se zanašajo na 
brzinsko osveževanje laserskih 'rezin' v prostoru, dru- 
gi osvetljujejo točke v mediju, recimo plinu ali vodi in 
tako naprej. Rezultat je v vsakem primeru sličen - do- 
cela 3D-podoba, ki lebdi in jo lahko obkrožiš, kot če 
bi se sprehodil okoli kavča. 

Prihodnost je svetla in zelo, zelo trirazsežna. 


TESTISI 


Lunija naposled vendarle razveseli paket z Nvidijinimi stereoskopskimi naočniki. Z 
njimi ugotavlja, koliko so globinske iluzije napredovale v zadnjih letih. 


Geforce 3D vision 


ržkone ne pretiravam, če rečem, da so 

Nvidijina utripajoča očala trenutno naj- 

bolj vroč kos železnine med igrarji. Ta 

status držijo vse od predstavitve na ja- 

nuarskem CESUu, kajti prvič po Elsinih re- 
velatorjih s preloma tisočletja se je stereografije pri- 
taknilo podjetje s količkaj slovesa. Črno-zeleni so to 
storili velikopotezno, z neumornimi hvalospevi o ši- 
roki podpori iger, netežavni namestitvi in delovanju, 
manku stranskih učinkov ... Med navdušeno rajo 
smo se šteli tudi mi, JCTjevci, in čeravno na podlagi 
prejšnjih izkušenj spadamo med 3D-skeptike, visio- 
na kar nismo mogli učakati. No, namesto masovne 
splovitve in preplavljanja trgovin se je Nvidia odločila 
za previden, malodane butični pristop. Naočnike so 
najprej ponudili izključno v ZDA in še zdaj so v Evro- 
pi prisotni izključno na 'pomembnejših' trgih. Za te- 
stni primerek smo bili odgovorne primorani neumor- 
no gnjaviti več mesecev, dokler se nas naposled niso 
usmilili v Nvidijinih nemških pisarnah. 


Nujna trdnina 


Razlog za previdno tipanje trga tiči v dejstvu, da 3D 
vision za delovanje potrebuje zaslone s 120-herčnim 
osveževanjem. Takih je zaenkrat tako malo in sta pri- 
poročena le dva: Samsungov 22-inčni 2233RZ in 
Viewsonicov VX2265wm enakih razsežnosti. Očala so 
teoretično združljiva še s kakovostnimi katodniki, ki 
dosegajo dovolj visoko stopnjo osveževanja (vsi trije, 
ki jih še uporabljate, se sedaj sladko režite), Mitsubis- 
hijevo obširno, a pri nas neznano serijo projekcijskih 
tevejev in peščico projektorjev. Sodobni 120-herčni 
televizorji LCD ne pridejo v poštev, saj nimajo nujnih 
dvopasovnih priključkov DVI. Težavo z okrnjeno do- 
bavljivostjo periferije Nvidia rešuje s 450 evrov vred- 
nim kompletom, v katerem je poleg očal omenjeni 


2033. TI ITEDN NE, DA SI ŠE VEDNO. SŠ pe- 

Že spočetka plačaš 20% manj, z leti zvestobe 
pa se ti popust lahko poviša na neverjetnih 
35%! Ob naročilu lahko med ostalimi darili 
izbereš Empire: Total War ali 4-gigabajtni 
USB-ključ! Prejmi vsak mesec še toplega 
Jokerja v svoj nabiralnik! 


O 3D vision pri nas ni naprodaj in za nakup bo tre- 
ba skočiti najmanj do Avstrije. Komplet z monitor- 
jem stane štiristotaka, sami špegli 130 evrov. 


samsung. Naočniki so na voljo tudi posebej, za 120 
evrov. Predpogojev s tem še ni konec. Vizija sodeluje 
samo z Visto in prihajajočimi Windows 7, dočim dobri 
stari XPji ali bognedaj Linux gladko odpadejo. In na- 
posled boste nucali primerno grafično kartico. Kandi- 
dati so geforci serije 8 od modela 8800 GT naprej, de- 
veta familija od 9600 GT dalje in ves nabor dvestotic. 


Luči ... 
Recimo torej, da ste pošteno izpraznili denarnico in na 
kup zbobnali vso potrebno opremo. Kaj lahko priča- 


kujete? Priznati je treba, da so inženirji snovanje opra- 
vili z odliko. Naočniki so videzno resda grdi in naved- 
be o 'oblikovnem zgledovanju po modernih sončnih 
očalih' izpadejo smešno. Toda praktični uporabnosti 
ne morem očitati ničesar. Cvikerji so lahki in udobni, 
v kompletu sta celo nosna nastavka za prilagajanje 
višine sedenja na vohalnem organu. Skrbi naj si ne 
delajo niti uporabniki količkaj normalnih dioptrijskih 
očal, saj vision preizkušeno lepo sede čeznje. Enako 
elegantno je rešeno vprašanje napajanja. Napravica 
vsebuje drobčkan akumulator in se fila po kablu USB, 
eno polnjenje pa zadostuje za štirideset ur delovanja. 
Sporazumevanje z računalom drugače poteka po in- 
frardeči povezavi prek posebnega piramidnega spre- 
jemnika, ki naj ne bo preveč oddaljen. Najbolje ga je 
zadegati pod monitor, saj je na njem tudi kolešček za 
nastavljanje disparitete oziroma občutka globine. 

Nič bolj težavna ni programska plat 3D-vizije. Gonil- 
niški sklop se namesti brez težav tako na Visti kot na 
preizkusni različici Winsov 7, nakar lahko na softver 
pozabiš. Obvezni kontroli, torej stikalo za vklop in 
globinski kolešček, sta itak na trdnini. Podpora igram 
je obsežnejša, kot bi šlo pričakovati od tako novega 
izdelka. Na seznamu delujočih naslovov (www.nvidia. 
comy/object/3D Vision 3D Games.htmli) je na stotine 
vnosov in čeravno se nekateri ponavljajo oziroma gre 
za dodatke, je težko biti razočaran. Tako široko spre- 
jetje drugače ni čudno, saj je Nvidia znana po dobrih 
odnosih in sodelovanju z razvijalci. Položim pa naj 
vam na srce, da so resnično igralne samo igre v kate- 
goriji 'excellent' in redki naslovi iz postavke 'good'. 
Špili, označeni s 'fair' in 'poor', niso omembe oziroma 
preizkusa vredni. 

Kakorkoli, podpora igram je vezana na gonilniške 
profile in se redno osvežuje. Sličen pristop je pred leti 
uspešno ubral SLI, zato ne dvomim, da bo seznam sa- 
mo rasel. 


in praktičnega darila! 


Za nameček vsak mesec med novimi 
naročniki izžrebamo dobitnika lepega 


V septembru bomo enemu izmed novih 
naročnikov na žalost njegovih sosedov podarili 
Guitar Hero World Tour za PC s kitaro vred! 


Naročilnico in vse podrobne informacije najdeš na www.joker.si. 


Za nagrado prejmejo izdelek 
iz kolekcije NIVEA for men. 

... inakcija! 

"Povej nam že enkrat o trideju!", vas že slišim nestrp- 
no cepetati. Hja, ni dvoma, da je učinek sprva nav- 
dušujoč. Tehnološki demoti in nekaj predpripravlje- 
nih stereografskih fotk ter filmčkov pokažejo, da je 
3D vision dovršen, zrel pripomoček za kukanje v tre- 
tjo dimenzijo. V ustrezno zatemnjeni sobani je učinek 
res dober in bi ga najlaže opisal kot zretje v 3D-škat- 
lo, iz katere občasno kaj skoči. Res škoda, da so pod- 
prti monitorji zaenkrat tako redki, kajti občutek v ki- 
nu, kjer platno zaseda dosti večji kos vidnega kota, je 
neprimerno boljši. A to se bo spremenilo, saj so 120- 
herčni LCDji univerzalna pot naprej in prej kot slej bo- 
mo dočakali 30-palčneža. Enako pozitivnega mnenja 
je bila tudi peščica prijateljev, ki sem jih povabil na 
preizkus. Po začetnem privajanju in nastavljanju glo- 
bine jih je bilo težko odlepiti izza zaslona, vsi po vrsti 
pa so po snetju naočnikov razkazovali nasmehe. Res 
škoda, da nisem imel dodatnega para očal, saj spre- 


niki ali če sem prestar, toda v hitri 
akciji z dosti obračanja sem hitro iz- 
gubil orientacijo. Za dosti boljšo iz- 
kušnjo so se izkazale malce počas- 
nejše streljanke, z Left 4 Dead na 
čelu. Ko se ti začne v trideju sredi 
temačne sobe v fris metati truma 
zombijev, igranje zares pridobi novo 
dimenzijo (har, har). Krona doživet- 
ja so pak dirkačine. Burnout Paradi- 
se in Flatout sta po začetnih nasta- 
vitvah in iskanju najprimernejše di- 
sparitete resnično navdušila, kajti 
občutek hitrosti in prisotnosti je z 
očali neprimerljivo boljši. Človeka 
prime, da bi zraven nabavil enega ti- 
stih rukajočih hidravličnih sedežev 
za dvajset evrskih jurčkov. 

Kar se tiče 3D-filmov, je efekt globine pri kakovostno 
pripravljenih naslovih nadvse podoben izkušnji v ki- 
nematografih. Utripajoča teh- 
nologija je na dolgi rok naj- 
primernejša za zrtje gibljivih 
sličic, saj je najmanj utrudlji- 
va in ne vpliva na barve. Edi- 
na posledica je zatemnitev 
prikaza, kar zlahka popraviš 
z zvišanjem svetlosti. Za naj- 
večjo omejitev 3D visiona pri 
filmofilski rabi pa se vnovič 
izkaže zaslon skromnih raz- 
sežnosti, kajti kljub dobremu 
poustvarjanju globine je ob- 
čutek pri zrtju 20-metrskega 
platna enostavno bolj epski. 
Ampak okej, to itak velja za 
vse filme. V nos gre tudi po- 
manjkanje ustreznih naslo- 


O igranje v trideju je zaenkrat mešana malha dobrot. Določeni naslovi, 
recimo Burnout Paradise, so fantastični, pri drugih je globinska iluzija 
zlahka pogrešljiva, dočim so pri tretjih efekti kvečjemu moteči. 


vov. Devedejev in blu-rayev z 
anaglifskimi filmi 3D je kot 
letos toče, medtem ko je 


jemna postaja v teoriji podpira več očalarjev. Tako je 
na primer moč v dvoje gledati stereoskopski film ali 
nažigati špile na razdeljenem zaslonu. 

Okej, da je 3D vision odličen za navduševanje kole- 
gov, smo torej ugotovili. Drugo vprašanje pa je, koli- 
ko je primeren za redno rabo in daljše igralne seanse. 
Odgovor je v prvi meri odvisen od samih iger. Pri 
strategijah je občutek globine kvečjemu moteč. Do 
enakih ugotovitev sem prišel pri hitrih streljačinah, 
denimo (nreal Tournamentu 3. Ne vem, ali so kriva 
leta nažiganja na ploščatih zaslonih, če so krivi naoč- 


knjižnica naslovov, prirejenih 
za utripajoča očala, neprimerno skromnejša. Iskanje 
field seguential DVD' na Amazonu izvrže vsega štiri- 
deset zadetkov, od tega niti enega res dobrega. 


Nazobčani robovi 


Tehnološko gledano 3D visionu do prave spoliranosti 
malce manjka, predvsem na softverskem področju. 
Dosti preizkušenih iger recimo narekuje spremembo 
grafičnih nastavitev, ker se naočniki ne razumejo naj- 
bolje z vsemi učinki. Posebej jim gredo v nos razni od- 


TESTISI 


e Tako razmazana je videti stereo slika, ko jo zreš brez naočnikov. 
$e dobro, da visionov sprejemnik podpira hkratno rabo več očal. 


sevi in volumetrični efekti, kot so dim in učinki z delci 
(particle effects). Za težavne se znajo izkazati tudi 
sence in ponekod jih je treba povsem izključiti, kar 
močno zmanjša nivo vživetja. Nadalje štalo delajo 
dvodimenzionalni napisi, ki jih očala ne morejo pre- 
pričljivo prenesti v prostor. Vmesniki v strategijah za- 
to delujejo tako, kot bi ti bili pripopani na obraz. Slič- 
no je z raznimi tekstovnimi obvestili. Še ena razmisle- 
ka vredna točka je strojna zahtevnost globinskega iz- 
risa. Ker mora grafična kartica bljuvati dvojno število 
sličic - očesi sta navsezadnje dve -, se njena zmoglji- 
vost efektivno preplovi. Grafov nisem risal, ker so vsi 
videti povsem enako, povem naj le, da v 3D načinu 
pričakujte od 40 do 60 odstotkov manj slik na sekun- 
do. To hkrati pomeni, da več kot polovica sicer pod- 
prtih grafičnih odpade in da o visionu razmišljajte le, 
če si lastite kartico ranga geforce GTX 275 ali (pripo- 
ročljivo) več. Prav tako moram omeniti, da se 3D vi- 
sion in trojni SLI ne razumeta. Nazadnje pa se zna 
zgoditi, da nekateri naočnikov preprosto ne boste 
prenašali. Osebno s stranskimi učinki nisem imel 
težav, kvečjemu sem opazil rahlo utrujenost po več- 
urnih seansah. Toda našel se je znanec, ki je že po 
par minutah vstal od računalnika in tožil o tem, da ga 
'globinsko srbijo oči". 

Pod črto se moram strinjati z Nvidijinim butičnim pri- 
stopom. 3D vision ni za vsakogar, sploh ne za vsako- 
dnevno rabo. Čeravno ne dvomim, da bo z boljšo špi- 
lavno podporo in prihajajočimi 3D-filmi na blu-rayu 
prišel do izraza, sem mnenja, da je primeren zlasti za 
občasno uživanje in postavljanje. Takisto ni ekonom- 
ske računice za nakup, razen če je denar zadnja skrb 
in si lahko privoščiš odštetje skoraj 500 evrov za teh- 
nološko igračo ter 22-inčnik, za ceno katerega bi dru- 
gače dobil 27-palčneža. 

Jruelis 


Intel se je naposled usmilil tistih, ki ne letujejo na Havajih, in izdal cenejšo 
inačico svojega lanskega zmagovalca nehalema, ki predstavlja jedro prvotne 
serije core i7. Aggressor se z ljudskim Ilynnfieldom zapelje po parkirišču. 


o leto je bilo za Intel lagodno. Njegov tek- 

mec AMD si je uspel zavoljo mnogoterih 

lanskih spotikov ob lastna polena pod no- 

gami tako zavdati, da kalifornijskega veli- 

kana ni resneje ogrozil niti po februarski 
izdaji solidnih procesorjev phenom 2. Ti se ne proda- 
jajo slabo, a zaostanek je bil prevelik in Intel si je 
lahko privoščil, da je konec 2008. na svetlo poslal 
družino procesorjev, ki je 90 % ljudi ne bo nikoli vide- 
lo. Prvotna verzija Intelovega štirijedrnega čipa neha- 
lem s kodnim imenom bloomfield je bila namreč ču- 
den tič. Šlo je za nespornega gladiatorja za največje 
arene, z morilskimi lastnostmi, kot so trikanalni 
pomnilniški kontroler in tehnologija hyperthreading. 
To je njegovo ceno seveda pognalo v višave, povrhu 
pa je reč zahtevala novo platformo s podnožjem LGA 
1366. Mamaplate z njim so te dodatno odrle, da ne 
omenjam lani še zelo dragega pomnilnika DD3. 
Prvotna linija procesorjev core i7, katerih osnova je 
bloomfield, je tako postala pravi predmet postavlja- 
nja pred sovrstniki, saj pomeni elitni razred. V bistvu 
gre s trikanalnim pomnilnikom že za na pol strežniške 
srčike. Takih dodatnih grelnikov sobe pa povprečen 
čitavec kakopak ne potrebuje. Intel se je zato leto po 
tistem, ko je začel z nehalemi, odločil, da je čas, da 
gre spet zasikat AMDju 'tja dol' med procesorje, ki so 
smiseln nakup za rajo. Od tu podvrsta jedra nehalem, 
imenovana lynnfield. Ta je osnova za šibkejšo družino 
core i5-700 in močnejšo core i7-800. Kaj, še en core 
i7, porečete? Ja, Intel je, čisto naravnost rečeno, spet 
pobrkal z imeni, zato imamo dve vrsti srčike i7 - tisto 
z bloomfieldi in ono z lynnfieldi. A kakorkoli, v rokah 
imam core i5-750 in njegovega močnejšega brata, 
core i7-870. 


Še vedno nehalem 


Ker gre za podvrsto znanega procesorja, v samih pre- 
tikalih Iynnfielda ni kričečih novosti. AMDjeve umot- 
vore, kot sta monolitna zasnova (torej iz ničle zgrajen, 
ne iz večjih skupkov zlepljen procesor) in v čip vdela- 
ni pomnilniški krmilnik, je Intel že lani podvrgel 45- 
nanometrskemu proizvodnemu procesu in dobil zma- 
govalca. Cenejši odvrtek šampiona je zanimive sorte, 
saj mu niso obtesali jedrc ali predpomnilnika oziroma 
mu na silo znižali frekvenc. Sredica lynnfieldov si lasti 
podobna štiri jedra in enako količino predpomnilnika 
kot vzornik. Se pa razlike skrivajo drugje, kot gre sk- 
lepati po 774 milijonih pretikal na 296 kvadratnih mi- 
limetrih, bloomfield pa jih ima 731 na 263 mm'. 

Intel je nadaljeval z integracijo in v procesorski čip to- 
krat zadegal še krmilnik PCle. S tem odpadeta tako 
severni most kot povezava OuickPath Interconnect 
(GPI) do njega. Iz procesorja zato namesto nje molijo 
neposredno proge PCle in povezava DMI do južnega 
mostu. Ta ni več stari znanec ICH10, marveč novi 


(Mih %— 


C Tale'core i5 ni najnižja stopnička najnovejše In- 
telove družine. Na prelomu leta nas čakajo še ce- 
nejši core i3 in dvojedrne različice core i5. 


univerzalni Platform Controller Hub - PCH. Poudariti 
velja, da je grafična avtocesta ožje sorte kot pri blo- 
omfieldih, saj ima le 16 stez, kar ponuja konfiguraciji 
1x 16 ter 2x8, v nasprotju z do 36 stezami v prejšnji 
različici. Podobno krnenje je doživel pomnilniški kon- 
troler, ki je tokrat le dvokanalni s skupno prepust- 
nostjo 21,2 GB/s, ker nestrežniški sistemi resnici na 
ljubo v 99 % primerov česa več ne potrebujejo. Pod- 
prte pomnilniške frekvence so sedaj uradno obširnej- 
še, saj lynnfieldi podpirajo DDR3-1333 (četudi vemo, 
da jih lepo prebavljajo tudi bloomfieldi). Frekvence 
predpomnilnika L3 so na podobni ravni, pri i5-700 na 
2,13 GHz in močnejših bratih na 2,40 
GHz, kar je primerljivo z nižjim delom 
družine i7-900. Core i5-700 povrhu ne 
podpira hyperthreadinga, kar je ena po- 
glavitnih ločnic z družino core i7-800, ki 
pozna dotično dvopasovnost, tako kot 
dražji core i7-900. Gre za povsem ume- 
ten ukrep s strani Intela in ne za strojno 
pomanjkljivost petic, tako da bo zanimi- 
vo videti, če se bodo pojavile sive meto- 
de odklepanja sedaj zapahnjenih zmo- 
gljivosti. 

Frekvenčni rang novincev je podoben 
stari družini: i5-750 šiba pri 2,66 GHz, 
medtem ko i7-870 tiktaka na 2,93 GHz. 
Vmes obstaja še model i7-860 z 2,80 
GHz, ki ga na testu nismo imeli. Pouda- 
riti velja, da navedene frekvence niso 
statične, saj je Intel še izboljšal tehnolo- 
gijo Turbo Mode, s katero procesor sa- 


modejno viša frekvenco glede na lastnosti obremeni- 
tve. Ta prijem pozna že prejšnja generacija: ko se 
procesor ne greje čez svojo določeno mejo (TDP - 
Thermal Design Power), mu močnostna krmilna eno- 
ta (PCU - Power Control Unit) poviša množilnik fre- 
kvence. Ker je pomemben skupni toplotni izpust, je 
dvig kakopak pogojen z obremenjenostjo posamez- 
nih jeder. Če se poti eno samo, je povišanje izrazi- 
tejše, kot če delajo vsa štiri. Bloomfieldi so znali mno- 
žilnik povišati za 1 ali 2, kar je v navezi z osnovno fre- 
kvenco 133 MHz pomenilo do 266 MHz pohitritve. 
Lynnfield zmore množilnik na i5-700 povečati za 4, 
na i7-800 pa kar za 5 (ne petkrat, pet), če dela samo 
eno jedro, kar pomeni frekvenčni doprinos do 667 
megahercev. To pa zna biti že občutno in hecno je, da 
jah, ki niso večnitne, hitrejši od sicer nazivno hitrej- 
šega dvojedrnika. To je navsezadnje cilj te tehnologi- 
je in Intelu je treba priznati, da si dobro prizadeva pre- 
mostiti praktični razkorak med dvo- in večjedrniki. 
Lynnfieldi so zaradi izpopolnjenega procesa s TDP- 
jem pri okoli 95 W hladnejši od predhodnikov, ki ku- 
rijo 130 W. Zaradi Turbo Moda bo sedaj toliko po- 
membneje imeti na čipu dober hladilnik. 


Manj nožic 

Okrnjeni pomnilniški krmilnik in vodila PCle zahteva- 
jo manj nožic, tako da so lynnfieldi posajeni v novo 
podnožje, LGA 1156. Tu pride do izraza Intelova neiz- 
merno brihtna ideja, da tako starejše kot novejše pro- 
cesorje nazove z i7, zato bodite posebej previdni, kam 
procesor, ki ga kupujete, dejansko paše. Drug prob- 
lem je, da hladilniki za novo podnožje niso enaki ne 
tistim za LGA 1366, ne onim za LGA 775, temveč 
spadajo natanko vmes. Položaj se utegne izboljšati, 


O intel trdi, da je z novim priklopnim mehanizmom rešil težavo 
nekaterih plošč LGA 1366, pri katerih naj bi prišlo do rahljanja. 

ko bodo proizvajalci hladilnikov izdelkom dodali vse 
možne vrste priklopnih mehanizmov. A zaenkrat velja 
tudi tu dvakrat preštudirati, kaj kupujete, da se ne bo- 
ste osmodili z ventilatorjem, ki bo lahko šel samo na 
polico. 

Matične plošče so zaradi odsotnosti severnega mostu 
seveda cenejše, in to kar občutno - skoraj za polovi- 
co. Izdelane so okoli novega Intelovega čipovja P55, 
ki se med drugim ponaša z zelo hladnim južnim mo- 
stom, ki kuri vsega skupaj nekaj vatov. V našem sis- 
temu je čepela plošča Intel DP55KG, sparjena z zna- 
nim Kingstonovim pomnilnikom DDR3-1066. V reži 
PCle je švical radeon HD4850, diskovje pa je bilo še 
klasično, brez SSDjev. Privzeti hladilnik se pri kasneje 
obrazloženem navijanju ne obnese, zato je bil na no- 
vinca poveznjen Thermalrightov MUX-120. Sistem je 
slonel na 64-bitni različici Windows Viste, kar se ute- 
gne spremeniti s prihodom sedmice. Poganjali smo 
standardne teste Cinebench R10, Photoshopov Speed- 
Test in Crysis Warhead. 


Novi ljudski proizvod 


Ne bi mogel trditi, da lynnfieldi presenetijo, navdušijo 
pa vendarle. Core i5-750 je slabši od najšibkejšega 
predstavnika bloomfieldov, 17-920, medtem ko njegov 
močnejši brat i7-870 sede pod najvišjo stopnico, na 
kateri čepijo bloomfieldi extreme edition, in se ravsa z 
17-950, ki je v podobnem cenovnem rangu. 

Poglejmo sedaj cene. i5-750, ki stane okoli 190 EUR, 
je primerljiv s phenomi 2 X4, hkrati pa je občutno ce- 
nejši od i7-920 ter, kar je najpomembneje, od dražjih 
modelov serije core 2 guad! 870tka vas bo stala pod- 

obno kot 950tka, malo čez 500 evrov. Nekaj je torej 
takoj jasno: lynnfieldi pošljejo spat tako serijo core 2 
kot phenome 2. Brez debate. Poceni core i5 je v na- 
vezi s cenejšimi matičnimi ploščami od tistih s čipov- 
jem X58 razlog, da bodo novinci zelo verjetno postali 
nova prodajna uspešnica. 

A četudi glede njihove postavitve v brzinsko razpre- 
delnico ni večjih presenečenj, se ne moreš znebiti 
občutka, da so nekaj posebnega. Bržda predvsem na 
račun izpopolnjene tehnologije turbo. Do sedaj je bilo 
kljub že nekajletnemu širjenju štirijedrnikov špilavcu 
še vedno težko svetovati, naj si omisli ravno tega. 
Prav tako ali še bolje jo je odnesel z dobrim dvojedrni- 
kom, saj frekvenca še vedno vlada. Nova družina pa 
nam s svojim naprednim višanjem urice odločitev 
močno olajša, saj se srčike z nalogami, ki ne zahteva- 
jo večnitenja, soočajo skoraj tako dobro kot dvojedr- 
niki z veliko višjim nazivnim taktom! Zato je mogoče 
trditi nič manj kot to, da novi Intelovi procesorji po- 
menijo dokončni zaton dvojedrnikov, ki se je napove- 
doval že nekaj časa, a se do zdaj še ni uresničil. 

Kaj torej preostane velikim, če je tu cli ... pardon, 
lynnfield? Procesorji v podnožju LGA 1366 bodo os- 
tali na vrhu in v strežniških sferah. Omejitev na 16 
stez PCle je za hardkor multi-GPU navijalce povsem 
nora misel. Takisto se ne navijajo tako dobro, kar je 
na prvi pogled spričo tehnologije turbo celo malce 
hecno. Problem se skriva ravno v integriranem krmil- 
niku PCle, ki je zaradi vezave na notranjo frekvenco 
(base clock - BCLK) huda ovira, saj dvigov ne zmore 
dohajati. Na privzeti napetosti Vcore se lynnfieldi na- 
vijajo nekje do najvišje meje turbo boosta, za kaj več 
pa je treba višati napetost. Ker so novinci energijsko 
varčni, se da Vcore z omenjenim Thermalrightovim 
MUX-120 povišati na 1,4 V, s čimer je moč doseči 4 
gigaherce. Ni slabo, ni pa tudi primerljivo s phenomi 
2 ali težkokategorniki družine i7. Omeniti je treba, da 
je najbolje navijati z izključenim turbo načinom, saj 
začne sicer procesor ob malo nitih žokati previsoko in 
boste hitro imeli probleme. Nasploh bo navijanje sku- 
paj s turbom še zanimiva reč, ki jo bo treba bolje razi- 
skati. 

LGA 1156 je z mamaplatami okoli stotaka navzgor 
torej nov standard za špilavca, ki za mašino noče da- 
ti toliko kot za avto, Intel pa ima v rokah zmagovalca 
tudi v srednjem razredu. Core i5-750 je hiter, poceni 
in varčen, podobno kot i7-870 v nižjem visokem ra- 
zredu. Začetkom naslednjega leta pa dospe naslednja 
generacija, srčika clarkdale z 32-nanometrskimi jedri 
ter 45-nanometrskim integriranim grafičnim čipom. 
Tudi ta bo sodila na LGA 1156, a je treba poudariti, 
da jo morajo podpirati matične plošče. Zaenkrat je še 
ne! V zgornjem razredu medtem pripravljajo šestjedr- 
ni gulftown na podnožju LGA 1366. Sedaj je na vrsti 
AMD. Težko delo ima. 

gli Intelovo ploščo, naj 
aS nič ne skrbi. Proizvajalci mamaplat so bili na 
lansiranje dobro pripravljeni in izdelkov je obilo. 

KONZOLEC 


Tako kot sta sčasoma zgubila kilograme sprva nabuljena PS2 in PSP, je prvega 
septembra krepko shujšal nekdaj impozantni playstation 3. <rc' postavi na omaro 
'PS3 slim' in preizkusi, če enako dobro opeče kruh kot stari toaster Dartha Vaderja. 


enar je sveta vladar in osnovni razlog, da 
bodo odslej v trgovine prihajale le še no- 
ve, zdruznjene izvedenke playstationa 3. 
Celo velikan, kakršen je Sony, si namreč 
ne more privoščiti velikih izgub, ki jih 
prinaša tako napredna in za tako relativno nizko ce- 
no prodajana naprava, kot je črni monolit. Zanašati 
se na to, da bodo razliko med prodajno nalepko 399 
EUR in dejanskimi stroški povrnile igre, ni modro. 
Sploh ne v dobi gospodarske krize. In ob konkuren- 
tih Microsoftu ter Nintendu, ki z njegovega samu- 
rajskega telesa režeta velike kose mesa. Zato 
so Japonci šparali že sproti. Prvotna bajsika je 
zlagoma izgubila najprej strojno združljivost 
z igrami za PS2 in nato še softversko ... 
prejela drugačen blu-ray pogon, ki ni znal 
več brati ploščkov SACD ... bila ob dvo- 
je USB-vrat od prvotnih štirih ... se 
otresla bralnika pomnilniških kartic 
... in založila kromirano obrobo, ki 
jo je nadomestila srebrna. Zdaj 
pa je izšla še orenk revizija, ki ji 
ljudstvo pravi PS3 slim, čeprav 
to ni uradno ime. Odslej je 
PS3 pač PS3, z novim kra- 
tičnim logotipom vred, kaj- 
ti prejšnji logo z vso be- 
sedo v tipografiji, ka- 
kršno ima film Spider- 
Man, je zgodovina. 


€ Xbox 360 je pri vrhunskih igrah v prednosti tudi zato, ker je bil na tr- 
gu leto prej. Seznam špilov, ki za PS3 pridejo v naslednjega pol leta, 
pa hudo obeta: God of War 3, Uncharted 2, Gran Turismo 5... 


Odpakirana 


Magična beseda je nižja cena, kajti agresivna Micro- 
softova tržna politika je playstation opazno poškodo- 
vala. To, da je PS3 tišji od xboxa 360, opremljen z 
blu-ray pogonom in wi-fijem ter z zastonjskim sple- 
tnim servisom, veliko ljudem ni pomenilo dovolj, da 
bi odšteli 400 namesto 300 in potem celo 200 evrov, 

kolikor je veljala šatulja iks brez trdega 
diska. Xbox 360 je imel 
prednost kot si- 


bolj oskub- 
ljena, a cenejša in vse- 
eno dovolj sposobna ter močna 
konzola z odlično bazo iger. Am- 
pak shujšani PS3 in stara zaloga 
bajsik po novem staneta 300 ev- 
rov, kar mašino pomakne v to- 
povski domet za udar po nepo- 
srednem Microsoftovem tekmecu. 
Slim kajpak enako poganja enake 
igre kot doslejšnji playstation 3 in 
je z njim povsem združljiv, saj se 


struktura procesorja cell, grafičnega čipa RSX, rama, 
vodil in drugih elementov igrarskega drobovja ni 
spremenila. LittleBigPlanet in MAG bosta grafično, 
zvočno, nadzorno in sploh v vseh pogledih enaka na 
obeh mašinah. Takisto so v njem ostali blu-ray po- 
gon, ki suče igre, filme ter glasbo, wi-fi in povezljivost 
s PSPjem. Žal pa je enaka tudi vsebina škatle pri na- 
kupu. To pomeni, da poleg konzole, ki jo spremljata 
napajalni kabel in joypad (to ni več sixaxis kot njega 
dni, ampak tresoči dual shock 3), še vedno dobiš 
bedni kompozitni video kabel namesto komponent- 
nega ali HDMI. Dobro, HDMI-kabel stane kakih deset 
evrov, a vseeno - da Sony napravi, ki sodi v vrh 
zabavne elektronike, leta 2009 prilaga 
kompozitno žico, je nezasliša- 
no. Kaj šele, da bi zraven do- 
bili kak blu-ray s HD-odlomki 
iz filmov ali kartico z nekajevr- 
sko kodo za Playstation Store. 
Recesija, hnmm? 
Skorajda kvadratna konzola meri 
29 x 29 x 6,5 centimetrov, kar je 
malodane polovico višine starega 
PS3 in za kaka dva centi niže od 
xboxa 360. Tudi dokaj lahka je, saj 
tehta dobrih pet kilogramov, skoraj 
dve kili manj od debeluške. USB-ja sta 
spredaj levo, zraven je pokrov za enosta- 
vno zamenljiv 2,5-palčni trdi disk (tak, ka- 
kršni so v prenosnikih), ki ga je zdaj za 120 
GB. Bralnika kartic ni več, tako kot ne kom- 
patibilnosti s špili za PS2. Za slednjo je Sony 
uradno najavil, da se je od PS3 poslovila za ve- 
komaj. Sijoči lesk se je izgubil, tako kot kromi- 
rana in srebrna obroba. Zdaj je vsa naprava ode- 
ta v enako črno, malce hrapavo in nekam neu- 
gledno plastiko. Takisto sta šla po gobe zgolj na ra- 
hel dotik občutljiva gumba za vklop in izklop ter iz- 
met ploščka, saj nova klikotno pritisneš navznoter. 
Kot knof na gatah je odpadlo celo stikalo on/off na 
zadnji strani, kjer so še vrata HDMI, zvočno-slikovni 
multi out (kompozitni kabli in druščina), LAN in op- 
tični toslink. Če hočeš biti ultimativno eko, moraš iz- 
takniti napajalni kabel, ki ima dva pina namesto treh. 
Naprava se kljub temu, da je cell zdaj izdelan v 45 nm 
tehnologiji, greje podobno kot prejšnji model, kar po- 
meni zelo. Je praktično enako tiha, tako glede venti- 
latorjev kot sukanja okroglin, tudi napajalnik je še 
vedno notranji. Le novi drajv v slimki, ki seveda nima 

NOVI NAKUPNI NASVETI 


Decembrski primerjalni testis konzol je že daleč nazaj, 
zato so na mestu obnovljene misli. 


PS3 slim 120 GB (300 EUR) : xbox 360 premium 60 
GB (240 EUR) ali xbox 360 elite 120 GB (250 EUR) 

Svete vojne med lastniki oziroma ljubitelji PS3 in xbo- 
xa 360 bi lahko zdaj po eni strani potihnile, saj sta si 
napravi cenovno zelo blizu. Po drugi pa se lahko še 
bolj razplamtijo, saj za križarje ni boljšega kot odkri- 
vati nove prednosti 8 pomanjkljivosti. Prav tako je 
okus pač okus in komur je neznansko všeč ena na- 
prava, mu spremenjena cenovna politika ne bo pome- 
nila dosti. In navsezadnje so tu igre — kdor napeto 
pričakuje Forzo 3, bo častil / si bo omislil xbox 360, 
kdor prisega na Gran Turismo, zaradi petice ne bo 
mogel brez PS3. Na eni strani je Alan Wake, na drugi 
Uncharted 2. In tako dalje. No, v splošnem velja stara 
ugotovitev, da je PS3 boljši za večpredstavne namene 
višjega razreda zaradi tihosti in pogona blu-ray (X360 


pladnja, je glasnejši od starega, ko kaj vanj vstaviš in 
iz njega izvržeš. SACDjev vnovič ne bere, DVD-Ajev 
pa itak ne, saj je to Sonyju konkurenčni format. Su- 
havdarka zaradi ravnega roba manj stabilno stoji po- 
konci in je treba, da si pri tem brez skrbi, dokupiti 
uradni podpornik. Kuri pa polovico manj štroma, 
okrog 100 vatov namesto 200, kar jo izenači z novimi 
xboxi 360 serije jasper. Na leto zna to prišparati nekaj 
evrov. Hecno je, da na disku ni nameščen najnovejši 
firmware 3.00, temveč 2.76. 

Kakšen je slim na polici, je stvar okusa, težko pa bi 
kdorkoli rekel, da je enako impresiven kot stari PS3. 
Ta je nekaj posebnega, saj se ga vsled lošča ter nena- 
vadne izbočene oblike drži pridih elitizma, dočim je 
novi model zaradi majhnosti in mat črnine precej neo- 
pazen. A zanj si dal stotaka ali vsaj nekaj deset evrov 
manj, če upoštevam razne trgovske akcije bajsik, in 
to se nekje mora poznati. 


Za in proti 


Temeljni slimovi plusi so tile: je nov, kuri manj elek- 
trike in ima 120 GB diska. Nadalje so tu dvosmerna 
vrata HDMI, ki omogočajo 'bravia sync' - krmiljenje 
PS3 z daljinskim upravljalnikom televizorja. Reč v os- 
novi deluje brez težav: stopiš v meni prikazovalnika, 
po možnosti takega iz Sonyjeve serije televizorjev 
bravia, za katerega je navedeno, 

da podpira bravia sync, in po- 


ČO Uncharted se igra enako v dahavki in bajsiki. Niso pa vsi navdušeni nad 
novim videzom in marsikdo je bil pripravljen odšteti sto evrov več za to, kar 
vidiš na desni. No, Sonyja zanimajo mase in te hočejo nižji strošek. 

ima DVD-pogon, je precej glasen in je nagnjen k crko- 
tom - oboje je malo izboljšano v novi reviziji jasper), 
medtem ko je docela igralsko vzeto xbox do neke me- 
re v prednosti. Xbox je znan po tem, da se bolje ob- 
naša pri večplatformskih naslovih, a treba je reči, da 
so razlike v splošnem majhne. Obstaja tudi bera iger, 
ki so boljše na PS3. Po drugi strani ima X360 zaen- 
krat več vrhunskih ekskluziv. Oceno 90 v Jokerju je 
doseglo devet špilov, ki so dostopni samo na njem 
(Gears of War, Table Tennis, Test Drive Unlimited, 
Crackdown, Virtua Fighter 5 Online, Braid, Gears of 
War 2, Trials HD, Shadow Complex), a le en za PS3 
(Metal Gear Solid 4). Spletni servis je na xboxu plač- 
ljiv (od oka pet evrov na mesec), na PS3 pa zastonj, 
vendar ima X360 privzeto slušalke z mikrofonom, ki 
so na PS3 opcijske in zato ne pretirano razširjene. 
Spletni štacuni (Xbox Live Arcade, Playstation Store) 
sta pri obeh konzolah dostopni s karticami s kodo. 
Playstation za razliko od konkurenta omogoča še sti- 
kanje po internetnih straneh, vključno z gledanjem 
YouTuba in poročil. 


iščeš združljive HDMI-naprave, med 
katerimi je PS3. S tevejevim da- 
ljincem lahko nato šariš po play- 
stationovem XMBju, greš v Play- 
station Store in tako dalje, kar je 
le malo manj odzivno kot z dual 
shockom ali namenskim remo- 
tom. Takisto uravnavaš njegove 
menije med ogledom filmov. Se 
pravi, da v teoriji ne potrebuješ 
več namenskega daljinca za PS3, 
če imaš ustrezen teve. Konzolo 
prek daljinca izključiš skupaj s te- 
levizorjem, če tedaj ničesar ne 
počne. 
Ni pa vse tako rožnato. Brskanje 
po PS Storu se zaključi, ko opaziš, 
da ni gumba za vrnitev v prejšnji 
meni, menijev med predvajanjem filma s televizorje- 
vim črnogorcem dostikrat ni moč dobiti in podpora 
različnim tevejem je vsaj zaenkrat malo hecna. Vede- 
ti je namreč treba, da bravia sync ni nič drugega kot 
preimenovan standard HDMI CEC (Consumer Elec- 
tronics Control), ki omogoča po HDMIju povezanim 
napravam, da se medsebojno nadzorujejo. CEC je ve- 
liko firm preimenovalo po svoje: Sony mu pravi bra- 
via theatre sync, Sharp aguos link, Samsung anynet, 
Philips easylink, Pioneer kuro link in LG 
simplink. Še vedno pa gre za isti stan- 
dard in bravia sync na slimu ni omejen 
na Sonyjeve televizorje, ampak deluje 
tudi z drugimi, recimo s Panasonicovo 
serijo viera. Kar ni čudno, glede na to, 
da je v slimu Panasonicov HDMI-čip. 
Zapaženo delujejo tudi Sharpovi aguo- 
si in Samsungovi modeli, ki poznajo 
anynet. Seveda pa ni nič zacementira- 
no, kot se za elektroniko spodobi, in 
splet je poln poročil ljudi, da ta in ta 
model deluje, spet drugih, da ne. 
Stari PS3 bravia synca nima in 
ga ne bo imel, saj je ta hard- 
verska domena novega čipa. 
Še ena lastnost novega mo- 
dela PS3 je, da ima sposob- 
nost bitstremanja, torej ne- 
spremenjenega pošiljanja 
receiverju zvočnih signalov 
DTS-HD master audio in 


KONZOLEC 


PS3 slim 120 GB (300 EUR) : wii (240 EUR) 

Če nisi ravno usekan na Maria in Zeldo, menim, da je 
wii tretji v vrsti nakupov za kogarkoli, ki ima rad kako- 
vostno domačo zabavo. Saj beli prisekanček ima svoj 
nabor dobrih novih iger, kot je Little King's Story, 
WiiWare se začenja popravljati in Wii Sports v četve- 
ro je ava za druženje. Toda 240 evrov za napravo, ki 
strojno brutalno zaostaja za enako cenjenim xboxom 
360 ter le malo dražjim PS3? Veliko je to. 


PS3 slim 120 GB (300 EUR) : PS3 40/80 GB (300 EUR) 
Svojega PS3 iz čisto prve serije (takratna cena: 599 
EUR) ne bi zamenjal za slima, saj je nabit s funkcija- 
mi, od vrtenja SACDjev prek namestitve Linuxa do 
backward compatibilityja. In če ga vržem v glavo vlo- 
milcu, lahko lobanjsko dno obesi luftat v omaro. Bra- 
via sync na slimu je že kul, ampak Sonyjev blu-ray 
daljinec je tako dober, da ga ne pogrešam. Skratka, 
launch enota ima preveč dobrega, da bi jo menjaval 
za suhico. Poznejšim modelom, torej 40 in 80 GB ter 
omejenemu 160 GB, pa je slim nadmočen. 


O Opevani PS3-ekskluzivni Heawy Rain bo noir detektivska avantura, 
obogatena s filmskimi kadri, napeto zgodbo in fantastično grafiko. 


trueHD, medtem ko jih prejšnji PS3ji konvertirajo v 
večkanalni PCM. Vsekakor je to v praksi zanemarlji- 
vo. Saj je kul, ko se na sprejemniku prižge lučka 
DTS-HD MA, ampak to je vse (ne bi se spuščal v ki- 
lometrske razlage). Batagelca: taisto sposobnost 
imajo že HDMI-čipi v novejših debelih PS3, a je Sony 
ni vklopil. 

Kaj pa slimovi minusi? Manj impresivna zunanjost, 
večja cenenost, ni lastnosti splovitvene enote (ta suče 
SACDje, ima štiri USBje in bralnik kartic ter vrti igre 
za PS2), ohrnost priložene robe in nezmožnost name- 
stitve Linuxa kot alternativnega operacijskega siste- 
ma (Other OS). Ta opcija pri bajsikah ostaja, čeprav 
nadgradiš firmware na novo inačico 3.00, pri izstra- 
dankah pa jo je Sony zaradi nižje cene ukinil. Vendar 
ne cene same naprave, temveč plačila ljudi, ki skrbi- 
jo za nadzorne gonilnike. Prav tako je opaziti malce 
večjo počasnost. Vstavil sem štiri filmske blu-raye in 
pri vseh je trajalo od štiri do pet sekund več kot na 60 
GB bajsiki, da se je pojavil osrednji meni. Igre so po- 
kazale mešano sliko. Uncharted se je na 60 GB PS3 
zagnal enako hitro kot na slimu, Street Fighter 4 in 
Metal Gear Solid 4 sta se vitkici inštalirala skoraj mi- 
nuto hitreje, a se pognala pet sekund počasneje, 
dočim je Heavenly Sword namestitev izvedel osem 
sekund hitreje na bajsiki in na vzporednem 40 GB 
PS3 kot na slimki, na slednji pa se je pognal zaskr- 
bljujočih 17 sekund počasneje. Čeprav rezultatov ne 
gre posploševati, znaš biti razočaran, če od svežega 
modela pričakuješ pohitritev. Je tako zaradi Sonyje- 
vega varčevanja? Najbrž. Denar, sveta vladar ... 


s 
JEVEL gobčnih godbščin se'nadaljuje in S/Z 
Mgfodšpia kup omuljbnik komadov. Rlošče k tega me 


a je revolucija v žanru glasbeno-ritem- 

skih iger oddaljena toliko, kot so dolge 

cifre na bančnih računih založnikov, smo 

že poštekali. Zato je GH5 kljub zveneči 

cifri le udobna evolucija glede na Guitar 
Hero World Tour (Joker 185), ki je predhodnicam 
dodal udejstvovanje v grupi. Potem ko ga je k temu 
prisilil Rock Band, seveda. Igro sicer spremlja nova 
kitara z rdečo ploščo, a je le osvežena ona iz World 
Toura - boljši je touchpad, ki je zdaj povsem digita- 
len in s tem natančnejši, ostalo pa je enako. Activi- 
sion sicer trdi, da so izboljšali strum bar, brenkalno 
udarjalo na telesu, ampak razlike ni opaziti. Bobni 
ostajajo enaki, mikrofon tudi. Drugače igra podpira 
vse predhodne kitare, bobne in mikrofone iz serije 
ter še Rock Bandove povrhu. Le od igranja z joypa- 
dom se je treba posloviti, kot je bilo že v World Tour. 
Moraš si lastiti inštrument (s kitaro velja tipična ce- 
na dobrih 90 evrov), ali prisluhniti tišini. 


Na veselico ... 


Ampak te bo manj kot prej, saj je GH5 prijaznejši od 
World Toura. Ker so kitarščine postale mainstream, 


jih morajo znati igrati in se v njih znajti največji anal- 
fabeti. Tudi predstavitev mora biti podobna televizij- 
ski. Zato se je izvedba pomaknila proti realizmu in 
čeprav je slog še vedno odbit, z risankastimi liki za- 
pretiravanih dimenzij, je občutek bolj MTVjevski. Da 
so stripovske vmesne sekvence smert storile, ni pre- 
senetljivo. Nekaterim bo pristop všeč, drugim ne, gre 
pa pač za očiten poskus nadaljnjega širjenja občinst- 
va. Kar je v večji meri mogoče le na rovaš tistih, ki 
Heroja še niso godli. 

Ti bodo veseli dejstva, da je pridruževanje največ šti- 
ričlanskemu bendu olajšano. Na xboxu 360 in PS3 
(špil je narejen še za wii in PS2, za PC ga še ni) pritis- 
neš gumb na kontrolerju, izbereš opcije in to je to. Bo- 
disi na zaslonu, kjer prisostvujoči čakajo na začetek 
komada, bodisi med truščem. Taisti zaslon rabi nali- 
nijskemu povezovanju: namesto da bi hodil v ločen 
meni, udariš knof in igra poišče gmajno na netu. Celo 
direktno lahko vstopiš v štikl, ki ga igra požene name- 
sto uvodne animacije. Da je lahko v verziji za X360 na 
odru prisoten tvoj avatar iz dashboarda, je dodaten 
plus, čeprav je med načičkanimi hrusti videti malo he- 
cen. Urejevalnik za izdelavo lika je drugače močnejši 
kot v WT in ima nemalo odklepabilnih okraskov, 


jim"kotie 


NOE ri 


Ciuigi?? Fr aro 5: 


vključno z licenciranimi kitarami. Če to koga vzburja - 
itak pretežno gledaš v trakove s simboli, ne na oder. 
Na željo po masovni ponudbi takisto kaže uravnava- 
nje zahtevnosti. V večini komadov, izvzemši tiste pro- 
ti koncu kampanje, sta tako medium kot hard malce 
lažja kot v predhodnikih. No, expert je še vedno moril- 
ski za vse razen za one, ki Dragonforce odšpilajo s ko- 
leni. To velja za solo in bas kitaro ter bobne, saj je pe- 
tje v splošnem kar težko, predvsem zato, ker je v pe- 
smih toliko pristopov in različnih tehnik. Biti obenem 
Freddie Mercury, Bruce Dickinson in Mark Knopfler 
pač ni enostavno. In še nekaj: v guickplayu so takoj 
odklenjeni vsi komadi. Nič več zamudnega odklepa- 
nja v karieri - povabiš prijatelje in že godete pesem po 
izbiri, čeprav se igre praktično dotaknil nisi. 

Temu navzlic je napredovanje skozi kariero olajšano 
po zgledu GH: Metallice. Ni več setov pesmi kot v 
GHWT in poanta je le ta, koliko zvezdic si nabral. Za 
naduspešno izvedbo dobiš pet zvezdic, za manj us- 
pešno štiri in tako dalje. Ko jih imaš zadosti, odkleneš 
naslednje prizorišče z novim naborom komadov. Če 
jih večino odgodeš dobro, prejmeš zadosti zvezd, da 
odpreš naslednji oder, kar pomeni, da se ti ni treba 
ukvarjati z vsemi pesmimi. Niti se ti ni treba mučiti z 


e oiinatija likov na odru je občutno boljša in raznolikejša kot v GHWT. Tudi 
šov je precej bolj izpiljen in meji na Rock Bandov. 


€ Avatarju na odru, juhej! V inačici za wii pa v enem od modusov nastopijo 


miiji. Treba je reči, da so na Nintendovi konzoli risankavi liki bolj na mestu. 

CO internetna štacuna že deluje in ima lep kup robe. V GH5 je moč uvoziti tudi 
35 komadov iz GHWT in 21 iz GH: Greatest Hits, a za plačilo kakih 4 EUR. 


odličnostjo na hard ali extreme, saj zvezdica povsod 
velja enako. Boljšim glasbenikom so namenjeni dodat- 
ni izzivi v slogu 'čim dlje drži množilnik 4X' in 'toliko- 
krat uporabi star power', ki dajo ekstra zvezdice ter 
nagrade za čičkanje svoje naodrske persone. 

V karieri opaziš še, da je nabor 85 komadov, med ka- 
terimi ni priredb, pisan, saj jemlje iz mnogih obdobij. 
Starine zastopajo Maidni (2 Minutes to Midnight), Dy- 
lan (All Along the Watchtower) in Rush (The Spirit of 
Radio), srednjeletnike Nirvana (Teen Spirit, Lithium) 
in Bush (Comedown), vroče stvari pa The Killers 
(Pretty Faces), Kings of Leon (Sex on Fire), The Whi- 
te Stripes (Blue Orchid) in tako dalje. Imamo klasični 
rok, metal, poprok, progresivce, agresivce in zamor- 
jence. Na poti godeš tudi v koži zvezdnikov, kot so 
Santana, Kurt Cobain in Jimmy Cash, nakar lahko nji- 
hove like uporabiš koderkoli. Casha sem takoj dal za 
bobne, medtem ko je Kurt cvilil komade Smashing 
Pumpkins. Ure zabave. Ni pa več šefovskih bitk, bah. 

Z ZNANJEM KRIZE NI. 

festival računalništva in sodobnih komunikacij 


... gremo skupaj 


Za samotarja nakup GH5 ni ravno obvezen. Drži, špil 
je prijetnejši, bolj eleganten od prejšnjih iz serije, 'no- 
te' so odlično poustvarjene. A vse skupaj je precej 
slično, vključno z ustvarjalnikom, ki je prijaznejši, 
vendar bistvenega napredka nima. No, čarobna bese- 
da je druženje. Sodelovanje v bendu je močno 
iste sorte. Se pravi, igrati morejo dva, trije ali štirje so- 
lo kitaristi, bas kitaristi, pevci ali bobnarji. Ali v vsa- 
kršni drugi kombinaciji, v težavnostnih stopnjah po 
želji za vsakega posameznika, v isti sobi oziroma na 
spletu. Tam lahko hkrati šopa kar osem ljudi. Po zgle- 
du Rock Banda zdaj boljši rešujejo slabše, ki jih publi- 
ka izžvižga, ne da se pesem takoj zaključi kot v 
GHWT. Takisto se je moč komadu pridružiti kadarko- 
li (drop in) ali iz njega izstopiti (drop out), ne da bi 


€ Pri petju lahko še vedno delaš lalalala, dokler poješ v pravilni višini. Sta pa 
dve novi obliki dostave teksta — statičen in karaoški. Stari ostaja najboljši. 


morali ostali čakati oziroma zaključiti igranje. Bendi 
imajo v karieri svoje izzive, namenjen pa jim je tudi fin 
nabor modusov v kompetitivnem načinu. Ta zajema 
obvezni pro face-off, kjer zmaga tisti z največ točka- 
mi; streakers, kjer pike prinašajo dolga zaporedja 
brez napak; temu podobni perfectionist; do or die, 
kjer ne smeš zgrešiti več kot treh not; in najboljši 
način momentum, kjer se težavnost sproti prilagaja 
temu, kako igraš. Vse to tudi v moštvenih izveden- 
kah. V družbi štirih je Guitar Hero 5 vsekakor sekal, 
čeprav je Kavbojc stalno hotel peti ženske vokale, in 
v takem primeru je izdatek zanj upravičen. Če se se- 
veda še niste naveličali vsega koncepta. Kar ob po- 
plavi predstavnic žanra ne bi bilo nič čudnega: zdaj je 
zunaj že več kot deset Kitarskih herojev, štirje Rock 
Bandi in Rock Revolution, prihajajo pa še najmanj 
Rock Band: Beatles, GH: Van Halen, Band Hero, DJ 
Hero ter Lego Rock Band. Mi seveda še vedno čaka- 
mo na GH: Siddharta, Bohem 8 Buldožer. 


Festival FRISK je osrednji brezplačen informacijsko 


komunikacijski dogodek v Sloveniji. Na festivalu se 
družimo z najboljšimi, kvalitetno izobražujemo, drzno 
debatiramo in navsezadnje dobro zabavamo. 


FRISK-OVCI SMO OPTIMISTI. 


FRISK-OVCI PRAVIMO, DA Z ZNANJEM KRIZE NI. 


šTvo 

Xbox Live Indie Games, spletni dom garažnih iger za xbox 360, je vsak me- 
sec zajetnejši. Sneti in Kat-Ana predstavita najzanimivejše izdelke z njega. 


box Live Arcade, tisti del vsemrežnega 
servisa Xbox Live, kjer za okrog deset 
evrov tržijo manjše, neodvisne in bolj ne- 
navadne igre, je širši javnosti dobro 
znan. Tam kupiš špile, kot so Braid, 
Geometry Wars, Shadow Complex, Castle Crashers 
in Trials HD. Obstaja pa v njem brlog, kjer so na vo- 
ljo še bolj alternativni naslovi - taki, ki jih v kletni te- 
mi na lastno pest kujejo začetniški izdelovalci. Reče 
se mu Xbox Live Indie Games (prej Xbox Live Com- 
munity Games) in je po eni strani dodaten vir zabave 
za kupce, po drugi pa distribucijski kanal, ki nade- 
budnim programerjem odpira vrata v industrijo. 


Tudi jaz! 

Za izdelovalca je stvar načeloma preprosta. S pagine 
http://creators.xna.com zastonj pobere razvojni paket 
XNA Game Studio, nakar z njim na računalniku izde- 
la igro. O XNA smo pisali v Jokerju 159, članek Re- 
nesansa garažnih iger (id na stranki: 3435), gre pa za 
zbirko orodij, s katerimi narediš špil za PC in xbox 
360. Če si programerski zelenec, ti skupnost na ome- 
njeni pagini nudi pomoč v obliki številnih vodičev in 
nasvetov. Ko bi rad ljubljenčkasti projekt izdal, moraš 
kupiti letno ali štirimesečno članstvo v Klubu ustvar- 
jalcev (Creators Club), kar stane 99 oziroma 49 do- 
larjev. Šele tedaj lahko na Microsoftov vsemrežni ser- 
vis naložiš svojo igro, ji določiš ceno (200, 400 ali 
800 točk, torej nekje 2 in pol, 5 ali 10 evrov - od 22. 
oktobra dalje bo cena največ 400 točk) ... in pričneš 
služiti, saj ti MS nakazuje cekin od prodaje. A če si 
Slovenec, je to težava, ker naša dežela na xboxovem 
zemljevidu ne obstaja. V teoriji bi moral imeti firmo v 
eni od podprtih držav ali goljufati pri prijavi, podobno 
kot se prijaviš v Live, in tvegati, da ne dobiš nič. Naši 
avtorji doslej še niso objavili nobene XNA-igre, tako 
da se ne ve točno, kako je s tem. 

So torej že na obzorju joškatice, jastogi in jahte? Po- 
gojno. Če igr(ic)a ni dobra, širše pozornosti itak ne bo 
deležna. Kot filter delujejo lokalni opisovalci v skup- 
nosti, ki dajejo ocene. Dobro mnenje lahko pomeni 
vstop med velike, saj takim špilom včasih posvetijo 
pozornost velike svetovne medijske izpostave. Vse- 
eno pa posebnega prodajnega uspeha ni doživela no- 
bena igra na Live Indie, zato je cilj razvijalcev pogosto 
ta, da špil pride na Live Arcade. 


Plevel 


Spalnični naravi ustvarjanja primerno je količina 
šodra na XNA ogromna, zato mnogi obupajo pri loče- 
vanju zrnja od plev. Od kakih 350 iger je spodobnih 
mogoče trideset. Mogoče. Rak rana je nezloščenost 
na različnih področjih. Primer je akcijska sekljačina 
Colosseum, z nalepotičeno 3D obrobljeno podobo 
verjetno najbolj impresiven XNA-naslov, ki pa je ig- 
ralno slabotna kopija uspešnice God of War. Zadovo- 


ljiv tepežkarski sistem, ki temelji na levi in desni gobi- 
ci, in prilagajanje lika sta lepi lastnosti. A 800 točk 
oziroma deset evrov je dosti previsok izdatek za igro, 
ki se pretirano naslanja na vzornika, ima številne ost- 
re robove, kot je krepko nihajoča težavnost, ter jo ka- 
zi huda kratkost. 

Druga spodletelost je umetniška, od strani gledana 
ploščada A Fading Melody (200 točk). Njeni začetni 
prizori so podobni Braidu, zlasti glede podajanja zgod- 
be, toda igramo spečo deklico, ki skuša pobegniti iz 
tesnobnih sanj, kar doseže s skakanjem po glavah so- 
vražnikov. Manj kot je slednjih, bolj svetel in barvit je 
njen sprva črno-beli svet. Toda čeprav je igra artis- 
tično na nivoju, pogrne pri nenatančnem nadzoru in 
nerodni animaciji lika. 


Zrnje 

Katere so torej dobre zadevščine? Če smo že pri ploš- 
čadah, bi bil greh, če ne bi izpostavil Weapon of Choi- 
ce, premetene mešanice platformsko-strelskih serij 
Contra in Metal Slug, ki več kot upraviči ceno 400 
točk. V prejšnji cifri smo opisali Dishwasher: Dead 
Samurai in ga ocenili s 84, lušten pa je tudi klavsko 
samoumevni | MAED A GAM3 W1TH ZOMBIES!!!1 
za borih 80 točk. Drugi priljubljen žanr so dvorazsežne 
vesoljske streljačine, shoot'em-upi. Exisled je njih po- 
nosen predstavnik in je, enako kot večina ponudbe, 
klon obstoječega velikega naslova. V tem primeru le- 
gendarnega Desert Strika, tako da iz ptičje perspekti- 
ve nadzorujemo vojaški helikopter. Igro odlikujejo do- 
bro sestavljeni valovi sovragov in solidna podoba. 
Čeprav ne gre za pomemben, kamoli prelomen nas- 
lov, tovrstnih špilov ni kaj dosti niti na Live Arcade, 
tako da 400 točk ni pretirano. Klonira tudi Biology 
Battle (400 točk), ki si je vzor našel v Geometry Wars. 
Z levo gobico usmerjamo plovilce in z desno strelja- 
mo, le da se v surrealističnem prostoru namesto geo- 
metrijskih likov koljejo biološko-tehnološki konstruk- 
ti. Nadzor je odličen, adrenalin pa dodatno pumpa hi- 
tro izmenjavanje živih abstraktnih barv. Špilič zraven 
samotarništva nudi enokonzolni in nalinijski multi- 
player, v katerem pa zalotiš malokoga. 

Drugih žanrov je veliko, a so redko zastopani. Med 
športnimi igrami izstopa golfščina Easy Golf. Njena 
žgečka je v ustvarjanju prizorišč, ki jih razkažeš po in- 
ternetu oziroma od tam stegneš kreacije drugih. 800 
točk ti da samo dve igrišči, a z vihtenjem preprostega, 
močnega ustvarjalnega orodja ter povezavo s skup- 
nostjo se ta številka urno zviša. Kot simulacija golfa ni 
presežek, saj je ob resnih izdelkih te baže preprosta, a 
v njeni enostavnosti je globina. Veliko dotične ima tu- 
di Artoon, arkadna simulacija žoge, ki poskakuje po 
poljih. Le-ta se ob vsakem dotiku obarvajo modro in 
ob dvakratnem zaporednem nazaj v prvotno barvo, 
cilj pa je obarvati celotno polje. Se sliši mobidično 
preprosto? No, ni, saj Artoon zahteva razmislek in je 
zasvojljiva zadeva za ugodnih 400 točk. 


Easy Golf 


Colosseum 


Weapon of Choice . 
.s 

Shadow Complex 


bujanje žanrov, ki so pri širši publiki padli v 
nemilost, je tvegano opravilo. Zato se je mali 
razvijalec Chair oživitve dvorazsežnih, od stra- 
ni zrtih akcijskih pustolovščin, kamor štejemo 
stare Metroide in Castlevanie, lotil z razumljivo pre- 
vidnostjo. Kar so zamesili, se imenuje Shadow Comp- 
lex in je poklon zimzelenim predstavnicam te žlahtne 
branže - obenem pa ena boljših iger letošnjika. Da 
stane borih 15 evrov in ga je moč kupiti le v digitalni 
obliki na Xbox Live Arcade, nima s tem nobene zve- 
ze. Navsezadnje sta prav tam doma enakotako odlič- 
na Braid in Trials HD. 
Pičlih devet ljudekov je ob projektu, ki so ga najprej 
postavili na milimetrski papir, švicalo dobri dve leti. 
Še prej so preigrali domala vse 'metroidvanie', kot se 
špilom tega kova reče med znalci, in si niso drznili 
spreminjati dvajset let starih, kot skala trdnih osnov. 
Mednje spada specifična struktura okolja, v tem pri- 
meru podzemnega vojaškega oporišča, kjer se je v 
prihodnosti zaredila teroristična organizacija. Baze ne 
tvorijo stopnje, ki bi bile med sabo neodvisne in bi si 
premočrtno sledile, pač pa odprt, razvejan, nepreki- 
njen niz povezanih soban, ki jih sproti osvetljujemo na 


ogromnem zemljevidu. Ja, tako kot v Metroidih in 
Castlevaniah. Če vam Nintendov in Konamijev niz ni- 
sta domača, pomislite na prizorišči Shadow Moses in 
Big Shell iz prvih dveh Metal Gearov, s katerima si SC 
deli nemalo stilskih smernic. Podobno kot v slednjih 
je širno oporišče navdušujoče oblikovan konglomerat 
hodnikov, prezračevalnih jaškov, skladišč, pisarn, 
stopnišč, personalnih in vzdrževalnih prostorov, stroj- 
nic s kupom sodobne mašinerije ... Le da tu na stvar- 
stvo gledamo od strani in po eni ravnini vodimo prota- 
gonista, ki se med zasloni preklada z gibanjem, ome- 
jenim na štiri osnovne smeri (levo, desno, gor, dol). 
Kljub temu je grafika trirazsežna, saj jo kroji Unrealova 
grafična srčika, tvorci špila pa so izgruntali inovativno 
prvino, ki združuje 2D in 3D. Žarek laserskega name- 
rilnika na izbranem orožju lahko namreč z desno gobi- 
co na joypadu usmerjamo proti sovražnikom, ki proti 
nam drvijo iz globine ekrana. In to brez tiščanja gum- 
bov, saj merek na os Z švigne samodejno, ko ga do- 
volj približamo kanaljam. Jako kul. 

Na prvi pogled Senčnega kompleksa ni težko označiti 
za čistokrvno akcijado. Glavni lik, Jason Flemming, 
teroriste podira s karatejskimi prijemi, jih obstreljuje z 


razdalje in jih obmetava z granatami. Dalje obvlada 
skakanje, hojo v počepu, visenje z robov platform, 


plavanje pod vodno gladino ... A vendar je srčika igre 
podrobno raziskovanje okolja in odkrivanje težko do- 
stopnih kotičkov, ki hranijo dobrote. Napredovanje na 
neodkrite predele obsežne karte je, kot veleva tradici- 
ja, neločljivo povezano s pridobivanjem visokotehno- 
loških pripomočkov, s katerimi sprva nebogljenega 
junaka nadgradimo v futurističnega mamojebca. Če 
med potikanjem po prehodih naletimo na kovinsko 
steno, nakar vanjo posvetimo s priročno svetilko, da 
se obarva rdeče, je to znak, da nam bo nov, zastrti del 
na voljo šele, ko bomo poiskali raketomet. Zelena bar- 
va nam da vedeti, da potrebujemo granate, za oranžno 
obarvane pregrade zadostujejo krogle, za vijolične pa 
specialna pokalica, ki bljuva strdljivo peno. Sčasoma 
dobimo še sposobnost dvojnega oziroma trojnega 
skoka in rušilnega teka, kakor tudi izstreljivo vlečno 
kljuko, masko, s katero dihamo pod vodo, ščit, ki nas 
brani pred izstrelki, in tako dalje. Cel žur. 

Razveseljivo je zlasti to, da se z vsakim sveže pobra- 
nim artefaktom možnosti šetanja po karti močno 
razširijo. Zaradi tega je vračanje po prizoriščih nujno, 
a prav nič tečno. Brlog teroristov je namreč inteli- 
gentno posejan s številnimi predmeti - razširitvenimi 
paketi za zdravje, oklepi, municijo za vsako pokalico, 
zlatimi palicami, karticami .... Tem se oni, ki boste 
hoteli prizorišče obelodaniti stoodstotno, kar zna tra- 
jati kakih petnajst ur, ne boste mogli upreti. Sreča, da 
je zemljevid odličen in da je na njem priročna modra 


ČO Frpjskih prvin Shadow Complexu ne manjka. Višjo izkušenjsko stopnjo od skup- 
no petdesetih kot dosežemo, boljši so bonusi, ki nas čakajo ob ponovnem igranju. 


€ okrog sodelovanja priznanega pisca, ki gejem ni naklonjen, so delali trušč brez potrebe. Od sebe je dal le to- 
liko, da so PRovci lahko naznanili, da se dogodki iz igre navezujejo na one iz romana Empire ter nadaljevanja. 


€ Špil pridoma izkorišča pristnost tretje dimenzije. Kamera s tirov skoči med šte- 
vilnimi sekvencami, večkrat pa tudi med igranjem, denimo v bitkah s šefi. 


linija, ki označuje, kam naprej. Z vsemi žavbami na- 
mazani starošolci jo boste kakopak izklopili. 

Imamo torej vrhunsko oblikovan podzemni okoliš, 
nagrad polno raziskovanje, kulerske pripomočke, več 
kot zadovoljivo ploščadarsko in rambovsko akcijo ... 
Smo mar priče Super Metroidu za nove čase? Smo, 
če prezremo klišejsko zgodbo, ki poslanstvo opravi 
kvečjemu zadostno, dasiravno je pri njej sodeloval 
slavni ZF-pisatelj Orson Scott Card (Ender's Game) 
.. to, da ima soldateska včasih precejšnje težave z 
zaznavanjem našega vstopa v sobo, ki jo straži ... in 
šefe, ki so po obliki impresivni, po obnašanju in pre- 
kaljenosti pa niti ne toliko, saj jih večinoma po- 
končamo z maničnim lučanjem granat. Sedla bi tudi 
kaka večigralska funkcija. A kdo bo ob nizki ceni in 
vsej siceršnji odličnosti jamral nad temi nevelikimi 
minusi? Ne razmišljajte, temveč nabavite, nabijajte in 
uživajte v še eni mojstrovini na XBLA! 


Case se sreča z Jasonom. Križancem 
med Kačonom, Samus in drakulo. 


xbox 360 xbox 360 Chair/ Microsoft [Microsoft 

Slikovito obmorsko mestece v času sieste, ko se meščani pred 
soncem skrivajo po lokalih. Zaradi hitrega tempa pa počitka zate ni. 


ekoč rodovitna polja žre puš- 
čava in pustoši neusmiljeno 
sonce, medtem ko sestrada- 
ino prebivalstvo vije roke 
proti nebu brez oblačka in fehta mo- 
žaka tam zgoraj za kapljico dežja. 
Ostareli kralj zato sinovoma Willia- 
mu in Edwardu naloži rešitev kralje- 
stva. Dobro, tale klišejska zgodba 
realnočasovne graditeljske strategi- 
je Create a New World, s katero je 
serija Anno preskočila na wii in DS, 
ne bo pobrala nagrad za inovativ- 
nost. Ker pa so strategije na Ninten- 
dovi konzoli redkejše kot zobje v 
goflji ostarelega pirata, je dobro- 
došla vsaka solidna zastopnica tega 
žanra. Kar tale je. 
Anno je na wiiju v primerjavi z računalniškim izvirni- 
kom pričakovano dobil dosti bolj pisano in risankasto 
podobo, medtem ko upravljanje z miško zadovoljivo 
zamenjata daljinec za klikanje in nunčak za premika- 
nje po zemljevidu. Stavbe gradimo z izbiranjem opcij 
v menijih, kasneje pa lahko vrsto zgradbe skopiramo 
z gumbom B, kar precej olajša postavljanje večjih 
mest. 
V finih čeveljcih tadobrega princa Williama in njegove 
kompanije se tako v sedmih poglavjih zgodbovnega 
dela znajdemo na velikem zemljevidu. Po njej so raz- 
metani večji in manjši otoki, kamor ponavadi zelo na 


Gradnja stavb, cest in kmetijskih obratov potekata z izbiranjem iz 
preglednega krožnega menija. Klik in bajta je postavljena! 


šolovaj 2009 


O Med najbolj uporabnimi izumi, ki jih prinček William prinese z 
vzhoda, je vodna črpalka. Zaradi nje poljščine rastejo kot plevel. 


tesno tlačimo mesta in pridelovalni- 
ce mnogih surovin, potrebnih za do- 
brobit nenasitnih meščanov. Create 
a New World od tebe kot prava gra- 
diteljska strategija stalno zahteva 
iskanje ravnovesja med zadovolj- 
stvom in razvitostjo ljudi. To prinaša 
fičnike v blagajno, v zameno pa je 
treba rulji zagotoviti stalen dotok 
vedno novih dobrin in bajt, sicer 
neutolažljivo jamrajo, da jim manj- 
ka tega ali onega. Igranje pa zlago- 
ma postaja vse bolj zapleteno, saj 
vsak otok ne omogoča pridobivanja 
vseh potrebnih surovin, pa še te 
imajo na vsakem od otokov drugač- 
ne donosnosti. Tako se zgodi, da na 


alvation is al hand! | have returned with the 
pnans lot e pumn 


enem od manjših koščkov zemlje 
sredi morja vzgajamo le feferončke 
in molzemo krave, na drugem pa 
imamo postavljeno veliko mesto ter 
rudnike kamna in zlata. 

V vsakem primeru se splača razvoj 
mesta zastaviti previdno, počasi za- 
gotoviti osnovne surovine, z razvo- 
jem prebivalstva napolniti zakladni- 
co in šele potem narediti korak na- 
prej. Če ubogim otočanom zmanjka 
kake osnovne dobrine, se namreč 
hitro sproži domi- 
no efekt. Prebival- 
ci nazadujejo na 
nižjo stopnjo, de- 
narno stanje zač- 
ne besno utripati 
v rdečih številkah in naenkrat je vse 
v razsulu, brez možnosti hitre rešit- 
ve. Nekajkrat s finančno injekcijo 
priskoči na pomoč kralj, nakar se 
dobrodelnost konča in sledi pona- 
vljanje tekočega poglavja. Nekaj 
globine dodajo odkrivanje novih 
izumov, trgovanje z viški pridelane 
robe in specialisti, ki v zameno za 
tako ali drugačno uslugo pomagajo 
pri raznih področjih delovanja oto- 
ka. Diplomacije v smislu sklepanja 


zavezništev ali osvajanja otokov z mastnimi podkup- 
ninami ni, saj so sovragi in prijateljske face vnaprej 
jasno določeni. 

Drugi del igre so morjeplovsko raziskovanje novih 
otokov, gusarsko iskanje zakladov in navezovanje sti- 
kov z ostalimi, mnogokrat stereotipnimi liki, ki peljejo 
zgodbo naprej. Včasih je treba za nadaljevanje izpol- 
niti kako nalogo v slogu 'osvoji dva otoka' ali 'zberi 
toliko in toliko cekinov', da se odpre nov del zemljevi- 
da s kako še neodkrito zaplato kopnega. Zahtevnost 
nalog je odvisna od težavnostne stopnje, ki jo izbere- 
mo na začetku vsakega poglavja. Po širnih morjih se 
podimo le z dvema vrstama ladij: raziskovalno, ki se 
lahko spremeni v bazo na novem otoku, in bojno, na 
katero nabašemo fante iz vojašnice in jih pošljemo 
nad tečne pirate ali sovražna mesta. Upravljanje s 
plovili je zelo nepraktično, saj je treba vsako premak- 
niti posebej, kar pri naskoku na večje otoke pomeni 
mukotrpno klikanje na vsako od ladij. Bojevanje na 
morju je skrajno preprosto: barkači se postavita vštric 
in skoraj vedno zmaga tista, na kateri je več vojakov. 
Čeprav ste bradatega gusarskega umazanca obkrožili 
s petimi ladjami, si bodo topovske krogle pošiljale le 
ena na eno. 

Kdor bo na wiijev Anno prešaltal z računalniškega, bo 
verjetno pogrešal prelete nad grafično čudovitimi 
srednjeveškimi mesti in nekaj strateške globine. A hi- 
trejši tempo poskrbi, da ob čakanju na naslednji obrat 
v zgodbi ne postane dolgčas, medtem ko sistem ne 
zaide v plitkost. Ob koncu vsakega poglavja Willia- 
movih avanturic smo za svojo uspešnost ocenjeni 
glede na porabljeni čas, raziskanost zemljevida in 
učinkovitost izrabe surovin. Na žalost se zgodba, ki 
preseže deset ur trajanja, konča ravno v trenutku, ko 
nas dokončno uvede v vse skrivnosti upravljanja z 


"William, a vidiš sultanovo palačo? Kakšna bohotnost, kakšna le- 
pota!" "Vidim naravnost v harem. Kakšna bohotnost, kakšna lepota!" 


množico zgradb in razvoja ljudi od preprostih kmetav- 
zov do petičnih aristokratov. Ker večigralstva ni, osta- 
ne zgolj prosto peskovniško igranje, kjer lahko otoš- 
kemu imperiju zavladamo brez štorijalnih omejitev, s 
flaškonom ruma v eni in wiijevim daljincem v drugi 
roki pa končno pokažete piratski svojati, kdo je pravi 
šef teh voda. 


—Šerlok iz podganastega zaselka ust- 


vari dihjemajočo metropolo. 
l l wii Ubisoft 


A 

okaži mi Slovenca, ki igra King of Fighters, in 
pokažem ti hudega norca na pretepačine, ki 
nima praktično s kom meriti moči, saj ta pet- 
najst let stara SNKjeva serija pri nas nima ni- 
kakršega občinstva. Temu primeren vpliv na že tako 
maloštevilno slovensko beatemupovsko srenjo bo 
imela dvanajstica. 
Problem niti ni toliko v sami fajterski mehaniki. Ta v 
2D nasproti postavi dva borca s hakeljcem - oba sta 
del tričlanske ekipe, ki jo prosto nabereš iz zbora 
dvaindvajsetih likov. Gre za klasičen pristop niza 
KoF, ki se od Marvel vs. Capcom 2 razlikuje po tem, 
da med bojem ne moreš priklicati novega borca. Ig- 
raš, dokler trenutni ne podleže, nakar v ring stopi na- 
slednji. Zato si osredotočen na precej običajno in os- 
novno bojevanje brez skupinskih napadov, ki povrhu 
zanemarja naprednejše elemente iz novejših delov se- 
rije, kot je tactical shift iz KoF 2003. V dokaj hitrem 
tempu se vrstijo normalni udarci, specialke, blokade, 
skoki, šviganja, kombinacije, žongliranja, 'gibi iz obu- 


O čisto vso grafiko so narisali na roke na tabličnem peceju, 
tako borce kot ozadja. Podoba je zato nadvse lična. 


Madden 10 


isem največji izvedenec za ameriški nogomet 
pod Alpami, niti poznavalec vseh njegovih fi- 
nes. Mi je pa o njem jasno vse bistveno, dočim 
tovrstne igre spremljam kar redno. Zato mirno 
stojim za prepričanjem, da Madden 10 oklepljenega 
ragbija ne obravnava s tako natančnostjo in spošto- 
vanjem, kot si ta kompleksni, čudoviti šport zasluži. 
Saj na površju je vse prav. Uradna licenca lige NFL 
zagotavlja prave klube, igralce, logotipe, opremo in 
sponzorje. Vidno vzdušje je odlično zaradi občutka 
TV-prenosa, kar pomeni preklapljanje med kamerami 
in vmesne dogodke, kot so čustvene reakcije igralcev 


a ea a JAM 


O Svojih taktik v enoigralstvu ne moreš ustvarjati, v večigralst- 
vu pa ne dopuščajo niti predpripravljenih. Za to je treba kupiti 


verzijo za PSP in jo povezati s tole za PS3. 


Fighters 


pa', preklici in nova mehanika 'kri- 
tičnih protiudarcev' (critical coun- 
ters), ki temelji na nabrani energiji. 
Sliši se fensi, vendar gre pač za ak- 
tivno blokado, ki prestreže tekme- 
čev napad in ga pusti odprtega za 
kazen. Sistem deluje spodobno, 
omogoča taktično igranje in ni brez 
žmohta. Ne poseže pa v tako širino 
in globino kot Street Fighter 4 ter 
BlazBlue, niti ni tako vznemirljiv, 
dodelan ali svež, da bi o njem pisal 
traktate. Za to so odgovorni tudi li- 
ki, ki jih je glede na prejšnje Kinge 
malo in so čudno izbrani, nabori nji- 
hovih potez pa so ohrni 
ter sumljivo podobni si. 
Ne rečem, gibljive sličice so ogromne in 
čudovitega videza, tako kot lična ozadja 
z noro količino podrobnosti. Toda nasto- 
pajočim manjka udarnosti in raznoliko- 
sti, medtem ko je prizorišč borih šest ter 
jih kazi medla, ponavljajoča se muzika. 

Ravno skopost je največja hiba igre, saj 
se obnaša, kot bi priletela iz sredine de- 
vetdesetih let. Od modusov so na voljo 
pusti štorijalni turnir, ki je štorijalen le po 
nazivu in ne vsebuje odklenljivih nagrad, 
trening z računalniškim nasprotnikom z 
malo nastavitvami, pretep na isti konzoli 
in temeljni spletni boji. Umetna pamet je 


ter Ameri, ki se na tribunah naskakujejo s pivskimi 
trebuhi. Akcija je kot vedno podrejena temu, da z dol- 
gega seznama izbereš najboljšo taktiko za dano situa- 
cijo, nakar vodiš ključnega nogometaša oziroma po- 
daš nepokritemu kolegu. Dinamika prerivanja in 
rušenja je super, saj animacijsko-fizikalni model spro- 
ti računa, kako se bo odvilo srečanje med enim ali 
več športniki. Ker se nogometaši obnašajo realistično 
in umirjeno, je občutek bolj naraven kot v starejših 
Maddnih. Opazno boljše so tudi podaje, dočim gre 
med modusi najbolj ceniti internetno sodelovanje pri 
igranju enega moštva in spletne lige za do 32 sodelu- 
jočih. Kar ustreza skupnemu številu igralcev virtual- 
nega hamburgerskega fuzbala pri nas, hehe. 

A z igranjem vedno bolj motijo napake. Hroščev je cel 
kup, od očitno napačnih sodniških odločitev pri od- 
merjanju tega, kdaj je bila linija prečkana, do nepo- 
jasnjenih premorov, kjer 
ura teče, računalo pa čaka. 
Vdelali so tečno bojevanje 
za posest žoge po fumblu, 
kjer je treba besno drkati 
gumbe. Odrejanje obnaša- 
nja posameznikov je kila- 
vo, poškodb hudo preveč. 
Umetna pamet se v enem 
trenutku obnaša odlično, 
nakar zapored pada na eno 
in isto finto. V taktikah je 
preveč lukenj, ki se jih da 
ceneno, nerealistično izko- 
riščati. Nalinijski co-op mo- 
tijo nepraktični koti kame- 
re. Dostikrat prihaja do čud- 


0 Za razliko od nekaterih prejšnjih delov so v XII zanemarili zgod- 
bo. Povest iz KoF 2003 naj bi končalo nadaljevanje. 


robotska in neprimerna za zanimiv tepež, dočim nali- 
nijstvo kvari grozljiv zamik, ki na kosce razstavi celo 
boje z bližnjimi nasprotniki. Igro kljub vsemu temu 
prodajajo za polno ceno. 

KoF XII je zanimiv samo, če imaš resnega živega tek- 
meca, s katerim si bosta preštevala rebra pred enim 
televizorjem, in če kljub zanimivejši, kompletnejši 
konkurenci vztrajaš ravno na tej seriji. Pokaži se mi in 
pokažem ti hudega norca na pretepačine, ki nima ... 


63 


nih situacij, ki so odvisne le od sreče. Grafika ima 
kljub vsemu spektaklu opazne pomanjkljivosti, kot 
sta robotska animacija igralcev in manko razritega ig- 
rišča. Direktorski način ostaja praktično enak kot v 
09. In še (marsi)kaj bi se našlo. 

Najbolj pa moti tisto, česar ni, in sicer del igre, ki bi 
skušal ameriški nogomet približati evropski stranki. 
Špil namreč po vseh teh letih ne vsebuje učne ure, ki 
bi povprečnemu prebivalcu stare celine približala ta 
eksotični šport, zaradi česar je izdelek za nepoznaval- 
ca povsem ie Po takih rečeh se vidi, kako 

Sneti ima plamene v pesteh, a hkrati 
žgoč občutek v želodcu. 


xbox 360 / PS3 SNK Playmore 


Sneti teče z žogo v rokah, a mu kole- 


na a pam pogoltni ekonomisti. 


PS3 /xbox360 Electronic Arts [xbox 360 Electronic Arts 


ket Z Sodni 


> me — 


O spektakel je dober in tisti, ki ga zanimajo le površinski obrisi 
ameriškega fuzbala, bo zadovoljen. Takisto ne rečem, da se špi- 
la ne da igrati. Ampak za 21. del niza je pomanjkljivosti preveč. 


september 2009 


9. avgust 

Namestil sem Trials HD. 

Jebat ga, 1200 pik oziro- 

ma 15 evrov minusa na 
Live Arcade računu, ampak 
Sneti trdi, da se splača. Osebno 
od naslovčka pričakujem kveč- 
jemu ustrezno izpiljeno sploš- 
čeno 3D podobo, ki je bila zelo 
všečna že v izdaji za računal- 
nike (J176, 76), in enak model 
vožnje. Torej precizno obvlado- 
vanje živčnega motocikla na 
poti čez vsakovrstne ovire v po- 
gledu od strani, kar počnem z 
dodajanjem plina, stiskanjem 
zavore in nagibanjem dirkača 
naprej ter nazaj. S tem se upi- 
ram gravitaciji in zapretiravani 
fiziki, dokler čeladarja čez ploš- 
čadi, rampe, palice, zaboje, od- 
skočišča, priskočišča, sode in 
še mnogokaj bolj odbitega v 
enem kosu ne pripeljem čez 
ciljno črto. Ali vsaj do nove na- 
daljevalne točke, ki jih je og- 
romno, toda če jih uporabljam, 
više od bronaste medalje za da- 
no stezo ne bom priplezal. Sk- 
ratka, enostaven recept (Trials 
so bili sprva navsezadnje splet- 
na igra, dočim smo podoben 
recept gonili že na spectrumu - 
pomnite Kikstart?), velika za- 
bavnost in zasvojljivost, ki te 
drži, dokler proge ne postanejo 
tako zatežene, da vržeš joypad 
v zid. Preizkušeno na PCju, kjer 
so v to smer zavile zelo hitro. 
Kakorkoli, Snetko je že pričel s 
spuščanjem sporočil "ZOMGI!!! 
GOTVYI!!" po mesendžerju. Očit- 
no reč ni od muh. Jutri konk- 
retno zagrizem. 


20. avgust 

Feeenomenalno!! Bravo Finci, 
tako se to dela! Majke mi, da je 
nekdo pri njih bral mojo recen- 
zijo Trials 2, saj so popravili vse 
napake. Najprvo in najbolj bi- 
stveno: krivuljo zagamanosti. 
Piste so zdaj porazdeljene v pet 
razdelkov - beginner, easy, me- 
dium, hard in extreme. Težav- 


O Urejevalnik prog je preprost in zmogljiv. Škoda le, da igra pozna 
eno samo prostorsko ozadje — skladiščno stavbo. 


šolovaj 2009 

O Buuum! Ali pač ne, če se prek eksplozivnih sodčkov prepeljemo z mi- 
nimalnim plinom. Podobno velja za dotike motorista z elementi okolja. 
Udarec z glavo je običajno usoden, razen pri izredno nizkih hitrostih. 


9 Čeprav smo lahko brutalno ponosni že, če večino ekstremnih nivojev 
končamo brez sramotnega števila ponavljanj od zadnje nadaljevalne 
točke, pozna špilček tudi ducat običajnih achievementov. 


O Redlynxovci so nam zaupali, da je dodatek (DLC) že v izdelavi. O vk- 
ljučitvi skupne deponije za domače steze pa zaenkrat molčijo. 


nost tako narašča dosti lepše in 
imenom sekcij primerno, saj so 
easy recimo dejansko precej eno- 
stavne. Nadalje se vidi, da so naj- 
več truda vložili prav v dizajn ni- 
vojev, ki so zloženi z vzgojiteljsko 
filozofijo. Skoraj vsak je zasnovan 
tako, da se v njem nekaj naučiš, 
denimo obvladovanje motorja v 
zraku, pristajanje na sprednji in 
zadnji gumi, premikanje težišča z 
nagibanjem in rahločutno dozira- 
nje plina. Xboxov plošček je z 
analognima petelinoma za to ide- 
alen, bolj kot tipkovnica na pece- 
ju! Naučeno ti nato rabi za prema- 
govanje novih preprek. Zakon na 


Trials 


kvadrat. Kul so tudi turnirski sklopi zaporedoma nani- 
zanih manj zahtevnih prog, koder šteje skupni čas. In 
naposled so vdelali zabavne postranskosti, saj so po- 
leg standardnih pist vpeljali tako zvane 'skill games'. 
To so spretnostne mini igrice, v katerih obvladovanje 
sleherne kaprice jeklenega konjička odstopi mesto 
odbiti ustvarjalnosti. Kaka več sicer ne bi škodila, a 
najde se nekaj za vsakogar. Med omiljene zaenkrat 
štejem 'smučarsko' skakanje, kjer je fora ta, da po ek- 
sploziji, s katero šoferja poženeš v zrak, ta preleti čim 
večjo razdaljo; vlečenje vozička z bombama, ki odjek- 
neta, kakor hitro vožnja postane preveč divja; ter ko- 
taljenje velike mrežaste krogle, tako, da se vrh nje čim 
več časa držiš v ravnotežju. A bodi dovolj za danes. 


21. avgust 

Opažam, kako nadmočna je spletna integracija. Nad- 
vse pripravno je, da se po osvojitvi posameznega po- 
ligona ali mini špilčka moj dosežek na zaslonu pri- 
kaže vštric rezultatov ljudi s seznama prijateljev. Saj 
lepo, da se lahko vidim na svetovni lestvici, a proti 
nadrkancem s Kamčatke, ki dosegajo nehumane 
čase, itak nimam za burek, naj še tako študiram pos- 
netke njihovih robotsko perfektnih voženj. Ampak 
okej, da prvo mesto zavzema neki levi m33tb4ll, mi 
ne pomeni nič, dočim prav po prašičje uživam, ko vi- 
dim, da je bednibedni Sneti pri igrici planiških poletov 
še vedno zasidran na sramotnih 82 metrih, buhuhu! 
Edino ena stvar mi teži. Vključitev zmogljivega ureje- 
valnika stez, ki ga na peceju ni bilo, je še ena od ju- 
hej-pritiklin naslova. Vendar ni skupnega internetne- 
ga odlagališča za garažne umotvore! Testiraš lahko 
samo lastne umetnine in one, ki so jih zagrešili ljude- 
ki s spiska frendov. Četudi si jih špil lasti ducat, koli- 
ko od teh bo imelo voljo do gradnje? In koliko poligo- 
nov bo dobrih? Ne, to zamerico morajo Redlynxovci 
čim prej odpraviti. 

Jutri pobiram krompir, nato se končno lotim ekst- 
remnih dirkališč. 


23. avgust 

JEZUS KRISTUS IN VSI SVETNIKI! Wif?! To ni res! NI 
RES!!! Pofukanih tristo poskusov in še vedno ne mo- 
rem mimo tega hudičevsko postavljenega zaboja vrh 
kupa traktorskih pnevmatik. Zakaj?! ZAKAJ?!?! Pa 
jebemtiš, obdržati sem se uspel na klancih z nemogo- 
čim naklonom, se prebil mimo morja eksplozivnih 
bučev, preživel morilske padce z nebeških višin, za- 
obvladal vožnjo po zadnji gumi, se naučil žabjega 
odrivanja in pristajanja na kovinskih, kamnitih in le- 
senih platformah, ki so komaj kaj večje od dolžine 
motorja, delal sem lupinge, se odbijal od sten ... Stalo 
me je švica in živcev, a nisem omagal, ker vem, da 
me na finišu vedno čaka sladko zadoščenje. cca 
lo, dočim so se mi roke tresle, oči pa krvavele. A ta 
steza je več kot očitno pokvarjena! Ni druge razlagel!! 
Tolažim se edino s tem, da je tudi Evel Knievel rev- 
nih, to se pravi motorično inferiorni Sneti, nikoli ne bo 
konč ... AAAAAAaaaaa??? NEEE!!!1 KAKO KLINAC 


MU JE USPELO??!11 KAKOOO??? TO NI RES!!! VSI 


Casov rekord: 123 metrov, 87 polom- 
Uau bi mio pa kosti in 176.355 umrlih živcev. 


xbox 360 Microsoft 360 Microsoft 


KONZOLEC 


Star Ocean: The Last Hope 


MU 4 
e sklepamo po počasnem razvoju vzhod- 
njaških frpjev, lahko mirne duše pridemo do 
zaključka, da Japonci ne marajo za spremem- 
be. Čeprav so temelje žanra dokaj zgodaj tres- 
le odličnice v stilu Chrono Triggerja, ki so vpeljale 
marsikatero fino novost, ostaja velika večina pred- 
stavnic šablonskih. Zadnja leta v kalup sodijo tudi 
realnočasovni ali vsaj delno realnočasovni boji. Od 
nekdaj jih uporablja tudi serija Star Ocean, ki se stili- 
stično šlepa na mešanje fantazije in znanstvene fanta- 
stike. A če je odlični tretji del Till the End of Time za 
PS2 (J135, 87) predstavljal vrhunec niza, je Zadnje 
upanje za xbox 360 očitno nazadovalo. 


koma Edga nadrejeni presenetijo s strogo varovanim 
dejstvom, da so Zemljani že vrsto let v stiku z malimi 
zelenimi. Ti se izkažejo za malo večje in malo manj 
zelene, kot bi človek pričakoval, saj so večinoma 
skoraj identični ljudem, le da imajo bolj odbite frizure 
in kak hecen izrastek v stilu mačjih ušes in repov. 
Sem že omenil, da gre za japonski frp? Edge in Reimi 
tako frčita od planeta do planeta in domala vsakega 
rešita pred pogubo. S tem sčasoma kajpak nabereta 
pisano druščino, v kateri se najdejo angelčica, ki- 
borški gorostas, mačja dečva in še več ljudi z odpu- 
ljenimi frizurami. Štorija večinoma vleče in je primer- 
na za epizodno igranje, saj se na vsakem planetu od- 


Čisto po azijsko in precej bolj opazno kot v že tako 
neenotni Tales of Vesperia (J193, 74) se mešajo res- 
nobnost in otročarije, visokoleteče ideje ter punčkasto 
čebljanje, premišljujoča umirjenost in nastopaštvo. 
Nastala bržola je mestoma gravžasto neokusna, nakar 
svoje pridoda še govor. Nekateri osebki so zaradi af- 
nanja igralcev in igralk pred mikrofonom dobesedno 
odvratni. Ogniti se jim ni modro, saj so v teh sekven- 
cah malodane vsi zgodbovno pomembni dialogi. Tudi 
kratki niso, saj si jih primoran poslušati po pol ure in 
več, jih pa lahko (za razliko od Vesperie) vsaj pre- 
skočiš. Ne vem, kaj so dizajnerji jedli, ko so si zamisli- 
li nekatere like, a sem prepričan, da je bilo strupeno. 


€ stvorom manka raznolikosti ne morem očitati. Bedno pa je, da se skozi va- 
love njih prebiješ brez taktiziranja in rabe možganov, le z besno gonjo gumba. 


Na srečo je zgodba, za marsikoga poglavitni del ja- 
ponskih frpjk, privlačna in obširna. Dogajanje je pos- 
tavljeno pred prvi Star Ocean, v paralelno vesolje tis- 
temu iz prejšnjih treh delov. Piše se leto 2097 in Zem- 
lja je v ruševinah, saj jo je razdejala tretja svetovna 
vojna. Peščica preživelih se začne intenzivno ozirati 
po vsemirju, kjer bi našli za naselitev primerne plane- 
te in jih kolonizirali. Na tonamenskem vesoljskem 
plovilu delata nadebudna mlada pilota Edge Mave- 
rick in Reimi Saionji. Ko na nekem sprva neškodlji- 
vem zelenem svetu naletijo na resne težave, med ka- 
terimi je kapitan ladje poškodovan, si Edge s herojs- 
kimi dejanji prisluži poveljstvo. Jupi, zdaj lahko v slo- 
gu Mass Effecta poljubno letaš med planeti! Nameč- 


O Na desni je bonusna ploščica, ki jo polniš z izpolnjevanjem določenih po- 
gojev in te po končani bitki fino nagradi. Če fašeš kritične batine, se razbije. 


vije ločen del. Fine so dileme glede vmešavanja v niž- 
je razvite kulture, časovni paradoksi in ubadanje z vz- 
porednimi resničnostmi, obenem pa vse skupaj lepo 
povezuje rdeča nit, ki iskanju za poselitev primernih 
svetov kasneje doda pretnjo vsej galaksiji. Nekam 
klišejsko in ne zares znanstvenofantastično, če pod 
slednjim pojmuješ Clarka, Asimova in Zvezdne steze, 
a vseeno uživantsko. 

Toda če je fabula fletna, ima težave pri nje podajanju 
in likih. Dotični so animirani odlično, motijo le breziz- 
razni obrazi in nedodelano premikanje ustnic. A koli- 
čina sira je osupljiva celo za vzhodnjaški frp in med 
vmesnimi sekvencami, ki so narejene z grafičnim 
srčkom, včasih ne veš, ali bi se smejal ali zgražal. 


CO Na hrbtne gumbe lahko vežeš do tri zaporedne specialke, ki so posebej 
smrtonosne v kombinaciji z vklopljenim rush modom. 


Kot rečeno, tokrat poveljuješ vesoljski ladji. To na li- 
nearno odvijanje zgodbe nima vpliva, se pa lahko ka- 
darkoli vrneš na planete, ki si jih raziskal, čeprav za 
to ni pretirane motivacije. Tako frčiš skozi vesolje, 
med vožnjo kramljaš s sojunaki (zopet je prisoten si- 
stem zasebnih dogodkov, s katerimi nadgrajuješ vezi 
med člani druščine), raziskuješ in precej brezskrbno 
vplivaš na prihodnost svetov. Igranje poteka po tem- 
le dokaj ustaljenem principu. Najprej pristaneš in se 
prebiješ od ladje do najbližjega mesta, kjer zveš o te- 
gobah planeta, ki se nekako navezujejo na glavni 
kvest. Tako mesta kot okolica so očesu prijetna, de- 
tajlna in samosvoja, le redkokje je videti generičnost. 
V mestih kupuješ nove veščine, orožje in opremo, ki 


CO Podoba na splošno ni slaba, zlasti navdušita spektakularno osvetljevanje in 
količina podrobnosti na likih. Je pa moteče lutkasto premikanje ustnic. 

€ Bolj spektakularni posebni napadi in coprnije sicer izgledajo kul, a znajo 
zakriti dogajanje, kar je v kombinaciji s samosvojo kamero zoprno. 


likom zviša statistike ter nudi odpornosti, sprejmeš 
(dolgočasno nabiralniške) stranske kveste in nadalju- 
ješ štorijo. Včasih zna zamoriti to, da ni dovolj jasno 
nakazano, kaj moraš za slednje postoriti. Nato raziš- 
češ kak tempelj ali temnico, ki vsebuje ključ za rešitev 
sveta. Brskanje se zna hudimano zavleči, poleg česar 
je shranjevanje mogoče le pri vnaprej določenih 
točkah, ki pogosto ležijo daleč vsaksebi. Na koncu te 
praviloma pričaka daljša šefovska bitka, po kateri te 
zna čakati dolgotrajno vandranje nazaj do izhoda. Pla- 
zenje je tu in tam začinjeno s kakim miselnim oreš- 
kom, vendar ti ne zahtevajo praktično nič mozganja. 
Špil občasno zapusti tirnice, tako da se potikaš po ka- 
ki ogromni vesoljski ladji, a recept se v glavnem ne 
spreminja dosti. Spotoma naletiš na skrinje z raznovr- 
stno kramo, med katerimi jih je nekaj neprebojno za- 
klenjenih in se lahko ponje vrneš šele kasneje. 


CO Ni ga čez prijateljski dvoboj med Edgom in Faizom. Slednji, na sliki desno, 
je alien življenjske vrste Eldar, ki nam je očitno precej podobna. Sam se še ved- 
no strinjam, da so resnični vanzemaljci superinteligentni odtenki modre barve. 


Kar štafnanje po planetih dela lahkotnejše in nena- 
porno, je dejstvo, da boji niso naključni in se jim veči- 
noma lahko ogneš. Če sovraga napadeš od zadaj, 
imaš prednost ti, če ga fašeš od zadaj ti, ima prednost 
nasprotna stran. Bitke se odvijajo na ločenem zaslo- 
nu, kot je v navadi, tepež pa je realnočasoven, sličen 
onemu iz serije Tales. Žal je v preteklih delih niza Star 
Ocean bojevanje dostikrat trpelo na rovaš pretirane 
popreproščenosti in težav z izometrično kamero - in 
to velja tudi za The Last Hope. Med štirimi liki, kolikor 
jih največ popelješ v bitko, lahko poljubno prekla- 
pljaš, vendar za to ni kake potrebe, saj je igra na 
prvih dveh težavnostnih stopnjah, ki sta edini na voljo 
od začetka (zakaj zaboga razvijalci to delajo?!), buta- 
sto lahka. Šele ko Zadnje upanje obrneš, odkleneš 
težja nivoja, ki celo zahtevata nekaj taktiziranja na- 

mesto ur in ur besnega drkanja gumba za napad. 

Škoda, kajti sistem drugače ni napačen. Bistvo je 
knof za osnovni udarec, ki ga uporabljaš daleč naj- 
več, nakar so na voljo copranje s sistemom elemen- 
talnih šibkosti in moči, zdravilni uroki ter raba pred- 
metov in žavb. Aktivno vodiš en lik, dočim ostalim iz- 
bereš vedenjske vzorce, ki jih je malce premalo. Med 
stikanjem po menijih in izbiranjem urokov se boj pri- 
ročno začasno pavzira. Zanimivo je tudi izvajanje 
kombinacij, saj lahko hrbtnim gumbom sčasoma do- 
ločiš po tri zaporedne posebne napade, ki so v navezi 
s skokom za hrbet nadvse učinkoviti. Nadalje velja 
omeniti tako imenovani rush mode in bonusno ploš- 
čo. Prvi se polni skozi bitko in za nekaj sekund omo- 
goči hitrejši tepež ter lažje zadajanje kritičnih udar- 
cev, medtem ko drugo zafilaš s stajliš igranjem, za 
kar ob zaključku borbe prejmeš dodatne izkušenjske 


točke, več denarja ali nekaj zdravja in energije, pot- 
rebne za izvajanje specialk in magije. Največ razgiba- 
nosti pa dodajo udarci od zadaj (blindsiding). Te izve- 
ge pripravi do tega, da se spravijo nate. Nato moraš 
gobico v pravem trenutku potisniti v pravilno smer. 
Če ti uspe, se odvrti kratka animacija, v kateri se izo- 
gneš napadu in skočiš sovragu za hrbet, nakar imaš 
par trenutkov, da mu zadaš nekaj konkretnejših ba- 
tin. A proti koncu tudi ta posrečena mehanika, ki bla- 
ži nabijanje po enem gumbu, postane pretirano rutin- 
ska. Liki namreč sami izbirajo tarče in se jim avto- 
matsko približajo, če so oddaljene. 

Iz prejšnjih Star Oceanov se vrača obširen sistem 
stvaritve predmetov, s čimer se ubadaš na medzvez- 
dni ladji. Vsak od likov je posebno vešč v eni od krea- 


KONZOLEC 


€ Šefi so impresivni, a le vizualno. Redkokaterega boja se moraš lotiti več- 
krat in mi ni jasno, zakaj so višje težavnostne stopnje spočetka zaklenjene. 


tivnih sposobnosti. Najprej je treba raziskati recepte, 
kar storiš tako, da osebe razvrstiš v trojice, nakar jih 
nekaj sekund avtomatsko raziskujejo, pri čemer po- 
časi porabljajo v boju pridobljene skupinske izkušenj- 
ske točke. Če je skupinica na primer v skupnem seš- 
tevku dobra pri kuhi, bo izgotovila kak nov kuharski 
recept. Enako velja za načrte za orožje, oklepe in na- 
pitke. Na ta način se da dobiti precej močne opreme, 
obenem pa si povrneš nekaj motivacije za obisk že 
raziskanih svetov. Specifično rudo in rožice, ki jih po- 
trebuješ za kuhanje in kovanje, dostikrat najdeš le na 
določenih planetih. Tu je tudi višanje stopenj bolj klo- 
faško usmerjenih sposobnosti z vlaganjem točk, ki jih 
dobiš v bojih in z opravljanjem stranskih kvestov, kar 
pa je tokrat dosti bolj preprosto ter manj obširno, kot 
je bilo za Star Oceane v navadi. 

The Last Hope pusti mešane občutke. Na eni strani 


CO V dizajn mest in okolice je šlo veliko truda. Tako smo priče veličastni arhi- 
tekturi in kupu finih podrobnosti. Skoda, da so temnice dostikrat čisto naspro- 
tje: veliko generičnih kvadratnih soban brez kanca duše. 


so simpatična fabula, ki navduši z razgibanostjo ter 
več konci, v osnovi zanimiv bojevalni sistem, lepa po- 
doba in milozvočna glasba. Kompletiste bo navdušil 
kup trofej in stranskih kvestov, ki niso ravno domiš- 
ljijski, znajo pa igranje z že tako konkretnih štiridesetih 
ur podaljšati še za kakih dvajset. Toda splošni vtis 
močno pokvari prirejenost masam, ki se odraža v pre- 
tirani lahkosti in poenostavljenosti tepeža ter nekate- 
rih zoprnih, klišejskih likih, ki so tam samo zato, da se 
lahko z njimi povežejo ljubitelji cenenih animejev. V 
redu japonski frp za začetnike v žanru, kaj več pa ne. 


Vesoljski nahrca emo hero- 


ja v tazadnjo in sam reši vsemirje. 


Sguare Enix 


je najbolj izpopolnil Tetsuja Mizuguči z naslovi, 

kot sta Rez in Lumines. Vendar to ne pomeni, da 
je na področju sam. Spomnimo se sublimnega Every- 
day Shooterja za PS3, wii pa je na spletni servis Wii- 
Ware dobil alternativniški Bit. Trip Beat, narejen v tai- 
stem slogu. Poanta je v tem, da z loparčkom na skraj- 
ni levi strani zaslona odbijamo kvadratke, točke, pa- 
ličice, pravokotnike in slične geometrijske gmizavč- 
ke, ki uletavajo z desne. Ja, kot v Pongu, le da vsaka 
žogica, ki jo vrneš, še bolj razroji osje gnezdo ostan- 
kov človečkov iz Darwinie. Vzorci so zmerom bolj za- 
pleteni in hitrost vse višja, sleherni odboj pa ustvarja 
poskočno chiptunasto muziko. Ker loparja ne usmer- 
jamo z digitalnim križcem, temveč z nagibanjem po- 
strani držanega wiimota, se igranja drži občutek pra- 
starih časov Ponga in njegovih analognih vesel. 


U sklajevanje grafike, zvoka in ritemskega igranja 


nnin113011n 


Videti je kot nekaj, kar je pobegnilo z intro/de- 
mo scene za amigo. In res je Bit. Trip Beat jako 
podoben onim uvodkom pred piratskimi špili. 


Bit. Trip Beat je z osembitniško garažno grafiko, ki bi 
bila lahko doma na C-64, kalejdoskopskimi formami 
na vesoljskem ozadju in gaviolijskim združevanjem 
udarjanja ter bleščanja nekaj posebnega. Zmeda, ki 
ume zavladati na ekranu, je načrtna in 
navidezna, saj je smisel v tem, da si za- 
pomniš, kateri piksel je nanj vstopil kdaj, 
kako se giblje in kdaj bo zadel loparček. 
Valovi so dobro načrtovani, saj te uspe- 
šen odboj postavi v soliden položaj za 
gladko nadaljevanje. Žal pa so tri stopnje, 
za katere igra želi, da jih prešpilavaš za 
višji rezultat, razvlečene. Zlasti vsled du- 
hamorno počasnih uvodnih minut, skozi 
katere je treba vedno znova, ko srečaš 
pogubo. Povrhu je spočetka na voljo le 
ena, tista najbolj dolgovezna, saj je treba 
drugi odkleniti z uspešnim igranjem. Tudi 
multiplayer za do štiri sodelujoče je kriza, 
saj prekrivajoči se loparčki in neusklajeni 


V nadminimalizem se igra zateče, ko narediš 
preveč napak. Tedaj dobiš priložnost, da se s kako- 
vostnim odbijanjem vrneš na mesto smrti. 


odboji povzročijo totalen kaos. Najbolj pa pogrešam 
internetne lestvice, saj je od sveta odrezano štepanje 
rekordov samotarsko. 

Ker težavnost po začetnem ujčkanju naraste hitro in 
ostro, daje igra občutek neuravnovešenega tempa. 
Treba se je potrpežljivo prebiti skozenj in skočiti čez 
nekaj ovir, da naposled užiješ zdravo jedro staromod- 
nega, s pulzirajočo muziko podloženega score attac- 
ka, ki lahko postane nevarno nalezljiv. Škoda, z nekaj 
več piljenja bi pred Bit. Trip Beatom kapo dvignil ce- 
lo Mizuguči-san. Sneti 

velu lik Kaznovalca močno v nos, saj 

si drugače ne znam razlagati zad- 
nječasnih filmskih in špilavnih preslikav, 
ki že z daljave smrdijo po cenenosti ter 
neambicioznosti. Stripovskega slovesa 
žal ne uspe ubraniti niti temu izdelku, po 
katerem madžarskim Zenovcem ponižno 
svetujem, naj ostanejo pri kovanju novih miz za nad- 
vse dopadljivi Zen Pinball (J193, 84). Mi bomo bolj 
veseli, oni bolj bogati. 
A recimo, da si sredi vročega poletnega dne zaželite 
svežega spletnega razpaljotkanja in vam na Playsta- 
tion Networku v uč skoči tale zadevščina. Baha se s 
prvoosebno streljaško akcijo v vesolju Punisherja, 
prepoznavnimi liki, večigralstvom za osem duš, prav 
toliko stopnjami in šestimi načini igranja. Deset 
evričev za nekaj, kar se sliši kot protipuščavska polo- 
vica solidne pucačine? Ne bi zvenelo slabo, če bi bil 
naslovček vsaj v nečem zares unikaten. Toda ... Pleh- 
ki enoigralski način, ki rabi kot trenažni poligon in nas 
seznani z običajno bero sodobnih pokalic, traja 


| mam občutek, da gre nekomu pri Mar- 


Srček Unreal v vsej svoji generični lepoti. Punisher je za 
PSN-igro s tehničnega vidika pohvalen, drugače pa ne. 


kvečjemu poldrugo uro. V tem času med odmori bu- 
ljimo v par kratkih stripovskih sekvenc, ki osvetljujejo 
povsem obskurno zgodbico, ki z našimi strelskimi na- 
stopi v posameznih nivojih nima nobene zveze. Ne- 
sposobni boti, ki nam jih silicij trmasto pošilja naproti 
v ravni črti, pa nikakršne z zadostnim programira- 
njem umetne pameti. Vsak, ki v prvem poskusu ne bo 
uspel opraviti zadanih nalog (zmaga tisti, ki v desetih 
minutah prvi pokonča štirideset sovragov), se lahko 
mirne duše šteje za motoričnega debila. 

Kaj pa trgovanje svinca z živimi hudodelci? Eh, po- 
dobno nezanimivo. Osnove streljanja so sicer na mes- 
tu, vse ostalo pa je jako pomanjkljivo. Začenši z zmer- 
no velikimi arenami, ki so s stališča dizajna nazad- 
njaške in nenavdihnjene, ter modusih, ki so povečini 


dolgočasne izvedenke deathmatcha. Nadaljevavši z 
rabo specialnih sposobnosti (urnejše premikanje, po- 
jačanje letalnosti orožja ...), ki k strateškosti udejstvo- 
vanja pripomorejo bore malo. Končavši pak pri dej- 
stvu, da v internetnih sobanah ne mrgoli nasprotnikov 
in da mrežna koda ni med najbolj tekočimi. Ob ideal- 
nih pogojih zna biti spletno švicanje sicer po svoje 
kratkočasno, a nič bolj kot zasilni multiplayer iz na- 
ključne drugorazredne streljačine. Morda se stanje 
malenkostno popravi z otvoritvijo uradnih turnirjev, ki 


Mar bi avtorji prišparali solde za licenco Epicovega motorja 
in vključili več stripovskih pagin! 


v času pisanja niso bili v teku, vendar dvomim. Zato 
mi ne preostane drugega, kot da No Mercy označim 
za poskus hitre molžnje na račun stripovske licence. 
Prav nič zenovska namera, dragi sosedje! Case 

jo h koreninam in ne komplicirajo. Natanko te- 

ga se drži Driift Mania iz internetne štacune Wii- 
Ware, enostavna dirkačina iz ptičje perspektive v tra- 
diciji Micro Machines, kjer se po razritem terenu na- 
enkrat fura osmero igračkastih vozilc. Zaslon se ne 
premika, saj je nanj stisnjena vsa proga, smisel pa je 
prvi prevoziti dano število krogov. Na desetine ciz se- 
ga od avtočkov za golf prek športnih bolidkov do bul- 
dožerjev in tankov, vsaka pa se vozi malce samosvo- 
je. Ene bolje grabijo podlago, druge bolj pičijo in ur- 
neje zletijo s ceste. Druži jih to, da so nemirne in jim 
rado odnese zadek, kar pa spreten voznik izkoristi za 
drsenje skozi ovinke - drift. Ali, ker gre za wii, driift. 


V časih so igre najbolj zabavne takrat, ko se vrne- 


pokazali pri petnajstih stezah, postavljenih v štiri oko- 
lja (mestno, puščavsko, snežno, podeželsko). Z naj- 
boljšimi iz Super Sprinta jih ne bi primerjal, pa tudi al- 
ternativnih poti do cilja jim manjka. So pa uživantske 
in jih gre študirati za čim boljši rezultat, saj vsakršna 


Če ti začne ob tej slikici kri hitreje krožiti po žilah, 
si star prdec, ki je igral Mikro mašince. Zaloten! 

Nasipi peska na puščavskem zaslonu dodajo ele- 
ment nepredvidljivosti, saj te raznoliko ustavljajo. 


vožnja izven asfalta takoj botruje veliki upočasnitvi. 
Poleg tega nadzor ni rutinski, saj te rado zasuče, od- 
nese s skakalnic in prevrne, dočim v puščavi furaš 
čez sipine, kjer šajtrgice komajda še grabijo po pes- 
ku. Izbira vozila ni postranskega pomena. Orožij in 
pobiranja bonusov ni, vdelani so le trakovi za po- 
spešek, dočim na tleh ostane masten oljni madež, ko 
se kaki vozilci malo bolj zaletita. 

Slabo torej, da ni spletnih lestvic, dočim enoigralstvo 
tvori borno turnirsko furanje proti zadovoljivi umetni 
pameti na treh težavnostih, s čimer odkleneš nekaj 
dodatnih šajtrg. Če si sam, je nakup igre tako precej 
nesmiseln, zlasti ker ni internetnega večigralstva. Zato 
pa je bolj žurersko fizično druženje, kjer Driift Mania 
podpira osem sodelujočih. Ti uporabljajo classic con- 
trollerje (gamecubovi niso podprti) in wiimote ter na- 
nje priključene nunčake, pri čemer lahko eden wiimo- 
te drži postrani, drugi pa poprime za nunčak. Za nad- 
zorovanje itak potrebuješ le križec oziroma gobico in 
dva gumba - enega za pospešek, drugega za zavira- 
nje. Na srečo ni posiljenih mahalnih kontrol. Večig- 
ralski modusi obsegajo prvenstvo (vožnja prog eno za 
drugo) v posamični in moštveni varianti, preživetje 
med ogibanjem rdečim meteorjem, ki treskajo naoko- 
li, širjenje 'infekcije' s svojega avta na druge z zaleta- 
vanjem, varovanje pobranega krompirja (ej, nisem si 
jaz tega izmislil :)) in timsko branjenje svojega VIP-vo- 
zila, medtem ko skušaš tujemu preprečiti, da bi pre- 
vozilo ciljno črto. Le prvi trije načini podpirajo raču- 
nalniške voznike, kar pride prav, če igraš v paru, do- 
čim je treba drugo trojico zafilati s človeškimi sodelu- 
jočimi, saj so v dvoje nekam prazni. 


Na snežnem prizorišču je malce premalo zdrslji- 
vosti. V led bi lahko bila vkovana vsa steza. 


Škoda, da je enoigralstvo tako nično in da ni nobene 
spletne podpore. Še kaka proga ne bi škodila in ne- 
mara bi nekaj globine dodala orožja. Res pa je, da bi 
ta prispevala k še večji zmedi, ki je že zdaj precejšnja. 
V pozitivnem smislu, saj butanje, rinjenje in prehite- 
vanje botruje zabavnim popoldnevom lahkotne dir- 
kaške zabavice v prijateljski kavčni družbi. Smeti 
Konami e wii e 10 EUR 

Wall, odbijanje žogice v opekice z de- 

monstracijske kasete, ki sem jo leta 
1984 dobil poleg ZX spectruma. Ampak Shat- 
ter ne namenjam toliko prostora iz tega razlo- 
ga, temveč zato, ker je ena bolj inovativnih na- 
slednic Breakouta in Arkanoida. 
Iz ptičje perspektive torej nadzoruješ lopar, ki 
odbija kroglo v zidake, dokler ne uniči vseh ter 
se preseli na naslednji nivo. Ta klasika od kla- 
sike pa je nadgrajena z edinstvenostmi. Osno- 
vi so novozelandski razvijalci Sidhe (Gripshift) 
dodali oddajanje valov iz loparja, ki žogo do 
neke mere odbijajo ali jo privlačijo. Na mnogih nivojih 
ti okrogline tako ni treba odbijati, marveč jo držiš proč 
od sebe s 'pihanjem'. Hkrati ji spreminjaš krivuljo le- 
ta, da laže zadene trmaste posamezne kosce. Ko le-ti 
razpadejo, izpustijo modre bliskavke, ki jih posesaš v 
lopar. S tem povečaš množilnik točk na stopnji in na- 
bereš energijo za kratkotrajni izbruh krogel, ki počis- 
tijo vse pred sabo. Vsakega od desetih svetov s po 


Hi es je, moja čisto prva igra je bil Thro' the 


no s kačami in hobotnicami in se razvejijo v konku- 
renčne veleloparje, reaktorje, ki jih je treba na ranljivo 
stran obrniti s pihanjem, in laserske postaje, ki jih 
moraš z natančnim plasiranjem kroglice najprvo od- 
klopiti od vira energije. 


Če žogica udari v enega od trikotnikov, se od njega 
odpne pripeto in začne padati proti dnu zaslona. Vse 


seveda v skladu z dobrim fizikalnim pogonom. 


Največja novost pa je fizikalna podprtost opek. Te ni- 
so fiksne oziroma njihovo premikanje ni vnaprej do- 
ločeno, marveč odvisno od fizikalnega pogona. Ra- 
zlično težki kosci drčijo proti tebi, se odbijajo drug od 
drugega in visijo s ključnih delov, deloma pa se odzi- 
vajo tudi na tvoje oddajanje valov. Treba je recimo 
vedeti, kdaj posesati modre točkice, saj privlačenje v 
tri krasne k tebi potegne naokoli plavajoče kosce in 
pohitri let žogice. Dinamika je tako opazno večja od 
tipskega klona Breakouta, sploh ko dodaš hitro doga- 
janje, farbovito grafiko in ODLIČNO elektronsko glas- 
bo. Custom soundtracki? Nein, danke. Nicht brauc- 
hen. 

Škoda torej, da je Shatter na nekaj mestih razpokan. 
'Štorijalna' kampanja, ki te linearno pelje skozi vseh 
deset svetov, si ne lasti ne zgodbe, ne kake posebne 
razgibanosti. Sestavine so sprva dosti zanimive (rake- 
tice, ki frčijo naokrog, atomski kosci, menjavanje 
med pravokotnimi in okroglimi nivoji, kjer drsiš po 
obodu ...), vendar se začno dokaj hitro ponavljati. Z 
reciklirajo, igra kmalu postane enolična, skozinskoz 
sledeča istemu, dosti ozkemu kopitu. Ko jo po kakih 
treh urah obrneš, ne dobiš nobenega težjega modusa. 
Do neke mere sicer vzburja lov na rekorde s spletnimi 
lestvicami za story mode in posamezne svetove. Tu 


Na nekaterih stopnjah je lopar postavljen na levo in 
drugod na spodnjo stran, tretja vrsta pa so okrogle, kjer 
se giblješ po spodnjem delu krožnice. 


sta tudi ločena modusa z zapored nanizanimi šefi 
(boss rush - zelo dobro) in odbijanjem treh vse bolj 
šibajočih kroglic (brez zveze). A tisti, ki cenimo izziv, 
ki daje dolgoživost, bi si zaslužili možnost, da nas špil 
ne bi tako radodarno zalagal z ekstra življenji. Sidhe 
bi samo vzeli ven pojavljanje ikonic 1UP, kadarkoli ti 
začne zmanjkovati loparjev, to naslovili hard mode in 
stvar bi bila rešena. Pa ni. ln nadvse prav bi prišel ka- 
kršenkoli multiplayer, saj je Shatter omejen na enega 
igralca. Zato igra na koncu izpade rahlo medla in ne- 
kam omejena - čeprav je res, da v Playstation Storu 
velja le 6 EUR da za ta denar kupiš spodobno, inova- 
tivno odbijaščino. Sneti 

Sidhe e playstation 3 e 6 EUR 


za domala emulatorski poklon legendi 

dvorazsežnih shoot'em-upov Gradiusu. 
Rebirth, ki ga tržijo na WiiWaru, namreč ni 
opremljen z novo grafiko kot R-Type Dimen- 
sions za xbox 360, zaradi česar je videti na 
moč podoben vsemirskim nažigačinam z me- 
ga driva in turbografxa. Nadalje nima kake no- 
ve igralne mehanike, kot so jo Treasure uvedli 
v petici za PS2 (J135, 88), manjka mu način 
za dva na enem wiiju, kaj šele po internetu, in 
obsega le pet nivojev, skozi katere na do- 
jenčkastem nivoju prideš v kvečjemu uri. 
A vseeno je dober, če si ljubitelj šutemapov. V prvi 
vrsti zato, ker so avtorji iz hiše M2 svoje delo vzeli 
nadvse resno. Tako ali tako odlični izvirni Gradius so 
modro prevetrili, ga obdarili z na novo postavljenimi 
in izmišljenimi sovražniki ter stopnje naredili (še) 
težje. Pri tem pa so ostali zvesti starim paradigmam, 
kamor sodita temeljna struktura nivojev (streljanje - 
ogibanje - šef) in verižno nadgrajevanje plovila. To 
nemalo prispeva k taktiki, saj sovražniki za sabo 


p onovno rojstvo je malce močna oznaka 


Da prvi šef močno spomni na R-Typovega, ni 
naključje. Iremova igra je bila tejle močan navdih. 


puščajo energetske krogle, ki jih zbiraš. S tem se po- 
mikaš vedno dlje po nadgrajevalni verigi, a pri tem 
sam odločaš, kdaj jih boš uporabil. Če bi rad zvišal hi- 
trost sprva zelo počasne karjole, energijo nemudoma 
pokuriš zanjo; lahko hrčkasto zbiraš upgrade in čakaš 
na laserje ali ščit; oziroma ubereš srednjo pot. 


Dostikrat si poti naprej ni treba krčiti le skozi 
sovražnike, marveč tudi skozi zajebano nastlano 
okolico. Če je ladjica prehitra, sledijo težave. 


Kombinacij je veliko in so odvisne od tvojega sloga 
igranja ter dane stopnje, tako da je špil daleč od plit- 
kosti. Sploh ker imaš na voljo tri plovila z delno sa- 
mosvojimi ojačitvenimi zaporedji. Nakar ugotoviš, da 
si, ko si se prebil skozi peterico odličnih nivojev z ne- 
kaj luštnimi skrivnostmi in variacijami (s tem, ko me- 
stoma razsuješ to ali ono zgradbo, ponekod določiš, 
kaj se bo zgodilo kasneje na nivoju), od- 
klenil drugi krogotek z ravno toliko dru- 
gačno razporeditvijo ovir, da je zanimiv. 
Da se lahko ubadaš z rezultatskim modu- 
som score attack, ki pozna internetne 
leaderboarde. Da višanje težavnosti resno 
prispeva k dolgoživosti in izzivu, ki na 
nižjem koncu ni prevelik za bolj trmaste 
začetnike, na višjem pa stre mnoge iz- 
kušence. In da Rebirth pozna razvpito Ko- 
namijevo kodo. Ponovno rojstvo torej ne 
- pozornosti vreden poklon klasiki pa de- 
finitivno! Sneti 


krvavega nogometa. Vse je odeto v luštno risankasto 
grafiko, ki spomni na Castle Crashers. H komičnosti 
pripomorejo grimase, izjave, futranje princese in pre- 
tiravanje z narisano krvjo. 

Sliši se dobro, a težav je nemalo. Najbolj pereč pro- 
blem je spletno povezovanje, ki deluje kilavo celo po 
popravku. Igra namreč ne uporablja namenskih strež- 
nikov, marveč temelje tvorijo igralci na boljših linijah. 
Pred popravkom si na vključitev čakal dve uri, zdaj 
pet minut, kar je še vedno preveč. V določenih nalo- 
gah ne moreš plezati po oblegovalnih napravah, prin- 
cese pa izginjajo. Misije se predolgo vlečejo in se vse 
prevečkrat končajo neodločeno, saj ni koordinacije. 
Folk ne komunicira, ker slušalka na PS3 ni del stan- 
dardne opreme. Umetna pamet botov, ki lahko do- 
polnijo manjkajoče, ni slaba, vsaj v obrambi in nabi- 
ranju materiala za razvoj, a ne zna uskladiti napada. 
Seveda lahko tudi soliraš, saj so vključili zgodbo, ki ti 
v obliki knjižnih poglavij humorno razloži trenutno si- 
tuacijo, ki jo nato odigraš in s tem spoznaš vse 
načine. Prav tako se lahko poskusiš gladiatorsko zo- 
perstaviti nevarnostim v koloseju ali simuliraš boje z 
do 31 navideznimi prijatelji, saj špil ne pozna več- 
igralstva za eno konzolo. A čeprav je puščavništvo za 
te sorte igro solidno, se samevanja dokaj hitro nave- 
ličaš. Fat Princess zaživi le v dobro opremljenem so- 
delovalnem večigralstvu, kar pa je močno odvisno od 
soigralcev, njihovega posedovanja komunikacijske 
opreme in avtorjev, ki morajo poskrbeti še za kako 
konkretno zaplato. Raveer 

Sony e PS3 e 15 EUR 


Konami e wii e 10 EUR 


Na sredini karte se običajno godi mesarsko klanje. Vse pre- 
večkrat v nedogled, ker ni nujno potrebne komunikacije. 


ta na začarano torto in se z njo kon- 

kretno zredita, urok pa lahko pre- 
maga samo prinčev poljub. Da bi kralja 
zagotovila snubca in suho hčero, v isti 
noči vzajemno ukažeta ugrabitev sosed- 
nje kraljične. Tako se rodi mešanica real- 
nočasovne strategije in razpaljotke za 32 
igralcev po spletu - Fat Princess. 
V tem naslovu, ki ga prodajajo samo digi- 
talno v Playstation Storu, je poudarek na 
kraji zastave, ki jo predstavlja princesa. V 
gradu se na obeh straneh znajde do šest- 
najst vaščanov, ki lahko takoj spremenijo 
poklic, če si nadenejo ustrezno pokrivalo. Služb je pet 
(delavec, čarovnik, duhovnik, vojščak in lokostrelec), 
najpomembnejši in hkrati močno prezrt pa je garač, 
ki zbira surovine in gradi obrambne ter oblegovalne 
naprave. Risani faloti se podijo in pobijajo na osmih 
dobro zastavljenih, izvirnih kartah z nemalo potmi do 
nasprotnega gradu. Igralnih modusov je srednje dosti: 
deathmatch, kraja zastave z dvema variantama, os- 
vajanje ozemlja z zavzemanjem trdnjav in igranje 


P rincesi iz sosednih kraljestev naleti- 


Princeso je dobro strateško basati s torto. Težja kot je, bolj 
upočasni samcatega ugrabitelja. A loti se je lahko vse moštvo. 


w 
eprav je Yoshi naš najljubši dinozaver, ni prvi 
C prakuščar, ki je ogrel igrarska srca. Leta pred 
njim sta namreč na avtomate priskakljala zavr- 
ska dvojčka Bub in Bob, ki sta znala bljuvati me- 
hurčke. Bubble Bobble je bil velika uspešnica in je s 


številnimi predelavami zavzel praktično vse igralne 
igralne sisteme. Novo različico je pred kratkim dobil 
tudi wiijev servis WiiWare, obeta pa se še pohod na 
xboxov Live. 

Osnovno igranje ostaja enako kot v več kot dvajset 
let starem izvirniku. Wiijev daljinec obrneš v ležeč po- 
ložaj oziroma uporabiš klasični/kockin joypad in s 
križcem ter gumboma v pogledu od strani vodiš dino- 


V novem naboru stopenj se lahko preganjajo kar 
štirje zavrčki pod nadzorom prav toliko ljudi. No- 
vinki sta babnici Pab in Peb. 


zavrčka, ki mora vsako sobo očistiti sovražne zalege. 
To počne s spuščanjem mehurjev, v katere se so- 
vražniki ulovijo in odlebdijo visoko pod strop. Da se 
jih dokončno odkriža, mora mehurček še predreti, 
kar stori tako, da se ga močneje dotakne. Premagani 
pošastki se spremenijo v slaščice in sadje, naphano s 
točkami, nakar se lahko z rezultatom hvališ na sple- 
tnih lestvicah. Pojavljajo se posebni predmeti, recimo 
strele, ogenj in vodni tok, pa balončki z znanimi zbira- 
teljskimi črkami in še kaj. Premišljena raba dobrin je 
pogosto neizogibna, saj brez njih ni dostopa do neka- 
terih bolje zavarovanih zverin. Ker je višina skakanja 
omejena, se je za odriv treba občasno poslužiti me- 
hurčkov, čeprav ti hitro počijo. Akcijo lahko seveda 
popestri soigralec, ki sočasno nadzoruje Bubovega 
brata Boba. 

Znanemu naboru stotih stopenj so v Bubble Bobble 
Plus dodali prav toliko čisto novih nivojev s svežimi 
sovražniki in podporo trem ali štirim sodelujočim. 
Obe zbirki sta na voljo tudi v višji težavnosti, v Nin- 
tendovi spletni štacuni pa je moč dokupiti še dva 
kompleta s po 50 dodatnimi sobanami, cenjena vsak 
na ne pretirana dva evra. 

Čeprav vse skupaj deluje dokaj muzejsko, sploh zara- 
di lajnajoče glasbice in enostavne podobe, je vsebine 
ter večigralske akcije, ki jo je zob časa le malo načel, 
za svoj denar ogromno. Ena tistih klasik, ki zaradi 
uspešne prenove ostaja mlada. Navi 

Sguare Enix e wii e 8 EUR 

Takile osnovni sovražniki ne zdržijo prav dolgo. 
Kar hitro jo durhaš pred letečimi in streljajočimi 
risankastimi nakazicami. Balonov pa ne razpočiš 
samo z mimogrednim dotikom. 

LINKSYS'by Cisco 
Brezžični usmernik 
GSM telefon Linksys WRT160n 


LG KS360 Etna MIMO tehnologija omogoča večji domet in večjo pokritost WiFi 
Izredno tanek drsni telefon, fotoaparat 2 mio točk, MP3 predvajalnik. Polna signala. Dve anteni (1,5 dBi). Združljiv z 802.1 1b/g napravami. 4-port 
OWERTY tikovnica, orientacijski senzor za samodejno obračanje slike na 10/100 Mbps stikalo; WAN (internet) port 10/100 Mbps. Požarni zid 
zaslonu delno občutljivem na dotik. GPRS, EDGE, xHTML, JAVA, WAP2.0, BT, SPI. WEP/WPA/WPA2, RADIUS protokoli; IPSec, L2TP, PPTP pass- 

USB 2.0. Prosta prodaja brez obveznosti do operaterjev. through. Priklopite vaše brezžične naprave (GSM, računalnik, PSP, 


PS3, tiskalnik...) enostavno s priloženim programom LELA, ki vam 
1 2 9, 99 € omogoča hitro in preprosto nastavitev. 


STYX gaming miška 
Speedlink SL-6395SRD 
Žična, laserska, 7 gumbna gaming miška, katera bo dvignila 
vašo natančnost pri igranju iger na višji nivo. Nastavitev 
ločljivosti: 800/1600/2200 dpi. 4 programabilni gumbi. 
Ergonomični design. Dolžina kabla 1,6m. 


(LG 


68 cm LCD zaslon 


LG W2753V 

Ločljivost 1920x1080 px (16:9). Odzivni čas 2 ms, dinamični kontrast 50.000:1. 
DVI-D (HDCP), D-Sub, HDMI priključek, izhod za slušalke, Live senzor. 
Garancija 3 leta. 


Računalnik 
BOF Ocean 
Procesor Intel Core2 Duo E7500 2,8GHz, pomnilnik 3 GB DDR2 800 GHz, 
trdi disk 1 TB sata2 32 MB, LightScribe DL DVD/RW zapisovalnik, gr. 
kartica nVidia GeForce 9500GT 1 GB. Napajalnik LC Power 420W. 
Windows Vista Home Premium SLO. Garancija 2 leti. 


zakxy | Cene so v € im sabxijego DOV | Tiskarske naoake t 


450 izklaat sne 


o eni strani je res, res, RES kul 
B igrati legendarno pretepaško seri- 

jo na PSPju. S čudovito, gladko 
odvijajočo se 3D grafiko, ob kateri se 
vprašaš, kakšne napoje so Namcovci 
dali črnki, da so jo pripravili do kazanja 
take lepote. Z globokim borilnim siste- 


Kdor bo v Broken Destiny prišel s prvih Soul Caliburjev, 
bo zapazil krepko povečanje ženskih likov. 


mom, umerjenim po Soul Caliburju 4, 
kar pomeni visoke, srednje in nizke 
udarce, osemsmerni tek, odboje, razpa- 
danja oklepov, arene brez ograj in criti- 
cal finishe. Z 28 liki, med njimi starimi 
favoriti tipa Mitsurugi in Astaroth ter 
dvema novincema. Eden je voldasti, ne 
preveč posrečeni Dampierre, drugi pa 
mofo Kratos iz God of War, ki z močni- 
mi, širokimi udarci rezil na lancih od 
kavasakija liliputanizira vse dosedanje 
'licenčne' borce v seriji SC, kot so Va- 
der, Spawn ter Link. Z bližinskim multi- 
playerjem za dva (vsak potrebuje svoj 
izvod igre), ki teče kot namazan. Z inš- 
talacijo na memory stick, kar opazno 
pohitri včitavanje. Z obsežnim trenaž- 
nim modusom. Ter z dosti igralnega ča- 
sa na rovaš iskanja vedno novih taktik 
in protitaktik. Da, Soul Calibur je na 
PSPju doma, česar se tudi zaveda. 

Ne ve pa, da je malo preveč ohrn. Da ni 
nalinijskega igranja, je pošten minus. 
Potem manjka arkadni način. Tega na- 
domešča zgodbovni modus gauntlet, ki 
prinaša dolgo serijo kratkih izzivov za 
vsakega borca. Težava? Tekstovno-sli- 
kovna fabula, ki so jo pisali trčeni Ja- 
ponci na veliko mumilih, s posiljeno od- 
bitostjo povzroča želodčne krče. Borci v 


Kratos je kot nalašč za nastop v Soul Caliburju. Hudo si 
ga želim kot DLC-lik za štirico na PS3 in X360. 


njej srečajo obiskovalce iz vesolja in 
Nightmare je nagnjen k jokanju, prav? 
Izzivi v slogu udari nasprotnika tako in 
tako / izmakni se mu tako in tako se si- 
cer dobro stopnjujejo. Vendar trpijo za 
sindromom zoprnosti, kajti če tisto, kar 
ti igra zapove, storiš trohico drugače, ti 
spodleti. Nato je tu preživetveni modus 
s tremi podvariantami ... nakar je raz- 
nolikosti zlagoma konec, saj obleke za 
razliko od SC4 ne vplivajo na statistike 
likov in ni alternativnih orožij. 
Naposled ti svane 
še, da PSPjevi križec 
in gumbi niso najbolj 
primerni za pretepa- 
čino takega kalibra. 
Saj osnove gredo, a 
že za stalno izvedbo 
diagonal je treba pro- 
dati dušo, kaj šele za 
bolj napredne poteze 
ter kombinacije. Re- 
šitev? Kratos kot DLC 
za Soul Calibur 4. 
Broken Destiny bo 
namreč kljub kvali- 
tetam ostal obrobna 
zanimivost za seansice s prijatelji, pre- 
den greste pred televizor nažigat sobno 
Prizorišče usode z arcade sticki. Kot se 
spodobi. 73 Sneti 

Namco e PSP 


arca lani je na Japonskem za en 
M dan padla produktivnost naro- 

da. Krivec je bil izid novega 
Monster Hunterja, v Deželi vzhajajočega 
sonca ene najbolj čislanih serij. Gre za 
tretjeosebno realnočasovno frpjko s 
srednjeveškim fantazijskim okvirjem, 
kjer je zgodbe komaj za vzorec in nima 
klasičnega višanja nivojev. To nadome- 
sti s kupom opreme, ki jo dobiš od 
monstrumov in s katero liku krepiš sta- 
tistike. Od tipskih predstavnic zvrsti se 
razlikuje tudi po tem, da je na voljo le 
poklic lovca in en sam glaven tip kve- 
sta: lov na različne vrste monstrumov. 
Prejšnji del, MH Freedom 2 (J171, 81), 
sta odlikovali predvsem ogromno števi- 
lo pošasti ter enormna orožarna, ki je v 
Unite še izdatno raz- 
širjena. Žal pa nas- 
lov zavaja, saj gre v 
bistvu le za prepaki- 
ran Freedom 2 z ne- 
kaj dodanimi bon- 
bončki, kot so nove 
zveri, par lokacij ter 
misij in najetje po- 
magača, ki ga vodi 
PSP in dela družbo 
drugače samotars- 
kemu jagru. Novi za- 
datki so enolični in 
jih je bilo že v origi- 


nalu čez glavo. Vračajo se tudi stare za- 
mere - neroden nadzor brez možnosti 
zaklepanja tarč, kjer se kamera ne ob- 
rača skupaj z likom in si jo primoran 
nenehno ročno centrirati, prebijanje 
skozi neintuitivne menije in neprijaznost 
do začetnika. Duhamorno večurno uva- 
janje sicer lahko preskočiš, a zavoljo 
kompleksnosti igre to ni modro. Še 
vedno pa je kul sistem kovanja novih 


Okolja in pošasti so fenomenalnega videza, vendar vtis 
kazijo težave z nadzorom in meniji ter nedostopnost. No- 
vost je najetje umetnopametno vodenega mačjega pomaga- 
ča, ki nekoliko olajša enoigralstvo in boju doda dinamiko. 


oklepov in orožja iz pridobljenih kož, 
zmajskih lusk ter podobne šare. Tudi 
boj, ki temelji na pritiskanju tipk za ra- 
zlične udarce, blok in izmikanje, ima 
čarobne trenutke, kjer moraš ubrati ple- 
nu in opremi primerno taktiko. Zlasti če 
se ti uspe privaditi nadzoru in v družbi 
treh prijateljev. Na žalost spet le v bli- 
žinskem načinu ad-hoc. 

Za izkušene lovce, ki lahko uvozijo lik, v 
katerega so v predhodniku že vložili na 
ducate ur, je novosti premalo in polna 
cena neupravičena. Novinci pa naj ve- 
do, da gre tudi sedaj za precej nedos- 
topno igro, ki zahteva celega človeka. 
Ali Japonca. 63 Kavbojc 

Capcom e PSP 


ga poganjaš na telefonu kalibra 

N95 ali N96, je kilav. 3D grafika je 
sicer lepa in avtomobil, ki ga gledaš od 
zadaj in zgoraj, orjaški. A kaj, ko neud- 
obno zastira zaslon. Takisto se dirkanje 
odvija dokaj počasi, saj je lancer očitno 
na pomirjevalih, in zaradi samodejnega 
pospeševanja ni ravno zanimivo. Ti mo- 
raš le usmerjati avto levo in desno ter v 
najboljšem trenutku izkoristiti nitro, kar 
na kvadratni progi ni višek umetnosti. 
Vznemirljiv ni niti drift. Ko je karjola 
pošrek, sprožiš drsenje in z gumboma 
za levo ter desno loviš pokazatelj po 
premici. Če ga loviš dobro, gre lancer 
skozi ovinek lepo in na koncu pospeši, 
sicer se zavrti. 
A z nekaj vztrajnosti Shift začne kazati 
čare. Ko opraviš nekaj začetnih dirk, 
dobiš dovolj cekina, da kupiš nov avto. 


P. vtis javanskega Shifta, čeprav 


Na seznamu so BMW M3 GT?2, viper, 
gallardo, nissana 370Z in GT-R, ford GT 
ter zonda F. Ali pa šajtrgico nadgradiš v 
štirih kategorijah - aerodinamiki, tunin- 
gu, nagibu koles in nitru. Da se preveč- 
krat ne zaletiš, poskrbi kar špil, saj ti 
vseskozi makce pomaga pri krmiljenju. 
Tako začne akcija bolj in bolj leteti, ti pa 
se moraš vse hitreje odločati za rabo ni- 
tra in driftov. Prvi daje boljše čase, dru- 
gi ekstra pospeške 
in točke. Sčasoma 
pičiš kot zmešan in 
si praktično stalno v 
driftu, sekljajoč sto- 
tinke, dodajajoč toč- 
ke rezultatu. Na ta 
način se znebiš zas- 
ledovalcev, ki z dre- 
njanjem otežijo vož- 
njo, in se boriš le s 
cesto. Prog je kake- 
ga pol ducata, a po- 
stanejo solidno z(a)- 
vite. Za vsako dirko 
poleg običajnih zla- 
tih dobivaš modre 
zvezdice, ki zahteva- 
jo vratolomno vožnjo. Naletiš tudi na 
nove vrste udejstovanja: poleg običaj- 
nih dirk so tu eliminator, ki po vsakem 
krogu izloči zadnjega, time attack, kjer 
šteje ura, face-off, kjer se tekmuješ le z 
enim nasprotnikom ... Tekme so delno 
nelinearno razporejene v tri sklope, ki 
dajo dobro uro normalnega igranja. Da 
zbereš vse modre zvezdice, zna trajati 
dvakrat toliko. 


Na ustreznem telefonu lahko igraš 
s pokonci ali vodoravno obrnjenim za- 
slonom. Drugo je bolj kul, a nadzor je 
na N95 boljši s številčnico. 


Prelomnosti ali hude naprednosti ne gre 
iskati. V nos gredo pomanjkljivosti, kot 
so počasen začetek, vozna podobnost 
avtov, manko podatkov o tem, kaj stori- 
jo nadgradnje, slaba umetna pamet, od- 
sotnost multiplayerja in nezmožnost od- 
mika pogleda od širokega zadka. A tale 
Shift se ipak izkaže za zabaven izdelkec 
z jasno zastavljeno mehaniko, ki za do- 
sego boljših rezultatov hoče pozornost 
in sposobnost. Tisto, kar mobidične igre 
pogosto ignorirajo. 74 Sneti 

INGLOURIOUS BASTERDS 


a, IngloUrious BastErds. Guentin Tarantino že v 
J naslovu - pravilno bi bilo seveda 'Inglorious Ba- 

stards' - maha z otroško razposajenostjo. Po pri- 
kolici sodeč bi si človek mislil, da se je njegova ljube- 
zen do zapretiranih špageti vesternov tokrat res strga- 
la z verige. Scena, v kateri Brad Pitt s karikirano 
po sto nacističnih skalpov (dobesedno), da misliti, da 
je hotel namesto Death Proofa v resnici posneti Planet 
Terror in da bi rad zdaj nadoknadil zamujeno. Toda 
Inglourious Basterds je eden tistih filmov, ki mu napo- 
vedniki delajo veliko krivico. Kdo bi si namreč mogel 
misliti, da je scenarij zanj nastajal še pred Šundom in 
da ga ima Tarantino za enega svojih največjih do- 
sežkov? Kdo bi si mislil, da ne gre za pootročeno 
klavnico nacijev, marveč za globok, dovršen film z 
dialogi, ki so lahko samo produkt uma nekoga, ki je 
(do)zorel skozi Jackie Brown in Kill Bill? Za Taranti- 
nov film, ki je po dolgem času zopet - šundovski? 


O Čese Eliju Rothu ponavadi ogibate v širokem loku, 
ste lahko brez skrbi, saj svojo postransko vlogo norega 
pretepača s kijem Donowitza odigra čisto solidno. 


Dogajanje je postavljeno v medvojno Francijo in pre- 
pleta dve štoriji. Na eni strani podvige pankertov pod 
poveljstvom poročnika Alda Reina (Pitt), se pravi 
skupinice diverzantov, ki hara po nemškem zaledju in 
ima samo eno nalogo: pobiti čim več nacistov. ln na 
drugi strani maščevanje mlade judinje Shosanne 
(odlična Melanie Laurent). Čorba se po Tarantinovi 
stari navadi na koncu združi v nekaj, kar gledalec naj- 
manj pričakuje. Ampak do tja vodi pot, ki te zagrabi 
takoj z začetno sceno in te zlepa ne izpusti, dvema 
urama in pol trajanja navkljub. Vrstijo se namreč do- 
mišljeni in humorni dialogi, ki metodično in nepopu- 
stljivo vodijo do ponavadi krvavih zaključkov. Mojstr- 
sko jih krmari množica prepričljivo bizarnih likov, 
med katerimi izstopata morilec esesovcev Hugo Stig- 
litz in esesovski polkovnik Hans Landa, za vlogo kate- 
rega bo Christoph Waltz dobil najmanj nominacijo za 
oskarja, če je kaj pravice na tem svetu. 


O waltz, Schweiger in Laurentova niso edini evrop- 
ski igralci v filmu, saj jih je Ouentin uporabil obilico. 
Navdušujoče, da je to znal storiti ameriški režiser. 


O Tudi zvočna podlaga filma je poklon kinematogra- 
fiji, saj je v njej našla prostor množica slovitih skladb, 
od Morriconejeve Un Amico do Bowieja (Cat People). 


Ob omenjenem je Guentin v Basterde uspel vtakniti 
toliko stranskih motivov, referenc na vojne filme in 
vsebinskih podtonov, da jih odkrivaš še po petem og- 
ledu. S kakšnim zanosom je bilo vse skupaj ustvarje- 
no, pa ilustrira dejstvo, da igralci veliko časa avtentič- 
no govorijo nemščino in francoščino. Waltz denimo 
kar štiri jezike. Zato so Inglourious Basterds eden ti- 
stih filmov, ki nameša veliko markantnih filmskih 
podvigov, a ne izpade kičast. Eden najboljših kine- 
matografskih izdelkov leta. Aggressor 

Baštardje v naših kinih že nabirajo skalpe. 


UP 


edno pri razvoju tehnike obstaja trenutek, ko 
Ves da je izboljšava popolnoma nesmisel- 

na. In za Pixar bi lahko rekli, da so po tehnični 
plati dosegli absoluten maksimum. Res si ne znam 
več predstavljati, kaj bi na področju svoje animacije 
še lahko izboljšali. Tega se očitno zavedajo tudi sami, 
zato že nekaj časa opažamo, da skušajo štorijalno po- 
stati enako odrasli. To so dokazovali že prejšnje leto s 
srčkanim robotkom Wall-Ejem, tokrat pa imamo op- 
ravka s povsem človeško zgodbo. 


€ sinhronizacija je tudi tokrat odlična, sploh Drago 
Razboršek kot Carl. Seveda brez Kuntnerja ne gre — 
poleg režije je poskrbel še za glavno pasjo vlogo. 


Ja, Up upa, da bi znal romanco pokazati tudi s pravi- 
mi ljudmi. Morda zato ne čudi, da je v uvodnem delu 
glavni junak nekako tako nem kot njegov brat iz pri- 
hodnosti. In to mu uspe vrhunsko. Začetna romanca 
med pobičem in deklico, obema navdušenima nad 
slavnim raziskovalcem nekje v tridesetih letih prejš- 
njega stoletja, kar se nadaljuje v zakon in staranje z 
vsemi lepotami ter nekaj krutimi padci, je ena najbolj 
čustvenih stvari, kar ste jih kadarkoli uzrli v risanki. 
Primerljiva je s smrtjo Bambijeve mame in človeka ne 
more biti sram, če mu ob tem uide kaka solzica. 

A kaj, ko se tukaj vrhunskost konča. Kar sledi, je ti- 
pično, da ne rečem stereotipno podajanje zgodbe. 
Tečni mulc, ki ga gospod Fredericson, dobi za popot- 
nico, ko proti južni Ameriki odleti z bajto, navešeno 


na helijeve balone, gre jako na živce. Skorajda dobiš 
občutek, da ga ima za kazen, ker je ušel prijaznim bol- 
ničarjem iz doma za ostarele. Ko prispeta na sosednjo 
celino, se banalizacija nadaljuje, naj bo to pisani ptič, 
ki ju vzljubi, ali trop govorečih psov, ki ju nazadnje 
pripelje do negativca, ki je sploh največja banalnost. 
Prav ima me, da bi na tem mestu izustil kvarnik, za 
koga gre. Za popestritev dodajo še par malo posiljenih 
štosov in predvsem takih na prvo žogo, ki bi bolj spa- 
dali v Pixarjeve kratke animiranke, tradicionalno na- 
meščene pred njihove glavne predstave. (Tokratna z 
oblakom in štorkljo je spet instantna klasika.) Sledi 
klasični bum tresk akcijski razplet z nekaj forami v sti- 
lu "I'm too old for this shit" in končno srečen konec za 
vse udeležene. Kot se za risanko spodobi. 


€ starim ljudem gre na živce vse. Še posebej tečni 
mulci, ki mimogrede ujamejo neulovljive pisane tiče. 


Dvomim, da imajo pri Pixarju tako nesposobne sce- 
nariste, da bi ne znali spisati vrhunske drame, ki je 
pač slučajno animirana. Ne pozabimo, Tim Burton 
ima za sabo vsaj dva tovrstna dramska izdelka, ki ko- 
tirata izjemno visoko. Bolj za vsem slutim grdega Dis- 
neyja, ki hoče banalne razplete, takoj vidno zlobno 
čarovnico in nasploh koncepte risank iz tridesetih let. 
A otroci tiste dobe smo odrasli in zaslužimo si, da ka- 
kovost spustijo z vajeti. Do konca. Ne razumite na- 
pak, Up je še vedno soliden izdelek. Celo odličen, če 
si rosnih let. Toda tisto, česar smo deležni na začetku 
in potem še malo pred koncem, se pravi tragična 
zgodba Carla in Ellie, tako presega ostalo, da se od- 
raslejši gledalec počuti krepko izdanega. Ko bi bil ves 
film tak, kot je prvih dvajset minut, bi lahko brez sra- 
mu pobiral oskarje. Pa ne za animacijo. Guattro 

V višave boste poleteli dvorazsežno in trirazsežno, in 
sicer od 24. septembra. 


G-FORGE 


ila pospeška je natanko to, česar smo se pri lani 
S pri Boltu bali. Njegova prikolica je napovedovala 

plitko, luknjasto neumnost, doraslo kvečjemu 
dopoldanskemu TV-programu. Strahovi so se v Bol- 
tovem primeru sicer izkazali za neosnovane, saj je bil 
končni izdelek vse prej kot neobvezen in je blago 
opominjajoče trkal na srca. A čeprav so G-Force prav 
tako izdali pri Disneyju, ne zmore ničesar od našte- 
tega. Ga pa to ne ustavi, da ne bi brez sramu kopiral 
okostja celotne Boltove štorije, z glodalčjim divjanjem 
v plastičnih kroglicah vred. 
Glavno vlogo si delijo trije morski prašički, ki jih v 
skrivnem laboratoriju izurijo v komandose. Težko si 
zamislim, kateri ljubljenček bi bil še manj ulit za akcij- 
sko vlogo. Morda paličnjaki? Bučmani so drugače 
poustvarjeni zelo verno in s svojimi gobčki tudi samo- 
zavestno govoričijo. Ker v naših kinih tokrat ni sinhro- 
niziranke, med drugim poslušamo izvirne glasove Ni- 
colasa Caga, Steva Buscemija in Penelope Cruz. Slo- 
venjenja bržda ni tudi zato, ker je projekt narejen v ne 

prav pogosti tehniki spajanja živih igralcev z animira- 
nimi liki. Žal pa to h kvaliteti ne doda kaj prida, saj so 
persone docela enodimenzionalne. Edini količkaj vre- 
den igralec je Bill Nighy v vlogi mogotca na čelu im- 
perija z gospodinjskimi aparati. Ti so dežurni negativ- 
ci, saj se spojijo v transformersko beštijo, željno zav- 
lade svetu. (O glej, producent je Jerry Bruckheimer! 
Kakšno naključje.) Ob tem je zgodba, v kateri se naši 
specialci spajdašijo z rodbino v trgovini malih živali, 
naluknjana kot ementalec. Od rok ji ne gredo ne dia- 
logi, ki so kričeče prozorni, ne kolcajoče spremembe 
razpoloženja. Prav tako bo zrelejši gledalec odkima- 
val ob cvetkah, da nekaj osladnega prigovarjanja 
spametuje vsako pohojeno srce. 


bijaški Blaster in zvezdonosi krt Speckles. 


Ima pa izrisanka velik adut v tridimenzionalnih poseb- 
nih učinkih. Že od začetka je iluzija prostora navdu- 
šujoča in podana z namenskimi, premišljenimi kadri 
iz glodalske perspektive. Živa slika doda tisto pravo 
začimbo, čeprav je ob tem branje podnapisov nekam 
naporno. Zaradi njih moraš namreč stalno spreminja- 
ti fokus iz prvega plana v globino. Sekvenc, ko kaj 
poleti proti tebi in refleksno zapreš oči, je pet na vsak 
prst, prav tako paše za raziskovanje z očmi. Takega 
bogastva iz ostalih 3D-animirank ne pomnim. 

No, dober očesni vtis Sile ne obdrži nad vodo, ker je 
na številnih ostalih področjih grdo nezrela. Kar kot za- 
bavo prodaja živalce v mikrovalovkah ali v krempljih 
mučiteljskih pamžev, ima pač majhno pamet - in še 
manjšo dušo. Navi 

Bondovske budre so že spustili iz kletk na platna. 


G.I. JOE: 
THE RISE OF GOBRA 


kej, sem si rekel, grem gledat tole bum-tresk- 

kačing akcijado. Bolj butasta od Transformerjev 

2 ne more biti, ker pač NIČ ni bolj butasto od 
Transformerjev 2. Mogoče se bom pa imel fino. In 
imel sem se. Kajti čeprav je G.I. Joe (G.I. pomeni 'go- 
vernment issue', kar opisuje pripadnike ameriške voj- 
ske ali njihovo opremo) narejen po Hasbrojevi licenci 
istoimenskih akcijskih vojaških figuric, s katerimi se 
pretežno igrajo čezlužni otroci, ni tako blesav kot 
Bayeva katastrofa, izdelana po takisto Hasbrojevi li- 
cenci akcijskih robotskih figuric Transformers. Nobe- 
nega posiljenega humorja, polurnih samonamenskih 
kadrov, nerazloženih vstavkov, z Marsa očitnih logič- 
nih lukenj, Shie LaBeoufa. Ponavljam, nobenega Shie. 
Namesto tega se zgodi bolj človeški, raznolik in kohe- 
ziven dveurni akcijadni rompompom, ki tako krčevito 
telegrafira svoje navdihe in se ti tako trudi priljubiti, 
da si ne moreš kaj, da mu to ne bi uspelo. Nekako ta- 
ko kot lani Iron Man. 

ČO G.i. Joe tako fanira Vojno zvezd, da Lucasu nosi 
brado vstran. O tem govori tudi tale bagatelca: črne- 
ga nindžo Snake Eyes (belemu je ime Stormshadow, 
O JA) upodablja Ray Park - taisti izvedenec za borilne 
veščine, kot je igral Dartha Maula v Episode 1. 


Scenarij, ki, pomislite, vsebuje celo nekaj razvoja li- 
kov in se trudi vzpostaviti vzročno-posledične pove- 
zave, se plete okrog trgovca z orožjem, ki ustvari zo- 
prno krepelo - roj miniaturnih robotkov, ki žrejo vse 
pred sabo. Financira jih NATO, ki jih kani uporabiti 
na Osaminem litl tenku, a še preden mu to uspe, nad 
konvoj, ki jih prevaža, uletijo futuristični soldatje z 
joškato ledrasto kuzletino na čelu. Ki ima očala, kar 
pomeni, da je pametna. Edina, ki jima uspe stati ino 
obstati, sta soldata Duke (bivši maneken Channing 
Tatum) in Ripcord (Marlon Wayans - ja, eden od ko- 
medijantskih bratov Wayans). Kar ne pomeni veliko, 
saj kasirata kot Bojan Šrot, dokler ne uletijo pripadni- 
ki enako futuristično opremljene pripadnike elitnega 
vojaškega oddelka G.l. Joe. Duke in Ripcord se jima 
pridružita, nakar sledi dirka za negativci čez ves svet, 
kar vključuje Pariz in ledene planjave. 


€ Master chief kar vpije z zaslona, dočim je estetika 
filma nadvse primerna za špil. Ta je izšel in je tako 
zanič, da si ga nisem upal igrati več kot pet minut. 


V tej bitki, ki sesuva platno in zvočnike, se razkrije 
četvero. Prvič, film je čista risanka v posneti obliki. 
Drugič, glavna poanta je lahkotna pokajoča zabava 
brez krvi in z nekaj humorja ter sedmošolske ljubezni, 
omejene na romantiko in poljube. Tretjič, ena temelj- 
nih postavk je oglaševanje nadmoči U.S. Army, ena- 
ko kot je z igračami G.l. Joe. (Tu vam prihranim dok- 
torsko disertacijo o subtilnih psiholoških učinkih to- 
vrstnih figurinic.) In četrtič, tehnološki fetišizem je pri- 
tiran do skrajnih meja, a ohrani zvezo z resničnostjo, 
saj ni tako vesoljski kot Transformerji. Po eni strani je 
film sterilen in hladen, saj je vse, kar vidimo, kovina, 
plastika in usnje, ki odeva lepa ženska telesa. G.l. 
Joeji nosijo robotske obleke, ki jih spremenijo v su- 
perljudi, in proti koncu počno že take vratolomnosti, 
da pomisliš, da jih spremlja Sila. Ali da imajo v roki 
joypad. Po drugi pa si med ključnimi razbijaškimi se- 
kvencami vzame čas za svoje nastopajoče, kolikor ga 
otroško-akcijadni okvir dopušča. Tako izvemo za 
klišejsko, a vseeno obstoječo povezavo med Dukom 
in kuzletino ter belim in črnim nindžo. 

Ja, nindžo, kajti G.I. Joe da dosti na tisto, kar ga je 
navdihnilo. To so zlasti karatejski filmi, Star Wars, ki 


se jim z mečevalskim in ladijskim dvobojem dobe- 
sedno klanja, in bondijade, ker so tele pripravce, ki jih 
vihtijo Džoji, naravnost iz Gjevih logov. Pa potem še 
nebroj filmov in iger, recimo Army of Two, od koder 
so oklepi za negativčeve šturmtruperje. Če si razgle- 
dane sorte, boš velik del užitka našel prav v teh refe- 
rencah, iz katerih G.I. Joeju uspe sestaviti nekaj zna- 
nega in ne ravno intelektualnega, a vseeno za trohico 
samosvojega ter neškodljivo zabavnega. To naj gre 
mularija gledat, ne pa, da devetletnike spuščajo v ki- 
no na Neslavne barabe in njihova skalpiranja! Sneti 
Džiaji začno pinjav-pinjav delati 1. oktobra. 


DISTRICT 9 


ollywood uči, da če bi nas obiskali vesoljci, bi za 
Hi kraj pristanka izbrali New York, Los Angeles ali 

Washington, nakar bi ga razčefukali in prebival- 
ce nagnali v kanclagerje. Južnoafričani trdijo drugače. 
Marsovci bi se pojavli v umazanem Johannesburgu in 
mi bi bili tisti, ki bi jih stlačili v nezdrava taborišča. 
Leto 1982. Nad omenjenim mestom se pojavi orjaško 
vesoljsko plovilo. Le da ne stori ničesar. Samo lebdi 
nad centrom. Po nekaj tednih opazovanja se vojska 
odloči zadevi priti do dna in vdre v ladjo. V njej naleti- 
jo na milijon podhranjenih, zaradi izgube vodstva in 
nadzornega modula zmedenih ščurkolikih vunzemalj- 
cev, križancev med dr. Zoidbergom in Predatorjem. 
Naselijo jih v Sowetu, akhm, v Okolišu 9, ki se spre- 
meni v netipičen geto. So sicer pohlevna, razumna in 
delovna bitja, vendar gredo ljudem na živce, ker se 
hitro množijo, imajo nerazumljiv govor, se prehranju- 
jejo po smetnjakih in se fiksajo z mačjo hrano. 
Leto 2010. Število tujcev naraste na 1,8 milijona. Vla- 
da se odloči storiti nekaj glede te nadloge. Preselili jih 
bodo na samo v okoliš 10. Film se tako prične z 
vročanjem izselitvenih nalogov in predstavitvijo biro- 
krata, ki stoji za njimi. Ta se, seveda proti svoji volji, 
skozi film razvije v badass mofo superantijunaka. 
Film je povečini posnet v slogu mockumentarca, ne- 
kako kot Cloverfield, kar bi bilo že samo po sebi do- 
volj, da bi šel večini na jetra. Ampak tu zadeva deluje. 
Predvsem zato, ker s tresočimi kamerami in stranski- 
mi šumi niso pretiravali. Enkrat za spremembo je tudi 
prijetno poslušati angleščino z mehkim južnoafriškim 
naglasom. Se pa vidi, da so varčevali pri posebnih 
učinkih. Alieni so v doprsnih posnetkih še nekako 
verjetni, v velikih planih pa delujejo preveč leseno. 
Česa drugega filmu praktično ni očitati. Realistična 
tema ksenofobije je v svoji skrajnosti kombinirana z 
detektivko in akcijado, kjer ne bo nihče zehal med 
gledanjem. Verjetno bo razglašen za enega najboljših 
filmov leta. Producent, kdo drug kot Peter Jackson, 
pa že razmišlja o nadaljevanju, saj je stroške Devete- 
ga okrožja (mizernih 30 milijonov zelencev) pokril že 
v prvem vikendu. Komaj čakamo. Yohan 
Vesoljski čefurji se prikažejo 17. septembra. 


€ Žužkoidi so fizično nadmočni. A ker so načeloma 
miroljubni, je pravega razbacivanja zgolj za vzorec. 


ČLOVEKI 


Martin ni edini sodobni fantazijski pisatelj, ki srednjeveško fantazijo oplaja z dobršno 
dozo zajebanega realizma, niti ni edini, čigar knjig ne bereš, ampak 


jih goltaš: Privlačno se po njem zgleduje Britanec Joe Abercrombie, 


avtor trilogije The First Law in samostojnega dela 
Best Served Cold. Sneti njegove bukve s: 


obnovi, njega pa zasliši. 


. ča 4, 
6.) bar sa 


in krvi, 


šičastega barbara, modrega čarodeja in 

joškato vilinko, ki se skozi mnoge dogo- 
divščine odkrižajo nadpošasti ali zlobca, grozečega 
svetu. Predvidljivost postane udobna nuja, tako kot 
to, da se junakom ne zgodi nič posebej kritičnega, 
ne glede na to, v kakšnih škripcih se znajdejo. Taki- 
sto je samoumevna klišejskost oseb in pripetljajev. 
A sčasoma te draž takih knjižic mine in čese ti na njih 
podlagi fantasy še.ni zagravžal, hočeš več. Zaželiš si 
bodisi bolj odbitih povesti, ki imajo z resničnostjo ko- 
maj še kako zvezo, bodisi realističnejšega pristopa, 
kjer je v fantazijo preoblečen človeški vsakdan«Tak, 
kakršen je bil, je in znabiti vedno bo - podvržen naši 
nestalni, razumsko-zverski naravi,-poln krvivizdaj- 
stev, nemoralnih likov, lastnoritnihodločitev. Nekaj 
takih elementov'najdeš že-v-sicer pravljično odma- 
knjenem Tolkienovem svetu, v delih Roberta Jordana 
(serija The Wheel of'Time)-in Terryja Goodkinda (Wi: 
zard's First Rule). A orenkspust v realizem je pri bral- 
stvu najbolj vžgal v knjigah Georga R. R. Martina. Ta 
je serijo Pesem ledu-in-ognja- A Song of lee and Fire 
postavil v fantazijsko, z magijo le rahlo posuto odsli- 
kavo srednjeveške Evrope, kjer se-ljudjezapletajo v 
politične ter osebnokoristne-igrice, medtem ko-jim-s 
Severa grozi starodavna nevarnost. Martin je eden 
redkih avtorjev, ki likov ne ujčka, temveč jih pohabi 
in ubije, kakor hitro zato najde pravo«mesto. 
Martinova knjižna serija, katere prvi del je nastalleta 
1996, po pisateljevi hitrosti sodeč pa se bo zaključila 
okrog leta 2503, posesana direktno iz njegovih umet- 
no živečih možganov, je s svojo umetniško-udarnost- 
jo in tržno uspešnostjo seveda vplivala na druge 
ustvarjalce. Eden zanimivejših je-Joe Abercrombie, 
komaj 34-letni Anglež, ki je pred tremi leti udaril s 
prvim delom trilogije The First Law,-naslovljenim-The 
Blade ltself: Knjigo je zastavil. kot klasično fantazijo v 
izmišljeni, zopet srednjeveški deželi, razdeljeni na 
sprte, pomehkužene južne in pravomoške-severne 
dežele, kjer iz hladnih predelov-vsem preti nekaj neo- 
pisljivega. A.čeprav se tu ni izkazal z originalnostjo, je 
namen dosegel.z liki in pisunskim slogom. Razpizdeni 
barbar Logen'Devetprstnik se trudi, da ne bi podlegal 


e s fantazijsko literaturo -začneš-mlad,-ti 
enostavne povestice v slogu Dungeons-6 
Dragons dogajajo. V njih imaš vedno mi- 


ti 


€ Joe v.artfag fotki, kjer je videti manj gikast, kot 
je v resnici. Dosti o njem piše na. Joeabercrom- 
bie.com, kjer ima tudi blog in odlomke iz knjig. 


svoji-krvoločni naravi in krvavemu besu, ki ga v boju 
spremeni v morilski sekljaški stroj ... pokvečeni ink- 
vizitor Glokta svoj položaj izkorišča za nizkotne oseb- 
ne.cilje :... dočim.mladi ljepotanski častnik Jezal van 
Luthar fura že prav simpatično sebičnost. Štorija jih 
tobogansko meče v eno blatnoluknjo za drugo, Aber- 
crombie pa njihova grabljenja po rešilnih bilkah opi: 
suje s sadistično slastjo. To zabeli z adrenalinskimi 
opisi številnih bojev-in jeklarskega krvošprica, ki se v 
njih godi, ter natančnimi-predočenji.mučenj, vse pa 
obilno posuje s sapojemajočim cinizmom in.črnim 
britanskim"humorjem:«- Podobno zastavi naslednja de- 
la serije, Before They are Hanged (2007) in Last Ar- 
gument of Kings (2008), višek ustvarjalne poti-pa 
bržda doseže v samostojni knjigi Best Served Cold, 
postavljeni-v- univerzum trilogije in izdani pred nekaj 
meseci; 

Abercrombiejevih knjig-žal (še?) ni v slovenščini, 
vendar jezik ni tako zahteven, da-jih ne bi mogel pre- 
čitati Slovenec z malo bolj nabritim srednješolskim 
znanjem angleščine in slovarjem pri roki za trde ore- 
he.Če jih prečitaš ali ne, pa te bo verjetno zanimalo; 
kaj ima o njih povedati sam avtor. 


Joe, prepričan sem, da bi naši čitavci in obe čitav- 
ki radi spoznali človeka za ogledalom. Povej nam, 
kakšno je tvoje življenjsko ozadje in kako-si postal 
pisec fantasyja? Si pred objavo romana izdeloval 
kratke zgodbe, kakršne denimo objavljamo na zad- 
njih straneh Jokerja? 

Rodil sem sev Lancastru na severu Anglije, kjer-sem 
odraščalin hodil v šolo. -Kot-najstnik sem bral veliko 
fantazijske literature, nenehno igral namizne frpjke.in 
divje nažigal računalniške igre. Zato se mi je po glavi 
potikalo dosti"zamisli za fantazijske like in svetove. 
Vpisal sem se"na fakulteto v Manchestru in,se nato 
preselil.v kondon, kjer sem postal neodvisen. monta: 
žer.V glavnem ' sem dajal skupaj-dokumentarce in 
posnetke koncertov ter festivalov. Ker sem bil sam 
svoj gospod, sem imel med posameznimi nalogami 
kar nekaj prostega časa, in sčasoma-sem pomislil, da 
bi lahko z njim naredil kaj bolj koristnega, kot da stal- 
no.žvečim video igre. Tako sem se odločil, da se lo- 
tim pisanja lastne klasičnofantazijske trilogije, misleč, 
le kaj bi lahko šlo narobe. No; zdaj vemo ... 


Trilogija The First Law se je pojavila praktično od 
nikoder, saj je prišla izpod rok neznanegavavtorja. 
Da si jo spravil na police, je moral biti težaven pro- 
ces. Kako knjižna industrija pravzaprav deluje v 
takih primerih? 

Za prvi del serije, The Blade ltself, sem potreboval ka- 
ki dve leti in pol. Pisateljeval sem med drugim delom 
in v prostem času..Ko sem končal s pisanjem, sem 
sestavil listo agentov, specializiranih za fantazijska 
dela, in jim začel pošiljati poglavja, da bi jim vzbudil 
pozornost. Mislim, da.so«me zavrnili osemkrat ali de- 
vetkrat. Potempa sem naletel na-Gillian Redfearn, ki 
je ravno začela delatirkot pomožna urednica pri za- 
ložniški hiši-Gollancz. To se je zgodilo čisto po nak- 
ljučju, ker je-poznala mojega prijatelja, ki se-je prav 
tako lotil urednikovanja. V mojem tekstujenekaj zaz- 

nala in od mene hotela vso knjigo. Nekaj dni po-tis- 
tem sem imel na mizi ponudbo. Na splošno je sicer 
dandanes tako, da pisatelj najprej dobi agenta, kirna- 
to ponujarknjigo založnikom. Ampak vsak/' primer je 
malce drugačen: 


The First Law in iz nje odvrtena posameznica Best 
Served Cold kažeta močno nagnjenost k sarkazmu 
in cinizmu. Seveda je cinizem, kot je nekdo rekel, 
beseda, ki jo ne-ciniki uporabljajo za resnico, .in 
zelo mi je bilo všeč, kako ti je skozenj uspelo za- 
deti srčiko realizma. Človek zlahka postane žival, 
pa ne vedno zato, ker bi ga k te- 
mu prisilil zajebani lajf, zma- 
govalcu uživajo v uničenju nas- 
protnikov, bankirji in politiki so 
odgovorni za velik del trpljenja 
na svetu ... 

Namenil sem'se napisati nekaj ci- 
ničnega in z občutkom resničnos- 
ti. Če ne zaradi drugega, zato, ker 
je bilo veliko fantazijskih del, ki 
sem jih bral kot otrok, moralno 
nadvse preprostih in nerealistič: 
nih. V. pravem svetu enostavne 
zgodbe praviloma skrivajo kom- 
pleksne resnice, dobri: namenirse 
sfižijo in dobro ter zlo' sta stvar 
perspektive. Želel sem, da je tako 
tudi v mojih knjigah. 


Ni težko ugotoviti, da tvoja fantazijska dimenzija 
temelji na'resničnem, zgodovinskem svetu. Unija 
je slična Britaniji, prisotne so arabske države, 
medtem ko Styria v Best Served Cold najbolj spom- 
ni na renesančno Italijo (čeprav je Styria oziroma 
$Stajerska ena od zveznih dežel Avstrije). Koliko 
zgodovinskega raziskovanja je šlo v pisanje? Si 
preučeval tudi borilne veščine, mečevanje, vo- 
jaško taktiko, obleke tistega časa in podobno? 
Zadnje čase berem veliko zgodovinskih del, verjetno 
več kot fikcije, in brez dvoma se to odraža na svetu in 
dogodkih v mojih povestih. Saj pravijo, da umetnost 
oponaša življenje. Res pa'je, da se ne ubadam pose- 
bej z raziskovanjem podrobnosti. Gre za fantazijo in 
namesto da bi preučeval, natanko kakšna okna so 
imeli v Firencah 17. stoletja, preprosto vključim tako 
okno, ki je najbolj primerno ali dramatično glede na 
prizor. To je vidik fantazijske literature, ki mi je zelo 
pogodu - da lahko kombiniram različne dobe in vpli- 
ve. Ni treba, da so detajli nevemkako realistični, Prav 
nasprotno: to, da niso, lahko pomaga pri ustvarjanju 
bolj živahnega okolja. 

Tvoja nova knjiga, Best Served Cold, vključi še več 
krvi in seksa. Je bila to zavestna odločitev oziro- 
ma je imela kakšno zvezo s tem, kako tržno uspeš- 
narnaj bi bila? Ali pa enostavno slediš svoji vnap- 
rej določeni poti v še bolj odraslo, temačno fanta- 
zijo? 

Ko so mi The Blade Itself zavračali po tekočem traku, 
me je skrbelo, da. sem pretiraval z nasiljem-in-nazor- 
nostjo, Vendar menim,.da je večina odjemalcev fan: 
tazije (in najbrž vsega drugega) skozi zadnjih deset ali 
dvajset let postala dosti bolj razumevajoča do takih 
elementov. Sam:skušam biti v-pisanju čim bolj poš- 
ten in resnicoljuben. Ko.sem bil mlajšimi je šlo dosti- 
krat na jetra, kako-sta v fantasyju prikazana spolnost 
in nasilje. Nasilje je bilo popreproščeno in omehčano, 
dočim seksa skoraj ni bilo. Hotel sem prebrati nekaj, 
kar bi bilo bolj realistično, nekaj, kar bi ponudilo tako 
obravnavo, kot-jo-vidiš v srhljivkah ali vojnih zgod- 
bah. Best Served Cold je sicer dejansko izpadel zelo 

nasilen, toda navsezadnje se ukvarja s temo.mašče- 
vanja v odlični tradiciji tovrstnih italijanskih priskutnih 
zgodb.Ne vem, če bo moralo biti vse, kar bom odslej 
napisal, tako nazorno, Menim,da se je treba lotiti vsa- 
ke zgodbe posebej in.jo narediti avtentično, resnično 
in pošteno. Če to. pomeni eksplicitnost, naj. Kar se ti- 
če tržne zanimivosti, pa bi rekel, da moraš napisati ta- 
ko knjigo, kot bi jo želel prebrati sam, in upati, da ta- 
ko misli tudi del občinstva. Nisem prepričan, da boš 
uspešen - komercialno.ali umetniško -, če boš skušal 
predvideti, kaj bo ljudem všeč, in temu prirediti svoje 
ustvarjanje. 


O opisali smo vse tri povesti iz serije The First Law. The Blade lItself 
v-dokerju 159 (id članka na Joker.si: 3343), Before They are.Hanged v 
J167 (id 3913) in Last Argument of Kings v J178.(id/4837). Best Served 
Cold pa v prejšnji cifri. Po datumih vidite, kako reden pisec je model. 


Ko sem bral The First Law, sem opazil precej pod- 
obnosti z Martinovo serijo A Song of Ice and Fire, 
od načina, kako se prepletajo zgodbe likov, do 
občutka temnofantazijskega sveta, večinoma oro- 
panega nadnaravnih sil. Črna Amazonka v Before 
They are Hanged me je spomnila na Grace Jones.v 
Konanu, dočim je vse skupaj preveval nezmotljiv 
vonj črnega britanskega humorja, morda s Črnim 
gadom, ki se zvija v ozadju. Kakšni so vplivi na 
tvoje pisanje? 

George R. R. Martin, filmi o-Konanu in-Blaekadder'- 
med mnogimi drugimi. Rekel bi, da naterkot na pisca 
vpliva vse, kar bereš, gledaš, igraš aliizkusiš, kar ti je 
posebej všeč in kar ti ni. Vplivi name zajemajo dosti 
napisane fantazije (vključno s Tolkienom, LeGuinovo 
in Moorcockom), pa tudi veliko fikcije-izven fantasyja 
(od Dickensa prek Tolstoja do Jamesa Ellroya) in 
stvarne literature, posebej zgodovinski:del. Prav tako 
sem sodi kup filmov, televizijskih oddaj (sem velik 
ljubitelj bolj realističnih, moralno-nejasnih serij, ki 
zadnje čase prihajajo, iz Amerike, kot so Sopranovi, 
The Shield, The: Wire, Battlestar Galactica, Deadwo- 
računalniške igre in še marsikaj: Pisana mešanica, in 
menim, da je dobro;-da je taka: 


Te zanima pisanje še za kako drugo področje, reci- 
mo filmi, televizijo in igre? Sam hi nadvse rad igral 
temačno frpjko, za katero bi scenarij napisal'ti. 
Saj Rihanna Pratchett ne more narediti vsega, kaj- 
ne? 

Zaenkrat mi knjige zadostujejo, zato nimam načrtov, 
da bi-se razširil. Nisem pa proti temu, posebej če bi 
mi kdo-ponudil mastne denarce ... 


Še vedno pa tisti čas, ko si ne izmišljuješ, kako bo 
bloodlustan Logan Devetoprstnik raztrgal nemoč- 
ne žrtve, nažigaš špile? 

Seveda. Nenehno. Namizne frpje sem opustil že pred 
časom, ko sem se odselilrod:doma, toda video igre so 


v mojem življenju stalnica. 


ČLOVEKI 


svetovalka 
V Centru za pomoč uporabnikom 


Mezrmočarjiše veri no Rade. 
M Jih ne vidimo. 


Uporabno. Zanimivo. Igrivo. 


Itak prvi v Sloveniji predstavlja totalno svoj 
foun 


Bodi itak, bodi na sceni! Izberi tak Foun, z njim 
boš hitro in enostavno na Facebooku, nepozab- 
ne trenutke pa lahko tudi posnameš in shraniš. 
Klikni na www.itak.si, tam najdeš podrobnejši 
opis in pogoje. Se splača? |tak! 


Bodi na netu ... 


Svoj navi Itak Foun uporabi tudi kot modem - 
konektaj ga z računalnikom in že si na netu 
V paketu Itak Džabest imaš itak že vključenih 
1 GB za internet (Gmail, MSN, YouTube, 
Facebook ... ). Prečekiraj tak Džabest paket, 
ker je res dabest, 

www.itak.si 


Zamenjaj Mobilno v živo 


Pokaži, kaj se dogaja. Pošlji MVIDEO na 1919 
in si namesti program M:Video. izberi svoj 
videoposnetek in ga predvajaj na portalu 

tak! Za M:Video je Nokia 5320 Xpress Music 
prava izbira, Za Itakovce in ostale Mobitelove 
uporabnike je storitev M:Video brezplačna 
www.itak.si 


Kjer se vedno kaj dogaja ... 


www.itak.si je spletni portal, kjer na enem 
mestu najdeš najbolj sveže infote o top 
glasbeni, filmski, kulturni in športni sceni v 
Sloveniji. Po novem je na voljo tudi v mobilni 
različici, Poveži se prek svojega mobitela in 
ponudba, napovednik dogodkov, nagradne igre 
za brezplačne vstopnice in drugo ti bodo vedno 
na dlani, 


Vstopi v svet zabave! 


Na moblinem Planetu se preizkusi v igranju 
mobilnih iger in se zabavaj ob najbolj norih 
animacijah in zvočnih efektih. izbiraj med 
priljubljenimi melodijami, videozvonjenji ali 
pa preseneti z dobro uverturo. Pošlji SMS z 
vsebino P MSi na 1919. 


WWW.MOBITEL.SI 


Za več informacij obiščite najbližje Mobitelovo prodajno 
mesto, www,.mobitel.si ali pokličite brezplačno stevilko 
za Mobitelove uporabnike 041 700 700 

William Dietrich: 
NAPOLEONOVE 
PIRAMIDE 


rancoska revolucija je bila največji 
Fse: preobrat osemnajstega 

stoletja, ki je posredno sprožil veri- 
go dogodkov, ki so zajeli vso celino. V 
prvi vrsti je padec Bastilje pomenil ko- 
nec starega ludvikovskega veka in kao 
pričetek razsvetljenja v Franciji. Temu 
so sledila leta terorja jakobinske vlade 
in razkristjanjevanja dežele, nato nov 
upor ter nova vlada in na koncu franco- 
sko vojskovanje širom Stare celine. Te- 
ga je vodil povzpetniški general Napo- 
leon Bonaparte, čigar prvi znameniti 
pohod je bil v Egipt leta 1798. Z dozde- 
vno osvoboditvijo države izpod turške 
nadvlade je želel vzpostaviti francosko 
prisotnost na Bližnjem vzhodu, dolgo- 
ročno pa iti po poteh Aleksandra Veli- 
kega vse do Indije, ki je bila v rokah 
večnih rivalov Angležev. A obstajal je, 
kot špekulirajo mistični zgodovinarji, še 
en razlog za obisk puščave, in sicer lov 
za starodavnimi egipčanskimi skriv- 
nostmi. 


Okoli tega vidika je napeljana zgodba 
Napoleonove piramide, ki jo prvoose- 
bno pripoveduje Ethan Gage. Ta ame- 
riški pustolovec se namreč pridruži Kor- 
zičanovi kampanji oziroma odpravi šte- 
vilnih spremljevalnih znanstvenikov. 
Povod je skrivnostni medaljon, baje- 
slovni ključ do pozabljenega vira moči, 
ki ga Ethan po naključju prikvartopiri. 
Taki koščki ancientne bižuterije pa, kot 
je pri tosortnih artefaktih navada, dišijo 
marsikomu ... 

Skozi slabih 400 strani privlačnega čti- 
va je bralec deležen prenekatere zgodo- 
vinske razlage, vzdušnega opisa dveh 
bitk, lepo vtkanih hištoričnih dejstev ter 
oseb in mnogih ezoteričnih zanimivosti, 
od egiptologije prek prostozidarstva do 
svete geometrije, vključno s Fibonacci- 
jevim zaporedjem in zlatim rezom. Vse 
to na lahkoten, junaški, indianajone- 
sovski način brez pretiranega filozofira- 


nja (z izjemo Bonaparterjevih govo- 
ranc). Veliki vojskovodja pri tem nika- 
kor ni komajda omenjen, marveč je s 
svojim znamenitim muhastim, a genije- 
vim značajem dosti časa v ospredju. 
Štorija, ki sega komaj kaj dlje od Nelso- 
novega zdesetkanja francoskega lad- 
jevja v zalivu Abukir, je dobro zastavlje- 
na s posebej posrečeno končno zamisli- 
jo, dasiravno se cilj izmuzne v nadalje- 
vanje Ključ iz Rosette, ki je v angleščini 
že na voljo. Mladinska knjiga pravi, da 
bo slovenska izdaja na voljo v začetku 
2010, za ostal opus pisateljevih nič 
manj zanimivih zgodovinskih romanov 
pa se še odločajo. LordFebo 


Christopher Paulini: 
NAJSTAREJSI 


antazijska saga o deželi Alagačsiji, 
F: v angleščini obsega tri knjige, 

kljub prodajni uspešnosti ne sodi v 
kanon visoke fantazije, saj ni nikakršen 
literarni presežek in se preveč naslanja 
na znane zgodbe. Največ seveda črpa iz 
Tolkienovega pravljičnega izročila, od 
koder izhajajo tipični značaji pravljičnih 
ras, zamisel in zven izmišljenega jezika 
ter nenazadnje poimenovanje krajev 
(Gil'ead, Farthen Dur ...). Toda kljub te- 
mu je zbirka po svoje mojstrsko delo, 
kajti pisatelj Krištof jo je desetletje nazaj 
spočel pri vsega petnajstih letih in dve 
leti kasneje že izdal 400-stranski preve- 
nec Eragon. Pri tem je sam narisal tako 
naslovnico kot spremljajoči zemljevid. 
Povest govori o istoimenskem kmeč- 
kem najstniku, ki najde zmajevo jajce in 
se nato postopoma, izkušnjo za izkuš- 
njo, veščino za veščino, frpjsko kali v 
zmajevega jezdeca. Ta se namreč lahko 
edini zoperstavi tiranskemu kralju. 
Šeststostransko nadaljevanje Najstarej- 
ši oziroma izvirno The Eldest se prične 
takoj za bitko v škratovskem mestu, 
kjer se je prvi del zaključil. Zlobni pod- 
šef je mrtev, vendar je Eragon komaj 
kaj več od vajenca, zato gresta z zmaj- 
čico Saphiro v uk k vilinom. V čarob- 
nem gozdu se nato dogaja več kot polo- 
vica bukve. Pripoved ima sicer resnob- 
nejši ton z veliko globokimi, tudi posre- 
čenimi mislimi, vendar je skupaj vzeto 
le povprečno branje. Vilinski del je brez- 
akcijski in preveč duhamoren z dolgo- 
veznimi razlagami zgodovine sveta in 
delovanja čarovnije. To je v fantaziji 
resda nujen element, a ne v taki koli- 
čini. Poleg tega se avtor pri magiji opaz- 
no zaplete. Čarodeji recimo obvladajo 
telepatijo, z zaščitnimi uroki odbijajo st- 
relice in z eno besedo usmrtijo celotno 
garnizijo (čemu potemtakem sploh sol- 
datje?), nakar jih porazi navaden kme- 
tavz s kladivom. Zato se precej bolje či- 
ta vzporedna, povsem stvarna pusto- 
lovščina Eragonovega bratranca, ki re- 
šuje svojo rodno vas pred zlobčevim 
maščevanjem. Najslabši vtis pa naredi 


zaključna, toda ne poslednja bitka, ki je 
opisana nevzdušno, odsekano, dočim 
zaključek daje novega netiva onim, ki 
Pauliniju očitajo posnemanje Vojne 
zvezd. 

Kdor je prebral prvo, modro knjigo, naj 
se seveda loti tudi rdeče in nato čaka 
do prihodnjega leta na prevod zadnje, 
rjave (Brisingr). Drugače pa serije, ra- 
zen tistim, ki hlastajo za tolkienovsko 
pravljico, ne bi priporočal vsevprek. A 
po drugi strani drži, da v slovenščini ve- 
like izbire itak ni. LordFebo 


Erin Hunter: 
BOJEVNIKI 


a psevdonimom Erin Hunter se 
dre: štiri pridne avtorice: Che- 

rith Baldry, Kate Cary, Victoria Hol- 
mes in Tui Sutherland. Dame soustvar- 
jajo uspešno serijo Warriors, ki jo je 
mlada založba Mettis Bukvarna zdaj pri- 
peljala tudi v Podalpje. Poslovenjeni V 
divjino je uvodni del mnogologije in mu 
bo gotovo sledil vlak nadaljevanj. Pred- 
stavi nam hišnega muca Oranžka, ki 
sledi nagonom in zatava v bližnji gozd. 
Tam ga prestreže patrulja divjih mačk, 
ki pripadajo Klanu groma. Mačji klani 
so drugače štirje in živijo v stalnih nape- 
tostih glede ozemlja, plena ter pokopa- 


| BOJEVNIKA 


VDIVJINO 


nih skrivnosti. Gromovci Oranžka sprej- 
mejo medse, ga pričnejo uriti in mu na- 
denejo ime Ognjenonogi. Prevod je zla- 
sti pri imenih malce nespreten, a se 
kljub temu že na daleč zavoha potter- 
jevsko koreniko zgodbe - v ustaljeno 
družbo uleti nadarjen tujec, ki se skozi 
prigode vse bolj dokazuje, tke prijatelj- 
stva, se otepa predsodkov in razkriva 
izdajstva. Čeprav umiranja ni kar pov- 
prek, temen dih smrti pobeli marsikate- 
ro stran. 


POW 


VARRIORS 


ERIN HUNTER 


Zgodba pa se s koncem prve knjige ni- 
kakor ne konča, saj gre za obilno spe- 
njeno žajfnico. Dokončane so že kar tri 
šestdelne serije, v delu je tudi četrta. 
Nabor je dodatno namaščen z mangov- 
skimi albumi in dopolnilno literaturo. 
Taka rodovitnost je posledica moštve- 
nega pisanja, čeprav je res, da je kvali- 
teta podvržena bibavici in so nekateri 
deli bolj iskrivi od drugih. Prav tako ni 
mogoče spregledati obrtništva. Uredni- 
ca niza je Holmesova in ostale pisatelji- 
ce večkrat nerodno povezujejo dogod- 
ke, da bi zadostile predpripravljenemu 
scenariju. Tudi najbolj prosvetljeno ni 
vse skupaj, saj sodobne smernice rav- 
nanja z mačkami svetujejo vse kaj dru- 
gega kot prost razplod in spuščanje na 
'svobodo'. A kakor so se mi ob prvi knji- 
gi porajali pomisleki, sem kasneje dlako 
polegla in dogajanje sprejela kot snov za 
dokaj solidno pustolovsko branje. 

So pa mačje persone daleč od mojstr- 
skih felinoidov, kakršne zna denimo po- 
ustvariti Neil Gaiman. Bojevnike zazna- 
mujejo človeške poteze, prevlečene z 
dokaj generično živalsko patino. Tako 
bi namesto mačk brez težav nastopali 
voleje, ježi, dingi ali kakšna druga fa- 
vna. Ob tem ni nobeno presenečenje, 
da je moštvo Erin Hunter sočasno za- 
kurblalo ločeno serijo Seekers, v kateri 
so glavni medvedje. 

Snovi za branje tako še lep čas ne bo 
zmanjkalo, ob njem pa se porajajo pod- 
obni občutki kot pri Kroniki starodavne 
teme. Oba niza sta namenjena mlajšim, 
vendar sta dovolj mesnata in razgibana, 
da nad njima ni razočaran niti odraslež, 
ki se mu je zahotelo kaj manj kalorič- 
nega. Navi 

Magični Guru Vorteks 


arjana? Marjana?! Poglej, kako se premi- 
kam. Samo poglej me, prosim. Stran pojdi 
od mene, stvor! Marjana!!! Ne joči, prosim, 
hčerka moja. Tu sem, samo pogledati me 
moraš. Vem, zdi se nemogoče, ampak po- 
trudi se. Vem, da me čutiš. Zato si toliko časa v tem sta- 
novanju, ki še vedno zaudarja po meni. Zato hodiš gor in 
dol po hodniku in prespiš na mojem najljubšem fotelju. 
Ker veš. 

Samo poglej me. Prosim. 


koko k 


Magični Guru Vorteks je pozvonil točno ob dogovorjeni 
uri. Odprla mu je mlada ženska, v obraz zabuhla od joka. 
Spoštljivo se je umaknila nekaj korakov nazaj in ga spu- 
stila v majhno blokovsko stanovanje porumenelih sten 
ter slabih reprodukcij. 

"Jaz sem magični Guru Vorteks," je rekel magični Guru 
Vorteks, ko se je v hodniku sezul in se razgledal naokoli. 
"Vem," je odgovorila mlada ženska. 

"Kako ste vedeli?" je vprašal magični Guru Vorteks. 

"Na glavi imate vijoličen turban in zelo skrivnosten izraz 
na obrazu," je odvrnila. 

Magični Guru Vorteks se je nasmehnil. 

"Pametna mladenka," je rekel. "Kako vam je ime?" 
"Marjana," je odgovorila, nato pa tiho dodala: "V kuhinji 
je. Lahko pohitite? Če bo mož slučajno sem prišel, me bo 
ubil, ker zapravljam denar za take stvari." 

Nato je zajokala. Magični Guru Vorteks jo je prijel za ra- 
mo in rekel: "Razumem. Peljite me do njega." 

Da sta prišla v kuhinjo, kjer je bila mačka, sta morala 
skozi dnevno sobo, kjer je na polici kraljeval prostoren, 
svetel akvarij. Magični Guru Vorteks ga je komaj opazno 
ošinil s pogledom. 


Marjana! Kdo je to?! Kam gresta?! 


koko k 


Mačka je nasršena stala v kotu, ušesa si je polegla ob 
glavo. Z velikima črnima pikama je strmela v magičnega 
Guruja Vorteksa, ki je čepel poleg nje in momljal besede 
starodavnega uroka. Marjana je stala ob steni in si z dla- 
njo pokrivala usta. Magični Guru Vorteks se je pretvarjal, 
da ima zaprte oči, a dobro je videl, kar je hotel videti. V 
odsevu kuhinjskega stekla se mu je risalo mlado dekle, 
sloneče ob steni, in ga gledalo. Magični Guru Vorteks je 
vrtel jezik dalje in skušal biti čim bolj mističen. Mačka ga 
je počasi imela dovolj in spustila je grozeč, zategel zvok, 
podoben škripanju starih vrat. 

Dajmo, Marjana, je pomislil magični Guru Vorteks. Daj 
mi moj trenutek. 


Skočil bom. Skočil bom, pa da vidimo, kaj bo. Stran od 
mene, grdavž, sem rekel! Stran! Marjana! Prav. Ne mo- 
rem več tako. Ne morem. Morda pa mi uspe. 

Marjana. Samo poglej me. 


koko k 


šolovaj 2009 e e 


V dnevni sobi je zaropotalo. Bled Marjanin od- 
sev je pogledal proč in dal trenutek magič- 
nemu Guruju Vorteksu. Iz dolgega rokava tu- 
nike je potegnil stekleničko in iz nje brizgnil 
tekočino mački v obraz. Pogledal je v okno in 
videl obrat Marjanine glave. Ni ga videla. Na- 
smehnil se je. 

Mačka se je zamajala na sivih nogah in zlezla 
skupaj v nič več nasršeno kosmato kepo. Oči 
so se ji počasi zaprle. Tiho je javknila. 
"Gospod?" je šepnila Marjana. 

"Vaš oče je izgnan," je rekel magični Guru 
Vorteks. "Na poti je v svoj večni mir." 
Marjana se je sesedla ob steni na tla in bruhni- 
la v jok. Magični Guru Vorteks je stopil do nje, 
jo prijel za roko in rekel: "Dogovoriti se bova 
morala za plačilo." 


Marjana? Kdo je to? Zakaj je tako oblečen? 
Ne dajaj mu denarja. Marjana ... gleda me. 
Zakaj me tako gleda? Kaj počneš?! O, Bog, 
ne, prosim, ne ... dihat ... ne morem ... dihat... 


koko k 


V dnevni sobi je magični Guru Vorteks z Mar- 
jano sklenil kupčijo. 

"Nikoli nisem marala teh njegovih rib. Še po- 
sebej te zlate ne, tudi druge ribe je ne marajo," 
je rekla Marjana, ko je z zeleno mrežico ujela 
debelo zlato ribico in jo spustila v prozorno 
vrečko, polno vode. "Še oče jih ni maral, celo 
takrat ne, ko je bil mačka. Vedno jih je napa- 
dal. Zato je najbrž tudi pokrov malce odprt. 
Čudno," je rekla. 

"Res čudno," je rekel magični Guru Vorteks. 
"Vas lahko še nekaj vprašam?" je rekla Marja- 
na, ko je bil magični Guru Vorteks že obut in 
je stal pri vratih s prozorno vrečko v roki. "Kaj 
vam bo ta riba za nekaj evrov, ko pa sem vam 
bila pripravljena plačati stokrat več?" 

Magični Guru Vorteks se je nasmehnil in spet 
pobožal Marjano po licu. 

"Magični Guru Vorteks je povezan z vsem živim 
.. in ko začuti življenje, ki si želi njega ... si tudi 
magični Guru Vorteks zaželi to življenje." 
Marjana se je nasmehnila in pokimala. Ma- 
gični Guru Vorteks se je nasmehnil in poki- 
mal. Marjana je zaprla vrata. Magični Guru 
Vorteks je šel s prozorno vrečko, v kateri je 
plavala zlata ribica, po stopnicah do izhoda iz 
bloka. Nato si je prižgal cigareto, sedel v avto 
in se odpeljal. Med vožnjo si je z nasmeškom 
momljal: "Z vsem živim ... zaželi življenje. 
Kakšna jajca, pizda." 


koko k 


Kam grem? Kaj je to? Nič ne vidim!!! Marja- 
na!!! Vse se trese!!! 


Ko je magični Guru Vorteks stopil v hišo, je takoj vrgel 
turban na tla in si potegnil tuniko čez glavo. Vrečko z ribo 
si je dvignil pred obraz in rekel: "Nekaj ti bom pokazal." 
Magični Guru Vorteks, redkim znan pod pravim imenom 
Janez Grubar, je odnesel vrečko z ribo v klet. Tam je imel 
v kletki zaprta dva psa in enega papagaja. Psa sta mirno 
ležala ob skledi za hrano, papagaj pa je visel na po- 
zlačenem obroču kot uhanu velikana in spal. 

"Tele lahko prodam," je rekel Janez Grubar ribi. "Tisti 
rjavi je bivši oficir, uboga vse, kar se mu naroči. Policaji 
plačajo hud denar za take pse. Drugi je bil nek narkič in 
tud kot pes je bolj kilav, take prodamo v filmsko industri- 
jo. Papige kupujejo dilerji, da jih opozorijo, če se kdo pri- 
bližuje, ko imajo trgatev. Mačke pa obdržim jaz, da mi 
kradejo po bajtah, prasice pridejo povsod. Ampak ni- 
mam jih več, ne vem, duše se jih zadnje čase rade izogi- 
bajo. Sem mislil, da bom danes dobil eno, pa si se moral 
naseliti v jebeno zlato ribico, kreten stari?!" 

Janez Grubar je segel z roko v vrečko, prijel zlato ribico 
za rep in jo dvignil k obrazu. 

"Odplaknil te bom v sekret, če ne boš sodeloval," je šep- 
nil. "Majke mi." 

Rjavi pes se je dvignil in zalajal. 

"Tišina, major!" je zavpil Janez Grubar. 

Pes je sedel, dvignil taco in si jo prislonil h glavi v nerod- 
ni gesti salutiranja. 

Janez Grubar je spustil ribo nazaj v vrečko, sedel v avto 
in se odpeljal k svoji ljubici Rebeki. Ko mu je odprla, ji je 
pomolil vrečko, se nasmehnil in rekel: 

"Ker si alergična na mačjo dlako in ne maraš psov." 


koko k 


Čakam, da bo konec. Saj ne živimo dolgo. Vsak večer ju 
gledam, Rebeko in Janeza, kako porivata. Ko je ni doma, 
pride Janez in me sprašuje, če ga vara in podobne neum- 
nosti, da ali ne vprašanja, zaplavaj v levo za da, v desno 
za ne. Če ni zadovoljen z odgovorom, me da za nekaj 
časa na suho in občutek je grozljiv. Najbolj pa mu zame- 
rim, da mi je vzel Marjano. Lahko sem jo vsaj gledal. 
Vsak dan sem jo videl. Kako sem bil srečen ... Sovražim 
ga, prasca hudičevega. Rebeka je pred nekaj dnevi kupi- 
la še eno ribo, da bom imel družbo. Neko malo, kilavo lu- 
skavo črno svojat. Še dobro, da me vsaj pri miru pusti. 


koko k 


Nekega večera je Janeza Grubarja med seksom z Rebe- 
ko zadel infarkt in je umrl. Rebeka je gledala truplo, nato 
pa skomignila, si prižgala cigareto in poklicala rešilca. 


koko k 


Črni ribici se je spremenil pogled. Nič več ni zrla vame 
kot v zid. Panično se je zaletela v steklo. 

"Zdravo, Janez," sem ji rekel. 

"Rebeka!" je zavpil Janez. "Tukaj sem." 

"Ne bo šlo," sem mu rekel. "Dobrodošel v mojem svetu." 
Janez ribica me je pogledal in se znova podal v dir po 
akvariju. Počakal sem, da se je utrudil in da je bil priča, 
kako njegovo lastno truplo odnašajo iz sobe. Potem sem 
odplaval do njega in ga raztrgal na koščke. 


Kontejnerus 


ČEFURSKO-VESOLJ- 
SKI KVIZNIK 


To jesen prihaja na lokalna platna četica zani- 
mivih in težko pričakovanih filmov. Eno pozi- 
tivnih presenečenj je najnovejša mojstrovina 
Petra Jacksona (Gospodar Prstanov), ki je 
sproduciral južnoafriški ZF-kvazidokumentarec 
Okrožje 9. Scenarij in režija sta delo Neila 
Blomkampa, obetavnega mladega umetnika, 
ki je idejo pobral iz svojega eksperimentalne- 
ga dokumentarca Alive in Joburg. Prihod ve- 
soljčkov na Zemljo se zgodi pred tridesetimi 
leti in hitro postane jasno, da so zablodeli be- 
gunci brez možnosti za vrnitev domov. V tem 
času se namnožijo in le delno vklopijo v 
družbo. Zaradi svojega videza in čudnih navad 
jih ljudje ne marajo, zato se odločijo, da jih 
preselijo iz Johannesburga na samo. Film ta- 
ko spremljamo skozi oči birokratskega šefa, 
ki nezemljanom vroča izselitvene naloge. Se- 
veda pa to ne more iti gladko in zapleti, ki 
sledijo, nam razkrijejo vso bedo človeške 
nestrpnosti ter tujskega domotožja. 

Tokratna nagradna igra se plete ravno okrog 
dotičnega filma. Pravilni odgovori na spodnja 
vprašanja dajo geslo, ki navaja lokacijo sne- 
manja filma Okrožje 9, treba pa jih je zapisati 
na priloženo dopisnico in jih v uredništvo do- 
premiti do petega desetega, magari z vesolj- 
sko ladjo. Desetim izžrebancem bomo potalali 
dobre devedeje, še boljš blu-raye in druge 
filmske dobrote sponzorja Continental Film. 


TEMELJNA | ŠAHOVSKA 
OSMA FIGURA 


ALEŠ | PEVKA 
DEBELJAK | ŽNIDARIČ | DRŽAVE 


JANEZ | BELEŽNICA 


FR.ASTRO- 
LOGIN 
ZDRAVNIK 
IZ 16. ST. 


PODVODNI 
IZSTRELEK 
ZA UNIČEV. 


1. Bolezenskemu 


strahu pred tujci 
rečemo... 

s) ksenofobija 
a) agorafobija 
k) čefurofobija 
h) ksenofilija 


2. Glavno mesto 
Južnoafriške republi- 
ke je ... 

0) Pretoria 

p) Johannesburg 

a) Durban 

I) Wrdlowtzi 


3. V katerem od 
naštetih filmov še 
lahko vidimo lebdeti 
orjaško vesoljsko 
ladjo nad veleme- 
stom? 

x) Gigli 

y) Gospodar Prstanov 
w) Dan neodvisnosti 
z) Ledena doba 


4. Ščurki so znani po 
tem, da jedo vse. Ta- 
kim pravimo tudi ... 
b) karnivori 

e) omnivori 

r) herbivori 

a) tvoja mama 


5. Naslednji veliki 
projekt Petra Jackso- 
na je... 

s) Terminator 5 

t) The Hohbit 

r) Babica gre na jug 2 
n) Pohotne najstnice 
XXII 


6. Na velikih platnih 
se vrti romantična 
komedija Grda resni- 
ca. Kdo ima v njej 
glavno moško vlogo? 
a) Galec 

e) Perzijec 

i) Rimljan 

o) Spartanec 


Dobitniki legic iz avgustovskega kviznika: 

Mitja Murovec iz Nove Gorice (Bionicle), Matej Žalar iz 
Ptuja (Bionicle), Robert Lebar iz Izlak (Bionicle), Rok 
Stražišar iz Vrhinke (Darth Vader), Jure Humar iz Kala 
(Darth Vader) in Uroš Skuk iz Cerknice (Darth Vader). 

Rešitev je bila KOCKICA! 

Dobitniki avantur od razvijalca Telltale pa so: 
Boštjan Guštin iz Novega Mesta (SAM), Roman Jančič iz 
Zreč (Monkey Island), Miha čibej iz Logatca (Strongbad) 

in Domen Gorjup iz Loč (WAG). 


Rešitev je bil RUM! Pošljite nam e-mail, da vam posredujemo kodo. 


BINŠI 
EGIPT. 
DRŽAVNIK 
(ANVARAL) 


TELOVADBA 
OB GLASBI 


ŠPORTNA 
DISCIPLINA 


AM. PIS 
(STEPHEN 


KUMAR 
PRODAJAL- 
NAŽIVIL 


VULKAN NA 
FIUPINIH 


STER - 
UDU TER 
NI 


FR. SKLAD 


FIIMSKE ANTONAP. 


ČEHOVA 


GLASBE 
(FRANCIS) 


GLAVNA 
LUKA 
ALBANIJE 


OBIRALEC 


BOLJŠA 
HIŠAZ 
VRTOM 


SREDSTVO 
ZA USPEH 
KRAJ V 
SREMU (HR) 


ŽELEZOVEC 


PEVKA 

HORVAT 
NI PRE: 
POMOČKI 


VRSTA 


ZMAGA 


ŽEL RUDA, 
RJAVI 


PRIRODA 


EVROPSKI 
VELETOK 


RIMSKA 
BOGINJA 
JEZE 


SPONA, 
VEZ 


MLINSKI 
ŽLEB 


Lepe nagrade fašejo: 


Gašper Kranjec iz Škofljice, 


Jani Jereb iz Logatca in 


Blaž Novak iz Murske Sobote. 
Rešitev je bila: GUYBRUSH 
MOGOČNI PIRAT. 


Na priloženo kartonsko glasov- 
nico napiši iz slike izhajajoč 
geselj. Rok je 5. oktopusius. 

Zatišje pred viharjem 


Prejšnjič sem 


pozabil omeniti, da je z dvojnim Jokerjem 12/13 


šla po gobe Jonasova kolumna o švercanju robe iz Trsta, predelova- 
nju matričnih tiskalnikov in mučenju Texas Instrumentovih kalkula- 
torjev. Izguba za revijo? Najbrž, čeprav se humor Luke Kopra nikdar 
ni dobro prekrival z našim. Nadomestilo ga ni nič svežega, recimo 
kaj tako nezaslišanega, kot bi bil uvodnik. Je pa bil farboviti magazin 
s cifro 14, ki ga nazajgledno obravnavam ta mesec, deležen rahle 
injekcije botoksa. Obris igralne palice na koncu opisov, v kateri so 
bile navedene tehnične postavke (format, minimalna konfuguracija, 
zvrst, pavšalne ocene igralnosti, grafike in zvoka), je nadomestil 
okvir z režečim se televizorčkom. V njem so poleg navedenega tičale 
postavke za in proti, kar je nakazovalo začetek poti proti današnji 
obravnavi špilov v Jokerju. Obravnavi, ki, upajmo, vodi v ukinitev 
številčnih ocen. Samo še ljudstvo zamenjamo. 


ake blazne originalnosti in udarnosti v 
tistem Jokerju iz septembra leta 1994 
ni opaziti. Razen morda na roko nari- 
sane naslovnice, po čemer se cajtung, 
ki ga držiš v rokah, od nekdaj razlikuje 
od tuje, tujezlatne (licenčne) in tudi domače konku- 
rence. Zadnjič sem listal po neki virtualni knjigarni in 
opazoval ducate platnice revij naše branže iz razno- 
raznih dežel, od ZDA in Velike Britanije do Rusije, 
Poljske ter Japonske. Prav neverjetno je, kako po- 
dobne so si vse: slika iz neke igre, ki jo da založnik 
in ponavadi zajema našopirjenega možaka ali joška- 
to baburo, ter vrsta kričečih napisov, ki popisujejo 
levji delež notranjosti. Ene same ni bilo, ki bi jo lah- 
ko imel za količkaj samosvoje, avtorsko delo. Ne da 
trobim v lasten rog, ampak naše so dejansko dru- 
gačne, tako glede grafičnosti kot teksta. Veseli smo 
tega, čeprav na ta rovaš bržda prodamo kak izvod 
manj, ker stranka ne izve že vnaprej, kaj vse smo ji 
pripravili. Mar ni lepše, da ne veš vsega, kot recimo 
tedaj, ko odvijaš kinder jajček? 
Nabor opisov v cifri 14 zajema legendo TIE Fighterja 
(89), vesoljsko strategijo K240 (83), še danes zelo 
cenjeno direktorščino lunaparka Theme Park (94), 
klasično avanturo Gabriel Knight: Sins of the Fathers 
(86), prezrto, a odlično predstavnico taiste zvrsti 
Wrath of the Gods (91) in dve udarnici na CD-ROMu. 
Prva je bila govoreča Sam 6 Max Hit the Road, ki je 
prejela viharniških 95, druga pa humorna sekljačina 
The Horde, koder si v izometričnem pogledu sekljaje 
branil vas pred navali rdečih hudičeljnev in se vmes 
režal odpuljenim vmesnim sekvencam. Devetdeset je 
bila njena ocena. 


Sem imel idejo, da bi spisal zgodovino nogometnih 
simulacij, od starin tipa Match Day in Kick Off do no- 
vink. Ste za? Sporočite mi na snetiojoker.si. 


šolovaj 1994 


Če pri tem odmaknem mikroskop, opazim povečano 
količino špilov z lastnostmi, ki jih na diskete ni bilo 
moč stlačiti. V Samu in Maksu je bil to posnet čvek, v 
Hordi, Wrath of the Gods in tračnični streljačini Mad 
Dog 2 pa igrani posnetki. S full-motion videom se je 
hkrati ubadala naslovna tema na dveh straneh. Ta je 
na koncu povedala, da se bo še pokazalo, če bo nje- 
gova uporaba v igrah dosegla tako stopnjo, da se bo- 
do veje zabave združile v eno. Rahlo prostodušna di- 
lema, ki je, dvignem roko, zrasla na mojem še neizku- 
šenem zelniku, se je izkazala za prazno. Veje zabave 
ostajajo svoje in imamo kvečjemu igre, ki so podobne 
filmom, in filme, ki sličijo na igre. 

Sem pa malce alternativen prijem uporabil pri opisu 
treh nogometnih simulacij: World Cup USA 94, Kick 
Off 3 in Planet Football. Tedaj se je ravno končalo 
žogobrcarsko svetovno prvenstvo v Ameriki, kjer je 


a zm 


Ob spominih na TIE Fighterju v prsih zaplahuta 
vroča želja, da bi Lucasi izdali sodobno predelavo za 
Steam. Četudi brez nadgrajene grafike. 


Gabriel Knightove dogodivščine so bile kakovost- 
ne vse tri po vrsti. V enki je tip zvedel, da je poslednji 
Sehattenjager, lovec na mrakobne sile. 


September 
vega 
Letnik W 
Čenu 270 


Meinudail 2 


Režiraj! 
Video 


zmagala Brazilija. Pod vtisom tis- 

tih tekem sem priobčil tri opise, ki so se nadaljevali 
drug v drugega, in ustvaril tabelo 'srečanj' teh špilov z 
rezultati. Kick Off je World Cup premagal z 1: 0, 
World Cup je sesul Planet Football z 2 : 0, Kick Off pa 
slednjega demoliral s 4 : 0. V moji glavi, kajpak, ker 
njihovih umetnih pameti nekako nisem mogel pove- 
zati :). Prvak je bil torej Kick Off 3 (80), World Cup 
USA 94 je dobil 75 in Planet Football 53. Ker imamo 
zdaj le še Fifo in Pro Evo, tega ne morem več upora- 
biti. Je pa res, da se s športščinami rad poigravam in 
si izmišljujem nove pristope k njih opisovanju, recimo 
z mini vedeži o samih športih, zapečenimi v rivju. 
Pred vrati pa je bilo še več alternativnih pristopov 
glede na dotedanjo Jokerjevo zasnovo, saj se je 
bližala cifra 15, v kateri se zgodilo nekaj prelomnega. 
Kaj? Čitajte prav tu naslednji mesec! 


JU I JA iji si 


Ampak ne, raje se bo na policah znašel Mad Dog 
MeCree Gunslinger Pack za wii. Saj ne, da te tračnič- 
ne streljanke niso bile zabavne. Toda oh, TIE.... 


V Theme Park smo spoznali osnovno pravilo gostin- 
stva: več soli v krompirčku pomeni večjo prodajo pija- 
če. Luškana poslovščina je to bila, še bolj v CD-verziji. 


CRTIŠ DELUKS 


TALE RAKETA JE HITREJŠA 
Op VAJINIH BiciKLOV, 
SE MI ZVI. 


HEJ! KAM SEM IZETNIL Z 
ČISTo SEM PREHLAJEN, 


PREDOLGO SVA 
ČAKALA! HARAJ P 


ČE sE Boš TAKO šoPIRIL, 


JAZ, DESKA, SE ŽELIM 
SE Baš NA Pol PRELOMIL, 


ZAHVALITI ZA VSE, KAR 
SEM DANES TUKAJ 
DOŽIVELA. To JE BILA 
ZAME NEVERJETNA IZKUŠNJA 
K! SE Z66DI SAMo ENKRAT 
V ŽIVLJENJU. 

ADRENALIN ZA VOLANOM 


HUDI AVTOMOBILI, NAPETE DIRKE IN SUPER NAGRADE! 


Z nakupom mobilne igre se v napeti dirki 
poteguj za: 


Nagradna igra 
vodafone N EED FOR 


» Microsoftovo igralno konzolo Xbox 360, 
brezžični volan in Xbox 360 igro NEED 
FOR SPEED'" SHIFT, 

» PC igre NEED FOR SPEED'" SHIFT. 


SPEED" SHIFT 
na Vodafone live! 


Se vidimo na cilju! 


NEED FOR 
SPEED'" SHIFT 


Za nakup igre pošlji kodo 
vsebine na 9999, 


OSTALE IGRE 

